[]8. การจัดการ

8.1 โครงสร้างการจัดการ

คณะกรรมการ

โครงสร้างกรรมการบริษัทฯ ประกอบด้วย คณะกรรมการบริษัท และคณะกรรมการชุดย่อย 5 คณะ
ได้แก่

(1) คณะกรรมการบริหาร

(2) คณะกรรมการตรวจสอบ

(3) คณะกรรมการสรรหาและกำหนดค่าตอบแทน

(4) คณะกรรมการบรรษัทภิบาลและความรับผิดชอบต่อสังคม สิ่งแวดล้อม

(5) คณะกรรมการบริหารความเสี่ยง

คณะกรรมการบริษัท

ณ วันที่ 9 มกราคม 2556 คณะกรรมการบริษัท มีจำนวน 9 ท่าน ประกอบด้วย

  : กรรมการที่มีส่วนร่วมในการบริหาร 5 ท่าน

  : กรรมการอิสระ 4 ท่าน

  1. นายรัฐ กิตติเวชโอสถ ประธานกรรมการ (กรรมการอิสระ*)

  2. นางบุษบา ดามาพงศ์ กรรมการ / ประธานกรรมการบริหาร /

  กรรมการบรรษัทภิบาลและความรับผิดชอบต่อสังคม สิ่งแวดล้อม /
  กรรมการผู้มีอำนาจลงนามผูกพันบริษัท

  (รักษาการประธานเจ้าหน้าที่บริหาร)

  3. นางเพ็ญโสม ดามาพงศ์ กรรมการ / กรรมการบริหาร /

  กรรมการบรรษัทภิบาลและความ

  รับผิดชอบต่อสังคม สิ่งแวดล้อม /

  กรรมการผู้มีอำนาจลงนามผูกพันบริษัท

4. นายณัฎฐ์พัฒน์ เอื้อใจ กรรมการ / กรรมการบริหาร /

กรรมการผู้มีอำนาจลงนามผูกพันบริษัท

  5. นายคุโณดม ธรรมาภรณ์พิลาศ กรรมการ / ประธานกรรมการตรวจสอบ /

  กรรมการสรรหาและกำหนดค่าตอบแทน

  (กรรมการอิสระ)

  6. นายประเสริฐ สัมนาวงศ์ กรรมการ / กรรมการตรวจสอบ

  (กรรมการอิสระ)

  7. นายปรีชา เศขรฤทธิ์ กรรมการ / ประธานกรรมการ

  บรรษัทภิบาลและความรับผิดชอบต่อ

  สังคมสิ่งแวดล้อม / กรรมการสรรหา

  และกำหนดค่าตอบแทน / กรรมการตรวจสอบ (กรรมการอิสระ)

  8. นางแน่งน้อย ณ ระนอง* กรรมการ / ประธานกรรมการสรรหา

  และกำหนดค่าตอบแทน

  9. นายณัฐพงศ์ คุณากรวงศ์ กรรมการ / กรรมการบริหาร /

  กรรมการบรรษัทภิบาลและความรับผิดชอบต่อสังคม สิ่งแวดล้อม /
  กรรมการผู้มีอำนาจลงนามผูกพันบริษัท (รองประธานเจ้าหน้าที่บริหาร)

  หมายเหตุ - นางบุษบา ดามาพงศ์ ได้รับการเลือกตั้งจากที่ประชุมคณะกรรมการครั้งที่ 4/2554
  เมื่อวันที่ 13 กรกฎาคม 2554 ให้เป็นกรรมการแทนนางสาวยิ่งลักษณ์ ชินวัตร
  กรรมการคนเดิมที่ขอลาออกจากตำแหน่ง
  และได้รับการแต่งตั้งให้ดำรงตำแหน่งประธานกรรมการบริหาร
  กรรมการบรรษัทภิบาลและความรับผิดชอบต่อสังคม สิ่งแวดล้อม
  กรรมการผู้มีอำนาจลงนามผูกพันบริษัทฯ (รักษาการประธานเจ้าหน้าที่บริหาร)
  โดยให้มีผลตั้งแต่วันที่ 13 กรกฎาคม 2554 เป็นต้นไป

  - นายณัฎฐ์พัฒน์ เอื้อใจ เป็นกรรมการซึ่งมีอำนาจลงนามผูกพันบริษัทฯ โดยมีผลตั้งแต่วันที่ 4
  มีนาคม 2554 จึงไม่ถือเป็นกรรมการอิสระ เพราะถือว่าเป็นกรรมการที่มีส่วนร่วมบริหารงาน

  - นายปรีชา เศขรฤทธิ์ ได้รับการแต่งตั้งจากที่ประชุมคณะกรรมการ ครั้งที่ 6/2554 เมื่อวันที่
  14 พฤศจิกายน 2554 ให้เป็นกรรมการตรวจสอบแทนนายชานนท์ โชติวิจิตร
  กรรมการคนเดิมที่ขอลาออกจากตำแหน่ง

  - นางแน่งน้อย ณ ระนอง ได้รับการแต่งตั้งจากที่ประชุมคณะกรรมการ ครั้งที่ 6/2554 เมื่อวันที่
  14 พฤศจิกายน 2554 ให้เป็นประธานกรรมการสรรหาและกำหนดค่าตอบแทน แทน นายชานนท์
  โชติวิจิตร กรรมการคนเดิมที่ขอลาออกจากตำแหน่ง

  - นางสาวพินทองทา ชินวัตร ได้ขอลาออกจากตำแหน่งกรรมการ และกรรมการบริหาร
  เนื่องจากมีความประสงค์จะไปปฏิบัติภารกิจอื่น โดยการลาออกมีผลในวันที่ 28 กุมภาพันธ์ 2555
  เป็นต้นไป

  - นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555
  เมื่อวันที่ 28 กุมภาพันธ์ 2555 ให้เป็นกรรมการแทนนายชานนท์ โชติวิจิตร
  กรรมการคนเดิมที่ขอลาออกจากตำแหน่ง และได้รับการแต่งตั้งให้ดำรงตำแหน่งกรรมการบริหาร
  กรรมการ ผู้มีอำนาจลงนามผูกพันบริษัท (รองประธานเจ้าหน้าที่บริหาร) โดยให้มีผลตั้งแต่วันที่ 1
  มีนาคม 2555 เป็นต้นไป และต่อมาได้รับการแต่งตั้งจากที่ประชุมคณะกรรมการ ครั้งที่ 6/2555
  เมื่อวันที่ 13 พฤศจิกายน 2555 ให้ดำรงตำแหน่งกรรมการบรรษัทภิบาล
  และความรับผิดชอบต่อสังคม สิ่งแวดล้อม อีกตำแหน่งหนึ่ง

  * นางแน่งน้อย ณ ระนอง เคยเป็นกรรมการผู้มีอำนาจลงนามผูกพันบริษัท
  และถือว่าเป็นกรรมการที่มีส่วนร่วมในการบริหารงาน
  ได้พ้นจากตำแหน่งกรรมการผู้มีอำนาจลงนาม เมื่อวันที่ 28 กุมภาพันธ์ 2555 ยังไม่น้อยกว่าสองปี
  จึงยังไม่ถือเป็นกรรมการอิสระ

กรรมการผู้มีอำนาจลงนามผูกพันบริษัท ได้แก่ นางบุษบา ดามาพงศ์ นางเพ็ญโสม ดามาพงศ์
นายณัฐพงศ์ คุณากรวงศ์ นายณัฎฐ์พัฒน์ เอื้อใจ สองในสี่คนนี้ลงลายมือชื่อร่วมกัน
และประทับตราสำคัญของบริษัท

บทบาทและหน้าที่ความรับผิดชอบของคณะกรรมการบริษัท

  1. ต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
  ตลอดจนมติที่ประชุมผู้ถือหุ้น เว้นแต่ในเรื่องที่ต้องได้รับอนุมัติจากที่ประชุมผู้ถือหุ้นก่อนดำเนินการ
  เช่น เรื่องที่กฎหมายกำหนดให้ต้องได้รับมติที่ประชุมผู้ถือหุ้น การทำรายการที่เกี่ยวโยงกัน
  และการซื้อหรือขายสินทรัพย์ที่สำคัญตามกฎเกณฑ์ของตลาดหลักทรัพย์แห่งประเทศไทย
  หรือตามที่หน่วยงานราชการอื่นๆ กำหนด เป็นต้น

  2. กำหนด และแก้ไขเปลี่ยนแปลงชื่อกรรมการซึ่งมีอำนาจลงนามผูกพันบริษัทฯได้

  3. กำหนดนโยบาย และทิศทางการดำเนินงานของบริษัทฯ
  และกำกับดูแลให้ฝ่ายบริหารดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  เพื่อเพิ่มมูลค่าทางเศรษฐกิจสูงสุดแก่ผู้ถือหุ้นและการเติบโตอย่างยั่งยืน

  4. พิจารณาตัดสินในเรื่องที่มีสาระสำคัญ เช่น แผนธุรกิจ โครงการลงทุนขนาดใหญ่
  อำนาจการบริหารและรายการอื่นใดที่กฎหมายกำหนด

  5. ประเมินผลการปฏิบัติงานและกำหนดค่าตอบแทนของฝ่ายบริหาร

  6. รับผิดชอบต่อผลประกอบการและการปฏิบัติงานของฝ่ายบริหาร
  โดยให้มีความตั้งใจและความระมัดระวังในการปฏิบัติงาน

  7. จัดให้มีระบบบัญชี การรายงานทางการเงินและการสอบบัญชีที่เชื่อถือได้
  รวมทั้งดูแลให้มีกระบวนการในการประเมินความเหมาะสมของการควบคุมภายในและการตรวจสอบภายในให้มีประสิทธิภาพและประสิทธิผล
  การบริหารการจัดการความเสี่ยง การรายงานทางการเงิน และการติดตามผล

  8. ดูแลไม่ให้เกิดความขัดแย้งทางผลประโยชน์ระหว่างผู้มีส่วนได้เสียของบริษัทฯ

  9. กำกับดูแลกิจการให้มีการปฏิบัติงานอย่างมีจริยธรรม

  10. รายงานความรับผิดชอบของคณะกรรมการบริษัทในการจัดทำรายงานทางการเงิน
  โดยแสดงควบคู่กับรายงานของผู้สอบบัญชีไว้ในรายงานประจำปี และครอบคลุมในเรื่องสำคัญ ๆ
  ตามนโยบายข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศไทย

11. คณะกรรมการอาจแต่งตั้งบุคคลอื่นใดให้ดำเนินกิจการของบริษัทฯ
    ภายใต้การควบคุมของคณะกรรมการหรืออาจมอบอำนาจเพื่อให้บุคคลดังกล่าวมีอำนาจ
    ตามที่คณะกรรมการเห็นสมควรและภายในระยะเวลาที่คณะกรรมการเห็นสมควร
    ซึ่งคณะกรรมการอาจยกเลิกเพิกถอนเปลี่ยนแปลงหรือแก้ไขอำนาจนั้น ๆ ได้

ทั้งนี้ คณะกรรมการบริษัทได้มอบหมายให้คณะกรรมการบริหารมีอำนาจหน้าที่ในการปฏิบัติงานต่างๆ
โดยมีรายละเอียดการมอบอำนาจตามขอบเขตอำนาจหน้าที่ของคณะกรรมการบริหารซึ่งการมอบอำนาจนั้นต้องไม่มีลักษณะเป็นการมอบอำนาจหรือมอบอำนาจช่วงที่ทำให้คณะกรรมการบริหารหรือผู้รับมอบอำนาจจาก
คณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้งมีส่วนได้เสีย
หรือมีความขัดแย้งทางผลประโยชน์อื่นใด (ตามข้อบังคับของบริษัทฯ และที่สำนักงาน ก.ล.ต.
ประกาศกำหนด) ทำรายการกับบริษัทฯ หรือบริษัทย่อย
ยกเว้นเป็นการอนุมัติรายการที่เป็นไปตามนโยบายและหลักเกณฑ์ที่คณะกรรมการบริษัทพิจารณาอนุมัติไว้

บริษัทฯ ได้กำหนดหลักเกณฑ์คุณสมบัติของกรรมการบริษัทไว้ ดังต่อไปนี้

1.  เป็นบุคคลที่มีความรู้ ความสามารถ ที่เกี่ยวข้องกับธุรกิจของบริษัท
    และพร้อมจะอุทิศเวลาในการปฏิบัติหน้าที่ให้กับบริษัทอย่างเต็มที่

2.  เป็นบุคคลที่ไม่มีลักษณะต้องห้ามตามพระราชบัญญัติบริษัทมหาชนจำกัด พ.ศ.2535
    พระราชบัญญัติหลักทรัพย์และตลาดหลักทรัพย์ พ.ศ.2535
    และหลักการกำกับดูแลกิจการที่ดีของบริษัทจดทะเบียน

3.  กรรมการบริษัทสามารถดำรงตำแหน่งกรรมการในบริษัทจดทะเบียนได้ไม่เกิน 2 บริษัท
    โดยไม่มีข้อยกเว้น แต่ทั้งนี้
    หากกรรมการผู้นั้นดำรงตำแหน่งประธานกรรมการบริหารหรือกรรมการผู้จัดการ
    ควรดำรงตำแหน่งในบริษัทจดทะเบียนเพียง 1 บริษัท คือ บริษัท เอสซี แอสเสท คอร์ปอเรชั่น
    จำกัด (มหาชน) และดำรงตำแหน่งในองค์กรอื่นเมื่อนับรวมกันแล้วไม่เกิน 5 แห่ง ดังนี้

    1.  บริษัทย่อย

    2.  บริษัทที่เกี่ยวข้อง ซึ่งไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
        และไม่ได้ดำรงตำแหน่งประธานกรรมการบริหารหรือกรรมการผู้จัดการ

    3.  องค์กรหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

การสรรหากรรมการบริษัท

บริษัทฯ มีกระบวนการคัดเลือกและสรรหากรรมการอย่างโปร่งใส
โดยคณะกรรมการสรรหาและกำหนดค่าตอบแทนจะทำหน้าที่พิจารณาสรรหาผู้ที่มีความรู้
ความสามารถที่เกี่ยวข้องกับธุรกิจของบริษัทฯ มีคุณสมบัติตามที่บริษัทฯ ต้องการ
โดยพิจารณาจากทักษะจำเป็นที่ยังขาดอยู่ในคณะกรรมการ ไม่จำกัดเพศ
และพร้อมอุทิศเวลาในการปฏิบัติหน้าที่อย่างเต็มที่ ไม่มีลักษณะต้องห้ามตามกฎหมาย
และหลักการกำกับดูแลกิจการที่ดีของบริษัทจดทะเบียน ซึ่งในบางกรณีบริษัทฯ
ได้ใช้ฐานข้อมูลกรรมการ (Director Pool) เพื่อช่วยประกอบการตัดสินใจในการสรรหา
เพื่อเสนอคณะกรรมการบริษัทพิจารณาอนุมัติ และ/หรือนำเสนอต่อที่ประชุมผู้ถือหุ้นอนุมัติตามแต่กรณี

  การสรรหากรรมการผู้ดำรงตำแหน่งประธานกรรมการบริหาร / กรรมการผู้จัดการ

  1. มีคุณสมบัติของกรรมการตามหลักเกณฑ์ที่บริษัทฯ กำหนดไว้

  2.
  ตำแหน่งประธานกรรมการบริหารหรือกรรมการผู้จัดการจะสรรหาจากบุคคลที่สามารถดำรงตำแหน่งในบริษัทจดทะเบียนเพียง
  1 บริษัท คือ บริษัท เอสซี แอสเสท คอร์ปอเรชั่น จำกัด (มหาชน)
  และดำรงตำแหน่งในองค์กรอื่น ซึ่งเมื่อนับรวมกันแล้วไม่เกิน 5 แห่ง ดังนี้

1.  บริษัทย่อย

2.  บริษัทที่เกี่ยวข้อง ซึ่งไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
    และไม่ได้ดำรงตำแหน่งประธานกรรมการบริหารหรือกรรมการผู้จัดการ

3.  องค์การหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

คณะกรรมการบริษัทจะรับผิดชอบในการสรรหากรรมการใหม่ที่มีคุณสมบัติและประสบการณ์ที่เหมาะสม
โดยกรรมการผู้นั้นต้องมีเวลาอย่างเพียงพอที่จะอุทิศความรู้ ความสามารถ ปฏิบัติหน้าที่ให้แก่บริษัทฯ
ทั้งนี้ คณะกรรมการบริษัทได้มอบหมายให้คณะกรรมการสรรหาและกำหนดค่าตอบแทน
ทำหน้าที่ในการสรรหากรรมการ เพื่อเสนอให้คณะกรรมการบริษัทอนุมัติ
และ/หรือเสนอขออนุมัติแต่งตั้งต่อที่ประชุมผู้ถือหุ้นตามหลักเกณฑ์และวิธีการที่กำหนดอยู่ในข้อบังคับของบริษัทฯ
โดยมีสาระสำคัญดังนี้

  1. ในการประชุมสามัญประจำปีทุกครั้ง กรรมการต้องพ้นจากตำแหน่งตามวาระเป็นจำนวน 1 ใน
  3 ถ้าจำนวนกรรมการที่จะแบ่งออกให้ตรงเป็น 3 ส่วนไม่ได้ ก็ให้ออกโดยจำนวนที่ใกล้ที่สุดกับส่วน
  1 ใน 3 โดยกรรมการที่จะต้องออกจากตำแหน่งในปีแรกและปีที่ 2 ภายหลังจดทะเบียนบริษัทนั้น
  ให้ใช้วิธีจับฉลากกันว่าผู้ใดจะออก ส่วนปีหลัง ๆ ต่อไป
  ให้กรรมการที่อยู่ในตำแหน่งนานที่สุดนั้นเป็นผู้ออกจากตำแหน่ง
  และกรรมการที่ออกตามวาระนี้อาจถูกเลือกเข้ามาดำรงตำแหน่งใหม่ก็ได้

  2.
  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระให้คณะกรรมการมีมติด้วยคะแนนไม่น้อยกว่า
  3 ใน 4 ของกรรมการที่เหลืออยู่
  เลือกบุคคลใดบุคคลหนึ่งซึ่งมีคุณสมบัติและไม่มีลักษณะต้องห้ามตามมาตรา 68 แห่ง
  พระราชบัญญัติบริษัทมหาชนจำกัด พ.ศ.2535
  เข้าเป็นกรรมการแทนในการประชุมคณะกรรมการคราวถัดไป
  เว้นแต่วาระของกรรมการจะเหลือน้อยกว่า 2 เดือน
  บุคคลซึ่งเข้าเป็นกรรมการแทนดังกล่าวจะอยู่ในตำแหน่งกรรมการได้เพียงวาระที่ยังเหลืออยู่ของกรรมการที่ตนแทน

  3. ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

  3.1 ผู้ถือหุ้นคนหนึ่งมีคะแนนเสียงเท่ากับจำนวนหุ้นที่ถือ

  3.2 ผู้ถือหุ้นแต่ละคนจะใช้คะแนนเสียงที่มีอยู่ทั้งหมดตามข้อ 3.1
  เพื่อที่จะเลือกตั้งบุคคลคนเดียวหรือหลายคนเป็นกรรมการก็ได้
  ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดก็ได้

  3.3
  บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือจะพึงเลือกตั้งในครั้งนั้น
  ในกรณีที่บุคคลซึ่งได้รับการเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมีหรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

การกำหนดค่าตอบแทนกรรมการบริษัท

บริษัทฯ มีกระบวนการกำหนดค่าตอบแทนกรรมการบริษัท โดยคำนึงถึงความเหมาะสม
และความรับผิดชอบที่ได้รับมอบหมาย
ซึ่งสามารถเทียบเคียงได้กับบริษัทที่จดทะเบียนในตลาดหลักทรัพย์แห่งประเทศไทย
ซึ่งอยู่ในอุตสาหกรรมและมีขนาดใกล้เคียงกัน
เพื่อจูงใจให้กรรมการปฏิบัติงานกับบริษัทฯให้บรรลุเป้าหมายและมีประสิทธิภาพ
ผ่านกระบวนการที่โปร่งใส เป็นที่มั่นใจให้แก่ผู้ถือหุ้น

เลขานุการบริษัท ได้แก่ นายสมบูรณ์ คุปติมนัส
ซึ่งเป็นพนักงานประจำตำแหน่งผู้อำนวยการอาวุโสสำนักกฎหมาย
และหัวหน้างานกำกับดูแลการปฏิบัติงานของบริษัทฯ
โดยได้รับแต่งตั้งเป็นเลขานุการบริษัทตามมติที่ประชุมคณะกรรมการ ครั้งที่ 5/2551 เมื่อวันที่ 13
สิงหาคม 2551 และเริ่มปฏิบัติหน้าที่ ตั้งแต่วันที่ 1 กันยายน 2551 เป็นต้นมา ปัจจุบัน นายสมบูรณ์ฯ
ได้พ้นจากการเป็นผู้บริหาร 4 รายแรก ตามการปรับโครงสร้างใหม่ขององค์กร เมื่อวันที่ 1 มีนาคม
2555 ทั้งนี้ สามารถติดต่อนายสมบูรณ์ฯ ได้ที่ somboon@scasset.com

บทบาทและหน้าที่ความรับผิดชอบของเลขานุการบริษัท

1. จัดทำและเก็บรักษา

- ทะเบียนกรรมการ

- หนังสือนัดประชุมคณะกรรมการ รายงานการประชุมคณะกรรมการ และรายงานประจำปีของบริษัท

- หนังสือนัดประชุมผู้ถือหุ้น และรายงานการประชุมผู้ถือหุ้น

2. เก็บรักษารายงานการมีส่วนได้เสียที่รายงานโดยกรรมการหรือผู้บริหาร
และจัดส่งสำเนารายงานการมีส่วนได้เสียให้ประธานกรรมการและประธานกรรมการตรวจสอบทราบภายใน
7 วัน นับแต่วันที่บริษัทได้รับรายงานนั้น

3. ดำเนินการอื่น ๆ ตามที่คณะกรรมการกำกับตลาดทุนประกาศกำหนด

4. เลขานุการบริษัทต้องปฏิบัติหน้าที่ด้วยความรับผิดชอบ ความระมัดระวัง และความซื่อสัตย์สุจริต
รวมทั้งต้องปฏิบัติตามกฎหมาย วัตถุประสงค์ ข้อบังคับของบริษัท มติคณะกรรมการ
ตลอดจนมติที่ประชุมผู้ถือหุ้น

* กรรมการอิสระ หมายถึง
กรรมการที่สามารถแสดงความเห็นหรือรายงานข้อเสนอแนะได้อย่างเสรีตามภารกิจที่ได้มอบหมาย
เช่น การทำหน้าที่เป็นประธานกรรมการ กรรมการตรวจสอบ
กรรมการสรรหาและกำหนดค่าตอบแทน
และประธานกรรมการบรรษัทภิบาลและความรับผิดชอบต่อสังคม สิ่งแวดล้อม
โดยต้องไม่คำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
และมีความเป็นอิสระจากฝ่ายบริหารและผู้ถือหุ้น รายใหญ่ของบริษัทฯ
โดยไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใด ๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

ทั้งนี้
ผู้ที่จะเป็นกรรมการอิสระของบริษัทต้องมีคุณสมบัติครบถ้วนและมีความเป็นอิสระตามที่คณะกรรมการกำกับตลาดทุนประกาศกำหนดไว้
ทั้งนี้ บริษัทฯ ได้กำหนดนิยามกรรมการอิสระของบริษัทฯ
ซึ่งเข้มกว่าข้อกำหนดขั้นต่ำของประกาศคณะกรรมการกำกับตลาดทุน ดังนี้

บทบาทและหน้าที่ของกรรมการอิสระ

กรรมการอิสระนอกจากจะมีบทบาทและหน้าที่เช่นเดียวกับกรรมการคนอื่นในคณะกรรมการบริษัทแล้ว
ยังมีบทบาทและหน้าที่พิเศษในการรักษาความเป็นอิสระในการแสดงความคิดเห็นหรือมีข้อเสนอแนะ
เพื่อรักษาผลประโยชน์ของผู้มีส่วนได้เสียทุกฝ่ายที่เกี่ยวข้องโดยไม่อยู่ภายใต้อิทธิพลของกลุ่มบุคคลใด

ตั้งแต่ปี 2552 เป็นต้นมาบริษัทฯ สนับสนุนให้กรรมการอิสระทุกคนซึ่งปัจจุบันมีทั้งหมด จำนวน 4 คน
โดยมีนายรัฐ กิตติเวชโอสถ
ประธานกรรมการซึ่งเป็นกรรมการอิสระได้จัดประชุมเป็นการเฉพาะระหว่างกรรมการอิสระด้วยกันโดยไม่มีผู้บริหาร
หรือบุคคลอื่นที่เข้าข่ายอาจมีความเกี่ยวข้องกับบริษัทฯ
หรืออาจมีความไม่เป็นกลางเข้าร่วมประชุมก่อนการประชุมคณะกรรมการบริษัททุกครั้ง
เพื่อศึกษารายละเอียดของวาระการประชุมคณะกรรมการบริษัท
และร่วมกันกำหนดข้อเสนอแนะก่อนนำเสนอต่อคณะกรรมการบริษัทเพื่อปรับปรุงการบริหารจัดการและการดำเนินธุรกิจให้เกิดการพัฒนาและมีประสิทธิภาพต่อองค์กรบริษัทฯ
และเกิดประโยชน์ต่อผู้มีส่วนได้เสียทุกฝ่าย ทั้งนี้ กรรมการอิสระของบริษัทฯ
ทั้งสี่คนไม่ได้ดำรงตำแหน่งเป็นกรรมการในบริษัทจดทะเบียนอื่นมากกว่า 5 แห่ง

คุณสมบัติของกรรมการอิสระ

  1. ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท ทั้งนี้
  ให้นับรวมการถือหุ้นของผู้ที่เกี่ยวข้องของกรรมการรายนั้นๆ ด้วย

  2. ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
  บริษัทย่อยลำดับเดียวกัน ผู้ถือหุ้นรายใหญ่ หรือของผู้มีอำนาจควบคุมของบริษัท

  3. ไม่มีความสัมพันธ์ทางสายโลหิต หรือโดยการจดทะเบียนตามกฎหมาย
  ในลักษณะที่เป็นบิดามารดา คู่สมรส พี่น้อง และบุตร รวมทั้งคู่สมรสของบุตร ของผู้บริหาร
  ผู้ถือหุ้นรายใหญ่ ผู้มีอำนาจควบคุม
  หรือบุคคลที่จะได้รับการเสนอให้เป็นผู้บริหารหรือผู้มีอำนาจควบคุมของบริษัทหรือบริษัทย่อย

  4. ไม่มีหรือเคยมีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือผู้มีอำนาจควบคุมของบริษัท รวมทั้งไม่เป็นหรือเคยเป็นผู้ถือหุ้นที่มีนัย
  หรือผู้มีอำนาจควบคุม ของผู้ที่มีความสัมพันธ์ทางธุรกิจกับบริษัท บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือ ผู้มีอำนาจควบคุมของบริษัท

  5. ไม่เป็นหรือเคยเป็นผู้สอบบัญชีของบริษัท บริษัทใหญ่ บริษัทย่อย บริษัทร่วม ผู้ถือหุ้นรายใหญ่
  หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย ผู้มีอำนาจควบคุม
  หรือหุ้นส่วนของสำนักงานสอบบัญชี ซึ่งมีผู้สอบบัญชีของบริษัท บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ หรือ ผู้มีอำนาจควบคุมของบริษัทสังกัดอยู่

  6. ไม่เป็นหรือเคยเป็นผู้ให้บริการทางวิชาชีพใดๆ ซึ่งรวมถึงที่ปรึกษากฎหมาย
  หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัท บริษัทใหญ่
  บริษัทย่อย บริษัทร่วม ผู้ถือหุ้นรายใหญ่ หรือผู้มีอำนาจควบคุมของบริษัท และไม่เป็นผู้ถือหุ้นที่มีนัย
  ผู้มีอำนาจควบคุม หรือหุ้นส่วนของผู้ให้บริการทางวิชาชีพนั้นด้วย

  7. ไม่เป็นกรรมการที่ได้รับการแต่งตั้งขึ้นเพื่อเป็นตัวแทนของกรรมการของบริษัท ผู้ถือหุ้นรายใหญ่
  หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่

  8. ไม่ประกอบกิจการที่มีสภาพอย่างเดียวกัน และเป็นการแข่งขันที่มีนัยกับกิจการของบริษัท
  หรือบริษัทย่อย หรือไม่เป็นหุ้นส่วนที่มีนัยในห้างหุ้นส่วน หรือเป็นกรรมการที่มีส่วนร่วมบริหารงาน
  ลูกจ้าง พนักงาน ที่ปรึกษาที่รับเงินเดือนประจำ
  หรือถือหุ้นเกินร้อยละหนึ่งของจำนวนหุ้นที่มีสิทธิออกเสียงทั้งหมดของบริษัทอื่น
  ซึ่งประกอบกิจการที่มีสภาพอย่างเดียวกัน
  และเป็นการแข่งขันที่มีนัยกับกิจการของบริษัทหรือบริษัทย่อย

  9.
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัท

ความสัมพันธ์ทางธุรกิจหรือให้บริการทางวิชาชีพ

บริษัทฯ ไม่มีการทำรายการที่เกี่ยวกับความสัมพันธ์ทางธุรกิจ
หรือการให้บริการทางวิชาชีพระหว่างกรรมการอิสระ (และกรรมการบริษัท) กับบริษัทใหญ่
บริษัทย่อย หรือนิติบุคคลที่อาจมีความขัดแย้ง
ซึ่งมีมูลค่าเกินกว่าที่กำหนดไว้ในประกาศคณะกรรมการกำกับตลาดทุน ที่ ทจ.28/2551
เรื่องการขออนุญาตและการอนุญาตให้เสนอขายหุ้นที่ออกใหม่ที่มีระดับนัยสำคัญเข้าข่ายไม่อิสระ คือ

-   การทำรายการที่เกี่ยวกับความสัมพันธ์ทางธุรกิจ
    ซึ่งมีมูลค่ารายการตั้งแต่ร้อยละสามของสินทรัพย์ที่มีตัวตนสุทธิหรือตั้งแต่ยี่สิบล้านบาท
    แล้วแต่จำนวนใดจะต่ำกว่า โดยรวมรายการที่เกิดขึ้นในระหว่างหกเดือน
    ก่อนวันที่มีการทำรายการด้วย
    แต่ในการพิจารณาภาระหนี้ให้นับรวมภาระหนี้ที่เกิดขึ้นในระหว่างหนึ่งปีก่อนวันที่มีความสัมพันธ์ทางธุรกิจ

-   เป็นผู้สอบบัญชี และผู้ให้บริการทางวิชาชีพ เช่น ที่ปรึกษากฎหมาย ที่ปรึกษาทางการเงิน
    และผู้ประเมินราคาทรัพย์สิน

นโยบายการจำกัดจำนวนบริษัทที่กรรมการจะดำรงตำแหน่งและการดำรงตำแหน่งกรรมการบริษัทอื่นของประธานกรรมการบริหาร/กรรมการผู้จัดการ

สืบเนื่องจากการดำรงตำแหน่งกรรมการบริษัทในจำนวนที่มากเกินไป
อาจมีผลต่อประสิทธิภาพในการปฏิบัติหน้าที่ของกรรมการ ดังนั้น ที่ประชุมคณะกรรมการบริษัท ครั้งที่
1/2554 เมื่อวันที่ 12 มกราคม 2554
จึงกำหนดนโยบายจำกัดจำนวนบริษัทที่กรรมการแต่ละคนจะไปดำรงตำแหน่งกรรมการไว้
คือให้กรรมการบริษัทสามารถดำรงตำแหน่งกรรมการในบริษัทจดทะเบียนไม่เกิน 2 บริษัท
โดยไม่มีข้อยกเว้น

โดยกรรมการผู้ดำรงตำแหน่งประธานกรรมการบริหารหรือกรรมการผู้จัดการควรดำรงตำแหน่งในบริษัทจดทะเบียนเพียง
1 บริษัท คือ บริษัท เอสซี แอสเสท คอร์ปอเรชั่น จำกัด (มหาชน) และดำรงตำแหน่งในองค์กรอื่น
ซึ่งเมื่อนับรวมกันแล้วไม่เกิน 5 แห่ง ดังนี้

1.  บริษัทย่อย

2.  บริษัทที่เกี่ยวข้อง ซึ่งไม่ได้ประกอบธุรกิจด้านอสังหาริมทรัพย์เช่นเดียวกับบริษัทฯ
    และไม่ได้ดำรงตำแหน่งประธานกรรมการบริหารหรือกรรมการผู้จัดการ

3.  องค์การหรือสถานสาธารณกุศลที่ทำประโยชน์เพื่อสาธารณะหรือเพื่อการศึกษา

การเข้าอบรมหลักสูตรหรือเข้าร่วมกิจกรรมสัมมนาของกรรมการ

บริษัทฯ
และคณะกรรมการบริษัทมีนโยบายสนับสนุนให้กรรมการทุกคนเข้าอบรมหลักสูตรหรือเข้าร่วมกิจกรรมสัมมนาที่เป็นการเพิ่มพูนความรู้ในการปฏิบัติงานอย่างต่อเนื่อง
เช่น การเข้ารับการอบรมหลักสูตรต่างๆ ของสมาคมส่งเสริมสถาบันกรรมการบริษัทไทย
โดยรายละเอียดปรากฎในหมวดรายละเอียดของคณะกรรมการ และผู้บริหาร รวมทั้งหลักสูตรอื่นๆ
ที่จัดโดยหน่วยงานต่างๆ
เพื่อนำความรู้ที่ได้จากการฝึกอบรมมาใช้พัฒนาองค์กรให้เติบโตอย่างมั่นคงต่อไป

โดยในปี 2555 ที่ผ่านมา กรรมการของบริษัทฯ จำนวน 2 คน ได้เข้าอบรมหลักสูตรต่าง ๆ ดังนี้

1.  นายณัฐพงศ์ คุณากรวงศ์ กรรมการเข้าใหม่ของบริษัทฯ ได้ผ่านการอบรมหลักสูตร Director
    Certification Program (DCP) รุ่น 157/2012
    ซึ่งจัดโดยสมาคมส่งเสริมสถาบันกรรมการบริษัทไทย

2.  นางแน่งน้อย ณ ระนอง ได้ผ่านการอบรมหลักสูตรประกาศนียบัตร หลักสูตรวิทยาการตลาดทุน
    รุ่นที่ 14 ซึ่งจัดโดยสถาบันวิทยาการตลาดทุน ตลาดหลักทรัพย์แห่งประเทศไทย

การจัดทำแผนสืบทอดตำแหน่งผู้บริหารและผู้บริหารสูงสุด

บริษัทฯ มีระบบและแผนงานเพื่อเตรียมความพร้อมในการสืบทอดตำแหน่งของผู้บริหาร
และผู้บริหารสูงสุด
เพื่อทดแทนในกรณีที่ผู้บริหารท่านนั้นไม่สามารถปฏิบัติหน้าที่ในตำแหน่งงานนั้นได้ไม่ว่าด้วยสาเหตุใดๆดังนี้

1.  ระดับประธานกรรมการบริหาร/กรรมการผู้จัดการ

  เมื่อตำแหน่งผู้บริหารระดับประธานกรรมการบริหาร/กรรมการผู้จัดการว่างลงหรือผู้อยู่ในตำแหน่งไม่สามารถปฏิบัติหน้าที่ในตำแหน่งได้
  บริษัทฯ จะมีระบบการให้ผู้บริหารในระดับใกล้เคียง
  หรือระดับรองเป็นผู้รักษาการในตำแหน่งจนกว่าจะมีการสรรหาและคัดเลือกบุคคลที่มีคุณสมบัติตามหลักเกณฑ์ที่บริษัทฯ
  กำหนด และต้องเป็นผู้ที่มีวิสัยทัศน์ ความรู้ ความสามารถ และประสบการณ์
  ความเหมาะสมกับวัฒนธรรมองค์กร
  โดยการพิจารณาของคณะกรรมการสรรหาและกำหนดค่าตอบแทนเป็นผู้สรรหาเพื่อนำเสนอต่อคณะกรรมการบริษัทเพื่อพิจารณาอนุมัติแต่งตั้งผู้ที่มีความเหมาะสมให้ดำรงตำแหน่งแทนต่อไป

2.  ระดับผู้บริหาร

  เมื่อตำแหน่งระดับผู้บริหารตั้งแต่ผู้จัดการแผนกขึ้นไปว่างลง
  หรือผู้อยู่ในตำแหน่งไม่สามารถปฏิบัติหน้าที่ในตำแหน่งได้ บริษัทฯ
  จะมีระบบการให้ผู้บริหารในระดับใกล้เคียงหรือระดับรองเป็นผู้รักษาการในตำแหน่งจนกว่าจะมีการสรรหาและคัดเลือกจากสำนักทรัพยากรบุคคลในการสรรหาบุคคลทั้งจากภายในองค์กรและนอกองค์กรที่มีความรู้
  ความสามารถ และประสบการณ์ที่เหมาะสมกับตำแหน่ง เพื่อเสนอต่อประธานเจ้าหน้าที่สายงาน
  และ/หรือประธานกรรมการบริหารแต่งตั้งให้ดำรงตำแหน่งแทนต่อไป

ช่องทางและขั้นตอนสำหรับผู้มีส่วนได้เสียติดต่อ / ให้ข้อเสนอแนะ / ร้องเรียนกับคณะกรรมการ

คณะกรรมการของบริษัทฯ ให้ความสำคัญกับสิทธิของผู้มีส่วนได้เสียของบริษัทฯ ดังนั้น
จึงได้จัดให้มีช่องทางและขั้นตอนสำหรับผู้มีส่วนได้เสียทุกกลุ่ม สามารถติดต่อให้ข้อเสนอแนะ
หรือร้องเรียนในเรื่องที่อาจทำให้เกิดความเสียหายต่อบริษัทฯ ต่อคณะกรรมการได้โดยตรง
รวมถึงการรับเรื่องร้องเรียนเกี่ยวกับพฤติกรรมที่ผิดกฎหมาย รวมทั้งการทุจริต
และผิดจริยธรรมจากพนักงานด้วย โดยมีช่องทางติดต่อให้ข้อเสนอแนะ
หรือร้องเรียนไปยังที่อยู่ที่ติดต่อได้ หรือ ทาง E-mail address ของกรรมการแต่ละคน ดังนี้

  1. นายรัฐ กิตติเวชโอสถ

ที่อยู่ 33 ซอย 110 แยก 3 ถนนลาดพร้าว แขวงพลับพลา เขตวังทองหลาง กรุงเทพมหานคร
10310

E-mail address rath@scasset.com

2. นางบุษบา ดามาพงศ์

ที่อยู่ 207/99 หมู่ที่ 9 ตำบลบางกระสอ อำเภอเมืองนนทบุรี จังหวัดนนทบุรี 11000

  E-mail address busaba@scasset.com

3. นางเพ็ญโสม ดามาพงศ์

ที่อยู่ 75 ถนนประดิพัทธ์ แขวงสามเสนใน เขตพญาไท กรุงเทพมหานคร 10400

E-mail address phensom@scasset.com

4. นายณัฎฐ์พัฒน์ เอื้อใจ

ที่อยู่ 41/10 หมู่ 10 ซอยโชคชัย 4 (โอษธิศ 3) ถนนลาดพร้าว แขวงลาดพร้าว เขตลาดพร้าว

กรุงเทพมหานคร 10230

E-mail address nathpath@scasset.com

5. นายคุโณดม ธรรมาภรณ์พิลาศ

ที่อยู่ 179/5 ซอยขุมทรัพย์ ถนนบางขุนนนท์ เขตบางกอกน้อย กรุงเทพมหานคร 10700

  E-mail address kunodom@scasset.com และ kunodom@hotmail.com

6. นายประเสริฐ สัมนาวงศ์

ที่อยู่ 50 หมู่บ้านเสรีอ่อนนุช ซอย 1 ถนนอ่อนนุช 70/1 แขวงประเวศ เขตประเวศ
กรุงเทพมหานคร 10250

  E-mail address praserts@scasset.com และ sertsam@yahoo.com

7. นายปรีชา เศขรฤทธิ์

ที่อยู่ 68/174 หมู่บ้านประชานิเวศน์ 4 ซอยสามัคคี ถนนประชาชื่น ตำบลท่าทราย อำเภอเมือง

  จังหวัดนนทบุรี 11000

  E-mail address precha@scasset.com และ prechas2555@hotmail.com

8. นางแน่งน้อย ณ ระนอง

ที่อยู่ 1/238 หมู่บ้านจัดสรรรถไฟทุ่งสองห้อง หมู่ 5 ซอยวิภาวดีรังสิต 25 ถนนวิภาวดีรังสิต

แขวงทุ่งสองห้อง เขตหลักสี่ กรุงเทพมหานคร 10210

E-mail address naengnoi@scasset.com และ naengnoi.n@gmail.com

9. นายณัฐพงศ์ คุณากรวงศ์

ที่อยู่ 472 ซอยจรัญสนิทวงศ์ 69 ถนนจรัญสนิทวงศ์ แขวงบางพลัด เขตบางพลัด กรุงเทพมหานคร
10700

E-mail address nuttaphong@scasset.com

ขั้นตอนสำหรับผู้มีส่วนได้เสีย และพนักงานติดต่อ/ให้ข้อเสนอแนะ/ร้องเรียนกับคณะกรรมการ

บริษัทฯ ได้กำหนดขั้นตอนสำหรับผู้มีส่วนได้เสีย และพนักงาน ให้สามารถติดต่อ / ให้ข้อเสนอแนะ /
ร้องเรียนมายังบริษัทฯ หากพบเห็นการกระทำที่อาจก่อให้เกิดความเสียหายต่อบริษัทฯ เช่น
พฤติกรรมที่ผิดกฎหมาย ทุจริตต่อหน้าที่ และผิดจริยธรรม โดยมีขั้นตอน ดังนี้

(1) ผู้มีส่วนได้เสียและพนักงานสามารถร้องเรียนไปยังกรรมการแต่ละคนได้โดยตรงตามที่อยู่ที่ติดต่อได้ทางจดหมาย
    หรือ E-mail address

(2) ภายหลังจากที่กรรมการคนใดคนหนึ่งได้รับเรื่องร้องเรียนแล้ว บริษัทฯ จะตรวจสอบข้อมูล
    ข้อเท็จจริง ในเรื่องที่ร้องเรียนเบื้องต้น หากมีสาระสำคัญอันเกี่ยวข้องกับบริษัทฯ
    จะมีการตั้งคณะกรรมการตรวจสอบข้อเท็จจริง เพื่อหาข้อสรุปโดยเร็วและแก้ไขปัญหาที่เกิดขึ้น

(3) บริษัทฯ จะแจ้งผลการตรวจสอบให้แก่กรรมการ และผู้ร้องเรียนได้รับทราบ
    และหากมีความเสียหายเกิดขึ้นแก่ผู้ร้องเรียน บริษัทฯ ก็พร้อมให้ความช่วยเหลืออย่างเป็นธรรม

กระบวนการในการจัดการ
และแนวทางในการปกป้องพนักงานหรือผู้แจ้งเบาะแสบุคคลที่มีพฤติกรรมที่ผิดกฎหมายหรือผิดจรรยาบรรณ

บริษัทฯ
มีกระบวนการในการจัดการและแนวทางในการปกป้องพนักงานหรือผู้แจ้งเบาะแสกรณีเปิดเผยชื่อบุคคลที่มีพฤติกรรมที่ผิดกฎหมายหรือผิดจรรยาบรรณ
คือ บริษัทฯ จะไม่เปิดเผยชื่อของพนักงานหรือบุคคลที่เปิดเผยพฤติกรรมที่ผิดกฎหมาย
หรือผิดจรรยาบรรณนั้นต่อผู้อื่น รวมทั้งเก็บข้อมูลดังกล่าวเป็นข้อมูลลับของบริษัทฯ
เพื่อมิให้ก่อให้เกิดความเดือดร้อนแก่ผู้เปิดเผยข้อมูลดังกล่าว
และตั้งคณะกรรมการพิจารณาเพื่อให้เกิดความเป็นธรรมต่อพนักงานทุกคนและทุกระดับ

ทั้งนี้ ในปี 2555 ที่ผ่านมา ไม่มีผู้มีส่วนได้เสีย และพนักงานร้องเรียนเกี่ยวกับพฤติกรรมที่ผิดกฎหมาย
รวมทั้งการทุจริตผิดจรรยาบรรณแต่อย่างใด

ลักษณะรายการที่ได้รับมอบอำนาจ และวงเงินที่สามารถอนุมัติแต่ละรายการของคณะกรรมการบริษัท
/ คณะกรรมการบริหาร /

ประธานกรรมการบริหาร / ประธานเจ้าหน้าที่ด้านปฏิบัติการ / ประธานเจ้าหน้าที่ด้านการเงิน

/ ผู้อำนวยการอาวุโสสำนัก / ผู้อำนวยการสำนัก / ผู้อำนวยการฝ่าย และผู้ช่วยผู้อำนวยการฝ่าย

+----------------+-------+-------+------+-----------+------+-------+
| ประเภท         | คณะก  | คณะกร | ปร   | ประธา     | ผู้อ   | ผู้อำ   |
|                | รรมกา | รมการ | ะธาน | นเจ้าหน้าที่ด | ำนวย | นวยกา |
|                | รบริษัท | บริหาร | กรรม | ้านปฏิบัติการ | การอ | รสำนัก |
|                |       |       | การบ |           | าวุโส |       |
|                | (บาท) | (บาท) | ริหาร | ประธ      | สำนัก | ผู้อ    |
|                |       |       |      | านเจ้าหน้าท |      | ำนวยก |
|                |       |       | (    | ี่ด้านการเงิน | (    | ารฝ่าย |
|                |       |       | บาท) |           | บาท) |       |
|                |       |       |      | (บาท)     |      | ผ     |
|                |       |       |      |           |      | ู้ช่วยผู้อ |
|                |       |       |      |           |      | ำนวยก |
|                |       |       |      |           |      | ารฝ่าย |
|                |       |       |      |           |      |       |
|                |       |       |      |           |      | (บาท) |
+----------------+-------+-------+------+-----------+------+-------+
| 1. งบลงทุน      | ไ     | 5     | 200  | 5         | 2    | 1,00  |
| (Capital       | ม่จำกัด | 00,00 | ,000 | 0,000,000 | ,000 | 0,000 |
| Investment)    |       | 0,000 | ,000 |           | ,000 |       |
| ในโครงการ      | ไ     |       |      | 5,000,000 |      | -     |
|                | ม่จำกัด | 5     | 100  |           | -    |       |
| 1.1 มีงบประมาณ  |       | 00,00 | ,000 | 5,000,000 |      | -     |
|                | ไ     | 0,000 | ,000 |           | -    |       |
| 1.2            | ม่จำกัด |       |      | 2,000,000 |      | 5     |
| เกินงบประมาณ    |       | 5     | 100  |           | 100  | 0,000 |
|                | ไ     | 00,00 | ,000 | 200,000   | ,000 |       |
| 1.3            | ม่จำกัด | 0,000 | ,000 |           |      | 5,000 |
| ไม่มีงบประมาณ    |       |       |      | 5,000,000 | 10   |       |
|                | ไ     | 50,00 | 20   |           | ,000 | 20    |
| 2. สินทรัพย์ถาวร  | ม่จำกัด | 0,000 | ,000 | 5,000,000 |      | 0,000 |
| (Fixed Assets) |       |       | ,000 |           | 1    |       |
|                | ไ     | 50,00 |      | 5,000,000 | ,000 | 30    |
| 2.1 มีงบประมาณ  | ม่จำกัด | 0,000 | 2    |           | ,000 | 0,000 |
|                |       |       | ,000 | 100,000   |      |       |
| 2.2            | ไ     | 50,00 | ,000 |           | 500  | 20    |
| ไม่มีงบประมาณ    | ม่จำกัด | 0,000 |      | 1,000,000 | ,000 | 0,000 |
|                |       |       | 20   |           |      |       |
| 3. ต้นทุน /      | ไ     | 50,00 | ,000 |           | 500  | 5,000 |
| ค่าใช้จ่าย (Cost  | ม่จำกัด | 0,000 | ,000 |           | ,000 |       |
| / Expenses)    |       |       |      |           |      | 2     |
|                | ไ     | 50,00 | 20   |           | 10   | 0,000 |
| 3.1 ต้นทุน       | ม่จำกัด | 0,000 | ,000 |           | ,000 |       |
|                |       |       | ,000 |           |      |       |
| 3.2            | ไ     | 5,00  |      |           | 50   |       |
| ค่าใช           | ม่จำกัด | 0,000 | 20   |           | ,000 |       |
| ้จ่ายหมวดการตลาด |       |       | ,000 |           |      |       |
|                |       | 50,00 | ,000 |           |      |       |
| 3.3            |       | 0,000 |      |           |      |       |
| ค่าใช้จ่า         |       |       | 1    |           |      |       |
| ยหมวดการพนักงาน |       |       | ,000 |           |      |       |
|                |       |       | ,000 |           |      |       |
| ค่าใช้จ่ายหม      |       |       |      |           |      |       |
| วดการบริการลูกค้า |       |       | 20   |           |      |       |
|                |       |       | ,000 |           |      |       |
| ค่าใช้จ          |       |       | ,000 |           |      |       |
| ่ายหมวดการบริหาร |       |       |      |           |      |       |
| ยกเว้นค่ารับรอง   |       |       |      |           |      |       |
|                |       |       |      |           |      |       |
| 3.4 ค่ารับรอง    |       |       |      |           |      |       |
|                |       |       |      |           |      |       |
| 4. เงินยืมทดรอง  |       |       |      |           |      |       |
| (Advance)      |       |       |      |           |      |       |
+----------------+-------+-------+------+-----------+------+-------+

หมายเหตุ -
รายการที่เกี่ยวโยงกันจะปฏิบัติตามหลักเกณฑ์ที่คณะกรรมการกำกับหลักทรัพย์และตลาดหลักทรัพย์ได้กำหนดไว้

คณะกรรมการชุดย่อย

คณะกรรมการบริษัท ได้แต่งตั้งกรรมการที่มีความรู้ ความชำนาญที่เหมาะสมเป็นคณะกรรมการชุดย่อย
เพื่อช่วยในการกำกับดูแลกิจการของบริษัทฯ
โดยศึกษารายละเอียดและกลั่นกรองงานเพื่อเพิ่มประสิทธิภาพของคณะกรรมการ
เนื่องจากสามารถพิจารณาและอภิปรายได้เข้าถึงประเด็นกว่า
คณะกรรมการชุดย่อยประกอบด้วยคณะกรรมการบริหาร คณะกรรมการตรวจสอบ
คณะกรรมการสรรหาและกำหนดค่าตอบแทน คณะกรรมการบรรษัทภิบาลและความรับผิดชอบต่อสังคม
สิ่งแวดล้อม และคณะกรรมการบริหารความเสี่ยง

1. คณะกรรมการบริหาร

ณ วันที่ 9 มกราคม 2556 คณะกรรมการบริหารของบริษัทฯ
ซึ่งไม่ได้ดำรงตำแหน่งกรรมการในบริษัทจดทะเบียนอื่น ประกอบด้วย

1. นางบุษบา ดามาพงศ์ ประธานกรรมการบริหาร

2. นางเพ็ญโสม ดามาพงศ์ กรรมการบริหาร

  3. นายณัฎฐ์พัฒน์ เอื้อใจ กรรมการบริหาร

  4. นายณัฐพงศ์ คุณากรวงศ์ กรรมการบริหาร

  เลขานุการคณะกรรมการบริหาร ได้แก่ นายวิทิต วิศาลพัฒนะสิน
  ตำแหน่งผู้อำนวยการอาวุโสสำนักบัญชี

บทบาทและหน้าที่ความรับผิดชอบของคณะกรรมการบริหาร ดังนี้

  1. กำหนดนโยบาย ทิศทาง กลยุทธ์
  และโครงสร้างการบริหารงานหลักในการดำเนินธุรกิจของบริษัทฯ
  ที่กำหนดให้สอดคล้องและสนับสนุนต่อสภาพเศรษฐกิจและการแข่งขันที่ได้กำหนดและแถลงไว้ต่อ
  ผู้ถือหุ้นเพื่อเสนอให้คณะกรรมการบริษัทเห็นชอบ

  2. กำหนดแผนธุรกิจ งบประมาณ และอำนาจการบริหารต่างๆ ของบริษัทฯ
  เพื่อเสนอให้คณะกรรมการบริษัทเห็นชอบ

  3. ตรวจสอบ ติดตามการดำเนินนโยบาย
  และแนวทางการบริหารงานด้านต่างๆของบริษัทฯที่กำหนดให้เป็นไปอย่างมีประสิทธิภาพ
  เอื้อต่อสภาพการดำเนินธุรกิจ

  4. ตรวจสอบติดตามผลการดำเนินงานของบริษัทฯที่กำหนดให้เป็นไปตามแผนธุรกิจที่ได้รับอนุมัติไว้

  5. พิจารณาโครงการลงทุนขนาดใหญ่ของบริษัทฯที่กำหนด

  6. ดำเนินการจัดทำธุรกรรมทางการเงินกับสถาบันการเงินในการเปิดบัญชี กู้ยืม จำนำ จำนอง
  ค้ำประกันและการอื่น รวมถึงการซื้อขายและจดทะเบียนกรรมสิทธิ์ที่ดินใดๆ ตามวัตถุประสงค์
  เพื่อประโยชน์ในการดำเนินกิจการของบริษัทฯ ภายใต้อำนาจวงเงินที่ได้กำหนดไว้

  7. ดำเนินการอื่น ๆ ตามที่คณะกรรมการบริษัทมอบหมายเป็นคราว ๆ ไป

การแบ่งแยกบทบาทหน้าที่ของคณะกรรมการบริษัทออกจากทีมบริหาร

บริษัทฯ มีนโยบายในการแบ่งแยกหน้าที่ความรับผิดชอบของคณะกรรมการบริษัท
และทีมบริหารออกจากกันอย่างชัดเจน
โดยเฉพาะอย่างยิ่งประธานกรรมการและประธานกรรมการบริหารจะต้องไม่เป็นบุคคลเดียวกัน
เพื่อให้มีการถ่วงดุลอำนาจ โดยแยกหน้าที่การกำกับดูแลและการบริหารงานออกจากกันอย่างชัดเจน

  บทบาทหน้าที่ของประธานกรรมการบริษัท
  เป็นผู้รับผิดชอบในฐานะผู้นำในการกำหนดนโยบายบริหารงานของคณะกรรมการบริษัท
  นอกจากนี้ยังมีหน้าที่ในฐานะเป็นประธานการประชุมคณะกรรมการบริษัท และการประชุมผู้ถือหุ้น

บทบาทหน้าที่ของประธานกรรมการบริหาร เป็นประธานเจ้าหน้าที่บริหารของบริษัทรับผิดชอบต่อ

และ/หรือกรรมการผู้จัดการ คณะกรรมการบริษัทในการบริหารจัดการเพื่อให้บรรลุตามแผนที่วางไว้

2. คณะกรรมการตรวจสอบ

  ณ วันที่ 9 มกราคม 2556 คณะกรรมการตรวจสอบ (วาระการดำรงตำแหน่งคราวละ 3 ปี)
  ประกอบด้วย

  1. นายคุโณดม ธรรมาภรณ์พิลาศ ประธานกรรมการตรวจสอบเป็นกรรมการอิสระ
  มีความรู้ด้านวิศวกรรมโครงสร้างและบัญชีการเงิน และมีประสบการณ์เพียงพอในการสอบทาน
  งบการเงิน

  2. นายประเสริฐ สัมนาวงศ์ กรรมการตรวจสอบเป็นกรรมการอิสระ มีความรู้ด้านบัญชีการเงิน
  และมีประสบการณ์ในการสอบทานงบการเงิน

  3. นายปรีชา เศขรฤทธิ์ กรรมการตรวจสอบเป็นกรรมการอิสระ มีความรู้ด้านวิศวกรรมศาสตร์
  บริหารธุรกิจ และบัญชีการเงิน และมีประสบการณ์เพียงพอในการสอบทานงบการเงิน

  เลขานุการคณะกรรมการตรวจสอบ ได้แก่ นางสาวพรรณี ธาราพัฒน์ ตำแหน่งผู้อำนวยการอาวุโส
  สำนักตรวจสอบภายใน (หัวหน้างานตรวจสอบภายใน)

  คณะกรรมการตรวจสอบจัดตั้งขึ้นเมื่อวันที่ 1 กันยายน 2546 โดยกำหนดคุณสมบัติ องค์ประกอบ
  ขอบเขตอำนาจหน้าที่ความรับผิดชอบ
  วาระการดำรงตำแหน่งและการประชุมไว้ในกฎบัตรของคณะกรรมการตรวจสอบของบริษัท
  ซึ่งฉบับปัจจุบันได้รับอนุมัติให้ปรับปรุงแก้ไขจากที่ประชุมคณะกรรมการ ครั้งที่ 4/2552 เมื่อวันที่
  15 กรกฎาคม 2552 โดยให้มีผลตั้งแต่วันที่ 16 กรกฎาคม 2552
  โดยใช้หลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  และประกาศตลาดหลักทรัพย์แห่งประเทศไทย ซึ่งมีเนื้อหาโดยสรุป คือ กำหนดอำนาจหน้าที่
  ความรับผิดชอบ คุณสมบัติ และองค์ประกอบ วาระการดำรงตำแหน่ง การประชุม
  และองค์ประชุมไว้ ทั้งนี้ผู้สนใจสามารถดูข้อมูลฉบับเต็มของกฎบัตรฉบับดังกล่าวได้ที่ Website
  ของบริษัทฯ ที่ www.scasset.com หมวด Corporate

บทบาทและหน้าที่ความรับผิดชอบของคณะกรรมการตรวจสอบ

1.  สอบทานให้บริษัทมีรายงานทางการเงินโดยถูกต้องตามที่ควรและมีการเปิดเผยข้อมูลอย่างเพียงพอ
    ตามมาตรฐานการบัญชีที่รับรองทั่วไป

2.  สอบทานให้บริษัทมีระบบการควบคุมภายใน (Internal Control)
    และระบบการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    และการพิจารณาผลการปฏิบัติงาน ความดีความชอบของหัวหน้าหน่วยงานตรวจสอบภายใน

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นที่เกี่ยวข้องกับธุรกิจของบริษัท

4.  พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่ผู้สอบบัญชีของบริษัท
    และเสนอค่าตอบแทนของบุคคลดังกล่าว
    รวมทั้งจัดให้มีการประชุมร่วมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ
    1 ครั้ง

5.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์ต่อบริษัท

6.  สอบทานให้บริษัทมีระบบการบริหารความเสี่ยง (Risk Management)
    ที่เหมาะสมและมีประสิทธิผล

7.  สอบทานและให้ความเห็นต่อแผนงานตรวจสอบภายในและการปฏิบัติงานของหน่วยงานตรวจสอบภายใน

8.  จัดทำรายงานของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ
    และต้องประกอบด้วยข้อมูลอย่างน้อยดังต่อไปนี้

(1) ความเห็นเกี่ยวกับความถูกต้อง ครบถ้วน เป็นที่เชื่อถือได้ของรายงานทางการเงินของบริษัท

(2) ความเห็นเกี่ยวกับความเพียงพอของระบบควบคุมภายในของบริษัท

(3) ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายอื่นที่เกี่ยวข้องกับธุรกิจของบริษัท

(4) ความเห็นเกี่ยวกับความเหมาะสมของผู้สอบบัญชี

(5) ความเห็นเกี่ยวกับรายการที่อาจมีความขัดแย้งทางผลประโยชน์

(6) จำนวนการประชุมคณะกรรมการตรวจสอบ
    และการเข้าร่วมประชุมของกรรมการตรวจสอบแต่ละท่าน

(7) ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร

(8) รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

9.  รายงานผลการปฏิบัติงานของคณะกรรมการตรวจสอบให้คณะกรรมการบริษัททราบอย่างน้อยปีละ
    4 ครั้ง

10. มีอำนาจเชิญฝ่ายจัดการ ผู้บริหาร หรือพนักงานของบริษัทที่เกี่ยวข้องมาให้ความเห็น
    ร่วมประชุม
    หรือส่งเอกสารที่เห็นว่าเกี่ยวข้องจำเป็นตามขอบเขตอำนาจหน้าที่ของคณะกรรมการตรวจสอบ

11. มีอำนาจว่าจ้างที่ปรึกษา
    หรือบุคคลภายนอกตามระเบียบของบริษัทมาให้ความเห็นหรือคำปรึกษาในกรณีจำเป็น

12. ปฏิบัติการอื่นใดตามที่คณะกรรมการบริษัทมอบหมาย
    ด้วยความเห็นชอบจากคณะกรรมการตรวจสอบ

คุณสมบัติและองค์ประกอบของคณะกรรมการตรวจสอบ

1.  คณะกรรมการตรวจสอบต้องประกอบด้วยกรรมการอิสระซึ่งได้รับการแต่งตั้งจากคณะกรรมการบริษัท
    หรือที่ประชุมผู้ถือหุ้นของบริษัท
    และให้แต่งตั้งกรรมการตรวจสอบคนหนึ่งเป็นประธานคณะกรรมการตรวจสอบ

2.  ไม่เป็นกรรมการที่ได้รับมอบหมายจากคณะกรรมการบริษัทให้ตัดสินใจในการดำเนินกิจการของบริษัท
    บริษัทใหญ่ บริษัทย่อย บริษัทร่วม บริษัทย่อยลำดับเดียวกัน ผู้ถือหุ้นใหญ่
    หรือผู้มีอำนาจควบคุมของบริษัท

3.  ไม่เป็นกรรมการของบริษัทใหญ่ บริษัทย่อย
    หรือบริษัทย่อยลำดับเดียวกันเฉพาะที่เป็นบริษัทจดทะเบียน

4.  คณะกรรมการตรวจสอบต้องประกอบด้วยกรรมการอย่างน้อยสามคน และต้องมีกรรมการ
    อย่างน้อยหนึ่งคนมีความรู้และประสบการณ์เพียงพอที่จะสามารถทำหน้าที่สอบทานความน่าเชื่อถือของงบการเงินได้

5.  คณะกรรมการตรวจสอบต้องมีคุณสมบัติอื่นๆ
    ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์ด้วย

นอกเหนือจากคุณสมบัติและองค์ประกอบเฉพาะของคณะกรรมการตรวจสอบแล้ว
คณะกรรมการตรวจสอบยังมีคุณสมบัติและองค์ประกอบในฐานะกรรมการอิสระ
(โปรดดูรายละเอียดในหัวข้อ “คณะกรรมการบริษัท”)

คณะกรรมการตรวจสอบมีการประชุมอย่างสม่ำเสมออย่างน้อยปีละ 8 ครั้ง โดยในปี 2555
มีการประชุมจำนวนทั้งสิ้น 8 ครั้ง ซึ่งมีจำนวน 4
ครั้งประชุมเรื่องเกี่ยวกับผลการตรวจสอบและการปฏิบัติงานของสำนักตรวจสอบภายใน
และการปฏิบัติตามกฎ ระเบียบ ข้อบังคับ (Compliance Audit) โดยมีการประชุม 1
ครั้งเมื่อวันที่ 21 กุมภาพันธ์ 2555 เป็นการประชุมร่วมกับผู้สอบบัญชีรับอนุญาต
โดยไม่มีฝ่ายจัดการเข้าร่วมด้วย และมีการรายงานต่อคณะกรรมการบริษัท
รวมทั้งมีการประชุมร่วมกับผู้ตรวจสอบบัญชีภายนอกและสำนักบัญชีในการสอบทานงบการเงินทุกไตรมาส
และบริษัทฯได้จัดให้มีการประเมินตนเองของคณะกรรมการตรวจสอบประจำปี 2555
ประกอบด้วยหัวข้อพิจารณา 6 หัวข้อ ได้แก่

-   รายงานทางการเงิน

-   การบริหารความเสี่ยง

-   การควบคุมภายใน

-   รายการที่เกี่ยวโยงกัน

-   การกำกับการปฏิบัติตามกฎหมาย ระเบียบและจรรยาบรรณ

-   ความสัมพันธ์กับผู้ตรวจสอบภายในและผู้สอบบัญชี

ซึ่งผลการประเมินตนเองสรุปการปฏิบัติงานในบทบาทหน้าที่ของคณะกรรมการตรวจสอบอยู่ในเกณฑ์
ดีเยี่ยม

3. คณะกรรมการสรรหาและกำหนดค่าตอบแทน

  ณ วันที่ 9 มกราคม 2556 คณะกรรมการสรรหาและกำหนดค่าตอบแทน
  (มีวาระการดำรงตำแหน่งคราวละ 3 ปี) ประกอบด้วย

  1. นางแน่งน้อย ณ ระนอง ประธานคณะกรรมการสรรหาและ

  กำหนดค่าตอบแทน

  2. นายคุโณดม ธรรมาภรณ์พิลาศ กรรมการสรรหาและกำหนด

  ค่าตอบแทน เป็นกรรมการอิสระ

  และไม่เป็นผู้บริหาร

  3. นายปรีชา เศขรฤทธิ์ กรรมการสรรหาและกำหนด

  ค่าตอบแทน เป็นกรรมการอิสระ

  และไม่เป็นผู้บริหาร

  เลขานุการคณะกรรมการสรรหาและกำหนดค่าตอบแทน ได้แก่ นางจรัญญา ตั้งบรรเจิดสุข
  ตำแหน่งผู้อำนวยการอาวุโสสำนักทรัพยากรบุคคลและธุรการ

  คณะกรรมการสรรหาและกำหนดค่าตอบแทนจัดตั้งขึ้นเมื่อวันที่ 1 กันยายน 2546
  ซึ่งในขณะนั้นแยกออกเป็นคณะอนุกรรมการสรรหาและคณะอนุกรรมการกำหนดค่าตอบแทน
  โดยกำหนดองค์ประกอบ ขอบเขตอำนาจหน้าที่ วาระการดำรงตำแหน่ง
  และการประชุมไว้ในกฎบัตรของคณะอนุกรรมการสรรหาและคณะอนุกรรมการกำหนดค่าตอบแทน
  แต่เนื่องจากองค์ประกอบของคณะอนุกรรมการทั้งสองคณะ เป็นคณะบุคคลชุดเดียวกัน
  และงานของอนุกรรมการทั้งสองชุดมีความเชื่อมโยงกัน ดังนั้น เพื่อความสะดวกในการทำงาน
  คณะกรรมการบริษัทจึงมีมติให้รวมคณะกรรมการทั้งสองคณะเข้าด้วยกัน
  เป็นคณะกรรมการสรรหาและกำหนดค่าตอบแทน
  เพื่อให้คณะกรรมการสรรหาพิจารณาสรรหาบุคคลที่เหมาะสมได้แล้ว
  ก็สามารถพิจารณากำหนดค่าตอบแทนในคราวเดียวกัน
  และได้มีการปรับปรุงกฎบัตรใหม่เป็นกฎบัตรของคณะกรรมการสรรหาและกำหนดค่าตอบแทน
  ซึ่งมีเนื้อหาโดยสรุป คือ กำหนดอำนาจ หน้าที่ ความรับผิดชอบ คุณสมบัติและองค์ประกอบ
  วาระการดำรงตำแหน่ง และการประชุมไว้ ทั้งนี้
  ผู้สนใจสามารถดูข้อมูลฉบับเต็มของกฎบัตรฉบับดังกล่าวได้ที่ Website ของบริษัทที่
  www.scasset.com หมวด Corporate

  สืบเนื่องจากหลักการกำกับดูแลกิจการที่ดีในหมวดความรับผิดชอบของกรรมการ
  ได้กำหนดให้ประธานกรรมการค่าตอบแทน และประธานกรรมการสรรหา ต้องเป็นกรรมการอิสระ
  ดังนั้น เพื่อให้สอดคล้องกับหลักการนี้ ที่ประชุมคณะกรรมการ ครั้งที่ 2/2555 เมื่อวันที่ 28
  กุมภาพันธ์ 2555 จึงมีมติเป็นเอกฉันท์แต่งตั้งกรรมการผู้มีอำนาจลงนามผูกพันบริษัทฯ ใหม่
  โดยให้นางแน่งน้อย ณ ระนอง
  ซึ่งดำรงตำแหน่งเป็นประธานกรรมการสรรหาและกำหนดค่าตอบแทน
  พ้นจากตำแหน่งกรรมการผู้มีอำนาจลงนามดังกล่าว ซึ่งมีผลตั้งแต่วันที่ 28 กุมภาพันธ์ 2555
  เป็นต้นไป แต่อย่างไรก็ตาม ปัจจุบัน ยังไม่ถือว่านางแน่งน้อย ณ ระนอง เป็นกรรมการอิสระ
  เพราะตามประกาศคณะกรรมการกำกับตลาดทุน ที่ ทจ. 4/2552
  เรื่องการขออนุญาตและการอนุญาตให้เสนอขายหุ้นที่ออกใหม่นั้น
  กรรมการอิสระจะต้องไม่เคยเป็นกรรมการที่มีส่วนร่วมบริหารงาน (กรรมการผู้มีอำนาจลงนาม)
  เว้นแต่จะได้พ้นจากตำแหน่งมาแล้วไม่น้อยกว่าสองปี ดังนั้น นางแน่งน้อย ณ ระนอง
  จะถือเป็นกรรมการอิสระตามหลักเกณฑ์ข้างต้น ตั้งแต่วันที่ 28 กุมภาพันธ์ 2557 เป็นต้นไป
  และถือเป็นกรรมการอิสระซึ่งเป็นผู้หญิงตามหลักการกำกับดูแลกิจการที่ดี

บทบาทและหน้าที่ความรับผิดชอบของคณะกรรมการสรรหาและกำหนดค่าตอบแทน ดังนี้

  1. กำหนดหลักเกณฑ์และนโยบายในการสรรหาคณะกรรมการและคณะกรรมการชุดย่อยของบริษัท

  2.
  พิจารณาสรรหากรรมการโดยพิจารณาบุคคลที่เหมาะสมที่จะมาดำรงตำแหน่งกรรมการเพื่อเสนอคณะกรรมการบริษัทพิจารณาอนุมัติ
  และ/หรือ เสนอขออนุมัติต่อที่ประชุมผู้ถือหุ้นแล้วแต่กรณี

  3.
  พิจารณาสรรหาผู้ที่เหมาะสมที่จะดำรงตำแหน่งประธานกรรมการบริหารในกรณีที่มีตำแหน่งว่างลงรวมทั้งกำหนดหลักเกณฑ์ในการสรรหาผู้บริหารระดับสูง

  4. กำหนดค่าตอบแทนที่จำเป็นและเหมาะสม
  ทั้งที่เป็นตัวเงินและมิใช่ตัวเงินเพื่อจูงใจและรักษาคณะกรรมการบริษัท คณะกรรมการชุดย่อย
  และผู้บริหารระดับสูงของบริษัทในแต่ละปี

  5.
  จัดทำหลักเกณฑ์และนโยบายในการกำหนดค่าตอบแทนของคณะกรรมการบริษัทและผู้บริหารระดับสูง
  เพื่อเสนอให้คณะกรรมการบริษัทพิจารณาอนุมัติ และ/หรือ
  นำเสนอต่อที่ประชุมผู้ถือหุ้นอนุมัติตามแต่กรณี

  6.
  ให้คำชี้แจงตอบคำถามเกี่ยวกับค่าตอบแทนของคณะกรรมการบริษัทและผู้บริหารระดับสูงในที่ประชุมผู้ถือหุ้น

4. คณะกรรมการบรรษัทภิบาลและความรับผิดชอบต่อสังคม สิ่งแวดล้อม

ด้วยมติที่ประชุมคณะกรรมการ ครั้งที่ 1/2554 เมื่อวันที่ 12 มกราคม 2554
ได้มีมติให้แต่งตั้งคณะกรรมการบรรษัทภิบาลและความรับผิดชอบต่อสังคม สิ่งแวดล้อม
โดยมีวาระการดำรงตำแหน่งคราวละ 3 ปี ณ วันที่ 9 มกราคม 2556
คณะกรรมการบรรษัทภิบาลและความรับผิดชอบต่อสังคม สิ่งแวดล้อม
(วาระการดำรงตำแหน่งคราวละ 3 ปี) ประกอบด้วย

1. นายปรีชา เศขรฤทธิ์ ประธานคณะกรรมการบรรษัทภิบาลและความรับผิดชอบต่อสังคม
สิ่งแวดล้อม เป็นกรรมการอิสระ และไม่เป็นผู้บริหาร

2. นางบุษบา ดามาพงศ์ กรรมการบรรษัทภิบาลและความรับผิดชอบต่อสังคม สิ่งแวดล้อม

(ประธานกรรมการบริหาร)

3. นางเพ็ญโสม ดามาพงศ์ กรรมการบรรษัทภิบาลและความรับผิดชอบต่อสังคม สิ่งแวดล้อม

(กรรมการบริหาร)

  4. นายณัฐพงศ์ คุณากรวงศ์ กรรมการบรรษัทภิบาลและความรับผิดชอบต่อสังคม สิ่งแวดล้อม

(กรรมการบริหาร)

เลขานุการคณะกรรมการบรรษัทภิบาลและความรับผิดชอบต่อสังคม สิ่งแวดล้อม ได้แก่ นายสมบูรณ์
คุปติมนัส ตำแหน่งผู้อำนวยการอาวุโสสำนักกฎหมาย เลขานุการบริษัท
และหัวหน้างานกำกับดูแลการปฏิบัติงานของบริษัทฯ

บทบาทหน้าที่ความรับผิดชอบของคณะกรรมการบรรษัทภิบาลและความรับผิดชอบต่อสังคม สิ่งแวดล้อม

1. เสนอแนวปฏิบัติที่ดี
และให้คำแนะนำต่อคณะกรรมการบริษัทเกี่ยวกับหลักบรรษัทภิบาลและความรับผิดชอบต่อสังคม
สิ่งแวดล้อม โดยแนวปฏิบัติดังกล่าวควรจะสอดคล้องและเหมาะสมกับธุรกิจของบริษัทฯ

2. ส่งเสริมให้กรรมการ ผู้บริหาร และพนักงานของบริษัทฯ
มีความรู้เพิ่มเติมตลอดเวลาเพื่อปฏิบัติงานให้สอดคล้องกับหลักบรรษัทภิบาลและความรับผิดชอบต่อสังคม
สิ่งแวดล้อมเพื่อให้สอดคล้องกับแนวปฏิบัติของสากลและข้อเสนอแนะของหน่วยงานที่กำกับดูแลหรือเกี่ยวข้อง

3. ดูแลให้ฝ่ายบริหารจัดการนำหลักบรรษัทภิบาลและความรับผิดชอบต่อสังคม
สิ่งแวดล้อมไปใช้พัฒนาองค์กรและโครงการเพื่อให้เจริญเติบโตอย่างยั่งยืน

4. พิจารณาทบทวนแนวปฏิบัติที่ดีเกี่ยวกับหลักบรรษัทภิบาลและความรับผิดชอบต่อสังคม
สิ่งแวดล้อมอย่างสม่ำเสมอ เพื่อให้บริษัทฯ
พัฒนาระดับการกำกับดูแลกิจการให้สามารถเทียบเคียงได้กับมาตรฐานสากล

5. ประเมินผลการปฏิบัติงานของบริษัทฯ
และกระทำการอื่นใดที่เกี่ยวข้องให้สอดคล้องกับแนวปฏิบัติที่ดีของหลักบรรษัทภิบาล

5. คณะกรรมการบริหารความเสี่ยง

ณ วันที่ 9 มกราคม 2556 คณะกรรมการบริหารความเสี่ยงมีจำนวน 6 ท่าน ประกอบด้วย

1. เรืออากาศเอกกรี เดชชัย ประธานคณะกรรมการบริหารความเสี่ยง

2. นายอรรถพล สฤษฎิพันธาวาทย์ กรรมการบริหารความเสี่ยง

3. นายวิทิต วิศาลพัฒนะสิน กรรมการบริหารความเสี่ยง

4. นายสุริยา เปลี่ยนสี กรรมการบริหารความเสี่ยง

5. นายกรุง เหลืองมโนธรรม กรรมการบริหารความเสี่ยง

6. นางสาวพรรณี ธาราพัฒน์ กรรมการบริหารความเสี่ยง

  เลขานุการคณะกรรมการบริหารความเสี่ยง ได้แก่ นางสาวพรรณี ธาราพัฒน์
  ตำแหน่งผู้อำนวยการอาวุโสสำนักตรวจสอบภายใน

+-----------------------+----------------------+----------------------+
| รายชื่อ                 | จำนวนครั้งที่เข้าร่วมประชุม |                      |
|                       | /                    |                      |
| คณ                    | จำนว                 |                      |
| ะกรรมการบริหารความเสี่ยง | นครั้งที่มีสิทธิเข้าร่วมประชุม |                      |
+-----------------------+----------------------+----------------------+
|                       | คณะ                  | คณะ                  |
|                       | กรรมการบริหารความเสี่ยง | กรรมการบริหารความเสี่ยง |
|                       |                      |                      |
|                       | ปี 2550 – 2555        | ปี 2555               |
+-----------------------+----------------------+----------------------+
| 1. เรืออากาศเอกกรี      | 24/25                | 4/5                  |
| เดชชัย                 |                      |                      |
|                       | 24/26                | 5/5                  |
| 2. นายอรรถพล          |                      |                      |
| สฤษฎิพันธาวาทย์          | 14/18                | 5/5                  |
|                       |                      |                      |
| 3. นายวิทิต วิศาลพัฒนะสิน  | 23/26                | 3/5                  |
|                       |                      |                      |
| 4. นายสุริยา เปลี่ยนสี     | 13/13                | 5/5                  |
|                       |                      |                      |
| 5. นายกรุง             | 26/26                | 5/5                  |
| เหลืองมโนธรรม          |                      |                      |
|                       |                      |                      |
| 6. นางสาวพรรณี ธาราพัฒน์ |                      |                      |
+-----------------------+----------------------+----------------------+

บทบาทและหน้าที่ความรับผิดชอบของคณะกรรมการบริหารความเสี่ยง ดังนี้

1. กำหนดหลักเกณฑ์ นโยบาย และกระบวนการในการประเมิน
และบริหารความเสี่ยงที่มีผลกระทบต่อบริษัท

2. ประเมิน วิเคราะห์ความเสี่ยง จัดลำดับความเสี่ยง
และกำหนดแนวทางและกลยุทธ์การบริหารความเสี่ยง เพื่อให้ความเสี่ยงอยู่ในระดับที่ยอมรับได้
ภายใต้ต้นทุนที่เหมาะสม

3. ติดตามและประเมินผลการบริหารความเสี่ยง
และรายงานผลการประเมินความเสี่ยงต่อคณะกรรมการบริหาร และคณะกรรมการตรวจสอบ

คณะผู้บริหาร

ณ วันที่ 9 มกราคม 2556 ผู้ดำรงตำแหน่งผู้บริหาร 4 รายแรกของบริษัท
ตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์ มีจำนวน 6 คน ดังนี้

+--------------------------+-------------------------------------------+
| 1. นางบุษบา ดามาพงศ์       | กรรมการ / ประธานกรรมการบริหาร              |
|                          |                                           |
|                          | รักษาการประธานเจ้าหน้าที่บริหาร                 |
+--------------------------+-------------------------------------------+
| 2. นายณัฐพงศ์ คุณากรวงศ์     | กรรมการ / กรรมการบริหาร /                  |
|                          |                                           |
|                          | รองประธานเจ้าหน้าที่บริหาร                     |
+--------------------------+-------------------------------------------+
| 3. นายอรรถพล             | ประธานเจ้าหน้าที่ด้านการเงิน                    |
| สฤษฎิพันธาวาทย์             |                                           |
+--------------------------+-------------------------------------------+
| 4. เรืออากาศเอกกรี เดชชัย   | ประธานเจ้าหน้าที่ด้านปฏิบัติการ                   |
+--------------------------+-------------------------------------------+
| 5. นายวิทิต วิศาลพัฒนะสิน     | ผู้อำนวยการอาวุโสสำนักบัญชี                     |
+--------------------------+-------------------------------------------+
| 6. นางปรารถนา แพทย์สมาน   | ผู้อำนายการอาวุโสสำนักการเงิน                  |
+--------------------------+-------------------------------------------+

บทบาทและหน้าที่ความรับผิดชอบของคณะผู้บริหาร

1.  ดำเนินการตามนโยบาย ทิศทาง กลยุทธ์
    และโครงสร้างการบริหารงานหลักในการดำเนินธุรกิจ ของบริษัทที่กำหนด
    ให้มีประสิทธิภาพและประสิทธิผล

2.  ดำเนินการจัดทำแผนธุรกิจ งบประมาณ และอำนาจการบริหารต่าง ๆ ของบริษัท
    เพื่อเสนอให้คณะกรรมการบริหารเห็นชอบ

3.  บริหารงานบริษัท ตามแผนงานหรืองบประมาณที่ได้รับอนุมัติจากคณะกรรมการบริหาร
    อย่างซื่อสัตย์ สุจริต และระมัดระวัง รักษาผลประโยชน์ของบริษัท และผู้ถือหุ้นอย่างดีที่สุด

4.  ติดตามผลการดำเนินงานของบริษัท ให้เป็นไปตามนโยบายแผนงาน และงบประมาณที่ได้รับ

5.  รายงานผลการดำเนินงานของบริษัทต่อที่ประชุมคณะกรรมการบริหารเป็นประจำอย่างน้อยเดือนละ
    1 ครั้ง

6.  ดำเนินการอื่น ๆ ตามที่คณะกรรมการบริหารมอบหมาย

7.  กำกับการบริหารงานทั่วไปตามที่กำหนดไว้ในระเบียบข้อบังคับของบริษัท

การสรรหาผู้บริหาร

สำนักทรัพยากรบุคคลและธุรการจะทำหน้าที่พิจารณาสรรหาบุคคลภายในบริษัทฯ ที่มีความรู้
ความสามารถ และประสบการณ์เกี่ยวกับงานที่ต้องรับผิดชอบในสายงานนั้น ๆ
เพื่อทำหน้าที่เป็นผู้บริหาร ทั้งนี้ ในกรณีที่ไม่สามารถสรรหาบุคคลภายในที่เหมาะสมได้
ก็จะพิจารณาสรรหาจากบุคคลภายนอก โดยจะพิจารณาจากบุคคลที่มีความรู้ ความสามารถ
ประสบการณ์ วิสัยทัศน์ และทัศนคติที่ดีต่อองค์กรเช่นกัน และเสนอต่อประธานเจ้าหน้าที่สายงาน
และ/หรือประธานกรรมการบริหารพิจารณาอนุมัติ

ที่ปรึกษา

ณ วันที่ 9 มกราคม 2556 ผู้ดำรงตำแหน่งที่ปรึกษาของบริษัทฯ มีจำนวน 1 คน คือ นายพรชัย
ศรีประเสริฐ เดิมเป็นผู้บริหารบริษัทฯ ตำแหน่งประธานเจ้าหน้าที่ด้านเทคนิค
และได้เกษียณอายุการทำงานเมื่ออายุ 60 ปี ในปี 2552 บริษัทฯ พิจารณาว่าประสบการณ์ ความรู้
และความสามารถของผู้บริหารท่านนี้ยังสามารถช่วยเหลืองานได้
จึงขอให้มารับตำแหน่งที่ปรึกษาตั้งแต่วันที่ 1 มกราคม 2553 ถึงปัจจุบัน

บทบาทและหน้าที่ความรับผิดชอบของที่ปรึกษา

ทำหน้าที่ให้ความเห็นแก่คณะกรรมการ ผู้บริหาร และเข้าร่วมประชุมคณะกรรมการ
แต่ไม่ถือเป็นผู้มีอำนาจควบคุมหรือบริหารงานในบริษัทฯ

ผู้มีอำนาจควบคุม

ณ วันที่ 12 มีนาคม 2556 บริษัทฯ
มีผู้มีอำนาจควบคุมตามคำนิยามของสำนักงานคณะกรรมการกำกับหลักทรัพย์และตลาดหลักทรัพย์จำนวน
3 ท่าน ดังนี้

1. นางสาวแพทองธาร ชินวัตร (192,181,708 หุ้น) คิดเป็นร้อยละ 29.13%

2. นางสาวพินทองทา ชินวัตร (185,981,708 หุ้น) คิดเป็นร้อยละ 28.20%

3. คุณหญิงพจมาน ดามาพงศ์ (18,506,254 หุ้น) คิดเป็นร้อยละ 2.81%

การประเมินผลการปฏิบัติงานของคณะกรรมการ บริษัท และคณะกรรมการตรวจสอบ

บริษัทฯได้จัดทำการประเมินผลการปฏิบัติงานของคณะกรรมการบริษัท
เพื่อมุ่งเน้นให้ส่งผลสะท้อนถึงประสิทธิภาพในการดำเนินงานตามหลักการกำกับดูแลกิจการที่ดีโดยจัดทำเป็น
2 ลักษณะ คือ การประเมินผลคณะกรรมการทั้งคณะ และการประเมินผลคณะกรรมการรายบุคคล
ซึ่งแบ่งออกเป็นการประเมินตนเอง และการประเมินกรรมการท่านอื่น
โดยมีกระบวนการในการประเมินผลงาน
และหลักเกณฑ์การประเมินผลคิดเป็นร้อยละจากคะแนนเต็มในแต่ละข้อทั้งหมด ดังนี้

กระบวนการในการประเมินผลงานคณะกรรมการทั้งคณะและรายบุคคล

ในทุกสิ้นปีฝ่ายเลขานุการบริษัทจะนำส่งแบบประเมินผลการปฏิบัติงานของคณะกรรมการ จำนวน 3
แบบ เพื่อให้กรรมการทุกคนประเมินผลงานประจำปี โดยแบ่งเป็น

(1) แบบประเมินผลปฏิบัติงานคณะกรรมการ (ทั้งคณะ)

(2) แบบประเมินผลการปฏิบัติงานคณะกรรมการรายบุคคล (ประเมินตนเอง)

(3) แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น)

ซึ่งภายหลังจากที่กรรมการแต่ละคนประเมินผลงานเสร็จเรียบร้อยแล้ว
จะนำส่งแบบประเมินผลการปฏิบัติงานกลับมายังฝ่ายเลขานุการบริษัทเพื่อรวบรวมผลประเมินของกรรมการแต่ละคน
และสรุปผลวิเคราะห์การประเมินการปฏิบัติงานของคณะกรรมการบริษัทในรอบปี
และรายงานให้คณะกรรมการบริษัทรับทราบในการประชุมคณะกรรมการครั้งแรกของปี

หลักเกณฑ์การประเมินผลการปฏิบัติงานของคณะกรรมการทั้งคณะและรายบุคคล

  ------------------------------- ---------------------------------------
  คะแนนที่ได้รับ (%)                  เกณฑ์ที่ได้

  85 – 100                        ดีมาก – ดีเยี่ยม

  75 - 85                         ดี

  65 - 75                         ค่อนข้างดี

  50 - 65                         พอสมควร

  ต่ำกว่า 50                        ควรปรับปรุง
  ------------------------------- ---------------------------------------

1.  แบบประเมินผลปฏิบัติงานคณะกรรมการ (ทั้งคณะ) ประกอบด้วยหัวข้อพิจารณา 6 หัวข้อ ได้แก่

  - โครงสร้างและคุณสมบัติของคณะกรรมการ

  - บทบาท หน้าที่ และความรับผิดชอบของคณะกรรมการ

  - การประชุมคณะกรรมการ

  - การทำหน้าที่ของกรรมการ

  - ความสัมพันธ์กับฝ่ายจัดการ

  - การพัฒนาตนเองของกรรมการและการพัฒนาผู้บริหาร

ผลการประเมินเฉลี่ยของการปฏิบัติงานคณะกรรมการ (ทั้งคณะ) ในปี 2555
ที่ผ่านมาได้คะแนนร้อยละ 98.11 อยู่ในเกณฑ์ดีมาก - ดีเยี่ยม (ในปี 2554
ผลการประเมินเฉลี่ยเท่ากับร้อยละ 98.85 อยู่ในเกณฑ์ดีมาก - ดีเยี่ยม)

2.  แบบประเมินผลการปฏิบัติงานคณะกรรมการรายบุคคล (ประเมินตนเอง) ประกอบด้วย
    หัวข้อพิจารณา 6 หัวข้อ ได้แก่

  - ความรับผิดชอบต่อการตัดสินใจและการกระทำของตนเอง สามารถอธิบายการตัดสินใจได้
  (Accountability)

  - ความรับผิดชอบต่อการปฏิบัติหน้าที่ด้วยขีดความสามารถและประสิทธิภาพที่เพียงพอ
  (Responsibility)

  - การปฏิบัติต่อผู้มีส่วนได้เสียอย่างเท่าเทียม เป็นธรรม และสามารถมีคำอธิบายได้
  (Equitable Treatment)

  - มีความโปร่งใสในการดำเนินงานที่สามารถตรวจสอบได้ และมีการเปิดเผยข้อมูล
  (Transparency)

  - มีวิสัยทัศน์ในการสร้างมูลค่าเพิ่มแก่กิจการในระยะยาว (Vision to Create Long Term
  Value)

  - การมีจริยธรรม / จรรยาบรรณในการประกอบธุรกิจ (Ethics)

ผลการประเมินเฉลี่ยของการปฏิบัติงานคณะกรรมการรายบุคคล (ประเมินตนเอง) ในปี 2555
ที่ผ่านมาได้คะแนนร้อยละ 98.02 อยู่ในเกณฑ์ดีมาก - ดีเยี่ยม (ในปี 2554
ผลการประเมินเฉลี่ยเท่ากับร้อยละ 98.55 อยู่ในเกณฑ์ดีมาก - ดีเยี่ยม)

3.  แบบประเมินผลปฏิบัติงานคณะกรรมการรายบุคคล (ประเมินกรรมการท่านอื่น)
    ซึ่งกำหนดให้กรรมการบริษัททุกคนจะต้องประเมินกรรมการบริษัทท่านอื่นเป็นรายบุคคลครบทุกคนในคณะกรรมการ
    ประกอบด้วยหัวข้อพิจารณา 9 หัวข้อ ได้แก่

  - กรรมการมีความรู้ความเข้าใจเกี่ยวกับธุรกิจของบริษัทเป็นอย่างดี

  - กรรมการให้ความเห็นและข้อเสนอแนะต่าง ๆ
  ที่ไม่ขัดต่อหลักการปฏิบัติที่ดีและเป็นประโยชน์ต่อบริษัท

  - กรรมการแสดงความคิดเห็นอย่างเป็นอิสระ และสร้างสรรค์ในมุมมองต่าง ๆ

  - กรรมการให้ข้อมูล หรือข้อเท็จจริงที่เป็นประโยชน์ต่อการตัดสินใจของคณะกรรมการ

  - กรรมการมีความรับผิดชอบต่อผู้มีส่วนได้เสียของบริษัทฯ
  โดยให้ข้อเสนอแนะหรือข้อคิดเห็นที่นำไปสู่การปฏิบัติที่ถูกต้องและเสมอภาค

  - ในกรณีที่กรรมการอาจอยู่ในฐานะที่เป็นผู้มีส่วนได้เสีย หรืออาจมีความขัดแย้งทางผลประโยชน์
  กรรมการจะขอไม่เข้าประชุมในวาระนั้น ๆ หรือของดออกเสียง

  - กรรมการได้มีการศึกษาข้อมูล ระเบียบวาระการประชุมที่จัดส่งให้ล่วงหน้าก่อนการประชุม

  - กรรมการเข้าร่วมประชุมตามเวลาที่กำหนดไว้อย่างสม่ำเสมอ
  หากมีความจำเป็นจะขอลาการประชุมต่อประธานกรรมการล่วงหน้า

  - กรรมการให้เกียรติและเคารพสิทธิของกรรมการท่านอื่น

ผลการประเมินเฉลี่ยของการปฏิบัติงานคณะกรรมการรายบุคคล (ประเมินกรรมการท่านอื่น) ในปี
2555 ที่ผ่านมาได้คะแนนร้อยละ 98.96 อยู่ในเกณฑ์ดีมาก - ดีเยี่ยม (ในปี 2554
ผลการประเมินเฉลี่ยเท่ากับร้อยละ 99.42 อยู่ในเกณฑ์ดีมาก - ดีเยี่ยม)

ทั้งนี้ ผลการปฏิบัติงานของคณะกรรมการตรวจสอบ
สามารถดูรายละเอียดได้ในหมวด“คณะกรรมการตรวจสอบ”

การประเมินผลการปฏิบัติงานของประธานกรรมการบริหาร

ในการประเมินผลการปฏิบัติงานของประธานกรรมการบริหาร ซึ่งเป็นผู้บริหารสูงสุด
คณะกรรมการบริษัทได้มีมติให้บริษัทฯ
จัดตั้งคณะอนุกรรมการประเมินผลการปฏิบัติงานของผู้บริหารสูงสุด ตำแหน่งประธานกรรมการบริหาร
ซึ่งประกอบด้วย

(1) ประธานกรรมการบริษัท (กรรมการอิสระ)

(2) ประธานกรรมการตรวจสอบ (กรรมการอิสระ)

(3) ประธานกรรมการสรรหาและกำหนดค่าตอบแทน (กรรมการอิสระ)

เพื่อประเมินผลการปฏิบัติงาน
และเสนอผลการพิจารณาให้คณะกรรมการสรรหาและกำหนดค่าตอบแทนพิจารณาค่าตอบแทนเป็นตัวเงิน
เพื่อเสนอให้คณะกรรมการบริษัทพิจารณาอนุมัติต่อไป โดยจัดให้มีการประเมินปีละ 2 ครั้ง คือครั้งที่
1 เมื่อครบรอบการดำเนินธุรกิจของบริษัทฯ เดือนมกราคม – มิถุนายน (สิ้นสุด ณ วันที่ 30
มิถุนายน 2555) และครั้งที่ 2 เมื่อครบรอบการดำเนินธุรกิจของบริษัทฯ เดือนกรกฎาคม -
ธันวาคม (สิ้นสุด ณ วันที่ 31 ธันวาคม 2555)
โดยมีหลักเกณฑ์การประเมินผลการปฏิบัติงานจากหัวข้อการประเมิน ดังนี้

  1. การบริหารงานตามเป้าหมาย แผนธุรกิจ

2. การบริหารงานด้านการตลาด และด้านลูกค้าสัมพันธ์

3. การบริหารงานด้านการเงิน การลงทุน และค่าใช้จ่าย

  4. การพัฒนาทรัพยากรบุคคล และสร้างวัฒนธรรมองค์กรเพื่อการเจริญเติบโตอย่างยั่งยืน

5. การกำกับดูแลกิจการให้สอดคล้องกับแนวปฏิบัติที่ดีตามหลักบรรษัทภิบาล

6. การบริหาร และดำเนินงานตามนโยบายของผู้ถือหุ้นและคณะกรรมการบริษัท

ผลประเมินคะแนนเฉลี่ยของการปฏิบัติงานของนางบุษบา ดามาพงศ์
ตำแหน่งประธานกรรมการบริหาร ได้คะแนนร้อยละ 97 อยู่ในเกณฑ์ดีเยี่ยม (เทียบเท่ากับระดับ 4
คือ มีการดำเนินการในเรื่องนั้นอย่างดีเยี่ยม ตามแบบประเมินผลงาน CEO
จากตลาดหลักทรัพย์แห่งประเทศไทย)

การประเมินผลการปฏิบัติงานของผู้บริหารและพนักงาน

บริษัทฯ กำหนดให้มีการประเมินผลการปฏิบัติงานของผู้บริหารและพนักงาน ปีละ 2 ครั้ง คือ ครั้งที่
1 เมื่อครบรอบการดำเนินธุรกิจของบริษัทฯ เดือนมกราคม-มิถุนายน (สิ้นสุด ณ วันที่ 30 มิถุนายน
2555) และครั้งที่ 2 เมื่อครบรอบการดำเนินธุรกิจของบริษัทฯ เดือนกรกฎาคม-ธันวาคม (สิ้นสุด ณ
วันที่ 31 ธันวาคม 2555)โดยมีหลักเกณฑ์การประเมินผลการปฏิบัติงาน ดังนี้

(1) ในเดือนมกราคมของทุกปี คณะกรรมการบริษัทจะพิจารณาแผนการดำเนินธุรกิจ
และกำหนดเป้าหมายการดำเนินธุรกิจในรอบปี พร้อมกำหนดค่าดัชนีชี้วัดผลสำเร็จ (KPI : Key
Performance Indicator)
เพื่อการคำนวณจ่ายผลตอบแทนให้กับผู้บริหารและพนักงานในรอบสิ้นปีดังกล่าว

(2) เมื่อสิ้นสุดรอบการดำเนินธุรกิจเดือนมกราคม-มิถุนายน
จะมีการทบทวนและปรับแผนงานการดำเนินธุรกิจ และประเมินผลการปฏิบัติงาน
โดยเมื่อครบรอบปีสิ้นสุด ณ วันที่ 31 ธันวาคม ของทุกปี
โดยผู้บังคับบัญชาของแต่ละสายงานจะมีการประเมินผลการปฏิบัติงานของผู้บริหารและพนักงานตามผลงานทั้งปี
เพื่อเสนอต่อคณะกรรมการสรรหาและกำหนดค่าตอบแทน คณะกรรมการบริหาร
และคณะกรรมการบริษัทตามลำดับ ในการพิจารณาจ่ายค่าตอบแทนให้กับผู้บริหาร
และพนักงานตามเป้าหมายของผลงานที่ได้กำหนดค่าดัชนีชีวัดผลสำเร็จไว้แล้ว

(3) ประเมินคะแนนความสามารถในการบริหารงานในตำแหน่งของผู้บริหาร และพนักงาน
โดยผู้บังคับบัญชาและผู้ใต้บังคับบัญชาในสายงาน เพื่อการปรับเลื่อนตำแหน่งงาน
โดยจะกำหนดให้ผู้บังคับบัญชาของแต่ละสายงานเป็นผู้ประเมินเพื่อเสนอต่อประธานกรรมการบริหารพิจารณา

การประชุมคณะกรรมการ

บริษัทฯ มีการพิจารณากำหนดวาระและวันประชุมคณะกรรมการและผู้ถือหุ้นประจำปี 2556 ล่วงหน้า
โดยที่การประชุมคณะกรรมการบริษัทสามารถเปลี่ยนแปลงได้ตามความเหมาะสมและอาจมีการจัดประชุมเพิ่มเติมตามความจำเป็น
ทั้งนี้ ผู้สนใจสามารถดูข้อมูลได้ที่ Website ของบริษัทที่ www.scasset.com
หมวดการกำกับดูแลกิจการ

คณะกรรมการบริษัทมีกำหนดการประชุมอย่างน้อยไตรมาสละ 1 ครั้ง โดยในรอบปี 2555
มีการจัดประชุมจำนวน 6 ครั้ง โดยมีเรื่องเสนอเป็นวาระเพื่อทราบ เพื่อพิจารณา
และเพื่ออนุมัติต่อที่ประชุมคณะกรรมการสรุปได้ ดังนี้

+----------------+----------------+----------------+-----------------+
| การป           | จ              | จ              | จำนวนเรื่องในวาระ |
| ระชุมคณะกรรมการ | ำนวนเรื่องในวาระ | ำนวนเรื่องในวาระ |                 |
|                |                |                | เพื่ออนุมัติ         |
| ในรอบปี 2555    | เพื่อทราบ        | เพื่อพิจารณา      |                 |
+----------------+----------------+----------------+-----------------+
| ครั้งที่ 1         | 6              | 1              | 5               |
+----------------+----------------+----------------+-----------------+
| ครั้งที่ 2         | 6              | 1              | 12              |
+----------------+----------------+----------------+-----------------+
| ครั้งที่ 3         | 5              | 3              | 2               |
+----------------+----------------+----------------+-----------------+
| ครั้งที่ 4         | 5              | 1              | 4               |
+----------------+----------------+----------------+-----------------+
| ครั้งที่ 5         | 5              | 1              | 2               |
+----------------+----------------+----------------+-----------------+
| ครั้งที่ 6         | 11             | 2              | 2               |
+----------------+----------------+----------------+-----------------+
| รว             | 38             | 9              | 27              |
| มจำนวนเรื่องครั้งที่ |                |                |                 |
| 1-6            |                |                |                 |
+----------------+----------------+----------------+-----------------+

เรื่องที่นำเสนอเป็นวาระต่อที่ประชุมคณะกรรมการบริษัทเป็นเรื่องเกี่ยวกับการดำเนินงานในธุรกิจของ
บริษัทฯ ทั้งสิ้น โดยจะมีการออกและนำส่งหนังสือนัดประชุมเพื่อแจ้งวาระการประชุม
พร้อมแนบเอกสารประกอบวาระการประชุมให้คณะกรรมการพิจารณาล่วงหน้าก่อนวันประชุมไม่น้อยกว่า
7 วันทุกครั้ง

การประชุมคณะกรรมการทุกครั้ง
ฝ่ายเลขานุการบริษัทจะดำเนินการบันทึกและจัดทำรายงานการประชุมคณะกรรมการให้แล้วเสร็จภายในไม่เกิน
14 วัน นับแต่วันประชุม
โดยกรรมการทุกท่านสามารถขอตรวจสอบรายงานการประชุมจากฝ่ายเลขานุการบริษัทได้โดยตลอด

ในการประชุมประธานกรรมการบริษัทจะทำหน้าที่ดูแลจัดสรรเวลาให้อย่างเพียงพอที่ฝ่ายบริหารจะเสนอเอกสารและข้อมูลเพื่อการอภิปรายปัญหาสำคัญ
และเพียงพอสำหรับคณะกรรมการบริษัทที่จะอภิปรายในประเด็นที่สำคัญ
โดยกรรมการทุกท่านมีอิสระในการแสดงความคิดเห็นและเสนอวาระการประชุม

เลขานุการบริษัทมีหน้าที่ในการนัดหมาย จัดเตรียมเอกสารประกอบการประชุมให้เพียงพอ
และจัดส่งล่วงหน้าพร้อมหนังสือเชิญประชุมก่อนการประชุมไม่น้อยกว่า 7 วัน
เพื่อให้คณะกรรมการบริษัทได้มีเวลาศึกษาก่อนล่วงหน้า เว้นแต่กรณีมีเหตุจำเป็นเร่งด่วน
รวมถึงการทำหน้าที่บันทึกรายงานการประชุม
และจัดเก็บรายงานการประชุมที่ผ่านการรับรองจากที่ประชุมคณะกรรมการบริษัทเพื่อเป็นหลักฐานของบริษัทฯ
ต่อไป

การประชุมกรรมการที่ไม่เป็นผู้บริหาร (กรรมการอิสระ)

บริษัทฯ สนับสนุนเพื่อให้เกิดการพัฒนาระบบการบริหารและการดำเนินงานของบริษัทฯ ดียิ่งขึ้น
โดยให้กรรมการที่ไม่เป็นผู้บริหารประชุมระหว่างกันเองตามความจำเป็น
เพื่ออภิปรายปัญหาต่างๆเกี่ยวกับการจัดการที่อยู่ในความสนใจโดยไม่มีฝ่ายจัดการร่วมด้วย
ซึ่งก่อให้เกิดประโยชน์ต่อบริษัทฯ และผู้มีส่วนได้เสีย ทุกฝ่าย
เนื่องจากสามารถแสดงความคิดเห็นอย่างเป็นอิสระ และสร้างสรรค์ในมุมมองต่าง ๆ
โดยประธานกรรมการในฐานะกรรมการอิสระจะดำเนินการประชุมกรรมการที่ไม่เป็นผู้บริหารก่อนการประชุมคณะกรรมการทุกไตรมาส

ณ วันที่ 9 มกราคม 2556 คณะกรรมการที่ไม่เป็นผู้บริหารมีจำนวน 4 ท่าน ประกอบด้วย

1. นายรัฐ กิตติเวชโอสถ ประธานกรรมการที่ไม่เป็นผู้บริหาร

2. นายคุโณดม ธรรมาภรณ์พิลาศ กรรมการที่ไม่เป็นผู้บริหาร (เป็นผู้มีความรู้ด้านวิศวกรรม และมี

ประสบการณ์การทำงานที่เกี่ยวข้องกับธุรกิจของบริษัทฯ)

3. นายประเสริฐ สัมนาวงศ์ กรรมการที่ไม่เป็นผู้บริหาร

4. นายปรีชา เศขรฤทธิ์ กรรมการที่ไม่เป็นผู้บริหาร (เป็นผู้มีความรู้ด้านวิศวกรรม และมี

ประสบการณ์การทำงานที่เกี่ยวข้องกับธุรกิจของบริษัทฯ)

เลขานุการคณะกรรมการที่ไม่เป็นผู้บริหาร ได้แก่ นายประเสริฐ สัมนาวงศ์

+-----------------------+-----------------------+----------------------+
| รายชื่อ                 | จำนวนครั้งที่เข้าร่วมประชุม  |                      |
|                       | /                     |                      |
| ค                     | จำน                   |                      |
| ณะกรรมการที่ไม่เป็นผู้บริหาร | วนครั้งที่มีสิทธิเข้าร่วมประชุม |                      |
+-----------------------+-----------------------+----------------------+
|                       | ค                     | คณ                   |
|                       | ณะกรรมการที่ไม่เป็นผู้บริหาร | ะกรรมการที่ไม่เป็นผู้บริหาร |
|                       |                       | ปี 2555               |
|                       | ปี 2552 – 2555         |                      |
+-----------------------+-----------------------+----------------------+
| 1. นายรัฐ กิตติเวชโอสถ   | 22/22                 | 6/6                  |
|                       |                       |                      |
| 2. นายคุโณดม           | 22/22                 | 6/6                  |
| ธรรมาภรณ์พิลาศ          |                       |                      |
|                       | 22/22                 | 6/6                  |
| 3. นายประเสริฐ         |                       |                      |
| สัมมนาวงศ์              | 22/22                 | 6/6                  |
|                       |                       |                      |
| 4. นายปรีชา เศขรฤทธิ์    |                       |                      |
+-----------------------+-----------------------+----------------------+

หมายเหตุ - นายณัฎฐ์พัฒน์ เอื้อใจ เป็นกรรมการซึ่งมีอำนาจลงนามผูกพันบริษัทฯ โดยมีผลตั้งแต่วันที่
4 มีนาคม 2554 จึงไม่ถือเป็นกรรมการอิสระ เพราะถือว่าเป็นกรรมการที่มีส่วนร่วมบริหารงาน

การรายงานการได้มาและจำหน่ายหุ้นของบริษัท (SC)

คณะกรรมการกำหนดให้กรรมการและผู้บริหาร 4 รายแรก
ที่มีหน้าที่รายงานการถือครองหลักทรัพย์ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
รายงานการได้มาและจำหน่าย หุ้นบริษัท (SC) ของตนเอง คู่สมรส
และบุตรที่ยังไม่บรรลุนิติภาวะต่อที่ประชุมคณะกรรมการทราบทุกครั้ง
พร้อมนำส่งรายงานดังกล่าวต่อฝ่ายเลขานุการบริษัทเพื่อเก็บเป็นหลักฐาน

รายงานการได้มาและจำหน่ายหุ้นบริษัท (SC) ของกรรมการและผู้บริหาร 4 รายแรก ในรอบปี
2555

+---------------+----------------+---------+-------+-------+---------+
| ชื่อ            | ตำแหน่ง         | ในรอบปี  | ใ     |       |         |
|               |                | 2554    | นรอบปี |       |         |
|               |                |         | 2555  |       |         |
+---------------+----------------+---------+-------+-------+---------+
|               |                | จำนวนห  | ไ     | จ     | จำนวนห  |
|               |                | ุ้นคงเหลือ | ด้มาระ | ำหน่าย | ุ้นคงเหลือ |
|               |                |         | หว่างปี |       |         |
|               |                | ณ 31    |       | ไประ  | ณ 31    |
|               |                | ธันวาคม  | จำนวน | หว่างป | ธันวาคม  |
|               |                | 2554    |       | ีจำนวน | 2555    |
+---------------+----------------+---------+-------+-------+---------+
| 1. นายรัฐ      | ประธานกรรมการ  | -       | -     | -     | -       |
| กิตติเวชโอสถ    |                |         |       |       |         |
|               | ประธ           | 31,800  | -     | -     | 31,     |
| 2. นางบุษบา    | านกรรมการบริหาร | ,000⁽¹⁾ |       |       | 800,002 |
| ดามาพงศ์       |                |         | -     | -     |         |
|               | กรรมการบริหาร   | 2⁽²⁾    |       |       | 2       |
| 3. นางเพ็ญโสม  |                |         | -     | -     |         |
| ดามาพงศ์       | กรรมการบริหาร   | -       |       |       | -       |
|               |                |         | -     | -     |         |
| 4. นายณัฎฐ์พัฒน์  | ประธาน         | -       |       |       | -       |
| เอื้อใจ         | กรรมการตรวจสอบ |         | -     | -     |         |
|               |                | -       |       |       | -       |
| 5. นายคุโณดม   | กรรมการ        |         | -     | -     |         |
| ธรรมาภรณ์พิลาศ  |                | 6,000   |       |       | 6,000   |
|               | ประธานกรรมการบ |         | -     | -     |         |
| 6. นายประเสริฐ | รรษัทภิบาลและควา | -       |       |       | -       |
| สัมนาวงศ์       | มรับผิดชอบต่อสังคม |         |       |       |         |
|               | สิ่งแวดล้อม       |         |       |       |         |
| 7. นายปรีชา    |                |         |       |       |         |
| เศขรฤทธิ์       | ประธาน         |         |       |       |         |
|               | กรรมการสรรหาแล |         |       |       |         |
| 8. นางแน่งน้อย  | ะกำหนดค่าตอบแทน |         |       |       |         |
| ณ ระนอง       |                |         |       |       |         |
+---------------+----------------+---------+-------+-------+---------+
| 9. นายณัฐพงศ์   | กรรมการบริหาร   | -       | -     | -     | 185,981 |
| คุณากรวงศ์^(*)  |                |         |       |       | ,708⁽³⁾ |
|               | ประธานเจ       | 659,800 | 350,2 | -     |         |
| 10. นายอรรถพล | ้าหน้าที่ด้านการเงิน |         | 00⁽⁴⁾ |       | 1,      |
| สฤษฎิพันธาวาทย์  |                | 233,400 |       | 23    | 010,000 |
|               | ประธานเจ้า      |         | 116,8 | 3,400 |         |
| 11.           | หน้าที่ด้านปฏิบัติการ | 380,000 | 00⁽⁴⁾ |       | 116,800 |
| เรืออากาศเอกกรี |                |         |       | -     |         |
| เดชชัย         | ผู้อำนวยก        | 691,200 | -     |       | 380,000 |
|               | ารอาวุโสสำนักบัญชี |         |       | -     |         |
| 12. นายวิทิต    |                |         | -     |       | 691,200 |
| วิศาลพัฒนะสิน    | ผู้อำนวยการอ     |         |       |       |         |
|               | าวุโสสำนักการเงิน |         |       |       |         |
| 13.           |                |         |       |       |         |
| นางปรารถนา    |                |         |       |       |         |
| แพทย์สมาน      |                |         |       |       |         |
+---------------+----------------+---------+-------+-------+---------+

หมายเหตุ หุ้นของกรรมการและผู้บริหาร 4 รายแรกทุกคน
ได้นับรวมจำนวนหุ้นของคู่สมรสและบุตรที่ยังไม่บรรลุนิติภาวะด้วยแล้ว

  (1) หุ้นจำนวน 31,800,000 หุ้น เป็นของนายบรรณพจน์ ดามาพงศ์ สามี ซึ่งถืออยู่ก่อนที่
  นางบุษบา ดามาพงศ์ จะได้รับการเลือกตั้งเป็นกรรมการเมื่อวันที่ 13 กรกฎาคม 2554 ส่วนอีก
  2 หุ้น เป็นหุ้นเดิมของนางบุษบา ดามาพงศ์ ก่อนเข้าเป็นกรรมการ

  (2) หุ้นที่ถืออยู่ก่อนปี 2553

  (3) หุ้นจำนวน 185,981,708 หุ้น เป็นของนางสาวพินทองทา ชินวัตร ภรรยา
  ซึ่งถืออยู่ก่อนที่นายณัฐพงศ์ คุณากรวงศ์ จะได้รับการเลือกตั้งเป็นกรรมการเมื่อวันที่ 1 มีนาคม
  2555

  (4) ใช้สิทธิซื้อหุ้นสามัญตามใบสำคัญแสดงสิทธิที่จะซื้อหุ้นสามัญของบริษัทฯ
  ที่ออกให้แก่กรรมการและพนักงานของบริษัทฯ

* นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555 เมื่อวันที่
28 กุมภาพันธ์ 2555 ให้เป็นกรรมการแทนนายชานนท์ โชติวิจิตร
กรรมการคนเดิมที่ขอลาออกจากตำแหน่ง และได้รับการแต่งตั้งให้ดำรงตำแหน่งกรรมการบริหาร
กรรมการผู้มีอำนาจลงนามผูกพันบริษัท (รองประธานเจ้าหน้าที่บริหาร) โดยให้มีผลตั้งแต่วันที่ 1
มีนาคม 2555 เป็นต้นไป และต่อมาได้รับการแต่งตั้งจากที่ประชุมคณะกรรมการครั้งที่ 6/2555
เมื่อวันที่ 13 พฤศจิกายน 2555 ให้ดำรงตำแหน่งกรรมการบรรษัทภิบาลและความรับผิดชอบต่อสังคม
สิ่งแวดล้อม ซึ่งมีผลให้โครงสร้างรายชื่อผู้ดำรงตำแหน่งระดับบริหาร 4 รายแรกของบริษัทฯ
เปลี่ยนแปลงจากที่ได้
แสดงไว้ในระบบข้อมูลรายชื่อผู้บริหารของสำนักงานคณะกรรมการกำกับหลักทรัพย์และตลาดหลักทรัพย์
คือ มีผู้บริหารพ้นจากตำแหน่งผู้บริหาร 4 รายแรกของบริษัทฯ จำนวน 4 คน คือ นางสาวจรัญญา
ตั้งบรรเจิดสุข นางสาวพรรณี ธาราพัฒน์ นายสมบูรณ์ คุปติมนัส และนายสุริยา เปลี่ยนสี

การรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้อง

คณะกรรมการกำหนดแนวทางให้กรรมการ ผู้บริหาร และบุคคลที่มีความเกี่ยวข้อง
เปิดเผยข้อมูลส่วนได้เสียของตนเองและบุคคลที่เกี่ยวข้องต่อคณะกรรมการ
โดยให้ส่งข้อมูลส่วนได้เสียดังกล่าวไปยังเลขานุการบริษัท ทั้งนี้ เพื่อให้บริษัทฯ
มีข้อมูลประกอบการดำเนินการตามข้อกำหนดเกี่ยวกับการทำรายการที่เกี่ยวโยงกัน
ซึ่งเป็นรายการที่อาจก่อให้เกิดความขัดแย้งทางผลประโยชน์
และอาจนำไปสู่การถ่ายเทผลประโยชน์ของบริษัทและบริษัทย่อยได้
รวมทั้งเพื่อใช้เป็นข้อมูลป้องกันไม่ให้กรรมการ ผู้บริหาร
และบุคคลที่มีความเกี่ยวข้องเข้าร่วมกระบวนการตัดสินใจในการพิจารณาธุรกรรมระหว่างบริษัทฯ
กับผู้ที่มีส่วนได้เสียหรือมีส่วนเกี่ยวข้อง
ซึ่งรายงานดังกล่าวคณะกรรมการกำหนดให้ใช้รูปแบบพื้นฐานของแบบแจ้งรายงานการมีส่วนได้เสียที่สมาคมบริษัท
จดทะเบียนไทยจัดทำขึ้น และปรับแก้บางส่วนเพื่อให้สอดคล้องกับลักษณะของธุรกิจบริษัทฯ
และข้อกำหนดของหน่วยงานที่เกี่ยวข้อง

และในกรณีที่มีการเปลี่ยนแปลงข้อมูลในแบบแจ้งรายงานมีส่วนได้เสียของกรรมการและผู้บริหาร
คณะกรรมการกำหนดให้กรรมการและผู้บริหารส่งแบบแจ้งรายงานการมีส่วนได้เสีย (ฉบับแก้ไข)
ให้แก่เลขานุการบริษัททราบภายใน 3 วันทำการ นับแต่วันที่มีการเปลี่ยนแปลง
และให้เลขานุการบริษัทจัดส่งสำเนารายงานฉบับแก้ไขให้ประธานกรรมการ
และประธานกรรมการตรวจสอบทรายภายในเจ็ดวันทำการ นับแต่วันที่บริษัทฯได้รับรายงานนั้น

โดยในปี 2555 ที่ผ่านมา บริษัทฯ ได้จัดส่งสำเนารายงานการมีส่วนได้เสีย
ให้แก่ประธานกรรมการและประธานกรรมการตรวจสอบทราบจำนวน 1 ครั้ง ดังนี้

- วันที่ 2 มีนาคม 2555 จัดส่งสำเนารายงานการมีส่วนได้เสีย ให้แก่ประธานกรรมการ
และประธานกรรมการตรวจสอบทราบ เนื่องจากนายณัฐพงศ์ คุณากรวงศ์
ได้รับการเลือกตั้งเป็นกรรมการเข้าใหม่ของบริษัทฯ และเพิ่มชื่อให้เป็นกรรมการ
ซึ่งมีอำนาจลงนามผูกพันบริษัทฯ ดังนั้น ชื่อและจำนวนกรรมการซึ่งมีอำนาจลงนามผูกพันบริษัทฯ
เป็นดังนี้

“นางบุษบา ดามาพงศ์ นางเพ็ญโสม ดามาพงศ์ นายณัฐพงศ์ คุณากรวงศ์ นายณัฎฐ์พัฒน์ เอื้อใจ
สองในสี่คนนี้ลงลายมือชื่อร่วมกันและประทับตราสำคัญของบริษัทฯ”

การเข้าร่วมประชุมและจำนวนครั้งการประชุมของคณะกรรมการ

ในปี 2555 ที่ผ่านมา คณะกรรมการบริษัท รวมทั้งคณะกรรมการชุดย่อย 4 คณะ ได้แก่
คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
และคณะกรรมการบรรษัทภิบาลและความรับผิดชอบต่อสังคม สิ่งแวดล้อม
มีรายละเอียดการเข้าร่วมประชุมของกรรมการและจำนวนครั้งการประชุมของแต่ละคณะ
ตลอดจนจำนวนการประชุมคณะกรรมการบริษัทสะสมตั้งแต่ปี 2547 ให้รับทราบ ดังนี้

+----------------+------+-------+-------+-------+--------+----------+
| ร              | จ    |       |       |       |        |          |
| ายชื่อคณะกรรมการ | ำนวน |       |       |       |        |          |
|                | ครั้งท |       |       |       |        |          |
|                | ี่ร่วมป |       |       |       |        |          |
|                | ระชุม |       |       |       |        |          |
|                | /    |       |       |       |        |          |
|                | จำนว |       |       |       |        |          |
|                | นครั้ง |       |       |       |        |          |
|                | ที่มีสิท |       |       |       |        |          |
|                | ธิเข้า |       |       |       |        |          |
|                | ร่วมป |       |       |       |        |          |
|                | ระชุม |       |       |       |        |          |
+----------------+------+-------+-------+-------+--------+----------+
|                | คณ   | คณะกร | คณะกร | คณะกร | คณะก   | คณ       |
|                | ะกรร | รมการ | รมการ | รมการ | รรมการ | ะกรรมการ |
|                | มการ |       |       |       |        |          |
|                |      | บริษัท  | บริหาร | ตร    | สรร    | บรรษ     |
|                | บริษัท |       |       | วจสอบ | หาและก | ัทภิบาลและ |
|                |      | ปี     | ปี     |       | ำหนดค่า |          |
|                | ปี    | 2555  | 2555  | ปี     | ตอบแทน | ค        |
|                | 25   |       |       | 2555  |        | วามรับผิดช |
|                | 47 - |       |       |       | ปี 2555 | อบต่อสังคม |
|                | 2555 |       |       |       |        | สิ่งแวดล้อม |
|                |      |       |       |       |        |          |
|                |      |       |       |       |        | ปี 2555   |
+----------------+------+-------+-------+-------+--------+----------+
| 1. นายรัฐ       | 6    | 6/6   | 15/15 | 8/8   | 2/2    | 2/2      |
| กิตติเวชโอสถ ⁽¹⁾ | 0/60 |       |       |       |        |          |
|                |      | 6/6   | 15/15 | 8/8   | 2/2    | 2/2      |
| 2. นางบุษบา     | 8/8  |       |       |       |        |          |
| ดามาพงศ์ ⁽²⁾    |      | 6/6   | 15/15 | 8/8   | 2/2    | 2/2      |
|                | 6    |       |       |       |        |          |
| 3. นางเพ็ญโสม   | 0/60 | 6/6   | 9/11  |       |        | 0/0      |
| ดามาพงศ์        |      |       |       |       |        |          |
|                | 4    | 6/6   |       |       |        |          |
| 4. นายณัฎฐ์พัฒน์   | 5/45 |       |       |       |        |          |
| เอื้อใจ ⁽³⁾      |      | 6/6   |       |       |        |          |
|                | 4    |       |       |       |        |          |
| 5. นายคุโณดม    | 5/45 | 6/6   |       |       |        |          |
| ธรรมาภรณ์พิลาศ   |      |       |       |       |        |          |
| ⁽⁴⁾            | 3    | 6/6   |       |       |        |          |
|                | 9/39 |       |       |       |        |          |
| 6. นายประเสริฐ  |      | 4/4   |       |       |        |          |
| สัมนาวงศ์ ⁽⁵⁾    | 3    |       |       |       |        |          |
|                | 7/37 |       |       |       |        |          |
| 7. นายปรีชา     |      |       |       |       |        |          |
| เศขรฤทธิ์⁽⁶⁾     | 3    |       |       |       |        |          |
|                | 2/33 |       |       |       |        |          |
| 8. นางแน่งน้อย ณ |      |       |       |       |        |          |
| ระนอง⁽⁷⁾       | 4/4  |       |       |       |        |          |
|                |      |       |       |       |        |          |
| 9. นายณัฐพงศ์    |      |       |       |       |        |          |
| คุณากรวงศ์⁽⁸⁾    |      |       |       |       |        |          |
+----------------+------+-------+-------+-------+--------+----------+

หมายเหตุ (1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์
วิบูลย์สวัสดิ์ ตั้งแต่วันที่ 1 มีนาคม 2550

(2) นางบุษบา ดามาพงศ์ ได้รับการเลือกตั้งจากที่ประชุมคณะกรรมการ ครั้งที่ 4/2554 เมื่อวันที่
13 กรกฎาคม 2554 ให้เป็นกรรมการแทนนางสาวยิ่งลักษณ์ ชินวัตร
กรรมการคนเดิมที่ขอลาออกจากตำแหน่ง

(3) นายณัฎฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายคุโณดม ธรรมภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
20 มีนาคม 2549

(5) นายประเสริฐ สัมนาวงศ์ เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31
มกราคม 2550

(6) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

  (7) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
  พฤศจิกายน 2550

(8) นายณัฐพงศ์ คุณากรวงศ์ ได้รับการเลือกตั้งจากที่ประชุมคณะกรรมการ ครั้งที่ 2/2555
เมื่อวันที่ 28 กุมภาพันธ์ 2555 ให้เป็นกรรมการเข้าใหม่ของบริษัทแทนนายชานนท์ โชติวิจิตร
กรรมการคนเดิมที่ขอลาออกจากตำแหน่ง

* นางแน่งน้อย ณ ระนอง ไม่ได้เข้าร่วมประชุมคณะกรรมการ ครั้งที่ 8/2553 เมื่อวันที่ 12
พฤศจิกายน 2553 เนื่องจากป่วย

** นางสาวพินทองทา ชินวัตร ตำแหน่งกรรมการ และกรรมการบริหาร
ลาออกจากตำแหน่งตั้งแต่วันที่ 28 กุมภาพันธ์ 2555 โดยในปี 2555 ตั้งแต่วันที่ 1 มกราคม 2555
ถึงวันที่ 28 กุมภาพันธ์ 2555 ได้เข้าร่วมประชุมคณะกรรมการ บริษัทฯ แต่ละคณะ
ซึ่งมีรายละเอียดแสดงจำนวนครั้งที่ร่วมประชุม / จำนวนครั้งที่มีสิทธิเข้าร่วมประชุม ดังนี้

-   การประชุมคณะกรรมการบริษัท (1/1)

-   การประชุมคณะกรรมการบริหาร (4/4)

    8.2 ค่าตอบแทนกรรมการและผู้บริหาร

บริษัทฯมีนโยบายในการกำหนดค่าตอบแทนให้กรรมการในลักษณะที่เทียบได้กับอุตสาหกรรม
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่านโดยในปี 2555 มีการจ่ายค่าตอบแทนดังนี้

1. ค่าตอบแทนที่เป็นตัวเงิน

  1.1 ค่าตอบแทนคณะกรรมการบริษัท สำหรับงวดสิ้นสุด 31 ธันวาคม 2555 เท่ากับ 6.97
  ล้านบาท เป็นค่าตอบแทนที่จ่ายให้กับประธานกรรมการ กรรมการ และกรรมการอิสระ

  (หน่วย : พันบาท )

+-----------------------+------+-----+-------+------------+----------+
| รายชื่อกรรมการ          | คณ   |     |       |            |          |
|                       | ะกรร |     |       |            |          |
|                       | มการ |     |       |            |          |
+-----------------------+------+-----+-------+------------+----------+
|                       | บริษัท | บร  | ตร    | สรรหา      | บ        |
|                       |      | ิหาร | วจสอบ |            | รรษัทภิบาล |
|                       |      |     |       | และกำห     | สังคม     |
|                       |      |     |       | นดค่าตอบแทน | สิ่งแวดล้อม |
+-----------------------+------+-----+-------+------------+----------+
| 1. นายรัฐ กิตติเวชโอสถ   | 2    |     |       |            |          |
|                       | ,300 |     |       |            |          |
+-----------------------+------+-----+-------+------------+----------+
| 2. นายคุโณดม           | 570  |     | 200   | 40         |          |
| ธรรมาภรณ์พิลาศ          |      |     |       |            |          |
+-----------------------+------+-----+-------+------------+----------+
| 3. นางแน่งน้อย ณ ระนอง  | 570  |     |       | 50         |          |
+-----------------------+------+-----+-------+------------+----------+
| 4. นายปรีชา เศขรฤทธิ์    | 570  |     | 160   | 40         | 50       |
+-----------------------+------+-----+-------+------------+----------+
| 5. นางเพ็ญโสม ดามาพงศ์  | 570  | 280 |       |            | 40       |
+-----------------------+------+-----+-------+------------+----------+
| 6. นายณัฏฐ์พัฒน์ เอื้อใจ    | 570  | 280 |       |            |          |
+-----------------------+------+-----+-------+------------+----------+
| 7. นายประเสริฐ สัมนาวงศ์ | 520  |     | 160   |            |          |
+-----------------------+------+-----+-------+------------+----------+
| รวม                   | 5    | 560 | 520   | 130        | 90       |
|                       | ,670 |     |       |            |          |
+-----------------------+------+-----+-------+------------+----------+

  * ค่าตอบแทน ประกอบด้วย เงินเดือน โบนัส และเบี้ยประชุม
  (ค่าตอบแทนนี้ไม่รวมค่าตอบแทนของกรรมการบริษัทในฐานะเป็นผู้บริหารของบริษัทฯจำนวน 2
  ท่าน)

  1.2 ค่าตอบแทนรวมของคณะผู้บริหาร จำนวน 6* ท่าน จำนวน 62.12 ล้านบาท ประกอบด้วย
  เงินเดือน โบนัส กองทุนสำรองเลี้ยงชีพ และผลตอบแทนอื่น

(*นายณัฐพงศ์ คุณากรวงศ์ เป็นกรรมการเข้าใหม่ของบริษัท ดำรงตำแหน่ง
กรรมการ/กรรมการบริหาร/กรรมการผู้มีอำนาจลงนามผูกพันบริษัท
และรองประธานเจ้าหน้าที่บริหาร ตั้งแต่วันที่ 1 มีนาคม 2555
ซึ่งมีผลให้โครงสร้างรายชื่อผู้ดำรงตำแหน่งระดับบริหาร 4 รายแรกของบริษัทเปลี่ยนแปลงจาก 10
ท่านในปี 2554 เป็น 6 ท่านในปี 2555)

2. ค่าตอบแทนอื่น

บริษัทฯ มีโครงการออก และเสนอขายใบสำคัญแสดงสิทธิที่จะซื้อหุ้นสามัญของบริษัทฯ
แก่กรรมการและพนักงาน
โดยมีวัตถุประสงค์เพื่อเป็นแรงจูงใจและตอบแทนการปฏิบัติงานของกรรมการและพนักงาน
นอกจากนี้เพื่อให้บุคคลดังกล่าวมีความตั้งใจในการทำงานและเป็นแรงจูงใจให้กรรมการและพนักงานทำงานกับบริษัทฯต่อไปในระยะยาวและสร้างประโยชน์สูงสุดให้แก่บริษัทฯ
บริษัทฯ ได้ออกและเสนอขายใบสำคัญแสดงสิทธิที่จะซื้อหุ้นสามัญทุกๆ ปี ระยะเวลาต่อเนื่องกัน 5 ปี
ทั้งนี้ บริษัทฯ จะต้องขออนุมัติการออก และเสนอขายใบสำคัญแสดงสิทธิต่อที่ประชุมผู้ถือหุ้นเป็นรายปี
โดย ณ สิ้นปี 2555 มีโครงการที่ดำเนินการ 3 โครงการสรุปได้ดังนี้

+----------------+------------------+-----------------+----------------+
| รา             | โครงการ 3        | โครงการ 4       | โครงการ 5      |
| ยละเอียดโครงการ |                  |                 |                |
+----------------+------------------+-----------------+----------------+
| จำนวนที่เสนอขาย  | 2,700,000        | 2,700,000       | 2,700,000      |
| (หน่วย)         |                  |                 |                |
+----------------+------------------+-----------------+----------------+
| ราคาเสนอขาย    | 0 บาท            |                 |                |
| (บาท)          |                  |                 |                |
+----------------+------------------+-----------------+----------------+
| อา             | ไม่เกิน 5 ปี        |                 |                |
| ยุใบสำคัญแสดงสิทธิ | นับจาก            |                 |                |
|                | วันที่ออกและเสนอขาย |                 |                |
+----------------+------------------+-----------------+----------------+
| อัตราการใช้สิทธิ   | 1 : 2            | 1 : 2           | 1 : 2          |
+----------------+------------------+-----------------+----------------+
| ราคาการใช้สิทธิ   | 5.00             | 7.545           | 5.00           |
| (บาทต่อหุ้น)      |                  |                 |                |
+----------------+------------------+-----------------+----------------+
| วัน             | 3 เมษายน 2551    | 3 กรกฎาคม 2551  | 22 เมษายน 2552 |
| ที่ออกและเสนอขาย |                  |                 |                |
+----------------+------------------+-----------------+----------------+
| ระ             | กรรมการแ         |                 |                |
| ยะเวลาการใช้สิทธิ | ละพนักงานของบริษัทฯ |                 |                |
|                | สามารถใช้สิทธิที่จะ   |                 |                |
|                | ซื้อหุ้นสามัญของบริษัทฯ |                 |                |
|                | ได้ตาม            |                 |                |
|                | รายละเอียดดังต่อไปนี้ |                 |                |
|                |                  |                 |                |
|                | ปีที่ 1             |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | ส                |                 |                |
|                | ามารถใช้สิทธิซื้อหุ้นสา |                 |                |
|                | มัญได้ในจำนวนไม่เกิน |                 |                |
|                | 1 ใน 3           |                 |                |
|                | ส                |                 |                |
|                | ่วนของใบสำคัญแสดงส |                 |                |
|                | ิทธิทั้งหมดที่กรรมการแ |                 |                |
|                | ละพนักงานของบริษัทฯ |                 |                |
|                | แต่ละคนไ          |                 |                |
|                | ด้รับจัดสรรจากบริษัทฯ |                 |                |
|                | ทั้งนี้              |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | จะสาม            |                 |                |
|                | ารถใช้สิทธิดังกล่าวได้ |                 |                |
|                | ก                |                 |                |
|                | ็ต่อเมื่อครบระยะเวลา |                 |                |
|                | 1 ปีนับจากวันที่บริษัทฯ |                 |                |
|                | ได้ออกและเสนอ     |                 |                |
|                | ขายใบสำคัญแสดงสิทธิ |                 |                |
|                | จนกว่าจะครบอาย    |                 |                |
|                | ุของใบสำคัญแสดงสิทธิ |                 |                |
|                |                  |                 |                |
|                | ทั้งนี้              |                 |                |
|                | หากการใช้สิท       |                 |                |
|                | ธิตามใบสำคัญแสดงสิท |                 |                |
|                | ธิจะทำให้เกิดเศษหุ้นที่ |                 |                |
|                | ไม่ถึงจำนวนเต็มข    |                 |                |
|                | องหน่วยการซื้อขายหุ้น |                 |                |
|                | (Board Lot)      |                 |                |
|                | บนกร             |                 |                |
|                | ะดานหลักในตลาดหลัก |                 |                |
|                | ทรัพย์แห่งประเทศไทย |                 |                |
|                | ให้ปัดรวมไปใช้สิท    |                 |                |
|                | ธิในการใช้สิทธิปีถัดไป |                 |                |
|                |                  |                 |                |
|                | ปีที่ 2             |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | สาม              |                 |                |
|                | ารถใช้สิทธิซื้อหุ้นสามัญ |                 |                |
|                | ได้อีกในจำนวนไม่เกิน |                 |                |
|                | 1 ใน 3           |                 |                |
|                | ส                |                 |                |
|                | ่วนของใบสำคัญแสดงส |                 |                |
|                | ิทธิทั้งหมดที่กรรมการแ |                 |                |
|                | ละพนักงานของบริษัทฯ |                 |                |
|                | แต่ละคนไ          |                 |                |
|                | ด้รับจัดสรรจากบริษัทฯ |                 |                |
|                | ทั้งนี้              |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | จะสามา           |                 |                |
|                | รถใช้สิทธิดังกล่าวได้ก |                 |                |
|                | ็ต่อเมื่อครบระยะเวลา |                 |                |
|                | 2 ปีนับจากวันที่บริษัทฯ |                 |                |
|                | ได้ออกและเสนอ     |                 |                |
|                | ขายใบสำคัญแสดงสิทธิ |                 |                |
|                | จนกว่าจะครบอาย    |                 |                |
|                | ุของใบสำคัญแสดงสิทธิ |                 |                |
|                |                  |                 |                |
|                | ทั้งนี้              |                 |                |
|                | หากการใช้สิท       |                 |                |
|                | ธิตามใบสำคัญแสดงสิท |                 |                |
|                | ธิจะทำให้เกิดเศษหุ้นที่ |                 |                |
|                | ไม่ถึงจำนวนเต็มข    |                 |                |
|                | องหน่วยการซื้อขายหุ้น |                 |                |
|                | (Board Lot)      |                 |                |
|                | บนกร             |                 |                |
|                | ะดานหลักในตลาดหลัก |                 |                |
|                | ทรัพย์แห่งประเทศไทย |                 |                |
|                | ให้ปัดรวมไปใช้สิท    |                 |                |
|                | ธิในการใช้สิทธิปีถัดไป |                 |                |
|                |                  |                 |                |
|                | ปีที่ 3             |                 |                |
|                | กรรมการแ         |                 |                |
|                | ละพนักงานของบริษัทฯ |                 |                |
|                | สามารถใช้สิทธิซื้อ    |                 |                |
|                | หุ้นสามัญตามสิทธิของต |                 |                |
|                | นในส่วนที่เหลือทั้งหมด |                 |                |
|                | ได้เมื่อครบระยะเวลา |                 |                |
|                | 3 ปีนับจากวันที่บริษัทฯ |                 |                |
|                | ได้ออกและเสนอ     |                 |                |
|                | ขายใบสำคัญแสดงสิทธิ |                 |                |
|                | จนกว่าจะครบอาย    |                 |                |
|                | ุของใบสำคัญแสดงสิทธิ |                 |                |
|                |                  |                 |                |
|                | ทั้งนี้              |                 |                |
|                | หากการใช้สิท       |                 |                |
|                | ธิตามใบสำคัญแสดงสิท |                 |                |
|                | ธิจะทำให้เกิดเศษหุ้นที่ |                 |                |
|                | ไม่ถึงจำนวนเต็มข    |                 |                |
|                | องหน่วยการซื้อขายหุ้น |                 |                |
|                | (Board Lot)      |                 |                |
|                | บนกร             |                 |                |
|                | ะดานหลักในตลาดหลัก |                 |                |
|                | ทรัพย์แห่งประเทศไทย |                 |                |
|                | ให้ปัดรวมไปใช้สิทธิใน |                 |                |
|                | การใช้สิทธิครั้งสุดท้าย |                 |                |
+----------------+------------------+-----------------+----------------+
| ระยะเวลาแสดงคว | ภายใน 5          |                 |                |
| ามจำนงการใช้สิทธิ | วันทำก            |                 |                |
|                | ารสุดท้ายของทุกเดือน |                 |                |
|                | ตลอด             |                 |                |
|                | ระยะเวลาการใช้สิทธิ |                 |                |
|                | ยกเว้น            |                 |                |
|                | การแสดงความ      |                 |                |
|                | จำนงในการใช้สิทธิซื้อ |                 |                |
|                | หุ้นสามัญตามใบสำคัญแ |                 |                |
|                | สดงสิทธิในครั้งสุดท้าย |                 |                |
|                | กำหนดให้แ         |                 |                |
|                | สดงความจำนงในการ |                 |                |
|                | ใช้สิทธิได้ในช่วงเวลา |                 |                |
|                | 15               |                 |                |
|                | วันก่อ             |                 |                |
|                | นวันกำหนดการใช้สิทธิ |                 |                |
+----------------+------------------+-----------------+----------------+
| ว              | เวลา 9.00 น. ถึง  |                 |                |
| ันกำหนดการใช้สิทธิ | 16.00 น.         |                 |                |
|                | ของวันทำก         |                 |                |
|                | ารสุดท้ายของทุกเดือน |                 |                |
|                | ตลอดอาย          |                 |                |
|                | ุของใบสำคัญแสดงสิทธิ |                 |                |
+----------------+------------------+-----------------+----------------+

รายชื่อกรรมการ และพนักงานของบริษัทฯ ที่ได้รับจัดสรรเกินกว่าร้อยละ 5 ของโครงการ

  --------------------- ------------- ------- ----------- ------- ----------- -------
  รายชื่อ                 โครงการ 3             โครงการ 4           โครงการ 5   

                        จัดสรร(หน่วย)   %       จัดสรร       %       จัดสรร       %
                                              (หน่วย)              (หน่วย)      

  1. น.ส.ยิ่งลักษณ์ ชินวัตร*  1,000,000     37.03   1,000,000   37.03   900,000     33.33

  2. นายพรชัย ศรีประเสริฐ  175,000       6.48    175,000     6.48    175,000     6.48
  **                                                                          

  3. นายอรรถพล          175,000       6.48    175,000     6.48    175,000     6.48
  สฤษฎิพันธาวาทย์                                                                

  4. ร.อ.กรี เดชชัย       -             -       175,000     6.48    175,000     6.48
  --------------------- ------------- ------- ----------- ------- ----------- -------

* ลาออกจากการเป็นพนักงานของบริษัทฯ ตั้งแต่ 30 มิถุนายน 2554

** เกษียณอายุตามระเบียบบริษัทฯ ณ สิ้นปี 2552

8.3 การกำกับดูแลกิจการ

คณะกรรมการบริษัทมีการส่งเสริมให้เกิดการกำกับดูแลกิจการที่ดีอย่างต่อเนื่อง
เนื่องจากเห็นว่าเป็นสิ่งที่มีความจำเป็นต่อการดำเนินธุรกิจในระยะยาวและช่วยให้ผู้ลงทุนและสาธารณชนได้รับทราบและตรวจสอบการดำเนินงานของบริษัทฯ
ได้สะดวก รวดเร็ว และเท่าเทียมกัน
บริษัทฯให้ความสำคัญต่อการปฏิบัติตามนโยบายเกี่ยวกับการกำกับดูแลกิจการของบริษัทจดทะเบียน
โดยในการประชุมกรรมการครั้งที่ 1/2554 เมื่อวันที่ 12 มกราคม 2554
มีมติแต่งตั้งคณะกรรมการบรรษัทภิบาลและความรับผิดชอบต่อสังคม สิ่งแวดล้อม
(โปรดดูรายละเอียดในหัวข้อ “คณะกรรมการบรรษัทภิบาลและความรับผิดชอบต่อสังคม
สิ่งแวดล้อม”) โดยเน้นในเรื่องสิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน
บทบาทของผู้มีส่วนได้เสีย ซึ่งรวมถึงความรับผิดชอบต่อสังคมและสิ่งแวดล้อม
การเปิดเผยข้อมูลสารสนเทศและความโปร่งใส และความรับผิดชอบของคณะกรรมการ
และตั้งใจปฏิบัติตามนโยบายการกำกับดูแลกิจการ (Corporate Governance Policy)
ให้เกิดการพัฒนาให้สามารถเทียบเคียงได้กับมาตรฐานสากล
สอดคล้องกับแนวทางปฏิบัติและข้อเสนอแนะของหน่วยงานกำกับดูแลหรือที่เกี่ยวข้อง

จากความมุ่งมั่นในการส่งเสริมให้เกิดการกำกับดูแลกิจการที่ดีอย่างต่อเนื่อง ในปี 2555
บริษัทได้รับผลคะแนนการประเมินและรางวัลต่างๆ ดังนี้ (โปรดดูรายละเอียดในหัวข้อ
“ผลคะแนนการประเมินและรางวัลต่างๆ ที่บริษัทฯ ได้รับ”)

1. ผลประเมินโครงการประเมินคุณภาพการประชุมผู้ถือหุ้นสามัญประจำปี 2555 ระดับ “ดีเยี่ยม”
และสมาคมส่งเสริม ผู้ลงทุนไทย มอบรางวัล Investors Choice Award ให้กับบริษัทฯ
เพื่อแสดงและยกย่องว่าบริษัทฯ ให้ความสำคัญกับผู้ถือหุ้นอย่างเข้มแข็ง

2. ผลประเมินการกำกับดูแลกิจการบริษัทจดทะเบียนไทยประจำปี 2555
จากสมาคมส่งเสริมสถาบันกรรมการบริษัทไทย (IOD)

3. รางวัลบริษัทจดทะเบียนด้านการรายงานบรรษัทภิบาลประจำปี 2555 (Top Corporate
Governance Report Awards) จากงาน SET Awards 2012

บริษัทฯ เชื่อมั่นว่าระบบการบริหารจัดการที่ดี การมีคณะกรรมการบริษัทและผู้บริหารที่มีวิสัยทัศน์
มีความรับผิดชอบต่อหน้าที่ มีกลไกการควบคุม
การถ่วงดุลอำนาจและกระบวนการกำกับดูแลกิจการเป็นส่วนสำคัญและจำเป็นต่อการดำเนินธุรกิจให้เติบโตอย่างยั่งยืนซึ่งความสำเร็จในการดำเนินธุรกิจที่จะบรรลุตามภารกิจและวิสัยทัศน์ขององค์กรให้มีประสิทธิภาพและประสิทธิผล
โดยครอบคลุมหลักสำคัญดังต่อไปนี้

1.  คณะกรรมการบริษัท เน้นภาวะความเป็นผู้นำ วิสัยทัศน์ องค์ประกอบการแต่งตั้ง
    และความเป็นอิสระ โดยกำหนดคุณสมบัติ ขอบเขต อำนาจ หน้าที่และความรับผิดชอบ
    เพื่อให้เกิดการจัดการที่ดี

2.  การปฏิบัติต่อผู้ถือหุ้นและผู้มีส่วนได้เสียอย่างเท่าเทียมกัน

3.  มีการเปิดเผยสารสนเทศอย่างครบถ้วน เพียงพอ เชื่อถือได้
    และทันเวลาแก่ผู้ที่เกี่ยวข้องทุกฝ่าย

4.  สนับสนุนให้มีระบบการควบคุมภายใน การตรวจสอบภายใน และการบริหารความเสี่ยง
    เพื่อลดความเสี่ยงที่อาจเกิดขึ้น

5.  บริษัทฯ มีการกำหนดปรัชญาและจรรยาบรรณบริษัทฯ ให้กรรมการ ผู้บริหาร
    และพนักงานทุกระดับยึดถือและนำไปปฏิบัติเป็นแนวทางเดียวกัน

บริษัทฯ มีคู่มือนโยบายการกำกับดูแลกิจการตามแนวทางที่ตลาดหลักทรัพย์แห่งประเทศไทยกำหนด
และเปิดเผยอยู่ใน Website ของบริษัทฯ www.scasset.com เพื่อให้ผู้ถือหุ้น นักลงทุน
และผู้มีส่วนได้เสียทุกฝ่ายได้มีส่วนศึกษาและรับทราบ
โดยในส่วนการบริหารจัดการภายในองค์กรได้มีการจัดพิมพ์เป็นลายลักษณ์อักษรแจ้งผู้บริหารงานและพนักงานทุกคนทราบเพื่อสื่อสารให้ทุกคนในองค์กรเข้าใจและยึดถือปฏิบัติทั้งมีข้อมูลผ่าน
E-mail เพื่อเป็นแนวทางสำหรับการบริหารจัดการที่ดีและประชาสัมพันธ์กับพนักงานอย่างต่อเนื่อง

สิทธิของผู้ถือหุ้น

บริษัทฯ มีนโยบายในการอำนวยความสะดวกและส่งเสริมให้ผู้ถือหุ้นทุกคน
รวมทั้งผู้ถือหุ้นที่เป็นนักลงทุนสถาบันได้เข้าร่วมประชุมผู้ถือหุ้นของบริษัทฯ
โดยมีหน่วยงานกำกับดูแลปฏิบัติตามนโยบายเพื่อดำเนินการประชุมผู้ถือหุ้นให้เป็นไปตามกฎหมายและแนวทางการประชุมผู้ถือหุ้น
ทั้งนี้ ในการประชุมผู้ถือหุ้น บริษัทฯ จะกำหนดวัน เวลา
และสถานที่ในการจัดประชุมโดยคำนึงถึงความสะดวกของผู้ถือหุ้นที่จะเข้าร่วมประชุม คือ บริษัทฯ
จะไม่จัดประชุมในวันหยุดนักขัตฤกษ์ วันหยุดทำการของธนาคารพาณิชย์
และจะเริ่มประชุมในช่วงเวลา 8.30-16.00 นาฬิกา รวมทั้งจะจัดประชุมในเขตกรุงเทพมหานคร
หรือท้องที่อันเป็นที่ตั้งของสำนักงานใหญ่ของบริษัทฯ

บริษัทฯ
ได้จัดส่งหนังสือนัดประชุมพร้อมเอกสารประกอบวาระการประชุมอย่างเพียงพอให้ผู้ถือหุ้นศึกษาล่วงหน้าก่อนการประชุมไม่น้อยกว่า
14
วันเพื่อให้ผู้ถือหุ้นทราบถึงเรื่องที่จะมีการพิจารณาในที่ประชุมผู้ถือหุ้นและใช้ประกอบการตัดสินใจว่าจะเข้าร่วมประชุมหรือไม่
รวมทั้งได้ระบุวัตถุประสงค์และเหตุผลประกอบ พร้อมแสดงความเห็นของคณะกรรมการชุดย่อย
และคณะกรรมการบริษัทเพื่อสนับสนุนการพิจารณาในแต่ละวาระอย่างชัดเจน
รวมทั้งจะแจ้งให้ผู้ถือหุ้นทราบด้วยว่าในแต่ละวาระการประชุมจะต้องได้รับมติรับรองจากผู้ถือหุ้นจำนวนเสียงเท่าใด
ในกรณีที่กฎหมายกำหนดให้วาระใดต้องใช้คะแนนเสียงจากผู้ถือหุ้นไม่น้อยกว่าจำนวนเท่าใด
หรือต้องไม่มีผู้ถือหุ้นออกเสียงคัดค้านมากกว่าจำนวนเท่าใด
วาระดังกล่าวจึงจะได้รับการอนุมัติจากที่ประชุมผู้ถือหุ้น และบริษัทฯ
จะแจ้งให้ผู้ถือหุ้นทราบในหนังสือเชิญนัดประชุมด้วยทุกครั้ง
เพื่อให้ผู้ถือหุ้นทราบถึงสิทธิในการลงคะแนนเสียงของตนตามกฎหมาย โดยไม่มีวาระซ่อนเร้น

นอกเหนือจากสิทธิในการลงคะแนนเสียงในที่ประชุม ผู้ถือหุ้นยังได้รับสิทธิขั้นพื้นฐานอื่นๆ ได้แก่
สิทธิในการได้รับส่วนแบ่งในผลกำไร เงินปันผลอย่างเท่าเทียมกัน
สิทธิในการได้รับการปฏิบัติที่เท่าเทียมกันในการรับซื้อหุ้นคืน
รวมทั้งสิทธิในการพิจารณาค่าตอบแทนของกรรมการ ทั้งค่าตอบแทนที่เป็นตัวเงินและค่าตอบแทนอื่นๆ
อาทิเช่น เบี้ยประชุม โบนัส บำเหน็จ และสิทธิประโยชน์อื่นๆ ซึ่งบริษัทฯ
ได้เสนอให้ผู้ถือหุ้นพิจารณาอนุมัติเป็นประจำทุกปี ในการกำหนดค่าตอบแทนกรรมการดังกล่าวข้างต้น
บริษัทฯ มีนโยบายและหลักเกณฑ์ที่ชัดเจนในการพิจารณา
และในการนำเสนอเรื่องค่าตอบแทนให้ผู้ถือหุ้นพิจารณา บริษัทฯ
ได้นำเสนอถึงนโยบายในการกำหนดค่าตอบแทนสำหรับกรรมการเพื่อประกอบการพิจารณาของผู้ถือหุ้นด้วย
นอกเหนือจากการนำเสนอถึงจำนวนเงินค่าตอบแทน (โปรดดูรายละเอียดในหัวข้อ
“การกำหนดค่าตอบแทนกรรมการบริษัท”)

หนังสือนัดประชุมที่จัดส่งให้ผู้ถือหุ้น บริษัทฯ
จะระบุวาระเรื่องที่จะเสนอต่อที่ประชุมผู้ถือหุ้นอย่างชัดเจน จะไม่มีวาระอื่นๆ
นำเสนอให้ที่ประชุมพิจารณา รวมทั้งในวันประชุมบริษัทฯ ก็หลีกเลี่ยงการเพิ่มวาระเรื่องอื่นๆ
ที่ไม่ได้กำหนดไว้ล่วงหน้าในการประชุมผู้ถือหุ้นเช่นกัน
เพราะจะเป็นการไม่เป็นธรรมต่อผู้ถือหุ้นที่ไม่ได้เข้าร่วมประชุม แต่อย่างไรก็ตามบริษัทฯ
ได้แจ้งให้ผู้ถือหุ้นทราบในหนังสือนัดประชุมว่าพระราชบัญญัติบริษัทมหาชนจำกัด พ.ศ.2535 มาตรา
105 วรรคสอง
กำหนดให้สิทธิแก่ผู้ถือหุ้นซึ่งมีหุ้นนับรวมกันได้ไม่น้อยกว่าหนึ่งในสามของจำนวนหุ้นที่จำหน่ายได้ทั้งหมดสามารถขอให้ที่ประชุมพิจารณาเรื่องอื่น
นอกจากที่กำหนดไว้ในหนังสือนัดประชุมได้

ในการประชุมผู้ถือหุ้นทุกครั้งบริษัทฯ จะแจ้งรายชื่อกรรมการอิสระในหนังสือนัดประชุมจำนวน 2 คน
เพื่อให้ผู้ถือหุ้นที่ติดภารกิจไม่สามารถเข้าร่วมประชุมได้พิจารณาเลือกบุคคลที่จะเป็นผู้รับมอบฉันทะว่าจะมอบฉันทะให้กับกรรมการอิสระหรือมอบฉันทะให้กับบุคคลอื่นที่ผู้ถือหุ้นเห็นสมควรก็ได้
ทั้งนี้ ในการลงคะแนนเสียงในแต่ละวาระการประชุม
ผู้ถือหุ้นจะออกเสียงลงคะแนนล่วงหน้าระบุมาในหนังสือมอบฉันทะ
หรือจะให้ผู้รับมอบฉันทะเป็นผู้ออกเสียงลงคะแนนในที่ประชุมได้ทั้งสิ้น
และเพื่อเป็นการอำนวยความสะดวกแก่ผู้ถือหุ้นที่สนใจแต่ไม่สามารถเข้าร่วมประชุม บริษัทฯ
จึงจัดให้มีการแพร่ภาพสดการประชุมบนเว็บไซด์บริษัทที่ www.scasset.com
เพื่อให้บริการเผยแพร่แก่ผู้ถือหุ้นและผู้ที่เกี่ยวข้องสามารถรับชมได้ และบริษัทฯ
ได้เปิดเผยมติที่ประชุมผู้ถือหุ้น พร้อมผลการลงคะแนนเสียงภายหลังจากปิดการประชุม
หรืออย่างช้าภายในช่วงเช้าไม่เกิน 9.00 นาฬิกา ของวันทำการถัดไปจากวันประชุมผู้ถือหุ้น
โดยแจ้งเป็นจดหมายข่าวไปยังตลาดหลักทรัพย์แห่งประเทศไทย
และเปิดเผยไว้บนเว็บไซด์ของบริษัทฯ ด้วย

บริษัทฯ
ได้เปิดโอกาสให้ผู้ถือหุ้นมีสิทธิเสนอเพิ่มวาระการประชุมและเสนอชื่อผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุมสามัญผู้ถือหุ้นประจำปี
2555 ในระหว่างวันที่ 1ธันวาคม 2554 - 31 มกราคม 2555
โดยในการลงคะแนนเสียงเลือกตั้งกรรมการ บริษัทฯ
ได้เปิดโอกาสให้ผู้ถือหุ้นซึ่งลงคะแนนเสียงเลือกตั้งกรรมการเป็นรายบุคคล
เพื่อเป็นการเปิดโอกาสให้ผู้ถือหุ้นมีสิทธิเลือกกรรมการที่ต้องการได้อย่างแท้จริง รวมทั้งบริษัทฯ
ยังเปิดโอกาสให้ผู้ถือหุ้นสามารถส่งคำถามล่วงหน้ามายังบริษัทฯ
ก่อนวันประชุมเพื่อสอบถามข้อมูลที่เกี่ยวข้องกับการประชุมในแต่ละวาระ
หรือข้อมูลอื่นที่สำคัญของบริษัทฯ ในระหว่างวันที่ 16 มีนาคม 2555-8 เมษายน 2555
แต่ปรากฏว่าไม่มีผู้ถือหุ้นเสนอเพิ่มวาระการประชุม
เสนอชื่อผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้า
และส่งคำถามล่วงหน้ามายังบริษัทฯ แต่อย่างใด นอกจากนั้นบริษัทฯ
จัดให้มีบริการปิดอากรแสตมป์ในหนังสือมอบฉันทะให้แก่ผู้รับมอบฉันทะที่เข้าร่วมประชุม
โดยไม่คิดค่าบริการ ณ จุดลงทะเบียน เพื่อต้องการลดภาระการจัดหาอากรแสตมป์ของผู้ถือหุ้น
และยังอำนวยความสะดวกให้ผู้ถือหุ้นในทุกๆ ด้าน
โดยมีขั้นตอนที่ไม่ยุ่งยากหรือจำกัดโอกาสการศึกษาสารสนเทศของบริษัทฯ และภายใน 14 วัน
หลังจากวันประชุมสามัญผู้ถือหุ้นประจำปี บริษัทฯ ได้เผยแพร่รายงานการประชุม
และเทปบันทึกภาพการประชุมเป็น Clip File บนเว็บไซด์ของบริษัทฯ ที่ www.scasset.com
เพื่อให้บริการแก่ผู้ถือหุ้นที่ไม่ได้เข้าร่วมประชุมและนักลงทุนรับทราบ

ในรายงานการประชุมบริษัทฯ ได้บันทึกการแจ้งวิธีการลงคะแนน
นับคะแนนให้ผู้ถือหุ้นทราบก่อนเริ่มการประชุมตามวาระ การใช้บัตรลงคะแนน ประเด็นข้อสอบถาม
ข้อคิดเห็น คำแนะนำที่สำคัญ รวมถึงคำตอบเพื่อให้ผู้ถือหุ้นที่ไม่ได้เข้าประชุมรับทราบทุกครั้ง
และในแต่ละวาระของการประชุมที่ต้องมีการลงมติของที่ประชุม บริษัทฯ
ได้จัดให้มีการลงคะแนนเสียง และบันทึกมติของที่ประชุมไว้อย่างชัดเจนในรายงานการประชุม
โดยมีการบันทึกจำนวนคะแนนเสียงที่ได้รับในแต่ละวาระอย่างชัดเจนว่า เห็นชอบ ไม่เห็นชอบ
หรืองดออกเสียงเป็นจำนวนเท่าใดในแต่ละวาระ

ในการลงทะเบียนและนับคะแนนเสียง บริษัทฯ ได้นำระบบ barcode มาใช้
เพื่อช่วยอำนวยความสะดวกแก่การประชุมผู้ถือหุ้น
ซึ่งช่วยลดระยะเวลาในขั้นตอนดังกล่าวให้รวดเร็วยิ่งขึ้น โดยบริษัทฯ
จะแสดงคะแนนเสียงของผู้ถือหุ้นในทุกวาระที่มีการลงมติให้ผู้ถือหุ้นทราบผลทันที
สำหรับการตรวจสอบการลงคะแนนเสียงในแต่ละวาระการประชุม บริษัทฯ ได้เชิญนายสุเมธี
อินทร์หนู ที่ปรึกษากฎหมายซึ่งมีความเป็นอิสระ ไม่มีประโยชน์ส่วนได้เสียใดๆ กับ บริษัทฯ
เป็นตัวแทนของผู้ถือหุ้นทำหน้าที่ตรวจสอบการลงคะแนนเสียงในที่ประชุม
เพื่อก่อให้เกิดความโปร่งใสในการตรวจนับคะแนนเสียงในที่ประชุม
และดูแลให้การประชุมผู้ถือหุ้นเป็นไปอย่างโปร่งใส ถูกต้องตามกฎหมาย และข้อบังคับของบริษัทฯ

ในการประชุมผู้ถือหุ้น ผู้ถือหุ้นทุกรายมีสิทธิและความเท่าเทียมกันในการรับทราบสารสนเทศ
การแสดงความคิดเห็น และการตั้งคำถามใดๆ ต่อคณะกรรมการบริษัทในเรื่องที่เกี่ยวข้องกับบริษัทฯ
ตามระเบียบวาระการประชุมหรือเรื่องที่เสนอ และบริษัทฯ
จะแจ้งให้ผู้ถือหุ้นรับทราบสิทธิในการลงคะแนนและวิธีการออกเสียงลงคะแนนทุกครั้งก่อนเริ่มประชุม
โดยประธานที่ประชุมมีหน้าที่จัดสรรเวลาให้อย่างเหมาะสม ส่งเสริมให้มีการแสดงความเห็น
และซักถามในที่ประชุม

คณะกรรมการบริษัทต้องจัดให้มีการประชุมผู้ถือหุ้นเป็นการประชุมสามัญประจำปีภายในสี่เดือนนับแต่วันสิ้นสุดของรอบปีบัญชีของบริษัทฯ
และการประชุมผู้ถือหุ้นคราวอื่นให้เรียกว่าการประชุมวิสามัญ โดยจัดประชุมเพิ่มตามความจำเป็น

เลขานุการบริษัทมีหน้าที่ในการนัดหมาย จัดเตรียมหนังสือนัดประชุม
และเอกสารประกอบการประชุมให้ถูกต้องครบถ้วน และเพียงพอ โดยมอบให้บริษัท
ศูนย์รับฝากหลักทรัพย์ (ประเทศไทย) จำกัด ซึ่งเป็นนายทะเบียนหุ้นของบริษัทฯ
เป็นผู้จัดส่งให้แก่ผู้ถือหุ้นก่อนการประชุมให้มากกว่าวันที่กฎหมายกำหนดทุกครั้ง
เพื่อให้ผู้ถือหุ้นได้มีเวลาศึกษาข้อมูลก่อนวันประชุมผู้ถือหุ้น
และบริษัทฯยังดูแลผู้ถือหุ้นมากกว่าสิทธิตามกฎหมาย เช่น การให้ข้อมูลสำคัญที่เป็นปัจจุบันผ่าน
Website ของบริษัทฯ การจัดให้มีจดหมายข่าวถึงผู้ถือหุ้น การจัดให้ผู้ถือหุ้นเข้าเยี่ยมชมกิจการ
นอกจากนี้ ผู้ถือหุ้นสามารถ Download หนังสือเชิญประชุมพร้อมเอกสารประกอบการประชุมได้จาก
Website ของบริษัทฯ คือ www.scasset.com ล่วงหน้าไม่น้อยกว่า 30 วันก่อนวันประชุม
ทั้งในรูปแบบภาษาไทยและภาษาอังกฤษ ซึ่งเป็นข้อมูลเดียวกับข้อมูลที่บริษัทฯ
ส่งให้ผู้ถือหุ้นในรูปแบบเอกสาร ทั้งนี้ ข้อมูลในหนังสือเชิญประชุม บริษัทฯ
ได้แจ้งกฎเกณฑ์และวิธีการในการเข้าร่วมประชุมผู้ถือหุ้นให้ผู้ถือหุ้นทราบและมีข้อมูลในแต่ละวาระการประชุมเพียงพอต่อการตัดสินใจ

ในการประชุมผู้ถือหุ้นที่ผ่านมา กรรมการบริษัททุกคน โดยเฉพาะอย่างยิ่งประธานกรรมการบริษัท
ประธานกรรมการตรวจสอบ ประธานกรรมการสรรหาและกำหนดค่าตอบแทน
ประธานกรรมการบรรษัทภิบาลและความรับผิดชอบต่อสังคม สิ่งแวดล้อม
และประธานกรรมการบริหารความเสี่ยง รวมถึงผู้บริหารสูงสุดของบริษัทฯ ทุกฝ่าย
ผู้สอบบัญชีรับอนุญาตของบริษัทฯ และที่ปรึกษากฎหมายอิสระ เข้าร่วมประชุมตั้งแต่เริ่มการประชุม
โดยบริษัทฯ จะกล่าวแนะนำตัวผู้บริหารต่อที่ประชุมผู้ถือหุ้น เพื่อตอบข้อซักถามของที่ประชุมผู้ถือหุ้น
ซึ่งในการประชุมผู้ถือหุ้นปี 2555 กรรมการบริษัททั้งหมด 9 คนได้เข้าร่วมประชุมโดยพร้อมเพรียงกัน
ซึ่งบริษัทฯ
ได้บันทึกรายชื่อพร้อมตำแหน่งของกรรมการที่เข้าร่วมประชุมผู้ถือหุ้นไว้ในรายงานการประชุมผู้ถือหุ้น
เพื่อให้สามารถตรวจสอบถึงการมีส่วนร่วมของกรรมการในการประชุมผู้ถือหุ้นแต่ละครั้ง
และในวันประชุมบริษัทฯไม่มีการแจกเอกสารที่มีข้อมูลสำคัญเพิ่มเติมในที่ประชุมผู้ถือหุ้นอย่างกะทันหันและไม่มีการเพิ่มวาระการประชุมหรือเปลี่ยนแปลงข้อมูลสำคัญโดยไม่ได้แจ้งให้ผู้ถือหุ้นทราบล่วงหน้า
รวมทั้งไม่จำกัดสิทธิในการเข้าร่วมประชุมผู้ถือหุ้นที่มาสาย
โดยประธานในที่ประชุมจัดสรรเวลาและเปิดโอกาสให้ผู้ถือหุ้นมีสิทธิและความเท่าเทียมกันในการได้รับความสะดวกในการแสดงความคิดเห็นและตั้งคำถามต่อคณะกรรมการบริษัทในเรื่องที่เกี่ยวข้องกับบริษัทฯเพื่อสามารถตรวจสอบการดำเนินงานของบริษัทฯ

นอกจากนั้น
เพื่อให้การกำหนดสิทธิของผู้ถือหุ้นในการเข้าประชุมผู้ถือหุ้นและสิทธิของผู้ถือหุ้นในการรับเงินปันผลมีความชัดเจนและให้ผู้ถือหุ้นใช้สิทธิความเป็นผู้ถือหุ้นได้อย่างเต็มที่
ในปี 2552 บริษัทฯ จึงปรับเปลี่ยนกำหนดวันที่ผู้ถือหุ้นมีสิทธิเข้าร่วมประชุมผู้ถือหุ้นประจำปี
และวันกำหนดรายชื่อผู้ถือหุ้นผู้มีสิทธิรับเงินปันผลเป็นคนละวันกันเป็นปีแรก
และในการประชุมสามัญผู้ถือหุ้นประจำปี 2555 เมื่อวันที่ 20 เมษายน 2555 บริษัทฯ
ได้กำหนดรายชื่อผู้ถือหุ้นที่มีสิทธิเข้าร่วมประชุมผู้ถือหุ้นประจำปี ในวันที่ 15 มีนาคม 2555
และให้รวบรวมรายชื่อตามมาตรา 225 ของพระราชบัญญัติหลักทรัพย์และตลาดหลักทรัพย์ พ.ศ.
2535 (ฉบับแก้ไขเพิ่มเติม) โดยวิธีปิดสมุดทะเบียนพักการโอนหุ้นในวันที่ 16 มีนาคม 2555
และกำหนดรายชื่อผู้ถือหุ้นที่มีสิทธิรับเงินปันผลในวันที่ 2 พฤษภาคม 2555 และให้รวบรวมรายชื่อตาม
มาตรา 225 ของพระราชบัญญัติหลักทรัพย์และตลาดหลักทรัพย์ พ.ศ. 2535 (ฉบับแก้ไขเพิ่มเติม)
โดยวิธีปิดสมุดทะเบียนพักการโอนหุ้นในวันที่ 3 พฤษภาคม 2555 ทั้งนี้
ในการกำหนดรายชื่อผู้ถือหุ้นที่มีสิทธิรับเงินปันผลนั้น บริษัทฯ
ได้กำหนดภายหลังจากที่ประชุมผู้ถือหุ้นได้อนุมัติการจ่ายเงินปันผลแล้วไม่น้อยกว่า 5 วัน
โดยหลักเกณฑ์นี้บริษัทฯ
จะใช้เป็นแนวปฏิบัติตลอดไปเพื่อให้ผู้ถือหุ้นสามารถใช้สิทธิความเป็นผู้ถือหุ้นได้อย่างมีประสิทธิภาพสูงสุด

โดยในปี 2555 ที่ผ่านมา คณะกรรมการบริษัทจัดประชุมผู้ถือหุ้นหนึ่งครั้งเมื่อวันที่ 20 เมษายน 2555
ณ อาคารชินวัตรทาวเวอร์ 3 ถนนวิภาวดีรังสิต
ซึ่งมีรายละเอียดการเข้าร่วมประชุมผู้ถือหุ้นของคณะกรรมการบริษัทสะสมตั้งแต่ปี 2547 ดังนี้

+----------------------------+--------------------+--------------------+
| รายชื่อคณะกรรมการบริษัท        | จำนวนครั้งที่ร่วมประชุม  |                    |
|                            | /                  |                    |
|                            | จำนวนค             |                    |
|                            | รั้งที่มีสิทธิเข้าร่วมประชุม |                    |
+----------------------------+--------------------+--------------------+
|                            | การประชุมผู้ถือหุ้น ปี    | การประชุมผู้ถือหุ้น ปี    |
|                            | 2547 – 2555        | 2555               |
+----------------------------+--------------------+--------------------+
| 1. นายรัฐ กิตติเวชโอสถ ⁽¹⁾    | 9/9                | 1/1                |
|                            |                    |                    |
| 2. นางบุษบา ดามาพงศ์ ⁽²⁾     | 1/1                | 1/1                |
|                            |                    |                    |
| 3. นางเพ็ญโสม ดามาพงศ์       | 9/9                | 1/1                |
|                            |                    |                    |
| 4. นายณัฎฐ์พัฒน์ เอื้อใจ ⁽³⁾     | 7/7                | 1/1                |
|                            |                    |                    |
| 5. นายคุโณดม ธรรมาภรณ์พิลาศ   | 7/7                | 1/1                |
| ⁽⁴⁾                        |                    |                    |
|                            | 6/6                | 1/1                |
| 6. นายประเสริฐ สัมนาวงศ์ ⁽⁵⁾  |                    |                    |
|                            | 6/6                | 1/1                |
| 7. นายปรีชา เศขรฤทธิ์⁽⁶⁾      |                    |                    |
|                            | 5/5                | 1/1                |
| 8. นางแน่งน้อย ณ ระนอง⁽⁷⁾    |                    |                    |
|                            | 1/1                | 1/1                |
| 9. นายณัฐพงศ์ คุณากรวงศ์ ⁽⁸⁾   |                    |                    |
+----------------------------+--------------------+--------------------+

หมายเหตุ (1) นายรัฐ กิตติเวชโอสถ ได้รับแต่งตั้งเป็นประธานกรรมการแทนดร.ชัยวัฒน์
วิบูลย์สวัสดิ์ ตั้งแต่วันที่ 1 มีนาคม 2550

(2) นางบุษบา ดามาพงศ์ เข้าดำรงตำแหน่งกรรมการแทนนางสาวยิ่งลักษณ์ ชินวัตร ตั้งแต่วันที่ 13
กรกฎาคม 2554

(3) นายณัฎฐ์พัฒน์ เอื้อใจ เข้าดำรงตำแหน่งกรรมการแทนนางสาวปราณี เวชพฤกษ์พิทักษ์
ตั้งแต่วันที่ 20 มีนาคม 2549

(4) นายคุโณดม ธรรมาภรณ์พิลาศ เข้าดำรงตำแหน่งกรรมการแทนนายสมพงศ์ นครศรี ตั้งแต่วันที่
20 มีนาคม 2549

(5) นายประเสริฐ สัมนาวงศ์ เข้าดำรงตำแหน่งกรรมการแทนนายกริช อัมโภชน์ ตั้งแต่วันที่ 31
มกราคม 2550

(6) นายปรีชา เศขรฤทธิ์ เข้าดำรงตำแหน่งกรรมการแทนดร.ชัยวัฒน์ วิบูลย์สวัสดิ์ ตั้งแต่วันที่ 26
มีนาคม 2550

(7) นางแน่งน้อย ณ ระนอง เข้าดำรงตำแหน่งกรรมการแทนนายสหัส ตันติคุณ ตั้งแต่วันที่ 7
พฤศจิกายน 2550

(8) นายณัฐพงศ์ คุณากรวงศ์ เข้าดำรงตำแหน่งกรรมการแทนนายชานนท์ โชติวิจิตร ตั้งแต่วันที่ 1
มีนาคม 2555

การปฏิบัติต่อผู้ถือหุ้นอย่างเท่าเทียมกัน

เพื่อให้มั่นใจได้ว่าผู้ถือหุ้นส่วนน้อยสามารถเลือกตั้งกรรมการที่เป็นอิสระเพื่อดูแลผลประโยชน์แทนตนได้
บริษัทฯจึงได้เปิดโอกาสให้ผู้ถือหุ้นทุกคนแม้เป็นผู้ถือหุ้นรายย่อยมีจำนวนหุ้นรวมกันเพียงร้อยละ 0.007
(50,000 หุ้น) มีสิทธิเสนอเพิ่มวาระการประชุม
และเสนอชื่อผู้ที่มีคุณสมบัติเหมาะสมที่จะได้รับการแต่งตั้งเป็นกรรมการล่วงหน้าก่อนการประชุมสามัญผู้ถือหุ้นประจำปี
2555 ในระหว่างวันที่ 1 ธันวาคม 2554 - 31 มกราคม 2555
แต่ปรากฏว่าไม่มีผู้ถือหุ้นเสนอแต่อย่างใด

ในการประชุมสามัญผู้ถือหุ้นประจำปี บริษัทฯ ได้จัดส่งหนังสือมอบฉันทะแบบ ข.
ซึ่งเป็นแบบที่ผู้ถือหุ้นสามารถกำหนดทิศทางการลงคะแนนเสียงได้เองในแต่ละวาระไปพร้อมกับหนังสือนัดประชุมผู้ถือหุ้น
เพื่ออำนวยความสะดวกให้กับผู้ถือหุ้นหากไม่สามารถเข้าร่วมประชุมได้ด้วยตนเอง
โดยผู้ถือหุ้นอาจมอบฉันทะให้บุคคลอื่นหรือมอบฉันทะให้กรรมการอิสระของบริษัทคนใดคนหนึ่งจากสองคนที่บริษัทเสนอชื่อไว้เป็นผู้เข้าร่วมประชุมแทน
ในหนังสือมอบฉันทะมีการระบุถึงเอกสารและหลักฐานที่ใช้ในการมอบฉันทะ
รวมทั้งคำแนะนำขั้นตอนการมอบฉันทะที่ไม่ยุ่งยากซับซ้อนเพื่อไม่ก่อให้เกิดความยุ่งยากโดยไม่จำเป็นแก่ผู้ถือหุ้นในการมอบฉันทะให้ผู้อื่นเข้าร่วมประชุมแทน
ให้ผู้ถือหุ้นทราบเพื่อให้ผู้ถือหุ้นสามารถจัดเตรียมเอกสารได้อย่างถูกต้องและไม่เกิดปัญหาในการเข้าร่วมประชุมของผู้รับมอบฉันทะ
ซึ่งผู้ถือหุ้นจะทราบล่วงหน้าก่อนวันประชุมมากกว่า 30 วัน เนื่องจากบริษัทฯ
เผยแพร่หนังสือนัดประชุมฉบับสมบูรณ์ และเอกสารประกอบการประชุมบนเว็บไซด์ของบริษัทฯ
ทั้งฉบับภาษาไทยและภาษาอังกฤษ ตั้งแต่วันที่ 16 มีนาคม 2555 ซึ่งเป็นข้อมูลเดียวกับข้อมูลที่บริษัทฯ
ส่งให้ผู้ถือหุ้นชาวไทยและผู้ถือหุ้นต่างชาติในรูปแบบเอกสาร
รวมทั้งให้สิทธิผู้ถือหุ้นส่งคำถามล่วงหน้ามายังบริษัทฯ
ก่อนวันประชุมเพื่อสอบถามข้อมูลที่เกี่ยวข้องกับการประชุมในแต่ละวาระ
หรือข้อมูลอื่นที่สำคัญของบริษัทฯ ได้ ในระหว่างวันที่ 16 มีนาคม 2555-8 เมษายน 2555
แต่ปรากฏว่าไม่มีผู้ถือหุ้นส่งคำถามล่วงหน้าแต่อย่างใด ในการประชุมผู้ถือหุ้นบริษัทฯ
ให้สิทธิแก่ผู้ถือหุ้นในการออกเสียงลงคะแนนในแบบหนึ่งหุ้นต่อหนึ่งเสียงประเภทหุ้นสามัญ
ซึ่งเป็นหุ้นประเภทเดียวที่บริษัทฯ ออกให้ผู้ถือหุ้น และบริษัทฯ
ยังจัดให้มีการแพร่ภาพสดการประชุมบนเว็บไซด์บริษัทที่ www.scasset.com
เพื่อให้บริการเผยแพร่แกผู้ถือหุ้นและผู้ที่เกี่ยวข้องสามารถรับชมได้

เพื่อป้องกันความขัดแย้งทางผลประโยชน์ เป็นนโยบายของบริษัทฯ ดังนี้

-   ห้ามไม่ให้ผู้ถือหุ้นรายใหญ่ กรรมการ ผู้บริหาร
    และพนักงานใช้โอกาสจากการเป็นผู้ถือหุ้นรายใหญ่ กรรมการ ผู้บริหาร หรือพนักงาน
    ในบริษัทฯ แสวงหาผลประโยชน์ส่วนตัว หรือของครอบครัว หรือบุคคลใกล้ชิด
    ไม่ว่าจะเป็นด้านการเงิน หรือด้านอื่นใดก็ตาม (โปรดดูรายละเอียดในหัวข้อ
    “นโยบายแนวปฏิบัติเกี่ยวกับความขัดแย้งทางผลประโยชน์ (Conflict of Interests)”)

หลีกเลี่ยงการทำรายการที่เกี่ยวโยงกับตนเอง ยกเว้นในกรณีที่จำเป็นเพื่อประโยชน์ของบริษัทฯ
ภายใต้หลักเกณฑ์และระเบียบข้อบังคับที่สำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทยกำหนด เช่น เปิดเผยข้อมูลเกี่ยวกับชื่อ
และความสัมพันธ์ของบุคคลที่เกี่ยวโยงกัน นโยบายการกำหนดราคาและมูลค่าของรายการ
รวมทั้งความเห็นของคณะกรรมการเกี่ยวกับรายการดังกล่าว
และหลีกเลี่ยงไม่มีรายการระหว่างกันในลักษณะที่เป็นการให้ความช่วยเหลือทางการเงิน เช่น
การให้กู้ยืมเงิน การค้ำประกันสินเชื่อแก่บริษัทที่ไม่ใช่บริษัทย่อยของตนเอง โดยในปี 2555 ที่ผ่านมา
บริษัทฯ ไม่มีการทำรายการที่เกี่ยวโยงกัน และการซื้อขายสินทรัพย์
โดยฝ่าฝืน/ไม่ปฏิบัติตามกฎเกณฑ์ของตลาดหลักทรัพย์แห่งประเทศไทยและสำนักงานคณะกรรมการกำกับหลักทรัพย์และตลาดหลักทรัพย์
(โปรดดูรายละเอียดในหัวข้อ “ขั้นตอนและนโยบายการอนุมัติการทำรายการระหว่างกัน”)

-   ไม่ประกอบธุรกิจส่วนตัวใดๆ ที่มีผลกระทบต่อการปฏิบัติหน้าที่และเวลาทำงานของบริษัทฯ
    หรือทำธุรกิจใดๆ กับบริษัทฯ ในนามส่วนตัว ครอบครัว หรือนิติบุคคลใดๆ ที่ตนมีส่วนได้เสีย
    หรือการประกอบกิจการใดอันเป็นการแข่งขันกับธุรกิจของบริษัทฯ

ทั้งนี้รวมถึงการขอความร่วมมือโดยควรหลีกเลี่ยงหรืองดการซื้อขายหลักทรัพย์ของบริษัทฯ
ในช่วงระยะเวลา 1 เดือนก่อนการเปิดเผยงบการเงินแก่สาธารณชน
เพื่อป้องกันไม่ให้เกิดกรณีการซื้อขายหุ้นโดยใช้ข้อมูลภายในโดยกรรมการ และผู้บริหารของบริษัทฯ
ซึ่งถือเป็นการนำข้อมูลไปใช้ในทางมิชอบจึงกำหนดเป็นข้อปฏิบัติสำหรับกรรมการ ผู้บริหาร
และพนักงานของบริษัทฯ ตามนโยบายการกำกับดูแลกิจการที่กำหนดขึ้น
และถ้ารายการที่อาจมีความขัดแย้งทางผลประโยชน์และรายการที่เกี่ยวโยงกัน
คณะกรรมการบริษัทจะพิจารณาความเหมาะสมอย่างรอบคอบทุกครั้งรวมทั้งปฏิบัติตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย โดยราคาและเงื่อนไขเสมือนทำรายการกับบุคคลภายนอก
(Arm’s Length Basis) และได้เปิดเผยรายละเอียดมูลค่ารายการ คู่สัญญา
เหตุผลหรือความจำเป็นไว้ในรายงานประจำปีแล้ว
รวมทั้งได้กำหนดให้สำนักตรวจสอบภายในและคณะกรรมการตรวจสอบเป็นผู้ดูแลและจัดการแก้ไขปัญหาความขัดแย้งทางผลประโยชน์ดังกล่าว
รวมทั้งบริษัทฯ ยังได้จัดให้มีนโยบายเกี่ยวกับการป้องกันการใช้ข้อมูลภายใน
เพื่อเป็นมาตรการที่จะสร้างความมั่นใจว่านโยบายดังกล่าวเป็นที่รับทราบและปฏิบัติตามอีกด้วย(โปรดดูรายละเอียดในหัวข้อ
“การดูแลเรื่องการใช้ข้อมูลภายใน”)

บทบาทของผู้มีส่วนได้เสีย

บริษัทฯ
มีสารจากประธานกรรมการและคำมั่นจากประธานกรรมการบริหารในนโยบายดำเนินธุรกิจควบคู่กับการให้ความสำคัญเรื่องความรับผิดชอบต่อสังคม
หรือ CSR (Corporate Social Responsibility) และสานต่อนโยบาย
“การดำเนินธุรกิจควบคู่กับการใส่ใจรักษาสังคม สิ่งแวดล้อม” อย่างต่อเนื่อง โดยบริษัทฯ
ได้จัดทำรายการการดำเนินงานด้านสังคม และสิ่งแวดล้อม
เพื่อการดำเนินธุรกิจที่ยั่งยืนไว้เป็นส่วนหนึ่งในรายงานประจำปี (โปรดดูรายละเอียดในหัวข้อ
“รายงานการดำเนินงานด้านสังคม และสิ่งแวดล้อมเพื่อการดำเนินธุรกิจที่ยั่งยืน”)
และเห็นว่าการดำเนินธุรกิจภายใต้หลักจริยธรรม และบรรษัทภิบาล การกำกับดูแลกิจการที่ดี
ควบคู่กับการใส่ใจรักษาสังคมและสิ่งแวดล้อม สามารถสร้างมูลค่าเพิ่มแก่ธุรกิจได้ตลอดไป
เพราะถือเป็นการพัฒนาประโยชน์อย่างเกื้อกูลกันระหว่างธุรกิจและสังคม สิ่งแวดล้อม ได้แก่
การปลูกฝังและสร้างจิตสำนึกจากภายในองค์กรไปสู่เครือข่ายพันธมิตรทางธุรกิจ
โดยไม่มีนโยบายที่จะล่วงละเมิดทรัพย์สินทางปัญญาหรือลิขสิทธิ์
รวมถึงการไม่เกี่ยวข้องกับการละเมิดสิทธิมนุษยชน รวมทั้งต่อต้านการทุจริต
และห้ามจ่ายสินบนเพื่อผลประโยชน์ทางธุรกิจของบริษัทฯ
โดยให้ความสำคัญต่อสิทธิของผู้มีส่วนได้เสียทุกกลุ่ม
โดยจัดให้ลำดับความสำคัญแก่ผู้มีส่วนได้เสียทั้งภายในและภายนอก เช่น ผู้ถือหุ้น พนักงาน ผู้บริหาร
ลูกค้า คู่ค้า เจ้าหนี้ ตลอดจนสาธารณชน และสังคมโดยรวมอย่างเหมาะสม
โดยดูแลให้สิทธิดังกล่าวได้รับความคุ้มครองและปฏิบัติอย่างเป็นธรรม และผู้มีส่วนได้เสีย
ซึ่งสามารถติดต่อ ให้ข้อเสนอแนะ หรือร้องเรียนในเรื่องที่อาจทำให้เกิดความเสียหายต่อบริษัทฯ
ต่อคณะกรรมการได้โดยตรง โดยติดต่อไปยังที่อยู่ที่ติดต่อได้ หรือทาง E-mail address
ของกรรมการแต่ละท่าน (โปรดดูรายละเอียดในหัวข้อ
“ช่องทางและขั้นตอนสำหรับผู้มีส่วนได้เสียติดต่อ / ให้ข้อเสนอแนะ / ร้องเรียนกับคณะกรรมการ”)
หรือหน่วยงานนักลงทุนสัมพันธ์ (โปรดดูรายละเอียดในหัวข้อ
“การเปิดเผยข้อมูลสารสนเทศและความโปร่งใส”) เนื่องจากบริษัทฯ
ตระหนักถึงแรงสนับสนุนจากผู้มีส่วนได้เสียในกลุ่มต่างๆ ตามบทบาทและหน้าที่
เพื่อให้กิจการของบริษัทฯ
ดำเนินไปด้วยดีมีความมั่นคงและตอบสนองผลประโยชน์ที่เป็นธรรมแก่ทุกฝ่ายซึ่งมีการเปิดเผยบทบาทของ
บริษัทฯ ที่มีต่อลูกค้า พนักงาน คู่ค้า ผู้ถือหุ้น คู่แข่งทางการค้า และสังคมส่วนรวม ดังนี้

นโยบายและแนวปฎิบัติต่อผู้ถือหุ้น

บริษัทฯ
มุ่งมั่นในการเป็นตัวแทนที่ดีของผู้ถือหุ้นในการดำเนินธุรกิจบนพื้นฐานของความซื่อสัตย์สุจริตและจริยธรรมอันดีงาม
ด้วยความพยายามที่จะพัฒนากิจการให้มีความเจริญเติบโต มั่นคง ปฏิบัติตามพันธะกิจที่ให้ไว้กับผู้ถือหุ้น
เพื่อสร้างความพึงพอใจสูงสุด โดยคำนึงถึงการสร้างผลตอบแทนที่ดีให้กับผู้ถือหุ้นอย่างต่อเนื่อง
เสมอภาค รวมทั้งเปิดเผยข้อมูลอย่างโปร่งใส และเชื่อถือได้ต่อผู้ถือหุ้น ซึ่งมีแนวปฏิบัติดังนี้

(1) ปฏิบัติหน้าที่ด้วยความซื่อสัตย์สุจริต ตลอดจนตัดสินใจดำเนินการใดๆ ด้วยจิตอันบริสุทธิ์
ด้วยความระมัดระวัง รอบคอบ และเป็นธรรมต่อผู้ถือหุ้นรายใหญ่และรายย่อย
เพื่อประโยชน์สูงสุดของผู้ถือหุ้นโดยรวม

(2) จัดการดูแลไม่ให้สินทรัพย์ของบริษัทเสื่อมค่าหรือสูญหายโดยมิชอบ

(3) รายงานสถานภาพของบริษัทโดยแจ้งให้ผู้ถือหุ้นทุกรายทราบอย่างสม่ำเสมอ เท่าเทียมกัน
และครบถ้วนตามความเป็นจริงในปัจจุบันและแนวโน้มในอนาคตของบริษัททั้งที่เป็นด้านบวกและด้านลบ
และเปิดโอกาสให้ผู้ถือหุ้นมีสิทธิเสนอเพิ่มวาระการประชุมหรือผู้ที่มีคุณสมบัติเหมาะสมที่จะได้รับการแต่งตั้งเป็นกรรมการ
ล่วงหน้าก่อนการประชุม รวมทั้งสามารถส่งคำถามล่วงหน้ามายังบริษัทได้ผ่านทาง Website
ของบริษัท โปรดดูรายละเอียดในหัวข้อ “สิทธิของผู้ถือหุ้น” และบริษัทได้มีการประชาสัมพันธ์ผ่าน
Website
ของบริษัทอย่างสม่ำเสมอเพื่อเรียนเชิญผู้ถือหุ้นที่สนใจสามารถแสดงความจำนงเข้าเยี่ยมชมโครงการตามความเหมาะสม

(4) บริหาร จัดการ เพื่อให้บริษัทมีขีดความสามารถสูงในการดำเนินการ
ให้บรรลุวัตถุประสงค์ของบริษัททั้งในระยะสั้นและระยะยาว ได้อย่างมีประสิทธิภาพและมีประสิทธิผล
และมีความสามารถในการแข่งขัน

(5) ดูแลไม่ให้กรรมการผู้บริหาร และพนักงาน แสวงหาผลประโยชน์ส่วนตัว หรือของครอบครัว
หรือบุคคลใกล้ชิด จากข้อมูลใดๆ ที่มีสาระสำคัญของบริษัท ซึ่งยังไม่ได้เปิดเผยต่อสาธารณชน
นำไปเปิดเผยต่อบุคคลภายนอก
และ/หรือดำเนินการใดๆในลักษณะที่อาจก่อให้เกิดความขัดแย้งทางผลประโยชน์กับบริษัท

นโยบายและแนวปฏิบัติต่อลูกค้า

บริษัทฯ
มีนโยบายเกี่ยวกับการปฏิบัติที่เป็นธรรมและรับผิดชอบต่อลูกค้าไว้อย่างชัดเจนเป็นรูปธรรมและเปิดเผยให้เป็นที่ทราบกัน
คือ มีความมุ่งมั่นที่จะสร้างความพึงพอใจและความมั่นใจให้กับลูกค้า ซึ่งมีผลต่อความสำเร็จของธุรกิจ
บริษัทฯจึงพยายามแสวงหาวิธีการที่จะสนองความต้องการของลูกค้าให้มีประสิทธิภาพและมีประสิทธิผลอยู่ตลอดเวลา
เพื่อรักษาความสัมพันธ์ที่ดีในระยะยาว จึงได้กำหนดแนวทางปฏิบัติไว้ดังนี้

(1) ด้านสินค้าและบริการ

1.  ส่งมอบสินค้าและบริการที่มีคุณภาพ
    ตรงตามหรือสูงกว่าความคาดหมายของลูกค้าในราคาที่เป็นธรรม โดยบริษัทฯ
    ได้รับรางวัลบริษัทพัฒนาอสังหาริมทรัพย์ยอดเยี่ยมของไทยประจำปี 2555 (BCI Asia Top
    10 Developer Awards 2012) จากบริษัท บีซีไอ เอเชีย คอนสตรัคชั่น อินฟอร์เมชั่น
    จำกัด และ FuturArc Journal และโล่ประกาศเกียรติคุณโครงการอสังหาริมทรัพย์ดีเด่น ปี
    พ.ศ 2555 จากศูนย์ข้อมูลวิจัยและประเมินค่าอสังหาริมทรัพย์ไทย (AREA) และบริษัท
    เอเจนซี่ ฟอร์ เรียลเอสเตท แอฟแฟร์ส จำกัด ประเภทโครงการบ้านเดี่ยว ระดับราคาสูง 2
    ปีซ้อน (โปรดดูรายละเอียดในหัวข้อ “ผลคะแนนการประเมินและรางวัลต่างๆ ที่บริษัทฯ
    ได้รับ”) เป็นต้น

2.  ให้ข้อมูลข่าวสารที่ถูกต้อง เพียงพอ และทันต่อเหตุการณ์แก่ลูกค้า
    เพื่อป้องกันมิให้ลูกค้าเข้าใจผิดเกี่ยวกับคุณภาพ ปริมาณ หรือเงื่อนไขใดๆ
    ของสินค้าหรือบริการนั้นๆ โดยไม่บิดเบือนข้อเท็จจริง

3.  ติดต่อกับลูกค้าด้วยความสุภาพ มีประสิทธิภาพ เป็นที่ไว้วางใจของลูกค้า
    จัดให้มีระบบและกระบวนการที่ให้ลูกค้าสามารถร้องเรียนได้อย่างเหมาะสม
    รวมทั้งให้มีความรวดเร็วในการสนองตอบต่อความต้องการของลูกค้า
    และจะดำเนินการอย่างถึงที่สุดเพื่อให้ลูกค้าได้รับความพึงพอใจสูงสุด

(2) ด้านการรักษาข้อมูลของลูกค้า

กรรมการ ผู้บริหาร และพนักงานทุกระดับ
จะรักษาความลับของลูกค้าและไม่นำไปใช้เพื่อประโยชน์ของตนเองหรือผู้เกี่ยวข้องโดยมิชอบ
และจะไม่เปิดเผยข้อมูลของลูกค้า โดยไม่ได้รับอนุญาตจากลูกค้าหรือจากผู้มีอำนาจของบริษัทก่อน
เว้นแต่เป็นข้อมูลที่ต้องเปิดเผยต่อบุคคลภายนอกที่เกี่ยวข้องเพื่อชี้แจงหรือดำเนินการในทางกฎหมาย

(3) ด้านการดูแลลูกค้าภายหลังการขาย

ด้วยความมุ่งมั่นที่จะสร้างความพึงพอใจและความมั่นใจให้กับลูกค้าเพื่อการพัฒนาธุรกิจให้เติบโตอย่างยั่งยืน
บริษัทฯ ยังให้ความสำคัญและห่วงใยลูกค้า
โดยจัดให้มีระบบการบริหารดูแลลูกค้าภายหลังการขายเพื่อสร้างความสัมพันธ์อันดี ดังนี้

3.1 จัดทำเอกสารแนะนำทีมงานบริการ ให้กับลูกค้าภายหลังการโอนกรรมสิทธิ์

  3.2 ติดตามและสอบถามความพึงพอใจของลูกค้าอย่างสม่ำเสมอ
  และเสริมสร้างความสัมพันธ์กับลูกบ้านโดยสนับสนุนกล้องโทรทัศน์วงจรปิด (CCTV)
  ติดบริเวณจุดเข้า-ออก เพื่อคุณภาพชีวิตที่ดีในเรื่องมาตรฐานความปลอดภัย
  แม้จะเป็นโครงการที่มีการโอนนิติบุคคลไปแล้ว

  3.3 ตรวจสอบและแก้ไขข้อบกพร่องให้เรียบร้อยภายในระยะเวลาการรับประกัน

  3.4 สอบถามความพึงพอใจของลูกบ้านภายหลังงานซ่อมแซมเสร็จเรียบร้อยแล้ว

  3.5 จัดกิจกรรมทางสังคม และสิ่งแวดล้อมเพื่อสร้างความสัมพันธ์ระหว่างลูกค้ากับบริษัทฯ

  3.6 จัดช่องทางให้ลูกค้าสามารถเสนอข้อแนะนำ หรือร้องทุกข์จากปัญหาที่เกี่ยวข้องกับบริษัทฯ ได้
  ณ ที่อยู่บริษัทฯ โดยตรง หรือทาง Call Center โทร.1749 หรือทาง Website ของบริษัทฯ
  www.scasset.com หรือแจ้งต่อกรรมการอิสระ และประธานกรรมการบริหารได้ ซึ่งบริษัทฯ
  ได้เผยแพร่ข้อมูลที่อยู่ และ E-mail address
  ของกรรมการอิสระและประธานกรรมการบริหารอยู่ใน Website ของบริษัทฯ
  ดังกล่าวข้างต้นแล้ว

ปัจจุบันบริษัทมีระบบ CRM (Customer Relation Management)
เพื่อให้เข้าถึงสารสนเทศและความต้องการของลูกค้าให้มากที่สุด
และมีกิจกรรมร่วมกับลูกค้าอย่างสม่ำเสมอ
ซึ่งทำให้ลูกบ้านได้มีการพบปะพูดคุยทั้งในครอบครัวและเพื่อสร้างชุมชนคุณภาพของตนเอง
โดยไม่คิดมูลค่า เช่น

  1. จัดกิจกรรมในโครงการ SC Family ให้ลูกบ้าน SC โดยเฉพาะ มากมาย เช่น

  - Happy Mother’s Day กับกิจกรรมนวดผ่อนคลาย เพ้นท์เล็บสไตล์ Vintage
  สอนยิงธนูสำหรับเด็กๆ เพื่อคุณแม่และครอบครัว

  - Children’s Day ในกิจกรรมวันเด็กแห่งชาติ 2555 กับซุ้มเกมส์ และกิจกรรมต่างๆ
  มากมาย

  - Housing Warming Day โดยมีพิธีทำบุญตักบาตรพระสงฆ์ และกิจกรรม Workshop
  ประดิษฐ์ของน่ารักๆ

  - On Tour โครงการลัดเลาะ ชมวัง ฟังเสียงคลื่น ณ หัวหิน จ.ประจวบคีรีขันธ์

  - Movie Day สำหรับลูกบ้านกลุ่มคอนโดมิเนียมชมภาพยนตร์
  โดยในงานยังให้ความรู้ในเรื่องของ 7 Steps เตรียมความพร้อมก่อนโอนกรรมสิทธิ์ห้องชุด
  พร้อมเล่นเกมส์สนุกๆ ลุ้นรับของรางวัล

  - Bicycle Rally ให้ครอบครัวลูกบ้านเล่นเกมส์หา RC ชิงรางวัล และสนุกกับกิจกรรม
  D.I.Y.

  - For Good to Great Living
  ที่จัดเพื่อเชื่อมความสัมพันธ์อันดีระหว่างคณะกรรมการนิติบุคคลหมู่บ้านและอาคารชุดกับผู้บริหารของบริษัทฯ
  เพื่อแลกเปลี่ยนความคิดเห็น โดยมีกิจกรรมสนุกๆ มากมาย

  - Happy Weekend เพื่อสานสัมพันธ์ระหว่างสมาชิกในครอบครัว
  ตรวจสุขภาพเบื้องต้นจากโรงพยาบาล ฟังดนตรีแบบบรรยากาศในสวน ทำ Workshop
  ประดิษฐ์กรอบรูป ตกแต่งตุ๊กตาหมี และตรวจเช็คระบบไฟฟ้าและไฟฟ้าฉุกเฉินภายในบ้าน

  - Home Health Check โดยตรวจเช็คระบบสัญญาณกันขโมย เครื่องปรับอากาศ สุขภัณฑ์ ปลวก
  และให้ความรู้จากผู้เชี่ยวชาญที่มาให้บริการลูกบ้านอย่างใกล้ชิด

  2. จัดกิจกรรมสำหรับผู้เช่าอาคาร เช่น มีการจัดอบรมสอนเทคนิคการถ่ายเบื้องต้น
  จัดบู๊ทกิจกรรมให้ความรู้ เล่นเกมส์และส่งเสริมการคัดแยกขยะ Recycle นำมาขายในโครงการ
  “รักษ์โลก...รวมใจ Recycle” เป็นต้น

  3. จัดกิจการการกุศล โดยร่วมกับผู้เช่าอาคารและพนักงานบริษัทมีส่วนร่วม เช่น
  จัดกิจกรรมตักบาตรข้าวสารอาหารแห้งในเทศกาลวันปีใหม่ วันสงกรานต์
  และสรงน้ำพระเป็นประจำทุกปี

นโยบายและแนวปฏิบัติต่อพนักงาน

พนักงานถือเป็นทรัพยากรอันมีค่าสูงสุด เป็นปัจจัยสำคัญต่อความสำเร็จของบริษัทฯ จึงมุ่งพัฒนา
เสริมสร้างวัฒนธรรมองค์กรและบรรยากาศการทำงานที่ดี รวมทั้งส่งเสริมการทำงานเป็นทีม
และสร้างความรัก ความสามัคคีภายในบริษัท โดยในปี 2555
มีการจัดกิจกรรมให้ผู้บริหารได้พบปะกับพนักงาน เช่น
เนื่องในวันสงกรานต์มีการจัดกิจกรรมถวายภัตราหารเช้าแด่พระภิกษุสงฆ์
ทำบุญตักบาตรข้าวสารอาหารแห้ง
และรักษาประเพณีอันดีร่วมรดน้ำดำหัวและขอพรจากผู้บริหารระดับสูง
และมีการปฏิบัติต่อพนักงานบนพื้นฐานของคุณธรรม โดยมีนโยบายแนวปฏิบัติเกี่ยวกับความปลอดภัย
สุขอนามัย ในสถานที่ทำงาน มีการดูแลเรื่องค่าตอบแทน สวัสดิการของพนักงาน
และกองทุนสำรองเลี้ยงชีพ โดยยึดหลักปฏิบัติดังนี้

  (1) ปฏิบัติต่อพนักงานด้วยความสุภาพ และให้ความเคารพต่อความเป็นปัจเจกชน

  (2) จ่ายค่าตอบแทนให้กับพนักงานสูงกว่าที่กฎหมายกำหนด

  (3) ให้โอกาสและผลตอบแทนที่เป็นธรรมต่อพนักงาน
  ซึ่งสอดคล้องกับผลการดำเนินงานของบริษัทฯ ทั้งในระยะสั้น เช่น
  ความสามารถในการทำกำไรในแต่ละปี และในระยะยาว เช่น การวัดผลการปฏิบัติงานตาม
  Balanced Scorecard โดยนอกจากเงินเดือนที่พนักงานได้รับเป็นประจำทุกเดือนแล้วในทุกต้นปี
  บริษัทฯ จะกำหนดเป้าหมายการทำงานที่ชัดเจนร่วมกับพนักงานโดยมีดัชนีชี้วัดความสำเร็จ (KPI)
  ในการคำนวณจ่ายค่าตอบแทนพิเศษประจำปี
  ทั้งยังจัดให้มีสวัสดิการแก่พนักงานและมีกิจกรรมสำหรับพนักงาน เช่น
  จัดงานปีใหม่และจับสลากให้รางวัลพิเศษกับพนักงานจำนวนมาก ส่วนครอบครัวพนักงาน เช่น
  มอบทุนการศึกษาบุตรพนักงาน เป็นประจำทุกปี
  และนอกเหนือจากการให้สวัสดิการตามระเบียบแล้ว
  ในกรณีที่ประสบมหาอุทกภัยยังได้มีการพิจารณาพิเศษในการมอบเงินช่วยเหลือพนักงานและครอบครัวพนักงาน
  (บิดา มารดา คู่สมรสและบุตร) ที่ประสบอุทกภัย เป็นต้น

  (4) การแต่งตั้งและโยกย้าย รวมถึงการให้รางวัลและการลงโทษพนักงาน
  กระทำด้วยความสุจริตใจ และตั้งอยู่บนพื้นฐานของความรู้ ความสามารถ
  ความเหมาะสมของพนักงาน และระเบียบข้อบังคับของบริษัท

(5) รับฟังความคิดเห็นและข้อเสนอแนะบนพื้นฐานความรู้ทางวิชาชีพของพนักงาน

  (6)
  มีระเบียบในการร้องทุกข์เพื่อเป็นช่องทางไม่ให้พนักงานทุกลำดับชั้นถูกกลั่นแกล้งโดยไม่ได้รับความเป็นธรรม

  (7) มีการตั้งคณะกรรมการเพื่อพิจารณาในกรณีที่พนักงานกระทำผิดระเบียบ หรือถูกร้องเรียน
  เพื่อให้เกิดความเป็นธรรมต่อพนักงานทุกคนและทุกระดับ

  (8) ให้ความสำคัญต่อการพัฒนาความรู้ ความสามารถของพนักงาน
  โดยให้โอกาสอย่างทั่วถึงและสม่ำเสมอ
  โดยมีการพัฒนาฝึกอบรมพนักงานอย่างต่อเนื่องทั้งภายในและภายนอกบริษัท เช่น
  ให้ความรู้ที่เกี่ยวข้องกับพนักงานในด้านวิชาชีพ เทคโนโลยี กฎหมาย หรือสวัสดิการต่างๆ
  หรือส่งพนักงานไปอบรมกับหน่วยงานต่างๆ ภายนอกบริษัทฯ ทั้งในประเทศและต่างประเทศ
  เพื่อเพิ่มประสิทธิภาพในการปฏิบัติหน้าที่
  โดยนำความรู้ที่ได้มาใช้กับการทำงานหรือปรับปรุงการปฏิบัติงานให้ดียึ่งขึ้น
  รวมถึงกระตุ้นและสร้างเสริมความร่วมมือในการทำงานเป็นทีม รักษาความสัมพันธ์
  ทั้งจากการจัดฝึกอบรมและกิจกรรมภายในบริษัทฯ โดยในปี 2555
  พนักงานมีอัตราการฝึกอบรมถัวเฉลี่ย 19 ชั่วโมงต่อคน

  (9)
  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงานอยู่เสมอ
  และให้มีสุขอนามัยที่ดีในสถานที่ทำงาน
  โดยในคู่มือพนักงานจะกำหนดเป็นนโยบายอย่างชัดเจนและเป็นรูปธรรมเกี่ยวกับการดูแลเรื่องความปลอดภัย
  สวัสดิการ และสิทธิประโยชน์ของพนักงาน เช่น กองทุนสำรองเลี้ยงชีพ การรักษาพยาบาล
  เงินช่วยเหลือค่าทันตกรรม เงินค่าครองชีพพิเศษสำหรับพนักงานที่มีรายได้น้อย
  การตรวจสุขภาพประจำปี เงินช่วยเหลือสมรส เงินช่วยเหลืองานศพ
  เงินช่วยเหลือกรณีพนักงานประสบภัยพิบัติ ประกันชีวิต-อุบัติเหตุ ฯลฯ
  และสื่อสารให้พนักงานใช้สวัสดิการอย่างต่อเนื่องเพื่อรักษาคุณภาพที่ดีของชีวิตพนักงานทุกคน
  (โปรดดูรายละเอียดในหัวข้อ “นโยบายการดูแลเรื่องความปลอดภัย และสุขอนามัย” และ
  “นโยบายการดูแลเรื่องค่าตอบแทนและสวัสดิการของพนักงาน”)
  ซึ่งพนักงานสามารถเข้าดูข้อมูลได้ที่ Website ภายในของบริษัท บริษัทฯ
  ยังให้ความสำคัญในด้านจิตใจของพนักงาน โดยเฉพาะพนักงานเข้าใหม่ได้มีการจัดงาน “Meet &
  Greet 2012” เพื่อให้พนักงานใหม่ได้มีโอกาสพบปะและทำความรู้จักกับฝ่ายบริหารอย่างใกล้ชิด
  สร้างความสัมพันธ์อันดี ลดช่องว่างระหว่างพนักงานและผู้บริหารระดับสูง (Openness)
  และให้เกิดความใกล้ชิดเป็นกันเองในหมู่พนักงานใหม่ด้วยกัน ส่งผลต่อการประสานงานที่ดี
  จากพนักงานทุกสายวิชาชีพ และบริษัทยังให้ความสำคัญในการสนับสนุนการจัดตั้งชมรมต่างๆ
  ตามความสนใจของพนักงานอย่างต่อเนื่อง เช่น ชมรมกีฬาประเภทต่างๆ ชมรมแบดมินตัน
  ชมรมฟุตบอล ชมรมเย็บปักถักร้อย ชมรมถ่ายภาพ และชมรมโยคะ และในปี 2554
  เพื่อส่งเสริมจริยธรรมและคุณธรรมแก่พนักงาน บริษัทฯ
  ได้จัดให้มีการนั่งสมาธิปฏิบัติธรรมเป็นประจำทุกสัปดาห์ เป็นต้น

(10) ยึดมั่นปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

นอกเหนือจากนั้น บริษัทฯ
ยังมีนโยบายและแนวปฏิบัติเกี่ยวกับการพัฒนาความรู้และศักยภาพของพนักงานในด้านอื่นๆ
โดยบริษัทมุ่งพัฒนาทักษะ ความคิด เพื่อปรับปรุงการทำงานทุกด้านอย่างต่อเนื่อง
สนับสนุนความคิดเชิงสร้างสรรค์ เพิ่มคุณค่าเชิงนวัตกรรมให้กับบริษัทฯ

โดยในปี 2555 บริษัทฯ ได้มีนโยบายนำระบบ Competency มาใช้
เพื่อเป็นกรอบในการพัฒนาศักยภาพของพนักงานให้มีความรู้ ทักษะ
และคุณสมบัติส่วนบุคคลที่สอดคล้องกับวิสัยทัศน์ ภารกิจ และเป้าหมายที่ บริษัทฯ กำหนดไว้
เพื่อส่งผลให้การทำงานบรรลุผลสำเร็จได้ผลงานที่ดี โดยมีสาระสำคัญ ดังนี้

(1) องค์ประกอบของ Competency

-   ความรู้ (Knowledge)

-   ทักษะ (Skills)

-   คุณลักษณะส่วนบุคคล (Attributes)

(2) รูปแบบของ Competency

  - Core Competency หมายถึง Competency
  ที่บุคลากรทุกคนทุกระดับในองค์กรไม่ว่าจะอยู่ในสายงานใดก็ตามจำเป็นต้องมีเหมือนกัน
  หรือเรียกได้ว่าเป็นความสามารถหลักของบุคลากรในองค์กร ซึ่งประกอบด้วย

  (1) Sense of Ownership (จิตวิญญาณของความเป็นเจ้าของ)

  (2) Professionalism (ความเชี่ยวชาญในวิชาชีพ)

  (3) Creativity (ความคิดริเริ่มสร้างสรรค์)

  (4) Teamwork (การทำงานเป็นทีม)

(5) Customer Orientation (การให้ความสำคัญกับลูกค้า)

- Leadership Competency หมายถึง Competency ที่เป็นความสามารถในการบริหารจัดการ
ที่สะท้อนให้เห็นถึงทักษะในการบริหารงาน และการจัดการงานต่างๆ โดยกำหนดตามบทบาท
และความรับผิดชอบของตำแหน่งงานในระดับบริหารที่จำเป็นต้องมีเหมือนกัน ซึ่งประกอบด้วย

(1) Visionary & Strategic Thinking (วิสัยทัศน์ การคิดเชิงกลยุทธ์)

(2) Result Orientation (การมุ่งเน้นผลลัพธ์)

(3) Problem-Solving and Decision-Making (การวิเคราะห์ปัญหา และการตัดสินใจ)

(4) People Management Skill (การบริหารและพัฒนาบุคลากร)

- Functional Competency หมายถึง Competency ที่เป็นความรู้ (Knowledge) ทักษะ
(Skills) และคุณสมบัติเฉพาะตัว (Personnel Attributes)
ที่จำเป็นของแต่ละสายงาน/ตำแหน่งงาน
โดยขอบเขตงานที่แตกต่างกันจะมีความสามารถเฉพาะงานที่แตกต่างกัน เช่น วิศวกร พนักงานขาย
พนักงานการตลาด พนักงานบัญชี จากการที่บริษัทฯ เห็นว่าพนักงาน คือ
ทรัพยากรอันมีค่ายิ่งขององค์กร บริษัทฯ จึงมีความมุ่งมั่นที่จะให้การดูแล รักษา
และพัฒนาพนักงานอย่างมีระบบและต่อเนื่อง เพื่อเพิ่มคุณค่าในตัวพนักงาน
สร้างขวัญและกำลังใจในการทำงานอย่างทั่วถึง ทั้งนี้ บริษัทฯ
มีนโยบายในการบริหารทรัพยากรบุคคล ดังนี้

นโยบายการบริหารงานบุคคล

(1) จะสรรหา และคัดเลือกพนักงานที่มีความรู้ ความสามารถ มาร่วมงานกับบริษัทฯ
ตามความจำเป็น และความเหมาะสมของแต่ละหน่วยงาน
โดยคำนึงถึงการใช้ทรัพยากรบุคคลให้เกิดประโยชน์สูงสุด

(2) จะส่งเสริมความก้าวหน้าของพนักงาน โดยกำหนดทิศทางการพัฒนาพนักงานอย่างชัดเจน
และดูแลพนักงานทุกระดับ ให้ได้รับการพัฒนาตามทิศทางดังกล่าวอย่างเป็นระบบและต่อเนื่อง
เพื่อให้สามารถทำงานในหน้าที่ปัจจุบันได้อย่างมีประสิทธิภาพ
และมีความพร้อมในการรับผิดชอบงานที่สูงขึ้นในอนาคต

(3) จะบริหารค่าจ้าง เงินเดือน และสวัสดิการ ให้เป็นไปโดยยุติธรรมและทัดเทียมกับบริษัทชั้นนำ

(4) จะใช้ระบบคุณธรรม (Merit System) ในการเลื่อนขั้นเงินเดือน และการเลื่อนตำแหน่ง
โดยพิจารณาความรู้ ความสามารถ ผลงาน และศักยภาพของพนักงานแต่ละบุคคลประกอบกัน

(5) จะพิจารณาคัดเลือกพนักงานที่มีความรู้ ความสามารถภายในบริษัทฯ
เพื่อบรรจุในตำแหน่งที่สูงขึ้นก่อนการสรรหาจากภายนอก

(6) จะส่งเสริมการทำงานเป็นทีม ให้พนักงานมีความร่วมมือ ร่วมใจกันทำงาน
เสมือนหนึ่งเป็นบุคคลในครอบครัวเดียวกัน

(7) บริษัทฯ ถือว่าผู้บังคับบัญชาทุกระดับ
มีความรับผิดชอบที่สำคัญในการปกครองดูแลผู้ใต้บังคับบัญชาให้มีขวัญ กำลังใจที่ดี
พัฒนาพนักงานให้มีความรู้ และความสามารถในการปฏิบัติงานได้อย่างมีประสิทธิภาพ
ตลอดจนต้องปฏิบัติตนให้เป็นแบบอย่างที่ดีแก่ผู้ใต้บังคับบัญชา

นโยบายการดูแลเรื่องความปลอดภัย และสุขอนามัย

สวัสดิด้านการรักษาพยาบาล

พนักงานจะได้รับบัตรประกันสุขภาพจากบริษัทประกันสุขภาพที่บริษัทฯ กำหนด
และสามารถเข้ารับการรักษาได้ตามโรงพยาบาลในโครงการที่กำหนด
โดยมีวงเงินค่ารักษาพยาบาลตามระดับของพนักงาน
รวมทั้งมีสวัสดิการเพิ่มเติมให้แก่พนักงานในเรื่องทันตกรรม
นอกเหนือจากค่ารักษาพยาบาลโดยทั่วไปอีกด้วย

สวัสดิการด้านสุขภาพอนามัย

เพื่อให้พนักงานมีสุขภาพอนามัยที่ดี บริษัทฯ ได้จัดให้มีการตรวจสุขภาพประจำปี ปีละ 1 ครั้ง
โดยเป็นการตรวจตามแผนแบ่งตามช่วงอายุของ
รวมทั้งยังมีห้องพยาบาลซึ่งเปิดให้บริการสำหรับพนักงานของบริษัทฯ
และสำหรับพนักงานที่ปฏิบัติงานประจำโครงการสามารถเบิกยาสามัญประจำพื้นฐานได้ที่สำนักงานของโครงการนั้นๆ
และบริษัทฯ ยังจัดให้มีห้องออกกำลังกายเปิดให้บริการสำหรับพนักงานของบริษัทฯ
และผู้เช่าภายในอาคารด้วย

ในปี 2555 พนักงานประสบภัยอันตรายจากการเกิดอุบัติเหตุการเดินทางไปปฎิบัติงาน
,สิทธิการลาหยุดงาน และการเจ็บป่วยจากการทำงาน ดังนี้

(1) ประสบภัยอันตรายจากการเกิดอุบัติเหตุจากการทำงาน 1 คน (1 ครั้ง)
ขณะเดินทางออกไปปฏิบัติงานนอกสถานที่

(2) อัตราการหยุดงาน ( อัตราเฉลี่ยพนักงาน / วัน )

2.1. ลาป่วยจำนวน 226 ราย จำนวนวันลา 829 วัน จำนวนวันลาป่วยเฉลี่ย 3.6 วันต่อคน

2.2. ลากิจจำนวน 230 ราย จำนวนวันลา 631 วัน จำนวนวันลากิจเฉลี่ย 2.7 วันต่อคน

2.3. ลาพักร้อนจำนวน 325 ราย จำนวนวันลา 1,991 วัน จำนวนวันลาพักร้อนเฉลี่ย 6.1
วันต่อคน

(3) การเจ็บป่วยจากการทำงาน ไม่มีพนักงานเจ็บป่วยในขณะปฎิบัติหน้าที่

นโยบายการดูแลเรื่องค่าตอบแทนและสวัสดิการของพนักงาน

(1) กองทุนสำรองเลี้ยงชีพ

โดยมีวัตถุประสงค์เพื่อเป็นการออมทรัพย์และสร้างหลักประกันให้แก่พนักงานและครอบครัว
และพนักงานได้รับสิทธิประโยชน์ทางภาษี
ซึ่งเงินสะสมส่วนของพนักงานจะขึ้นอยู่กับความสมัครใจและอายุงานของพนักงานโดยอัตราเงินสะสมของพนักงานและอัตราเงินสมทบของบริษัทฯ
อยู่ระหว่าง 3% - 7%

(2) สวัสดิการเงินกู้

  บริษัทฯ
  จะติดต่อประสานงานกับสถาบันการเงินและมีข้อตกลงให้สถาบันการเงินให้บริการสวัสดิการการกู้เงินแก่พนักงานภายใต้เงื่อนไข
  ดังนี้

2.1 สำหรับพนักงานประจำ และปฏิบัติงานกับบริษัทฯ มาไม่น้อยกว่า 1 ปี

  2.2 ผู้กู้ต้องมีรายได้ตามระเบียบการกู้ของธนาคาร
  และธนาคารจะให้กู้ได้ในวงเงินไม่เกินร้อยละ 80-90 ของราคาหลักทรัพย์ที่ธนาคารประเมิน

  2.3 ผู้ต้องการผ่อนชำระเงินกู้ให้ธนาคาร บริษัทฯ
  จะหักผ่านบัญชีเงินเดือนของพนักงานตามที่ได้รับอนุมัติจากธนาคาร

  2.4 การกำหนดวงเงินให้กู้ในขั้นสุดท้าย ให้เป็นไปตามหลักเกณฑ์การกู้เงินของธนาคาร
  ซึ่งอาจเปลี่ยนแปลงตามระเบียบการกู้เงิน

  (3) กองทุนประกันสังคม กรณีเจ็บป่วย อุบัติเหตุ ที่มิใช่จากการทำงาน
  ซึ่งที่มาของกองทุนมาจากเงินสมทบจากส่วนของพนักงาน ส่วนของบริษัทฯ และส่วนของรัฐบาล

(4) ของเยี่ยม กรณีเจ็บป่วยต้องเข้าพักรักษาตัวที่โรงพยาบาล หรือกรณีพนักงาน
หรือภรรยาพนักงานให้กำเนิดบุตร

  (5) กองทุนเงินทดแทน กรณีเจ็บป่วย/ได้รับอุบัติเหตุเนื่องจากการทำงาน โดยบริษัทฯ
  เป็นผู้ออกเงินสมทบเข้ากองทุนทั้งหมด

  (6) เงินช่วยเหลือ เช่น กรณีสมรส ประสบภัยพิบัติ เงินช่วยเหลือค่าพวงหรีดเพื่อเคารพศพ
  เงินค่าเจ้าภาพงานศพ และเงินช่วยเหลืองานศพ ซึ่งครอบคลุมพนักงาน บิดา-มารดาของพนักงาน
  คู่สมรส และบุตรของพนักงาน เป็นต้น

นโยบายและแนวปฏิบัติต่อเจ้าหนี้

บริษัทฯ มีนโยบายให้ความสำคัญต่อเจ้าหนี้ไม่ว่าจะเป็นเจ้าหนี้ทางการค้า
หรือเจ้าหนี้สถาบันการเงินในการชำระหนี้ที่ติดค้างคืนให้ตรงกำหนดเวลาที่ตกลง หรือที่ทำสัญญาไว้
โดยไม่ให้มีการผิดนัดการชำระหนี้เพื่อรักษาความน่าเชื่อถือของบริษัทฯ ต่อเจ้าหนี้และสถาบันการเงิน
ในการจัดลำดับให้บริษัทฯ เป็นลูกค้าชั้นดีเยี่ยมตลอดเวลาในการประกอบธุรกิจ
รวมถึงการปฏิบัติตามเงื่อนไขที่เจ้าหนี้กำหนดอย่างเคร่งครัด
โดยยึดหลักปฏิบัติต่อเจ้าหนี้เพื่อให้เกิดความเป็นธรรมทั้งสองฝ่าย ดังนี้

(1) ให้ข้อมูลของบริษัทฯ ที่ถูกต้อง
    และจำเป็นเพียงพอแก่เจ้าหนี้เพื่อการวิเคราะห์การให้สินเชื่อโดยถูกต้อง

(2) นำสินเชื่อที่เจ้าหนี้หรือสถาบันการเงินอนุมัติให้กู้มาใช้ตามวัตถุประสงค์ของบริษัทฯ
    ตามที่ได้แสดงเจตนาไว้ต่อเจ้าหนี้หรือสถาบันการเงิน

(3) ชำระหนี้คืนต่อเจ้าหนี้ตรงต่อเวลาตามเงื่อนไขที่กำหนด

(4) รักษาอัตราส่วนหนี้สินต่อทุน (D:E) ไม่ให้เกินอัตราที่เจ้าหนี้สถาบันการเงินกำหนด

(5) เมื่อมีเหตุสำคัญอันอาจกระทบต่อสถานะการเงินโดยมีนัยสำคัญและอาจกระทบต่อหนี้ที่ต้องชำระบริษัทฯ
    จะแจ้งให้เจ้าหนี้ทราบเพื่อร่วมกันหาวิธีป้องกันหรือแก้ไขเพื่อไม่ให้เกิดความเสียหาย

(6) ปฏิบัติตามเงื่อนไขที่เจ้าหนี้หรือสถาบันการเงินกำหนดไว้อย่างเคร่งครัด

นโยบายและแนวปฏิบัติต่อคู่ค้า

บริษัทฯ กำหนดนโยบายและแผนการปฏิบัติงานคัดเลือกและปฏิบัติต่อคู่ค้าอย่างเสมอภาคและเป็นธรรม
โดยคำนึงถึงชื่อเสียงความถูกต้องตามกฎหมาย ระเบียบข้อบังคับและประเพณีปฏิบัติที่สำคัญ
รวมทั้งปฏิบัติตามพันธะสัญญากับคู่ค้า
โดยยึดหลักปฏิบัติเพื่อให้ความเป็นธรรมกับคู่ค้าและเกิดประโยชน์กับทุกฝ่าย ดังนี้

  (1) ในการคัดเลือกคู่ค้าผู้เป็นผู้รับเหมา บริษัทฯ
  จะตั้งคณะกรรมการคัดเลือกจากคู่ค้าผู้เสนอผลงานภายใต้หลักเกณฑ์เงื่อนไขเดียวกันเพื่อให้เกิดความเป็นธรรมกับทุกราย

  (2)
  เปิดโอกาสให้คู่ค้ารายใหม่สามารถเข้ามาร่วมงานเพื่อให้เกิดการพัฒนาด้านฝีมือและเทคโนโลยีใหม่ๆ

  (3) ให้ข้อมูลที่เป็นจริง และรายงานที่ถูกต้อง

(4) ไม่เรียก ไม่รับ หรือจ่ายผลประโยชน์ใดๆ ที่ไม่สุจริตในทางการค้ากับคู่ค้า

(5) ปฏิบัติตามเงื่อนไขต่างๆ ที่ตกลงกันไว้อย่างเคร่งครัด

(6) กรณีที่ไม่สามารถปฏิบัติตามเงื่อนไขข้อใดได้ ต้องรีบแจ้งลูกค้า
เพื่อร่วมกันพิจารณาหาแนวทางแก้ไขบนพื้นฐานความสัมพันธ์ทางธุรกิจ ในปี 2555
มีคู่ค้าที่ประสบกับสภาวะต่างๆ ที่ทำให้ไม่สามารถดำเนินกิจการได้ตามเงื่อนไขกับบริษัท
บริษัทได้ให้ความช่วยเหลือโดยผ่อนปรนเงื่อนไขและให้คำปรึกษาในการปฏิบัติงานเพื่อให้ความช่วยเหลือกับคู่ค้าให้สามารถดำเนินงานต่อไปได้อย่างมั่นคงร่วมกัน

(7) มีการประชุมกับคู่ค้าผู้เป็นผู้รับเหมาทุกเดือนเพื่อสร้างความเข้าใจในการทำงานให้ถูกต้อง
เพื่อให้เกิดประโยชน์ต่อทุกฝ่าย

(8) กำหนดเวลาในการจ่ายเงินค่าสินค้าและค่าจ้างโดยชัดเจนและตรงต่อเวลา
บริษัทได้พัฒนาระบบ Supply Chain
เพื่อให้คู่ค้าสามารถทำเอกสารการค้าระหว่างกันผ่านระบบและตรวจสอบความถูกต้องของการเบิกจ่ายได้รวดเร็วยิ่งขึ้น
ทำให้คู่ค้าได้รับชำระเงินที่ถูกต้องและรวดเร็วและเป็นการเพิ่มสภาพคล่องให้กับคู่ค้า

(9) ดูแลและช่วยเหลือคู่ค้าให้สามารถดำเนินธุรกิจควบคู่ไปกับธุรกิจของบริษัทฯ
โดยไม่เอาเปรียบทางการค้า

(10) มีช่องทางให้คู่ค้าสามารถร้องเรียนจากการถูกกลั่นแกล้ง
หรือไม่ได้รับความเป็นธรรมโดยสามารถร้องเรียนต่อสำนักตรวจสอบภายในของบริษัทฯ
หรือกรรมการอิสระ หรือประธานกรรมการบริหารได้

(11) จัดกิจกรรมเพื่อสร้างความสัมพันธ์กับคู่ค้า และเกิดประโยชน์ต่อสังคมร่วมกันอย่างต่อเนื่องทุกปี
(โปรดดูรายละเอียดในหัวข้อ “รายงานการดำเนินงานด้านสังคม
และสิ่งแวดล้อมเพื่อการดำเนินธุรกิจที่ยั่งยืน”)

นโยบายและแนวปฏิบัติต่อคู่แข่งขันทางการค้า

การแข่งขันที่เป็นธรรมกับคู่แข่ง เป็นนโยบายและจรรยาบรรณในการประกอบธุรกิจที่บริษัทฯ
ให้ความสำคัญและพึงปฏิบัติเสมอมา โดยบริษัทมุ่งเน้นการประกอบธุรกิจที่เป็นธรรม และโปร่งใส
โดยยึดหลักธรรมาภิบาลทางการแข่งขันตามหลักเกณฑ์แห่งกฎหมาย จารีตทางการค้า
และแนวทางการปฏิบัติที่ดี
ที่สอดคล้องกับหลักสากลภายใต้กรอบแห่งกฎหมายที่เกี่ยวกับหลักปฏิบัติการแข่งขันทางการค้า
โดยมีแนวทางการปฏิบัติดังนี้

(1) ประพฤติปฏิบัติภายใต้กรอบกติกาของการแข่งขันที่ยอมรับกันโดยทั่วไป

  (2) สนับสนุนและส่งเสริมการค้าเสรี เป็นธรรม ไม่ผูกขาด
  หรือกำหนดให้คู่ค้าต้องทำการค้ากับบริษัทฯ เท่านั้น

  (3) ไม่ละเมิดความลับหรือแสวงหาข้อมูลที่เป็นความลับทางการค้าของคู่แข่งด้วยวิธีที่ไม่สุจริต
  หรือผิดกฎหมายหรือขัดต่อจริยธรรม

  (4) ไม่ทำลายชื่อเสียงของคู่แข่งทางการค้าด้วยการกล่าวในทางร้าย

  (5) ไม่เข้าร่วมในสัญญาทางการค้า
  หรือกระทำการใดโดยนัยที่อาจก่อให้เกิดการแข่งขันที่ไม่เป็นธรรม หรือการผูกขาดทางการค้า

  (6) ไม่แข่งขันทางการค้าโดยการใส่ร้ายป้ายสี กลั่นแกล้ง หรือบิดเบือนข้อเท็จจริงของคู่แข่ง

นโยบายการปฏิบัติที่เป็นธรรมและรับผิดชอบต่อสังคม

การประกอบธุรกิจด้วยความเป็นธรรม
โดยไม่เห็นแก่ประโยชน์อื่นที่อาจได้มาโดยไม่ถูกต้องตามครรลองคลองธรรม
ย่อมสร้างความเชื่อมั่นให้แก่ผู้มีส่วนได้เสียกับบริษัทฯ อันแสดงถึงความใส่ใจของบริษัทฯ ต่อสังคม
ยังจะนำมาซึ่งผลดีต่อการประกอบธุรกิจในระยะยาว ดังนั้น บริษัทฯ
จึงตระหนักและยึดมั่นเป็นหลักการของบริษัทฯ อยู่เสมอว่า บริษัทฯ
จะก้าวหน้าพัฒนาเติบโตอย่างยั่งยืน และอยู่รอดในสังคมได้ จะต้องเสนอสินค้าที่มีคุณภาพ
มีความซื่อสัตย์สุจริตในการประกอบอาชีพ และรับผิดชอบในการพัฒนาสังคมส่วนรวมให้ดียิ่งขึ้น
โดยได้กำหนดแนวปฏิบัติ ไว้ดังนี้

  (1) หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์
  หรือหากพบว่ามีความขัดแย้งทางผลประโยชน์เกิดขึ้น
  ก็ควรจัดให้มีกระบวนการไกล่เกลี่ยที่เป็นธรรมและมีการเปิดเผยข้อมูลที่สำคัญอย่างครบถ้วน

  (2) ส่งเสริมการแข่งขันทางการค้าอย่างเสรี หลีกเลี่ยงพฤติกรรมการเล่นพรรคเล่นพวก
  หรือร่วมสมคบคิด (ฮั้ว) กัน

  (3) ไม่สนับสนุนการดำเนินการที่มีลักษณะเป็นการละเมิดทรัพย์สินทางปัญญา

  (4) จัดให้มีระบบการบริหารจัดการที่สามารถป้องกันการจ่ายสินบนและทุจริต หรือ
  สามารถตรวจสอบพบได้โดยไม่ชักช้า หากเกิดกรณีดังกล่าวขึ้น

  (5) รณรงค์ให้พนักงานเห็นความสำคัญของการต่อต้านการทุจริต รวมทั้งการกรรโชก
  และการให้สินบนในทุกรูปแบบ

  (6) ในทุกครั้งก่อนดำเนินการธุรกิจใดๆ
  บริษัทจะสำรวจและทำความเข้าใจระเบียบและข้อกฎหมายที่เกี่ยวข้อง
  เพื่อป้องกันมิให้การดำเนินธุรกิจของบริษัทกระทบต่อวิถีสังคม หรือชุมชนนั้นๆ

  (7) บริษัทฯ
  ปลูกฝังจิตสำนึกและสร้างความตระหนักในเรื่องความรับผิดชอบต่อสังคมและสิ่งแวดล้อมให้พนักงานของบริษัทฯ
  ทุกระดับอย่างต่อเนื่อง
  และให้ความสำคัญกับคู่ค้าที่ยึดมั่นและมีการปฏิบัติที่เป็นธรรมและรับผิดชอบต่อสังคม
  (โปรดดูรายละเอียดใน
  “นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม”)

  (8) บริษัทฯ มีนโยบายในการปฏิบัติตามนโยบายของรัฐ
  และเข้าร่วมเป็นภาคีเครือข่ายในการดูแลรับผิดชอบต่อสังคม เช่น
  การปฏิบัติตามนโยบายของรัฐในการกำหนดอัตราค่าจ้างแรงงานไม่น้อยกว่าขั้นต่ำ
  การอนุญาตให้ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
  ติดตั้งกล้องวงจรปิดบริเวณหน้าอาคารชินวัตร 3 เพื่อตรวสอบสภาพการจราจรบนถนนวิภาวดีรังสิต
  และทางยกระดับอุตราภิมุข เป็นต้น

  (9) หากมีเหตุการณ์ หรือข่าวใดเกิดขึ้นและเกี่ยวข้องกับบริษัทฯ บริษัทฯ
  จะรีบดำเนินการสื่อสารชี้แจงข้อเท็จจริงและสถานะของบริษัทฯ โดยไม่ปกปิดข้อมูล
  หรือบิดเบือนข้อมูล ต่อสังคม และชุมชน ในโอกาสแรกทันที
  เพื่อให้สังคมเข้าใจทราบสถานการณ์ของบริษัทฯ อย่างทันท่วงที

  (10) บริษัทฯ มุ่งมั่นและยึดแนวทางในการสร้างผลิตภัณฑ์ที่พักอาศัย
  โดยยึดแนวคิดอาคารสีเขียวที่เป็นมิตรกับสิ่งแวดล้อม
  และประโยชน์สูงสุดจากการใช้ทรัพยากรธรรมชาติ โดยพิจารณาเลือกและคัดสรรการออกแบบ
  วัสดุ อุปกรณ์ ที่ช่วยประหยัดพลังมาใช้ในผลิตภัณฑ์ที่พักอาศัยของโครงการอยู่เสมอ
  รวมทั้งได้ดำเนินการศึกษาวิจัยทั้งจากภายใน
  และร่วมมือกับภายนอกสรรสร้างผลิตภัณฑ์ที่พักอาศัยสีเขียวอย่างต่อเนื่องจริงจัง นอกจากนั้น
  ในการออกแบบโครงการต่างๆ ของบริษัทฯ นั้น บริษัทฯ จะคำนึงถึงการประหยัดพลังงาน
  การลดภาวะโลกร้อน และการกำจัดของเสียในโครงการ
  โดยจะติดตั้งอุปกรณ์บำบัดน้ำเสียให้สะอาดอยู่ในเกณฑ์มาตรฐานก่อนปล่อยลงคูคลองสาธารณะ
  (โปรดดูรายละเอียดใน
  “รายงานการดำเนินงานด้านสังคมและสิ่งแวดล้อมเพื่อการดำเนินธุรกิจที่ยั่งยืน”)

นโยบายการร่วมพัฒนาชุมชนและสังคม

บริษัทฯ พิจารณาว่าชุมชนที่เข้มแข็งและมีการพัฒนาที่ยั่งยืนนั้น
มีความสำคัญอย่างยิ่งต่อการพัฒนาสังคมให้เป็นสังคมที่ดี และน่าอยู่ ดังนั้น บริษัทฯ
จึงมีนโยบายสนับสนุนจัดกิจกรรมทางสังคม และ/หรือ
มีส่วนร่วมในการส่งเสริมความเข้มแข็งให้แก่ชุมชน
โดยการสร้างผลิตภัณฑ์ที่พักอาศัยที่ไม่ก่อให้เกิดมลพิษต่อชุมชน
และหลีกเลี่ยงการก่อมลภาวะในทุกรูปแบบ
รวมถึงการสนับสนุนในด้านการปรับปรุงสภาวะแวดล้อมของชุมชนข้างเคียงให้ถูกสุขอนามัยมากยิ่งขึ้น
เพื่อช่วยพัฒนาชุมชนที่บริษัทฯ
เข้าไปพัฒนาทางธุรกิจให้สามารถอยู่ร่วมโดยก่อให้เกิดประโยชน์ต่อสังคมร่วมกัน
(โปรดดูรายละเอียดในหัวข้อ “รายงานการดำเนินงานด้านสังคม
และสิ่งแวดล้อมเพื่อการดำเนินธุรกิจที่ยั่งยืน”) โดยมีแนวปฏิบัติ ดังนี้

  (1) สำรวจ
  ตรวจสอบสภาพชุมชนและสังคมโดยรอบที่ตั้งของธุรกิจทั้งใกล้และไกลว่าได้รับผลกระทบในทางลบจากการดำเนินการของธุรกิจหรือโครงการที่จะดำเนินการในอนาคตมากน้อยเพียงใด
  เพื่อนำมาพิจารณาแก้ไข/ปรับปรุงการดำเนินการ มิให้เกิดผลกระทบในทางลบ
  และสร้างความเสียหายต่อชุมชนและสังคมทั้งโดยทางตรงและทางอ้อม

  (2) สนับสนุนการดำเนินกิจกรรมอาสาที่เกี่ยวข้องกับการพัฒนาชุมชนและสังคม

  (3) ร่วมกันรักษาสภาพแวดล้อมในชุมชนและสังคมให้สะอาด ปลอดภัย เพื่อการอยู่อาศัยร่วมกัน

  (4) สนับสนุนให้ชุมชนและสังคมมีระบบสาธารณูปโภคพื้นฐานต่าง ๆ อย่างเพียงพอ เช่น
  สถานศึกษา สถานพยาบาล ถนน เป็นต้น

  (5) สนับสนุนและมีส่วนร่วมในการบำเพ็ญประโยชน์สาธารณะ เช่น
  การจัดกิจกรรมส่งเสริมการทำความดี ลดอบายมุขเพื่อความอยู่ดีมีสุขภายใต้หลักเศรษฐกิจพอเพียง
  เป็นต้น

โดยบริษัทยังมีมาตรการและวิธีปฏิบัติภายในองค์กรที่แสดงถึงการดำเนินธุรกิจที่เป็นประโยชน์ต่อเศรษฐกิจและสังคม
เปิดโอกาสได้พบปะและเข้าศึกษาดูงานให้เห็นถึงภาพรวมธุรกิจอสังหาริมทรัพย์ Management
Technology และ Product Concept ในโครงการต่างๆ ของบริษัทและบริษัทในเครือ เช่น
สื่อมวลชน, นักวิเคราะห์หลักทรัพย์ นักลงทุนสถาบันในประเทศและต่างประเทศ สถาบันการเงิน
คณาจารย์และนักศึกษามหาวิทยาลัย เป็นต้น และให้ความสำคัญกับการดูแล
สาธารณประโยชน์และคุณภาพชีวิตที่ดีต่อสังคมไทย
ด้วยการมีส่วนร่วมพัฒนาชุมชนและตอบแทนกลับคืนสู่สังคม (โปรดดูรายละเอียดใน
“รายงานการดำเนินงานด้านสังคมและสิ่งแวดล้อมเพื่อการดำเนินธุรกิจที่ยั่งยืน”)

นโยบายการดำเนินธุรกิจภายใต้มาตรฐานสิ่งแวดล้อม

บริษัทฯ ตระหนักดีว่าการเพิ่มขึ้นของประชากรโลก บวกกับปัจจัยความเจริญเติบโตทางเศรษฐกิจ
นอกจากเป็นสาเหตุของการบริโภคทรัพยากรธรรมชาติจำนวนมหาศาลเกินกว่าความจำเป็น
ยังก่อให้เกิดมลภาวะทั้งทางน้ำ อากาศ ขยะ สารพิษ ฯลฯ ซึ่งส่งผลให้เกิดภาวะโลกร้อนตามมา
โดยภาวะโลกร้อนดังกล่าวจะกระทบต่อมนุษย์และนิเวศน์ต่อไป ดังนั้นบริษัทฯ
จึงสนับสนุนและส่งเสริมในการปรับปรุงคุณภาพชีวิตมนุษย์ด้วยการจัดการปัญหาสิ่งแวดล้อม
โดยถือว่าการดูแลรักษาสิ่งแวดล้อมเป็นหน้าที่ร่วมกันของทุกคน (โปรดดูรายละเอียดใน
“นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม”) โดยมีแนวปฏิบัติ
ดังนี้

  (1) จัดให้มีระบบการบริหารงานด้านสิ่งแวดล้อมที่เหมาะสม
  ควบคู่กับการบริหารโครงการก่อสร้างที่อยู่อาศัย
  และติดตามประเมินผลการดำเนินการดังกล่าวอย่างสม่ำเสมอ
  รวมทั้งศึกษาวิจัยเพื่อหาวิธีป้องกันและรักษาไว้ซึ่งสภาวะสิ่งแวดล้อม เช่น ระบบนิเวศน์
  ปัญหาโลกร้อน มลภาวะ ฯลฯ

  (2) ใช้เทคโนโลยีและขั้นตอนการผลิตที่มีมาตรฐานด้านสิ่งแวดล้อม
  โดยคำนึงถึงการลดปริมาณและการบำบัดมลพิษก่อนปล่อยสู่ธรรมชาติ

  (3) ใช้ทรัพยากรอย่างมีประสิทธิภาพ โดยคำนึงถึงมาตรการประหยัดพลังงาน
  และสนับสนุนให้มีการนำทรัพยากรกลับมาใช้ใหม่

  (4) พัฒนาสินค้า/บริการที่ไม่ส่งผลกระทบต่อสิ่งแวดล้อม มีความปลอดภัยในการใช้งาน

  (5) ให้ข้อมูลเกี่ยวกับผลกระทบต่อสิ่งแวดล้อม ความปลอดภัย
  และระบบสาธารณสุขแก่พนักงานและสาธารณชน

  (6)
  ส่งเสริมให้ลูกค้าตระหนักถึงข้อพึงระวังด้านสิ่งแวดล้อมที่เกิดจากการใช้สินค้าและบริการของบริษัทฯ

  (7) ให้ความรู้และฝึกอบรมพนักงานในเรื่องสิ่งแวดล้อม ความปลอดภัย และสาธารณสุข

  (8) จัดเตรียมแผนฉุกเฉินเพื่อจัดการกับปัญหาเกี่ยวกับสิ่งแวดล้อมที่อาจเกิดขึ้น
  รวมทั้งจัดให้มีระบบการรายงานต่อหน่วยงานกำกับดูแลทันทีที่เกิดเหตุการณ์ดังกล่าว

  (9) บริษัทฯ สนับสนุนและพยายามกระตุ้นให้ผู้มีส่วนได้เสียกับบริษัทฯ ทั้งลูกค้า คู่ค้า พนักงาน
  และสังคมชุมชนรอบโครงการ และที่ตั้งของบริษัทฯ
  คำนึงและมีความรู้สึกตระหนักถึงความสำคัญของสิ่งแวดล้อม และมีแรงใจที่จะช่วยบริษัทฯ
  ในการอนุรักษ์สิ่งแวดล้อมด้วยกัน เพื่อให้เกิดการพัฒนาที่ยั่งยืนในทุกด้าน

โดยบริษัทยังมีมาตรการและวิธีปฏิบัติภายในองค์กรที่แสดงถึงความรับผิดชอบต่อสิ่งแวดล้อม
โดยที่จะดำเนินธุรกิจที่ให้ความสำคัญกับการดูแลรักษาสิ่งแวดล้อม (โปรดดูรายละเอียดใน
“รายงานการดำเนินงานด้านสังคมและสิ่งแวดล้อมเพื่อการดำเนินธุรกิจที่ยั่งยืน”)

นโยบายและแนวปฏิบัติเกี่ยวกับการไม่ละเมิดทรัพย์สินทางปัญญา

บริษัทฯ มีนโยบายสนับสนุนตามข้อเสนอของคณะกรรมการบรรษัทภิบาลและความรับผิดชอบต่อสังคม
สิ่งแวดล้อม โดยได้อนุมัติแนวทางการดำเนินงาน
และข้อเสนอแนวปฏิบัติต่อฝ่ายบริหารและพนักงานของบริษัทฯ
โดยนำแนวทางการประกอบธุรกิจเพื่อสังคม (Corporate Social Responsibility)
มาใช้กับธุรกิจของบริษัทฯโดยให้ประกอบธุรกิจด้วยความเป็นธรรม
เพื่อสร้างให้เกิดความเชื่อมั่นแก่ผู้เกี่ยวข้อง อันจะส่งผลดีต่อกิจการในระยะยาว
โดยไม่เห็นแก่ประโยชน์อื่นที่อาจได้มาจากการดำเนินงานที่ไม่ถูกต้องตามทำนองคลองธรรม ซึ่ง 1
ในแนวปฏิบัติข้อหนึ่ง คือ การเคารพในสิทธิด้านทรัพย์สินทางปัญญาของผู้อื่น โดยบริษัทฯ
ไม่สนับสนุนการดำเนินการที่มีลักษณะเป็นการละเมิดทรัพย์สินทางปัญญาไม่ว่าจะเป็นลิขสิทธิ์ สิทธิบัตร
เครื่องหมายการค้า ความลับทางการค้า และสิทธิทางทรัพย์สินทางปัญญาอื่นทุกประเภท
ในการปฏิบัติอันแสดงถึงความเคารพในสิทธิในทรัพย์สินปัญญาของผู้อื่นนั้น บริษัทฯ ได้ดำเนินการ ดังนี้

(1) ผลิตภัณฑ์ของบริษัทฯ ไม่ว่าจะเป็นงานสถาปัตยกรรม รูปแบบของบ้าน
    การออกแบบคอนโดมิเนียม บริษัทฯ สนับสนุนและส่งเสริมให้เกิดงานสร้างสรรค์ใหม่ๆ
    อยู่ตลอดเวลา โดยไม่ละเมิดงานลิขสิทธิ์ของบุคคลอื่น

(2) สำรวจ ตรวจสอบอย่างสม่ำเสมอว่า ข้อมูลสารสนเทศ เอกสาร สื่อ สิ่งพิมพ์
    ที่จะนำมาใช้ในธุรกิจของบริษัทฯ เป็นงานอันมีลิขสิทธิ์ของของบุคคลอื่นหรือไม่ หากใช่บริษัทฯ
    จะตรวจสอบข้อกำหนดและเงื่อนไขการใช้ของสิ่งนั้น และปฏิบัติตามให้ถูกต้องด้วยความเคารพ

(3) บริษัทฯ จะไม่ใช้ข้อมูลสารสนเทศ เอกสาร สื่อ สิ่งพิมพ์ ความลับทางการค้า
    ที่มิได้รับอนุญาตให้ใช้โดยชอบด้วยกฎหมาย หรือได้มาโดยไม่ถูกต้อง

(4) หากบริษัทฯ ได้ใช้ข้อมูลสารสนเทศ เอกสาร สื่อ สิ่งพิมพ์ ของผู้อื่น บริษัทฯ
    จะอ้างอิงแหล่งที่มาของข้อมูล หรือชื่อเจ้าของผลงาน
    หรือการแสดงลิงค์เชื่อมต่อไปยังงานของเจ้าของข้อมูล

(5) บริษัทฯ จะไม่เปิดเผยข้อมูลคู่ค้า ลูกค้า และผู้มีส่วนได้เสียของบริษัทฯ
    เว้นแต่จะได้รับอนุญาตจากเจ้าของข้อมูลนั้น
    หรือจำเป็นต้องปฏิบัติตามคำสั่งอันเนื่องมาจากข้อกำหนดแห่งกฎหมาย
    หรือคำสั่งของเจ้าหน้าที่ของรัฐ หรือศาล

นอกจากการกำหนดแนวปฏิบัติต่อทรัพย์สินทางปัญญาของผู้อื่นแล้ว บริษัทฯ
ได้กำหนดนโยบายแนวปฏิบัติในการดูแลข้อมูลและระบบสารสนเทศของบริษัทฯ
ให้เกิดประโยชน์และความปลอดภัยต่อการใช้งาน โดยเฉพาะการใช้ซอฟต์แวร์ต่างๆ
บนคอมพิวเตอร์ของพนักงาน ดังนี้

(1) บริษัทฯ ห้ามและไม่สนับสนุนผู้บริหารและพนักงานใช้ซอฟแวร์ที่ละเมิดลิขสิทธิ์ของผู้อื่น

(2) คอมพิวเตอร์ของพนักงานทุกเครื่องจะติดตั้งซอฟต์แวร์มาตรฐานที่ชอบด้วยกฎหมาย

(3) ซอฟต์แวร์ที่ต้องการใช้งานเฉพาะบางเครื่อง
    ผู้ใช้งานต้องแจ้งเป็นลายลักษณ์อักษรให้หน่วยงานเทคโนโลยีสารสนเทศตรวจสอบความถูกต้องก่อนใช้ทุกครั้ง
    และติดตั้งให้เพิ่มเติมเป็นรายๆ

(4) ซอฟต์แวร์ที่ติดตั้งในข้อ (1) และ (2) เป็นซอฟต์แวร์ลิขสิทธิ์ที่บริษัทฯ
    ได้จัดซื้อซึ่งหน่วยงานเทคโนโลยีสารสนเทศจะเป็นผู้ควบคุมและติดตั้งตามที่จัดซื้อ

(5) ซอฟต์แวร์ที่จำเป็นต้องใช้งานพิเศษเฉพาะหน่วยงาน
    ให้ทางหน่วยงานที่มีความจำเป็นต้องใช้ขออนุมัติจัดซื้อลิขสิทธิ์ซอฟต์แวร์
    และแจ้งเป็นลายลักษณ์อักษรให้หน่วยงานเทคโนโลยีสารสนเทศทำการติดตั้งให้ต่อไป

(6) พนักงานคนใดต้องการติดตั้งซอฟต์แวร์ใหม่ทั้งหมด (Format Hard Disk)
    ให้ติดต่อหน่วยงานเทคโนโลยีสารสนเทศ เพื่อทำการติดตั้ง
    และมิให้พนักงานติดตั้งซอฟต์แวร์ใหม่ทั้งหมด
    หรืออัพเกรดซอฟต์แวร์บางส่วนด้วยตัวเองเพราะจะทำให้มีปัญหาในเรื่องลิขสิทธิ์ซอฟต์แวร์
    และปัญหาทางด้านความปลอดภัยของคอมพิวเตอร์เกิดขึ้น

(7) ห้ามติดตั้งซอฟต์แวร์ประเภท Hacking Tools
    หรือซอฟต์แวร์ที่เกี่ยวข้องกับการถอดรหัสข้อมูลและตรวจสอบระบบการรักษาความปลอดภัยของข้อมูล

นโยบายและแนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม

บริษัทฯ ให้ความสำคัญกับเรื่องการดูแลสิ่งแวดล้อม
เป็นหนึ่งในหัวใจของการประกอบธุรกิจของบริษัทฯ โดยมุ่งเน้นใน 2 ลักษณะ คือ
การเป็นมิตรกับสิ่งแวดล้อม และการสร้างสิ่งแวดล้อมในการทำงานที่มีความปลอดภัย
ครอบคลุมทั้งในส่วนของบริษัทฯ พนักงาน ลูกค้า และคู่ค้าของบริษัทฯ

สำหรับในระดับของพนักงานนั้น บริษัทฯ คาดหวังและมุ่งเน้นสร้างจิตสำนึกให้ดูแลรักษาธรรมชาติ
สิ่งแวดล้อม ดังนั้น เพื่อให้นโยบายของบริษัทฯ
ในเรื่องการดูแลรักษาสิ่งแวดล้อมบรรลุผลตามที่บริษัทฯ คาดหวังไว้ บริษัทฯ
จึงได้จัดให้มีการพัฒนาความรู้ และความสามารถของพนักงานบริษัทฯ
อย่างต่อเนื่องทั้งภายในและภายนอกบริษัทฯ
ควบคู่กับการสร้างความตระหนักและปลูกฝังการรักษ์สิ่งแวดล้อมให้กับพนักงาน
ผ่านการดำเนินการและกิจกรรม (โปรดดูรายละเอียดในหัวข้อ “รายงานการดำเนินงานด้านสังคม
และสิ่งแวดล้อมเพื่อการดำเนินธุรกิจที่ยั่งยืน”) ดังต่อไปนี้

  (1) จัดการฝึกอบรมให้ความรู้ด้านสิ่งแวดล้อมที่เกี่ยวข้องกับพนักงาน เช่น
  เทคโนโลยีประหยัดพลังงาน และการอนุรักษ์พลังงาน
  รวมถึงการเลือกใช้พลังงานสะอาดที่ไม่ก่อให้เกิดมลภาวะต่อสิ่งแวดล้อม

  (2) ส่งเสริม วางมาตรการ และจัดกิจกรรม
  เพื่อให้พนักงานมุ่งมั่นและร่วมมือกันประหยัดทรัพยากร และพลังงาน โดยยึดหลัง 3Rs คือ
  ลดการใช้ (Reduce) การใช้ซ้ำ (Re-use) และ การนำมาใช้ใหม่ (Recycle) เช่น
  ริเริ่มนโยบายการส่งใบรับเงินเดือน (Slip Payment)
  ด้วยวิธีการทางอิเล็กทรอนิกส์แทนการใช้กระดาษแบบเดิม
  การนำหลอดประหยัดไฟฟ้ามาใช้ในอาคารสำนักงาน
  ส่งเสริมให้มีการนำกระดาษที่ใช้แล้วนำด้านหลังกลับมาใช้อีกครั้งและการสั่งการให้มีการคัดแยกขยะก่อนนำทิ้ง

  (3) จัดความร่วมมือกับมหาวิทยาลัยชินวัตร
  ในการให้ทุนวิจัยนวัตกรรมการสร้างบ้านประหยัดพลังงาน เริ่มตั้งแต่การจัดผังหมู่บ้าน
  การออกแบบบ้าน การเลือกใช้วัสดุ
  โดยส่งพนักงานเข้าร่วมศึกษาเรียนรู้ประสบการณ์จริงกับทีมงานวิจัยของมหาวิทยาลัย

  (4) จัดกิจกรรม Birthday Activity ทุกๆ 2 เดือนให้พนักงานเข้าร่วมโครงการ SC Love
  to Share ของบริษัทฯ กับกิจกรรม “การสร้างฝายชะลอน้ำ” ตามแนวพระราชดำริ

  (5) การนำเสนอความรู้ด้านวิชาการ
  ด้านการอนุรักษ์พลังงานเผยแพร่ให้พนักงานและสมาชิกผู้ซื้อบ้านในโครงการทราบทางวารสารสัมพันธ์
  เช่น การใช้ไฟฟ้าอย่างประหยัด และวิธีการประหยัดแบตเตอรี่บนโทรศัพท์มือถือสมาร์ทโฟน
  และแท็บเล็ต

  (6) การจัดให้มีเจ้าหน้าที่เฉพาะเพื่อความปลอดภัยในที่ทำงาน
  เพื่อดูแลให้ที่ทำงานมีสภาพแวดล้อมที่ปลอดภัย

นโยบายและแนวปฏิบัติเกี่ยวกับการต่อต้านการทุจริตคอร์รัปชั่น

บริษัทฯ มีนโยบายห้ามกรรมการ ผู้บริหาร และพนักงาน ใช้โอกาสจากการเป็นกรรมการ ผู้บริหาร
หรือพนักงานในบริษัทฯ แสวงหาผลประโยชน์เพื่อส่วนตัว หรือของครอบครัว หรือบุคคลอื่น
ไม่ว่าจะเป็นด้านการเงินหรือด้านอื่นใดก็ตามโดยมีแนวปฏิบัติ ดังนี้

(1) ห้ามกรรมการ ผู้บริหาร และพนักงานทุกระดับ รับเงินหรือประโยชน์ตอบแทนใดๆ
    เป็นการส่วนตัวจากลูกค้า คู่ค้าของบริษัทฯ
    หรือจากบุคคลใดอันเนื่องมาจากการทำงานในนามบริษัทฯ

(2) ห้ามกรรมการ ผู้บริหาร และพนักงานทุกระดับ
    กู้ยืมเงินหรือเรี่ยไรเงินจากลูกค้าหรือผู้ทำธุรกิจกับบริษัทฯ
    เว้นแต่เป็นการกู้ยืมเงินจากธนาคารหรือสถาบันการเงินในฐานะของลูกค้าของธนาคาร
    หรือสถาบันการเงินดังกล่าว

(3) ห้ามกรรมการ ผู้บริหาร และพนักงานทุกระดับ
    รับของขวัญที่มีมูลค่าเกินกว่าปกติประเพณีนิยมที่บุคคลทั่วไปพึงปฏิบัติต่อกัน

(4) กรรมการ ผู้บริหาร และพนักงานทุกระดับ มีหน้าที่และความรับผิดชอบในการดูแล
    และใช้ทรัพย์สินของบริษัทฯ ให้เกิดประโยชน์สูงสุดต่อบริษัทฯ
    และไม่นำไปใช้เพื่อประโยชน์ส่วนตนหรือบุคคลอื่น

(5) ห้ามมิให้กรรมการ ผู้บริหาร และพนักงานทุกระดับ เลือกปฏิบัติต่อคู่ค้า

(6) หากธุรกรรมหรือกิจการใดของบริษัทฯ ที่กรรมการ ผู้บริหาร หรือพนักงานมีส่วนได้เสีย
    หรือเกี่ยวข้องโดยส่วนตัวกับธุรกรรมหรือกิจกรรมนั้น ให้แจ้งต่อบริษัทฯ
    รับทราบและขอถอนตัวจากการเป็นบุคคลที่เกี่ยวข้องนั้นกับบริษัทฯ

นอกจากการกำหนดแนวปฏิบัติในการป้องกันการทุจริตคอร์รัปชั่นภายในของบริษัทฯ แล้ว บริษัทฯ
ยังได้กำหนดแนวปฏิบัติเพื่อป้องกันมิให้กรรมการ ผู้บริหาร และพนักงานทุกระดับของบริษัทฯ
เกี่ยวข้องกับการทุจริตคอร์รัปชั่นภายนอกองค์กรด้วย ทั้งนี้
เพื่อแสดงถึงความโปร่งใสและซื่อสัตย์ในการประกอบธุรกิจที่เป็นธรรมของบริษัทฯ โดยบริษัทฯ
จะไม่ให้สินบน หรือกระทำการใดที่ไม่ถูกต้องตามกฎหมาย เพียงต้องการให้เป้าหมายของบริษัทฯ
บรรลุผล เช่น

(1) ห้ามใช้ชื่อเสียง หรือทรัพย์สิน หรือเวลางานของบริษัทฯ
    ไปในทางสนับสนุนกิจกรรมเพื่อหาผลประโยชน์ส่วนตัว

(2) การขอความอนุเคราะห์ใดๆ จากภายนอกองค์กร
    โดยเฉพาะจากหน่วยงานของรัฐจะต้องเป็นไปตามระเบียบปฏิบัติขององค์กรหรือหน่วยงานของรัฐตามที่ใช้ปฏิบัติต่อบุคคลทั่วไป
    โดยไม่สนับสนุนการให้สินบนตอบแทน

(3) การสร้างความสัมพันธ์กับบุคคลภายนอก ด้วยการสังสรรค์ การเลี้ยงอาหาร
    หรือการมอบผลิตภัณฑ์ของบริษัทฯ ให้กับบุคคลภายนอก
    จะต้องดำเนินการอย่างมีเหตุผลภายใต้เทศกาลและประเพณีปฏิบัติที่ดีงามโดยไม่ฟุ่มเฟือยเกินไป
    และสามารถตรวจสอบได้

นโยบายต่อต้านการให้สินบนแก่เจ้าหน้าที่รัฐ

การคอร์รัปชั่นเป็นปัญหาที่บั่นทอนทำลายเศรษฐกิจและสังคม
ซึ่งทุกภาคส่วนจะต้องร่วมกันหยุดยั้งการคอร์รัปชั่นให้ลดน้อยลงและหมดไปจากสังคม
ในการดำเนินธุรกิจของบริษัทฯ
มีการติดต่อประสานงานกับเจ้าหน้าที่ของรัฐที่เกี่ยวข้องกับธุรกิจพัฒนาอสังหาริมทรัพย์
การขอใบอนุญาตก่อสร้างต่างๆ บริษัทฯ จึงมีนโยบายเรื่องของการต่อต้านคอร์รัปชั่น
โดยไม่สนับสนุนการให้สินบนแก่เจ้าหน้าที่รัฐ พร้อมสร้างค่านิยมและวัฒนธรรมต่อต้าน
คอร์รัปชั่นภายในองค์กร โดยสนับสนุนให้ผู้บริหาร
และพนักงานทุกคนในองค์กรยึดมั่นในหลักการค้าที่เป็นธรรม ความซื่อตรง และมีจริยธรรม บริษัทฯ
สนับสนุนการดำเนินการหรือกิจกรรมในการต่อต้านคอร์รัปชั่นกับทุกภาคส่วน
เพื่อให้การคอร์รัปชั่นหมดสิ้นไป โดยมีแนวทางฏิบัติ ดังนี้

1. บริษัทฯ ไม่สนับสนุนการให้สินบนแก่เจ้าหน้าที่รัฐ เพื่อให้ได้มาซึ่งงานในธุรกิจของบริษัทฯ
ไม่ว่าจะโดยตรงหรือโดยอ้อม

2. บริษัทฯ จะดำเนินธุรกิจโดยปฏิบัติตามกฎระเบียบของกฎหมาย ตามขั้นตอนให้ถูกต้อง
เพื่อหลีกเลี่ยงการเปิดช่องทางให้กับเจ้าหน้าที่รัฐที่จะเรียกรับสินบนเมื่อมีความผิดพลาดเหล่านั้น

3. หากมีความผิดพลาดเกิดขึ้นจากกระบวนการดำเนินธุรกิจ บริษัทฯ จะแก้ไขความผิดพลาด
บกพร่องนั้น ให้ถูกต้องตามกฎระเบียบของกฎหมาย โดยไม่สนับสนุนการให้สินบนแก่เจ้าหน้าที่รัฐ

4. บริษัทฯ พร้อม
และยินดีที่จะปฏิบัติตามระเบียบปฏิบัติขององค์กรภาครัฐเพื่อร่วมในการปราบปรามการทุจริตประพฤติมิชอบของเจ้าหน้าที่ภาครัฐ
เช่น หากบริษัทฯ เข้าเป็นคู่สัญญากับหน่วยงานของรัฐ บริษัทฯ
จะแสดงบัญชีรายการรับจ่ายของโครงการที่เป็นคู่สัญญากับหน่วยงานของรัฐต่อกรมสรรพากร
เพื่อให้มีการตรวจสอบเกี่ยวกับการใช้จ่ายเงินและการคำนวณภาษีเงินได้ในโครงการที่เป็นคู่สัญญากับหน่วยงานของรัฐดังกล่าวทั้งนี้
ตามหลักเกณฑ์ที่คณะกรรมการป้องกันและปราบปรามการทุจริตแห่งชาติกำหนด

5. บริษัทฯ กำหนดนโยบายการให้ของขวัญ หรือการจัดเลี้ยงให้กับเจ้าหน้าที่ของรัฐนั้น
จะต้องไม่ฟุ่มเฟือยเกินไป ไม่ผิดศีลธรรมหรือประเพณีอันดีงาม เป็นไปในโอกาสที่เหมาะสม เช่น
การอวยพรปีใหม่ และอยู่ภายใต้กรอบแห่งกฎหมายที่อนุญาตให้กระทำได้

6. บริษัทฯ สนับสนุนการสร้างค่านิยม และวัฒนธรรมให้แก่ผู้บริหาร และพนักงาน ภายในองค์กร
เพื่อให้เห็นว่าการให้สินบนแก่เจ้าหน้าที่รัฐ
เป็นการเอารัดเอาเปรียบผู้อื่นและกระทำให้สังคมเสียหายโดยรวม
ทั้งไม่ใช่แนวทางการดำเนินธุรกิจที่มั่นคงยั่งยืน

นโยบายสร้างจิตสำนึกของผู้บริหารและพนักงานให้ละเว้นการทุจริต

บริษัทฯ ตระหนักและรำลึกเสมอว่าการทุจริตนั้นเป็นสิ่งบั่นทอนทำลายองค์กร และสังคมโดยรวม
ดังนั้น
เพื่อสร้างจิตสำนึกของผู้บริหารและพนักงานให้ละเว้นการทุจริตในการปฏิบัติงานโดยมุ่งเน้นที่ผลงาน
เสริมสร้างประสิทธิภาพการปฏิบัติหน้าที่ ความมีคุณภาพ ความซื่อสัตย์สุจริต
และการมีจิตสำนึกในการทำงานที่ดี บริษัทฯ
จึงมีนโยบายและสนับสนุนให้มีการปลูกฝังจิตสำนึกของผู้บริหารและพนักงานให้ละเว้นการทุจริต
และตระหนักถึงโทษภัยของการทุจริต โดยมีแนวปฏิบัติ ดังนี้

1.
เผยแพร่ให้ความรู้กับผู้บริหารและพนักงานให้ตระหนักถึงภัยของการทุจริตที่มีผลกระทบต่อตนเองครอบครัว
และสังคม

2. จัดกิจกรรมส่งเสริมยกย่องผู้บริหารและพนักงานที่ปฏิบัติตนเป็นคนดี ขยันขันแข็ง
และซื่อตรงไม่ทุจริตเป็นบุคคลตัวอย่างที่น่ายกย่อง

3. จัดกิจกรรมให้ผู้บริหารและพนักงานทุกระดับชั้นร่วมนั่งสมาธิปฏิบัติธรรม
พร้อมการรับฟังการเทศนาจากพระนักเทศน์ที่ได้รับการยอมรับจากบุคคลทั่วไปเพื่ออบรมให้ความรู้ทางธรรมต่อผู้บริหารและพนักงานในหัวข้อต่างๆ
เพื่อให้ผู้บริหารและพนักงานปฏิบัติตนเป็นคนดีในสังคม โดยหลีกเลี่ยง ละเว้นการทุจริตประพฤติมิชอบ

นอกจากนี้ในปี 2555 สำนักตรวจสอบภายในได้มีการประเมินความเสี่ยงจากการทุจริตแล้ว
พบว่าไม่มีความเสี่ยงทุจริตใดอันจะเป็นความเสี่ยงที่มีสาระสำคัญต่อธุรกิจของกิจการ
และบริษัทเองได้มีการกำหนดแนวปฏิบัติในระบบการควบคุมภายในต่างๆ
ทั้งในระบบสารสนเทศและกระบวนการทำงานเพื่อให้เกิดการกำกับดูแลและควบคุมดูแลเพื่อป้องกันแล้ว
และสำนักตรวจสอบภายในได้มีการติดตามความเสี่ยงที่เคยมีการทุจริตหรือวิเคราะห์ความเสี่ยงที่มีแนวโน้มของการทุจริตและมีการประเมินผลแล้วว่ามีการดูแลควบคุมภายในอย่างเพียงพอ

นโยบายที่จะไม่เกี่ยวข้องกับการละเมิดสิทธิมนุษยชน

บริษัทฯ ให้ความสำคัญต่อศักดิ์ศรีความเป็นมนุษย์ และสิทธิขั้นพื้นฐานของบุคคล
เป็นรากฐานหลักการแนวคิดที่บริษัทฯ ยึดถือในการปฏิบัติต่อพนักงาน และผู้มีส่วนได้เสียทุกคน
อย่างเท่าเทียมกัน โดยบริษัทฯ เชื่อว่าการปฏิบัติเช่นนี้
จะช่วยส่งเสริมสถานที่ทำงานทั้งในองค์กรและนอกองค์กรให้เกิดจิตสำนึกและพลังในการให้ความร่วมมือ
และสนับสนุนให้เกิดความคิดสร้างสรรค์ในการทำงานและให้บริการแก่ลูกค้า
และผู้มีส่วนได้ส่วนเสียทุกฝ่าย

การพัฒนาทรัพยากรบุคคล อันมีส่วนสัมพันธ์กับธุรกิจในลักษณะการเพิ่มคุณค่า
และทรัพยากรบุคคลนับเป็นปัจจัยสำคัญของธุรกิจในการสร้างมูลค่าเพิ่มและเพิ่มผลผลิต ดังนั้น บริษัทฯ
จึงได้ปรับปรุงสภาพแวดล้อมและเงื่อนไขในการทำงาน ให้พนักงานมีคุณภาพชีวิตที่ดี
และได้มีโอกาสแสดงศักยภาพ ตลอดจนได้รับโอกาสในการฝึกฝนและเพิ่มพูนทักษะในการทำงาน
โดยมีแนวปฏิบัติ ดังนี้

(1) สนับสนุนและเคารพในการปกป้องสิทธิมนุษยชน โดยหมั่นตรวจตราดูแลมิให้ธุรกิจของบริษัทฯ
    เข้าไปมีส่วนเกี่ยวข้องกับการล่วงละเมิดสิทธิมนุษยชน เช่น
    ไม่สนับสนุนการบังคับใช้แรงงานหรือแรงงานต่างด้าวที่ผิดกฎหมาย ต่อต้านการใช้แรงงานเด็ก
    และป้องกันการคุกคามทางเพศ เป็นต้น

(2) ส่งเสริมให้ผู้บริหารและพนักงานทุกระดับชั้นสามารถและมีความกล้าในการแสดงความคิดเห็นต่อ
    กรรมการหรือผู้บริหารระดับสูงได้โดยอิสระ

(3) จัดให้มีระบบการทำงานที่มุ่งเน้นความปลอดภัยและสุขอนามัยในสถานที่ทำงานอย่างเหมาะสม
    เช่น การมีระบบป้องกันมลพิษที่อาจเกิดขึ้นในระหว่างการปฏิบัติงาน
    การจัดให้มีสถานที่ทำงานที่สะอาดเพื่อความปลอดภัยจากอันตรายที่อาจเกิดขึ้นทั้งจากอุบัติภัยและโรคภัย

(4) พัฒนาพนักงานเพื่อฝึกฝนทักษะและเพิ่มพูนศักยภาพ โดยเปิดโอกาสให้พนักงานมีการเรียนรู้ และ
    เลื่อนตำแหน่งเมื่อมีโอกาสที่เหมาะสม

(5) จัดให้มีเงื่อนไขการจ้างงานที่เป็นธรรมและเหมาะสมสำหรับพนักงาน
    และให้พนักงานได้รับค่าตอบแทนที่เหมาะสมตามศักยภาพ

(6) จัดให้มีกระบวนการร้องเรียนอย่างเหมาะสมสำหรับพนักงานที่ได้รับการปฏิบัติอย่างไม่เป็นธรรม
    และการจะลงโทษทางวินัยได้นั้น จะต้องผ่านกระบวนการตั้งคณะกรรมการ
    สอบสวนตามขั้นตอนที่กำหนดไว้ตามระเบียบของบริษัทฯ ก่อนเสมอ

(7) จัดให้มีการดูแลในเรื่องสวัสดิการแก่พนักงานไม่น้อยกว่ามาตรฐานที่กฎหมายกำหนด เช่น
    จัดให้มีวันลาพักผ่อนประจำปี การทำงานล่วงเวลาที่สมเหตุสมผล
    การรักษาพยาบาลตามความจำเป็นและสมควร เป็นต้น

(8) ส่งเสริมให้พนักงานมีดุลยภาพในการใช้ชีวิตระหว่างชีวิตการทำงานและชีวิตส่วนตัว
    มีการพิจารณาใช้หลักธรรม หลักปรัชญาเศรษฐกิจพอเพียง
    และส่งเสริมให้พนักงานมีโอกาสบำเพ็ญประโยชน์ ทำความดีเพื่อสังคม
    รวมทั้งการปฏิบัติตามหลักธรรมของศาสนาต่าง ๆ อย่าง เท่าเทียมกัน

(9) จัดให้มีนโยบายปกป้องพนักงาน ไม่กลั่นแกล้ง
    หรือลงโทษทางวินัยกับพนักงานที่มีการรายงานอย่างสุจริตต่อผู้บริหารหรือหน่วยงานของรัฐเกี่ยวกับการกระทำที่ไม่ถูกต้องที่เกิดขึ้นภายในองค์กรธุรกิจ
    (whistleblower protection)

(10) ให้ข้อมูลสำคัญแก่พนักงานและตัวแทนพนักงาน
     เพื่อให้ทราบผลการดำเนินงานและสภาพที่แท้จริงขององค์กรธุรกิจ

(11) สนับสนุนการหารือ/ความร่วมมือระหว่างนายจ้างกับพนักงาน และตัวแทนพนักงาน
     เพื่อให้เกิดการพัฒนาคุณภาพชีวิตการทำงาน

(12) ปฏิบัติต่อข้อมูลส่วนตัวของพนักงานอย่างเป็นความลับ โดยจะไม่เปิดเผย เผยแพร่
     หรือใช้ข้อมูลส่วนบุคคลของพนักงาน ไปโดยไม่ได้รับอนุญาต
     เว้นแต่เป็นการเปิดเผยโดยกฎหมาย คำสั่งเจ้าหน้าที่ หรือศาล หรือการเปิดเผยนั้น
     กระทำไปเพื่อประโยชน์ในการบริหารจัดการทรัพยากรบุคคล

(13) เปิดโอกาสให้พนักงานทุกคนมีสิทธิอย่างเท่าเทียมกัน ไม่มีการเลือกปฏิบัติ นำปัจจัยอื่น เช่น
     เชื้อชาติ ศาสนา เพศ สีผิว สัญชาติ ความพิการ มาตัดสินใจในการจ้างงาน
     หรือการพิจารณาการทำงานของพนักงานดังกล่าว

(14) บริษัทฯ ยึดเป็นแนวทางปฏิบัติเสมอว่า การสั่งงาน การปฏิบัติงาน
     และการสัมภาษณ์งานจะต้องไม่ใช้คำพูด หรือท่าทางที่ไม่เหมาะสม มีลักษณะคุกคาม ส่อเสียด
     ต่อพนักงานหรือบุคคลอื่น

(15) ส่งเสริมให้พนักงานทุกคนยึดถือปฏิบัติในการให้เคารพในสิทธิของผู้อื่นเช่นเดียวกัน
     โดยเริ่มจากการไม่ใช้คำพูด การเขียน วาจา หรืออากัปกิริยาที่ดูก้าวร้าว ลามกอนาจาร
     คุกคาม กล่าวร้าย ขมขู่ หรือมีความรู้สึกต่อต้าน ในการติดต่อสื่อสารกับผู้อื่น

แนวปฏิบัติในการสื่อสารข้อมูลของบริษัทฯ ผ่านช่องทางสื่อต่างๆ

บริษัทฯ มีการกำหนดนโยบายในการให้ข้อมูลใดๆ ของผู้บริหารและพนักงานของบริษัทฯ
ผ่านช่องทางสื่อต่างๆ ไว้อย่างชัดเจน ดังนี้

1.  ประธานเจ้าหน้าที่บริหาร และรองประธานเจ้าหน้าที่บริหาร เป็นผู้ให้ข้อมูลสื่อในด้านนโยบาย
    ภาพรวมของธุรกิจ วิสัยทัศน์ การบริหาร Branding และการประชาสัมพันธ์องค์กร

2.  ประธานเจ้าหน้าที่ด้านปฏิบัติการ เป็นผู้ให้ข้อมูลสื่อในด้านสินทรัพย์เพื่อขาย โครงการใหม่ๆ
    แนวคิดของแต่ละโครงการที่นำเสนอ การเคลื่อนไหวทางการตลาด อุตสาหกรรมที่เกี่ยวข้อง
    การบริหารลูกค้าสัมพันธ์ (Customer Relationship Management : CRM) และ
    การรับผิดชอบของธุรกิจต่อสังคม (Corporate Social Responsibility : CSR)

3.  ประธานเจ้าหน้าที่ด้านการเงิน เป็นผู้ให้ข้อมูลสื่อด้านสินทรัพย์ให้เช่า การเงิน การลงทุน
    การบริหารลูกค้าสัมพันธ์ (Customer Relationship Management : CRM) และ
    การรับผิดชอบของธุรกิจต่อสังคม (Corporate Social Responsibility : CSR)

ในทุกไตรมาส บริษัทฯ โดยประธานเจ้าหน้าที่บริหาร รองประธานเจ้าหน้าที่บริหาร
หรือประธานเจ้าหน้าที่ด้านการเงินจะมีการแสดงผลประกอบการของบริษัทฯ ต่อสื่อมวลชน ใน 2
รูปแบบ คือ การจัดแถลงข่าว หรือจัดทำเป็นจดหมายข่าวแจ้งให้สื่อมวลชนทราบ
โดยในการให้ข้อมูลต่อสาธารณะนี้บริษัทฯ จะให้ความระมัดระวังต่อข้อมูล
ที่อาจก่อให้เกิดความเข้าใจผิดพลาดหรือส่อไปในทางจงใจสร้างราคาหุ้นของบริษัทฯ
ต่อสาธารณะเป็นสาระสำคัญ

ผู้ถือหุ้นและผู้มีส่วนได้เสียสามารถติดต่อขอข้อมูลต่างๆได้จากหน่วยงานนักลงทุนสัมพันธ์
และการเปิดเผยข้อมูลผ่านทาง Website บริษัทฯ ซึ่งมีความถูกต้อง ครบถ้วน โปร่งใส
(โปรดดูรายละเอียดในหัวข้อ “การเปิดเผยสารสนเทศและความโปร่งใส”)

การเปิดเผยข้อมูลสารสนเทศและความโปร่งใส

บริษัทฯ ให้ความสำคัญในเรื่อง การเปิดเผยข้อมูลสารสนเทศและความโปร่งใสเป็นอย่างยิ่ง
ซึ่งจะเห็นได้จากการเปิดเผยโครงสร้างของกลุ่มบริษัทฯ โครงสร้างผู้ถือหุ้นรายใหญ่
และสัดส่วนของผู้ถือหุ้นส่วนน้อย (โปรดดูรายละเอียดในหัวข้อ “โครงสร้างของบริษัทฯ
และบริษัทในเครือ” และ “โครงสร้างผู้ถือหุ้น”)
และการกำกับดูแลกิจการซึ่งมีการกำหนดนโยบายที่ชัดเจนเกี่ยวกับการสื่อสารกับผู้ที่เกี่ยวข้องทุกฝ่าย
โดยเฉพาะกับบุคคลภายนอก ซึ่งนโยบายการกำกับดูแลกิจการของบริษัทฯ
ได้รับการอนุมัติจากที่ประชุมคณะกรรมการบริษัท
ในการปฏิบัติงานของคณะกรรมการชุดย่อยของบริษัทฯ ได้แก่ คณะกรรมการบริหาร
คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการบริหารความเสี่ยง และคณะกรรมการบรรษัทภิบาลและความรับผิดชอบต่อสังคม
สิ่งแวดล้อม ซึ่งจัดตั้งเมื่อวันที่ 12 มกราคม 2554
บริษัทฯได้มีการกำหนดบทบาทและหน้าที่ความรับผิดชอบ รวมทั้งรายละเอียดของกรรมการ ผู้บริหาร
ที่ปรึกษา ผู้มีอำนาจควบคุม หัวหน้างานผู้ตรวจสอบภายใน และเลขานุการบริษัทไว้ เช่น
ข้อมูลประวัติและการถือหุ้น โดยในส่วนรายละเอียดของกรรมการบริษัทฯ
ได้ระบุไว้ด้วยว่ากรรมการคนใดเป็นกรรมการอิสระ (โปรดดูรายละเอียดในหัวข้อ
“รายละเอียดของคณะกรรมการ ผู้บริหาร ที่ปรึกษา ผู้มีอำนาจควบคุม หัวหน้างานผู้ตรวจสอบภายใน
และเลขานุการบริษัท”)
และเปิดเผยจำนวนครั้งที่กรรมการแต่ละคนเข้าร่วมการประชุมคณะกรรมการและอนุกรรมการชุดต่างๆ
ในปีที่ผ่านมา (โปรดดูรายละเอียดในหัวข้อ
“การเข้าร่วมประชุมและจำนวนครั้งการประชุมของคณะกรรมการ”)
และการปฏิบัติงานในปีที่ผ่านมาไว้ในรายงานของคณะกรรมการชุดย่อยแต่ละคณะ
รวมทั้งมีการเปิดเผยข้อมูลตามข้อกำหนดของการเป็นบริษัทจดทะเบียนโดยครบถ้วน เช่น
เปิดเผยข้อมูลการทำรายการระหว่างกันอย่างละเอียด อาทิ
ระบุชื่อบุคคลที่มีการทำรายการระหว่างกัน ความสัมพันธ์ ลักษณะของรายการ เงื่อนไข
นโยบายราคา และมูลค่าของรายการ
รวมทั้งกำหนดให้กรรมการและผู้บริหารต้องรายงานการได้มาและจำหน่ายหุ้นของบริษัท SC
ให้ทราบทุกครั้งที่มีการประชุมคณะกรรมการบริษัท รวมทั้งรายงานการมีส่วนได้เสียของกรรมการ
ผู้บริหาร และบุคคลที่มีความเกี่ยวข้องด้วย (โปรดดูรายละเอียดในหัวข้อ
“การรายงานการได้มาและจำหน่ายหุ้นของบริษัท (SC)” และ
“การรายงานการมีส่วนได้เสียของกรรมการ ผู้บริหาร และบุคคลที่มีความเกี่ยวข้อง”)

บริษัทฯ ได้กำหนดนโยบายค่าตอบแทนกรรมการไว้อย่างชัดเจนและโปร่งใส
โดยหลักเกณฑ์การจ่ายค่าตอบแทนอยู่ในระดับเดียวกับอุตสาหกรรมและสูงเพียงพอที่จะดูแลและรักษากรรมการที่มีคุณสมบัติที่ต้องการและได้ขออนุมัติจากที่ประชุมผู้ถือหุ้นแล้ว
โดยคณะกรรมการสรรหาและกำหนดค่าตอบแทนเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการ
สำหรับผู้บริหารการจ่ายค่าตอบแทนจะสอดคล้องกับผลการดำเนินงานของบริษัทฯ
และผลการปฏิบัติงานของผู้บริหารแต่ละท่าน (โปรดดูรายละเอียดในหมวด
“การกำหนดค่าตอบแทนกรรมการบริษัท”)

การจ่ายเงินค่าตอบแทนสำหรับประธานกรรมการบริหาร/กรรมการผู้จัดการ บริษัทฯ
มีขั้นตอนการพิจารณาจ่ายอย่างโปร่งใส
โดยจะพิจารณาจากคะแนนการประเมินผลการปฏิบัติงานและผลประกอบการโดยรวมของบริษัทฯ
ซึ่งได้ผ่านการประเมินผลงานโดยคณะอนุกรรมการประเมินผลการปฏิบัติงานของประธานกรรมการบริหาร
ซึ่งเป็นผู้บริหารสูงสุด ประกอบด้วย

(1) ประธานกรรมการบริษัท (กรรมการอิสระ)

(2) ประธานกรรมการตรวจสอบ (กรรมการอิสระ)

(3) ประธานกรรมการสรรหาและกำหนดค่าตอบแทน

และเสนอผลการพิจารณาให้คณะกรรมการสรรหาและกำหนดค่าตอบแทนพิจารณาค่าตอบแทนเป็นตัวเงินเพื่อเสนอให้คณะกรรมการบริษัทพิจารณาอนุมัติต่อไป
(โปรดดูรายละเอียดในหัวข้อ “การประเมินผลการปฏิบัติงานของประธานกรรมการบริหาร”)

คณะกรรมการบริษัท เอสซี แอสเสท คอร์ปอเรชั่น จำกัด (มหาชน)
เป็นผู้รับผิดชอบต่องบการเงินและงบการเงินรวมของบริษัทฯและบริษัทย่อย
รวมถึงข้อมูลสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอและใช้ดุลยพินิจอย่างระมัดระวังและประมาณการที่ดีที่สุดในการจัดทำรวมทั้งให้มีการเปิดเผยข้อมูลที่สำคัญอย่างเพียงพอในหมายเหตุประกอบงบการเงินเพื่อให้เป็นประโยชน์ต่อผู้ถือหุ้นและนักลงทุนทั่วไปอย่างโปร่งใส

คณะกรรมการบริษัทได้จัดให้มีระบบการควบคุมภายในและให้มีการดำรงรักษาไว้ซึ่งระบบการบริหารความเสี่ยงที่เหมาะสมและมีประสิทธิผล
เพื่อให้มั่นใจได้อย่างมีเหตุผลว่าข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สินตลอดจนเพื่อไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ในการนี้คณะกรรมการบริษัทได้แต่งตั้งคณะกรรมการตรวจสอบ
เพื่อทำหน้าที่สอบทานนโยบายการบัญชีและคุณภาพของรายงานทางการเงิน
สอบทานระบบการควบคุมภายในและการตรวจสอบภายใน ตลอดจนระบบการบริหารความเสี่ยง
โดยความเห็นของคณะกรรมการตรวจสอบเกี่ยวกับเรื่องนี้ปรากฏในรายงานของคณะกรรมการตรวจสอบซึ่งแสดงไว้ในรายงานประจำปีแล้ว

งบการเงินและงบการเงินรวมของบริษัทฯ และบริษัทย่อยได้รับการตรวจสอบโดยผู้สอบบัญชีของบริษัท
คือ บริษัทสำนักงาน เอ เอ็ม ซี จำกัด ซึ่งมีความเป็นอิสระ น่าเชื่อถือ
และมีคุณสมบัติที่ได้รับการยอมรับและเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
ในการตรวจสอบนั้นทางคณะกรรมการบริษัทได้สนับสนุนข้อมูลและเอกสารต่างๆเพื่อให้ผู้สอบบัญชีสามารถตรวจสอบและแสดงความเห็นได้ตามมาตรฐานการสอบบัญชีโดยความเห็นของผู้สอบบัญชีได้ปรากฏในรายงานของผู้สอบบัญชีซึ่งแสดงไว้ในรายงานประจำปีแล้ว
ซึ่งในปี 2555 ที่ผ่านมา บริษัทฯ
ไม่มีประวัติการถูกสั่งให้แก้ไขงบการเงินโดยสำนักงานคณะกรรมการกำกับหลักทรัพย์และตลาดหลักทรัพย์
แต่อย่างใด

การพิจารณาค่าตอบแทนของผู้สอบบัญชี

คณะกรรมการตรวจสอบจะพิจารณาแต่งตั้งผู้สอบบัญชี และกำหนดจำนวนเงินค่าสอบบัญชี
และเสนอต่อคณะกรรมการบริษัทเพื่อพิจารณาให้ความเห็นชอบ
ก่อนนำเสนอเพื่อขออนุมัติจากที่ประชุมผู้ถือหุ้น

ในปี 2555 ค่าตอบแทนของผู้สอบบัญชี ประกอบด้วย

(1) ค่าสอบบัญชี

  บริษัทจ่ายค่าตอบแทนจากการสอบบัญชีสำหรับงบการเงินในรอบปีที่ผ่านมาจำนวน 905,000 บาท
  (เก้าแสนห้าพันบาทถ้วน) และบริษัทย่อยอีก 3 บริษัท จำนวน 480,000 บาท
  (สี่แสนแปดหมื่นบาทถ้วน)

(2) ค่าบริการอื่น

  -ไม่มี-

คณะกรรมการบริษัทมีความเห็นว่าระบบการควบคุมภายในของบริษัทฯ
โดยรวมอยู่ในระดับที่น่าพอใจและสามารถสร้างความเชื่อมั่นอย่างมีเหตุผลได้ว่า
งบการเงินและงบการเงินรวมของ บริษัท เอสซี แอสเสท คอร์ปอเรชั่น จำกัด (มหาชน)
และบริษัทย่อย สำหรับปีสิ้นสุด วันที่ 31 ธันวาคม 2555 มีความเชื่อถือได้
โดยถือปฏิบัติตามมาตรฐานการบัญชีที่รับรองทั่วไปและปฏิบัติถูกต้องตามกฎหมายและระเบียบกฎเกณฑ์ที่เกี่ยวข้อง

บริษัทฯ
ให้ความสำคัญในการให้ความสะดวกแก่ผู้ลงทุนและผู้ที่เกี่ยวข้องเพื่อให้สามารถเข้าถึงข้อมูลของบริษัทฯ
ได้อย่างสะดวก ทั่วถึง และเท่าเทียมกัน โดยได้เปิดเผยข้อมูลที่มีความถูกต้อง ครบถ้วน โปร่งใส
ทั่วถึง เท่าเทียมกันและทันเวลาอย่างสม่ำเสมอ ทั้งข้อมูลทางการเงิน ผลการดำเนินงาน
และข้อมูลอื่นใด เพื่อให้นักลงทุนและผู้ที่เกี่ยวข้องได้ใช้ประกอบการตัดสินใจลงทุน
โดยผ่านช่องทางและสื่อการเผยแพร่ข้อมูลต่างๆ ของตลาดหลักทรัพย์แห่งประเทศไทย
การแถลงข่าวต่อสื่อมวลชน การพบปะนักวิเคราะห์ การออก Road Show ยังต่างประเทศ
รายงานประจำปี ตลอดจนผ่านทาง Website ของบริษัท ซึ่งมีทั้งภาษาไทยและภาษาอังกฤษ เช่น
ลักษณะการดำเนินธุรกิจของบริษัทฯ งบการเงินของบริษัทฯ ข่าวประชาสัมพันธ์ของบริษัทฯ
โครงสร้างการถือหุ้น โครงสร้างองค์กร ข้อมูลเกี่ยวกับคณะกรรมการชุดต่างๆ และผู้บริหาร
ข้อมูลด้านนักลงทุนสัมพันธ์ รายงานประจำปี หนังสือนัดประชุม และมีหน่วยงานนักลงทุนสัมพันธ์
(Investor Relations) ที่ผู้ถือหุ้นสามารถติดต่อได้โดยสะดวก
ซึ่งมีแผนงานนักลงทุนสัมพันธ์ล่วงหน้า เพื่อให้บริการข้อมูลข่าวสาร
ประชาสัมพันธ์กิจกรรมต่างๆของบริษัทฯ ที่เป็นประโยชน์ให้ผู้ลงทุน ผู้ถือหุ้น
นักวิเคราะห์และประชาชนทั่วไป
รวมถึงจัดให้มีการแถลงผลประกอบการและผลการดำเนินงานให้แก่นักวิเคราะห์
นักลงทุนสถาบันการเงิน สถาบันการเงิน และสื่อมวลชนในทุกไตรมาส แถลงข่าวต่อสื่อมวลชน
และเปิดเผยข้อมูลแก่ตลาดหลักทรัพย์ ทั้งนี้เพื่อให้มั่นใจว่าได้ปฏิบัติตามระเบียบ
ข้อบังคับของกฎหมายที่เกี่ยวข้องอย่างครบถ้วน

หน่วยงานนักลงทุนสัมพันธ์

ผู้สนใจสามารถติดต่อขอข้อมูลต่างๆจากหน่วยงานนักลงทุนสัมพันธ์ที่ บริษัทเอสซี แอสเสท
คอร์ปอเรชั่น จำกัด (มหาชน) ชั้น 20 เลขที่ 1010 อาคารชินวัตรทาวเวอร์ 3 ถนนวิภาวดีรังสิต
แขวงจตุจักร เขตจตุจักร กรุงเทพมหานคร รหัสไปรษณีย์ 10900 โทร.0-2949-2344 หรืออีเมล์ที่
ir@scasset.com หรือค้นหาข้อมูลที่ www.scasset.com

ความรับผิดชอบของคณะกรรมการ

บริษัทฯ เน้นการให้ข้อมูลแก่ผู้ถือหุ้น ผู้ลงทุน และผู้ที่เกี่ยวข้องให้เป็นไปโดยเสมอภาค รวดเร็ว
เป็นธรรม และโปร่งใส โดยบริษัทฯ มีนโยบายให้ประธานกรรมการของบริษัทฯ
ต้องเป็นกรรมการอิสระตามความหมายของตลาดหลักทรัพย์แห่งประเทศไทย
และไม่เป็นบุคคลเดียวกันกับประธานกรรมการบริหารเพื่อให้มีการถ่วงดุลอำนาจซึ่งกันและกัน
รวมทั้งไม่มีความสัมพันธ์ใดๆ กับฝ่ายบริหาร ทั้งนี้
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินงานของฝ่ายบริหารเป็นไปอย่างมีประสิทธิภาพ โปร่งใส
ถูกต้องตามกฎหมาย และกฎระเบียบต่างๆ
โดยมีการแบ่งแยกบทบาทหน้าที่ความรับผิดชอบของคณะกรรมการ และคณะผู้บริหารอย่างชัดเจน
(โปรดดูรายละเอียดในหัวข้อ “คณะกรรมการและคณะผู้บริหาร”) ในปีที่ผ่านมาบริษัทฯ
มีการดำเนินกิจกรรมต่างๆ อย่างถูกต้องตามกฎหมาย
ไม่มีการกระทำที่ขัดต่อกฎระเบียบที่เป็นความผิดร้ายแรง

คณะกรรมการมีการประเมินผลงานของตนเอง และผู้บริหารสูงสุดขององค์กรเป็นประจำทุกปี
เพื่อร่วมกันพิจารณาผลงานและปัญหาเพื่อการปรับปรุงแก้ไข และนำไปใช้ในการกำหนดค่าตอบแทน
(โปรดดูรายละเอียดในหัวข้อ “การประเมินผลการปฏิบัติงานของคณะกรรมการบริษัท” และ
“การประเมินผลการปฏิบัติงานของประธานกรรมการบริหาร”) นอกจากนั้นบริษัทฯ
ยังได้จัดให้มีแผนสืบทอดตำแหน่งผู้บริหารสูงสุดขององค์กรเพื่อเตรียมพร้อมเมื่อเกิดกรณีที่ผู้บริหารไม่สามารถปฏิบัติหน้าที่ได้
(โปรดดูรายละเอียดในหัวข้อ “การจัดทำแผนสืบทอดตำแหน่งผู้บริหารและผู้บริหารสูงสุด”)
และมีเลขานุการบริษัทซึ่งทำหน้าที่ให้คำแนะนำด้านกฎหมายและกฎเกณฑ์ต่างๆ
ที่คณะกรรมการจะต้องทราบ และดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ
โดยได้มีการเปิดเผยข้อมูลและบทบาทหน้าที่ของเลขานุการบริษัทไว้แล้ว
(โปรดดูรายละเอียดในหัวข้อ “เลขานุการบริษัท” และ
“รายละเอียดเกี่ยวกับหัวหน้างานผู้ตรวจสอบภายใน เลขานุการบริษัท
และหัวหน้างานกำกับดูแลการปฏิบัติงานของบริษัทฯ”)

โครงสร้างคณะกรรมการของบริษัทฯ สอดคล้องกับข้อบังคับบริษัทฯ ข้อที่ 18. ที่กำหนดไว้ คือ ให้
บริษัทฯ มีคณะกรรมการจำนวนไม่น้อยกว่าห้า (5) คน แต่ไม่เกินกว่าสิบห้า (15) คน
และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นที่อยู่ในราชอาณาจักร
และจะต้องเป็นผู้มีคุณสมบัติตามที่กฎหมายกำหนด โดยประธานกรรมการของบริษัทฯ
เป็นกรรมการอิสระ และไม่ได้ดำรงตำแหน่งผู้บริหารสูงสุดของ บริษัทฯ
เนื่องจากมีหน้าที่ความรับผิดชอบต่างกัน รวมทั้งบริษัทฯ ได้กำหนดเป็นนโยบายของบริษัทฯ ว่า
คณะกรรมการต้องมีความหลากหลายทางด้านทักษะ วิชาชีพ ความเชี่ยวชาญเฉพาะด้าน และเพศ
รวมทั้งมีหลักเกณฑ์และกระบวนการในการแต่งตั้งกรรมการเข้าใหม่ (โปรดดูรายละเอียดในหัวข้อ
“การสรรหากรรมการบริษัท”) ทั้งนี้ จำนวนกรรมการอิสระของบริษัทฯ
ก็สอดคล้องกับประกาศคณะกรรมการกำกับตลาดทุน ที่ ทจ.4/2552 ลงวันที่ 25 กุมภาพันธ์ 2552
ที่กำหนดให้บริษัทฯ ต้องมีกรรมการอิสระอย่างน้อย 1 ใน 3 ของจำนวนกรรมการทั้งหมด
แต่ต้องไม่น้อยกว่า 3 คน โดยปัจจุบันกรรมการของบริษัทฯ มีจำนวน 9 คน
ซึ่งกรรมการรวมถึงผู้บริหารระดับสูงของบริษัทฯ ไม่เคยเป็นพนักงาน
หรือหุ้นส่วนของบริษัทสอบบัญชีภายนอกที่บริษัทฯ ใช้บริการอยู่ในช่วง 2 ปีที่ผ่านมา
และในคณะกรรมการของบริษัทฯ ชุดปัจจุบัน มีกรรมการที่ไม่เป็นกรรมการผู้บริหาร
แต่มีประสบการณ์การทำงานที่เกี่ยวข้องกับธุรกิจของบริษัทฯ จำนวน 2 คน
(โปรดดูรายละเอียดในหัวข้อ “การประชุมกรรมการที่ไม่เป็นผู้บริหาร (กรรมการอิสระ)” อนึ่ง
กรรมการ 1 ใน 9 คนนั้น เป็นกรรมการอิสระ จำนวน 4 คน ซึ่งจะทำให้เกิดการถ่วงดุล
การสอบทาน การบริหารงาน โดยไม่คำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
ไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใดๆ
ที่จะมาบีบบังคับให้ไม่สามารถแสดงความเห็นได้ตามที่พึงจะเป็น แต่ทั้งนี้ มีกรรมการจำนวน 1 คน
คือนางแน่งน้อย ณ ระนอง เคยเป็นกรรมการผู้มีอำนาจลงนามผูกพันบริษัท
และถือว่าเป็นกรรมการที่มีส่วนร่วมในการบริหารงาน
ได้พ้นจากตำแหน่งกรรมการผู้มีอำนาจลงนามเมื่อวันที่ 28 กุมภาพันธ์ 2555 ยังไม่น้อยกว่าสองปี
จึงยังไม่ถือเป็นกรรมการอิสระ โดยบริษัทฯ ได้กำหนดนิยามความเป็นอิสระ
บทบาทหน้าที่ของกรรมการอิสระ
คุณสมบัติของกรรมการอิสระไว้โดยใช้หลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์เป็นเกณฑ์ขั้นต่ำ
(โปรดดูรายละเอียดในหัวข้อ “กรรมการอิสระ”) และนอกจากนั้นบริษัทฯ
ยังได้เปิดเผยปีที่กรรมการซึ่งรวมถึงอิสระเข้าดำรงตำแหน่งเป็นกรรมการไว้ด้วย
(โปรดดูรายละเอียดในหัวข้อ “รายละเอียดของคณะกรรมการ ผู้บริหาร ที่ปรึกษา
และผู้มีอำนาจควบคุม”)

บริษัทฯ มีคณะกรรมการชุดย่อยช่วยในการกำกับดูแลกิจการของบริษัทฯ จำนวน 5 คณะ ได้แก่
คณะกรรมการบริหาร คณะกรรมการตรวจสอบ คณะกรรมการสรรหาและกำหนดค่าตอบแทน
คณะกรรมการบรรษัทภิบาลและความรับผิดชอบต่อสังคม สิ่งแวดล้อม
และคณะกรรมการบริหารความเสี่ยง ซึ่งบริษัทฯ ได้กำหนดหน้าที่ ความรับผิดชอบ ประวัติ คุณสมบัติ
จำนวนสมาชิก
และจำนวนครั้งของการเข้าร่วมประชุมของคณะกรรมการแต่ละคณะไว้อย่างชัดเจน(โปรดดูรายละเอียดในหัวข้อ
“คณะกรรมการ”)คณะกรรมการบริษัทจัดให้มีรายงานความรับผิดชอบของคณะกรรมการต่อรายงานทางการเงินและแสดงควบคู่กับรายงานของผู้สอบบัญชีไว้ในรายงานประจำปีของบริษัทฯ
และมีหน้าที่ควบคุมดูแลให้การดำเนินงานของบริษัทฯ เป็นไปโดยถูกต้องตามกฎหมาย
และระเบียบต่างๆ โดยบริษัทฯ ได้จัดให้มีหน่วยงานกำกับการปฏิบัติงานขึ้น (Compliance Unit)
ซึ่งในปีที่ผ่านมาบริษัทฯ ไม่มีการกระทำที่ขัดต่อกฎระเบียบที่เป็นความผิดร้ายแรง (Serious
Offenses) ไม่มีประวัติการกระทำผิดกฎ ระเบียบ
ของสำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย
รวมทั้งกำหนดนโยบาย และมีส่วนร่วมในการกำหนดวิสัยทัศน์และพันธกิจของบริษัทฯ
เพื่อให้ผู้บริหารและพนักงานมีจุดมุ่งหมายไปในทิศทางเดียวกัน
ซึ่งได้พิจารณาทบทวนเป็นประจำอย่างสม่ำเสมอ โดยในส่วนของพันธกิจหรือภารกิจของบริษัทฯ
จะมีการพิจารณาทบทวนทุกปี เพื่อให้สอดคล้องกับแผนการดำเนินธุรกิจของบริษัทฯ
รวมทั้งจัดให้มีนโยบายการกำกับดูแลกิจการซึ่งแสดงถึงแนวทางในการกำกับดูแลกิจการ
และบทบาทหน้าที่ของคณะกรรมการบริษัท โดยคณะกรรมการเป็นผู้ริเริ่ม มีส่วนร่วมในการจัดทำ
และอนุมัตินโยบายดังกล่าว
และเผยแพร่ในองค์กรเพื่อให้ผู้บริหารและพนักงานทราบและให้มีความเข้าใจไปในทิศทางเดียวกัน
ทั้งนี้
ในนโยบายการกำกับดูแลกิจการที่ดีจะมีปรัชญาและจรรยาบรรณในการประกอบธุรกิจซึ่งเป็นนโยบายด้านจริยธรรมธุรกิจโดยถือเป็นแนวการดำเนินธุรกิจของบริษัทฯ
รวมทั้งมีข้อพึงปฏิบัติซึ่งเป็นคู่มือจรรยาบรรณของกรรมการ ผู้บริหาร และพนักงาน ซึ่งบริษัทฯ
ได้เปิดเผยบนเว็บไซด์ของบริษัทฯ ที่ www.scasset.com หมวด Corporate
และได้กำหนดเป็นแนวทางให้กรรมการ ผู้บริหาร พนักงานปฏิบัติตาม และบริษัทฯ
ได้ดำเนินการติดตามการปฏิบัติดังกล่าวอย่างต่อเนื่อง

แนวทางในการส่งเสริมให้กรรมการ ผู้บริหาร และพนักงานปฏิบัติตามจริยธรรมธุรกิจ

นอกเหนือจากการเผยแพร่จริยธรรมธุรกิจเพื่อเป็นการส่งเสริมให้กรรมการ ผู้บริหาร
และพนักงานปฏิบัติตามแล้วนั้น บริษัทฯ ยังได้กำหนดแนวทางอื่นๆ
เพื่อสนับสนุนจริยธรรมธุรกิจแก่บุคลากรในองค์กร โดยสร้างวัฒนธรรมองค์กรภายใต้หลักคิดว่า
“Create the Best Care the Most” หมายถึง ที่สุดของการสร้างสรรค์และการใส่ใจ
โดยเสริมสร้างคุณลักษณะเฉพาะให้ผู้บริหาร และพนักงานมีวัฒนธรรมองค์กรร่วมกันอันประกอบด้วย

(1) Create หมายถึง มุ่งสร้างสรรค์ผลงาน และบริการที่ดีอย่างต่อเนื่อง ได้แก่

-   ฝึกคิดอย่างสร้างสรรค์ เปิดรับข้อมูล หรือเทคโนโลยีใหม่ๆ อยู่เสมอ

-   มุ่งมั่นนำความคิดริเริ่มสร้างสรรค์มาพัฒนาสินค้า และกระบวนการทำงานอย่างต่อเนื่อง

-   กล้าเสนอแนะข้อปรับปรุง หรือพัฒนาสิ่งที่มีอยู่เดิมให้ดีขึ้นอยู่เสมอ
    เพื่อสร้างประสบการณ์และการจดจำที่ดีของลูกค้า

-   สนับสนุนร่วมสร้างบรรยากาศที่สร้างสรรค์ให้เกิดการแสดงความคิดเห็นอย่างเต็มที่

(2) Active หมายถึง มุ่งไปข้างหน้า กระตือรือร้น เรียนรู้ และปรับปรุงอย่างไม่หยุดนิ่ง ได้แก่

-   มุ่งตอบสนองความต้องการของลูกค้าด้วยความกระตือรือร้น
    พร้อมแก้ไขปัญหาให้กับลูกค้าอย่างเต็มกำลังความสามารถ

-   มุ่งไปข้างหน้า ทำงานเชิงรุก ติดตามงานให้เกิดประสิทธิภาพ
    สอดคล้องกับการเปลี่ยนแปลงทั้งภายในและภายนอก

-   จัดลำดับความสำคัญและความเร่งด่วนของงาน เพื่อให้เสร็จสมบูรณ์ภายในเวลาที่กำหนด

-   แสวงหาและแบ่งปันความรู้ใหม่ๆ เพื่อพัฒนาตนเอง
    และนำความรู้มาประยุกต์ใช้หรือสร้างสิ่งใหม่ในการทำงาน

(3) Ability หมายถึง สร้างความเชี่ยวชาญ ทำงานอย่างมืออาชีพ สรรหาทางเลือกที่ดี
    มีคุณภาพให้กับลูกค้า ได้แก่

-   พัฒนาความรู้และทักษะในงานที่รับผิดชอบเป็นอย่างดี

-   มีความสามารรถ ทำงานด้วยความเชี่ยวชาญอย่างมืออาชีพ เป็นระบบ
    และพัฒนางานให้มีประสิทธิภาพอยู่เสมอ

-   สามารถแก้ไขปัญหา กำหนดแนวทางป้องกันและให้คำปรึกษา
    แนะนำวิธีการปฏิบัติงานอย่างมีประสิทธิภาพ

-   สรรหาทางเลือกและส่งมอบงานที่ดีให้กับลูกค้า เพื่อสร้างความมั่นใจในคุณภาพสินค้าและบริการ

(4) Care หมายถึง ดูแลลูกค้าด้วยความใส่ใจ และเชื่อมั่นในพลังของทีมงาน ได้แก่

-   มุ่งปฏิบัติหน้าที่อย่างเต็มกำลัง ดูแลลูกค้าด้วยความใส่ใจ
    เพื่อส่งมอบสินค้าและบริการที่ดีมีคุณภาพ เกินความคาดหมายเสมอ เสมือนหนึ่งเราเป็นลูกค้า

-   รับฟังความคิดเห็นทุกมุมมองของลูกค้าว่าเป็นสิ่งที่มีคุณค่า
    ติดตามผลการให้บริการและการแก้ไขปัญหา เพื่อให้มั่นใจว่าลูกค้าพึงพอใจอย่างแท้จริง

-   มุ่งมั่นผนึกกำลัง ประสาน ร่วมมือกันในทุกระดับเพื่อความเป็นหนึ่งเดียว

-   แบ่งปัน แลกเปลี่ยนข้อมูลและความคิดเห็นที่แตกต่าง โดยให้เกียรติซึ่งกันและกัน
    เชื่อมั่นในพลังของทีมงาน

นอกจากนั้นยังได้จัดให้มีนโยบายและแนวทางในการบริหารจัดการความเสี่ยงของบริษัทฯ
ซึ่งผ่านความเห็นชอบจากที่ประชุมคณะกรรมการบริษัท และเผยแพร่ให้ผู้บริหารและพนักงานทราบ
และใช้เป็นแนวทางในการบริหารความเสี่ยงจากการดำเนินธุรกิจให้อยู่ในระดับที่เหมาะสม
ซึ่งจะช่วยให้การบริหารงานของบริษัทฯ ดำเนินไปอย่างมีประสิทธิผลยิ่งขึ้น

นโยบายการบริหารความเสี่ยง

(1) บริษัทมีนโยบายที่จะบริหารความเสี่ยงให้อยู่ในระดับที่เหมาะสม และมีประสิทธิภาพ
    จึงกำหนดให้การบริหารความเสี่ยงเป็นส่วนหนึ่งของการจัดทำแผนธุรกิจประจำปี
    เพื่อให้สามารถกำหนดแนวทางในการจัดการความเสี่ยงและต้องสอดคล้องกับวิสัยทัศน์
    (Vision), พันธกิจ, กลยุทธ์, ดัชนีวัดผลการปฏิบัติงานที่สำคัญ (KPIs), วัตถุประสงค์
    และแผนปฏิบัติการ รวมถึงการกำหนดงบประมาณ ให้สอดคล้องกัน

(2) ในการนำเสนอโครงการต่างๆ ให้มีการนำเสนอแผนบริหารความเสี่ยง
    เป็นส่วนหนึ่งของแผนงานด้วย

(3) ผู้บริหารและพนักงานทุกคนในบริษัทเป็นเจ้าของความเสี่ยง
    และมีหน้าที่ในการประเมินความเสี่ยงของแต่ละหน่วยงานและกระบวนการทำงาน
    ประเมินประสิทธิภาพของมาตรการควบคุมที่มีอยู่
    และรายงานให้ฝ่ายบริหารทราบก่อนที่เหตุการณ์ที่เป็นความเสี่ยงนั้นจะเกิดขึ้นรวมทั้งนำเสนอมาตรการ
    และวิธีการในการลดความเสี่ยง

(4) เมื่อผลการประเมินความเสี่ยงอยู่ในระดับสูงมากหรือสูงให้จัดทำมาตรการจัดการเป็นการเร่งด่วนหรือกำหนดให้ฝ่ายบริหารระดับสูงมีหน้าที่ติดตามอย่างใกล้ชิด
    สำหรับความเสี่ยงปานกลาง หรือความเสี่ยงต่ำให้ผู้บริหารระดับฝ่ายเป็นผู้ดูแล

(5) กำหนดให้มีคณะกรรมการบริหารความเสี่ยง (Risk Management Committee)
    โดยมีผู้บริหารระดับสูงที่ได้รับมอบหมายจากประธานกรรมการบริหาร เป็นประธาน
    และกรรมการประกอบด้วยผู้บริหารจากสายงานหลักในบริษัท
    ดำเนินการประเมินและสอบทานผลการประเมินความเสี่ยง
    รวมทั้งทบทวนและเสนอนโยบายที่เกี่ยวข้องกับการบริหารความเสี่ยงอย่างน้อยปีละครั้ง

การจัดตั้งสำนักตรวจสอบภายใน

บริษัทฯ มีการจัดตั้งสำนักตรวจสอบภายในตั้งแต่มีการก่อตั้งบริษัทฯ โดยปัจจุบันมีนางสาวพรรณี
ธาราพัฒน์ ตำแหน่ง ผู้อำนวยการอาวุโสสำนักตรวจสอบ เป็น หัวหน้างานตรวจสอบภายใน
ซึ่งมีสายการรายงานไปยังคณะกรรมการตรวจสอบเพื่อให้คณะกรรมการสามารถติดตามการดำเนินงานของบริษัทฯ
ได้อย่างมีประสิทธิภาพ ซึ่งคณะกรรมการตรวจสอบจะรายงานการปฏิบัติหน้าที่
และผลการปฏิบัติหรือความเห็นในเรื่องต่างๆ อาทิเช่น
การเปิดเผยจำนวนครั้งของการประชุมคณะกรรมการตรวจสอบ
การประเมินและสอบทานระบบการควบคุมภายใน การทำรายการระหว่างกัน
การพิจารณาเสนอแต่งตั้งผู้สอบบัญชี การสอบทานรายงานทางการเงิน การดูแลด้านการปฏิบัติตามกฎ
ระเบียบ และนโยบาย
และข้อสรุป/ความเห็นของคณะกรรมการตรวจสอบต่อการดำเนินการในด้านต่างๆ
(โปรดดูรายละเอียดในหัวข้อ “การเข้าร่วมประชุมและจำนวนครั้งการประชุมของคณะกรรมการ”
และ “รายงานของคณะกรรมการตรวจสอบ”)

บริษัทฯ จัดให้มีการประเมินผลการปฏิบัติงานของคณะกรรมการบริษัท คือ
การประเมินผลคณะกรรมการทั้งคณะ และรายบุคคล โดยได้กำหนดกระบวนการ
และหลักเกณฑ์ในการประเมินผลงาน
นอกจากนั้นยังมีการประเมินผลการปฏิบัติงานของประธานกรรมการบริหารซึ่งเป็นผู้บริหารสูงสุดขององค์กรเป็นประจำทุกปีเพื่อนำไปใช้ในการกำหนดค่าตอบแทน(โปรดดูรายละเอียดในหัวข้อ
“การประเมินผลการปฏิบัติงานของคณะกรรมการบริษัท” และ
“การประเมินผลการปฏิบัติงานของประธานกรรมการบริหาร”)
รวมทั้งยังจัดให้มีการประเมินผลงานของคณะกรรมการชุดย่อย ได้แก่ คณะกรรมการตรวจสอบ
(โปรดดูรายละเอียดในหัวข้อ “คณะกรรมการตรวจสอบ”)
และมีระบบและแผนงานเพื่อเตรียมความพร้อมในการสืบทอดตำแหน่งของผู้บริหาร และผู้บริหารสูงสุด
เพื่อทดแทนในกรณีที่ผู้บริหารท่านนั้นไม่สามารถปฏิบัติหน้าที่ในตำแหน่งงานนั้นได้ไม่ว่าด้วยสาเหตุใดๆ
(โปรดดูรายละเอียดในหัวข้อ “การจัดทำแผนสืบทอดตำแหน่งผู้บริหารและผู้บริหารสูงสุด”)
รวมทั้งบริษัทฯ ยังได้แต่งตั้งเลขานุการบริษัทเพื่อให้คำแนะนำด้านกฎหมายและกฎเกณฑ์ต่างๆ
แก่คณะกรรมการ และดูแลกิจกรรมของคณะกรรมการ
รวมทั้งประสานงานให้มีการปฏิบัติตามมติคณะกรรมการ โปรดดูรายละเอียดในหัวข้อ
“เลขานุการบริษัท”

การปฐมนิเทศน์กรรมการเข้าใหม่/การฝึกอบรมที่เกี่ยวข้องกับการปฏิบัติหน้าที่

ในกรณีที่มีกรรมการเข้าใหม่ บริษัทฯ
จะจัดให้มีการปฐมนิเทศกรรมการเข้าใหม่โดยจัดเตรียมข้อมูลและการบรรยายเกี่ยวกับธุรกิจและแผนการดำเนินงานของบริษัทฯ
โครงสร้างองค์กรและการบริหารจัดการ บทบาทหน้าที่ความรับผิดชอบของคณะกรรมการ และปรัชญา
จรรยาบรรณของบริษัทฯ
ตามนโยบายการกำกับดูแลกิจการที่ดีให้กับกรรมการที่เข้ารับตำแหน่งในบริษัทฯ เป็นครั้งแรก

และสนับสนุนให้กรรมการทุกคนเข้าอบรมหลักสูตรหรือเข้าร่วมกิจกรรมสัมมนาที่เป็นการเพิ่มพูนความรู้ในการปฏิบัติงาน
เช่น การเข้ารับการอบรมหลักสูตรต่างๆ ของสมาคมส่งเสริมสถาบันกรรมการบริษัทไทย
รวมทั้งหลักสูตรอื่น ๆ ที่จัดโดยหน่วยงานต่างๆ
เพื่อนำความรู้ที่ได้จากการฝึกอบรมมาใช้พัฒนาองค์กรให้เติบโตอย่างมั่นคงต่อไป
(โปรดดูรายละเอียดในหัวข้อ “รายละเอียดเกี่ยวกับคณะกรรมการ ผู้บริหาร ที่ปรึกษา
และผู้มีอำนาจควบคุมของบริษัทฯ”)

ในปี 2555 มีการจัดประชุมคณะกรรมการของบริษัทเพื่อกำหนดนโยบายที่เป็นประโยชน์ต่อบริษัทฯ
และติดตามผลการดำเนินงานรวมทั้งสิ้น 6 ครั้ง โดยกรรมการของบริษัทฯ
ทุกคนให้ความสำคัญกับการประชุมดังกล่าว คือ เข้าร่วมประชุมทุกครั้ง
เว้นแต่มีเหตุจำเป็นและสำคัญยิ่ง ซึ่งในการประชุมคณะกรรมการปีที่ผ่านมากรรมการของบริษัทฯ
เข้าร่วมประชุมทุกครั้ง และคณะกรรมการได้รับเอกสารประกอบการประชุมไม่น้อยกว่า
เจ็ดวันก่อนวันประชุมตามกฎหมาย (โปรดดูรายละเอียดในหัวข้อ“การประชุมคณะกรรมการ”)
ทั้งนี้คณะกรรมการจะกำหนดตารางการประชุมล่วงหน้าทุกปี
ซึ่งรวมถึงการประชุมสามัญผู้ถือหุ้นประจำปีด้วย (โปรดดูรายละเอียดในเว็บไซด์บริษัท
www.scasset.com หมวด Corporate เรื่อง กำหนดการประชุมกรรมการและผู้ถือหุ้นประจำปี)

รวมทั้งเพื่อให้เกิดการพัฒนาระบบการบริหารและการดำเนินงานของบริษัทฯ ดียิ่งขึ้น บริษัทฯ
จึงกำหนดให้กรรมการที่ไม่เป็นผู้บริหารประชุมระหว่างกันเองตามความจำเป็น
เพื่ออภิปรายปัญหาต่างๆ เกี่ยวกับการจัดการที่อยู่ในความสนใจโดยไม่มีฝ่ายจัดการร่วมด้วย
ซึ่งก่อให้เกิดประโยชน์ต่อบริษัทฯ และผู้มีส่วนได้เสียทุกฝ่าย
เนื่องจากสามารถแสดงความคิดเห็นอย่างเป็นอิสระ และสร้างสรรค์ในมุมมองต่าง ๆ
โดยประธานกรรมการในฐานะกรรมการอิสระจะดำเนินการประชุมกรรมการที่ไม่เป็นผู้บริหารก่อนการประชุมคณะกรรมการทุกครั้ง
(โปรดดูรายละเอียดในหัวข้อ “การประชุมกรรมการที่ไม่เป็นผู้บริหาร (กรรมการอิสระ)”)

การดำรงตำแหน่งกรรมการบริษัทในจำนวนที่มากเกินไป
อาจมีผลต่อประสิทธิภาพในการปฏิบัติหน้าที่ของกรรมการ ดังนั้น ที่ประชุมคณะกรรมการบริษัท ครั้งที่
1/2554 เมื่อวันที่ 12 มกราคม 2554
จึงกำหนดนโยบายจำกัดจำนวนบริษัทที่กรรมการแต่ละคนจะไปดำรงตำแหน่งกรรมการ
และนโยบายในการไปดำรงตำแหน่งกรรมการที่บริษัทอื่นของประธานกรรมการบริหาร/กรรมการผู้จัดการ
เพื่อให้การดำรงตำแหน่งกรรมการมีประสิทธิภาพในการปฏิบัติหน้าที่ (โปรดดูรายละเอียดในหัวข้อ
“นโยบายการจำกัดจำนวนบริษัทที่กรรมการจะดำรงตำแหน่งและการดำรงตำแหน่งกรรมการบริษัทอื่นของประธานกรรมการบริหาร/กรรมการผู้จัดการ”)
และมีการกำหนดนโยบายเกี่ยวกับความขัดแย้งของผลประโยชน์
และนโยบายการควบคุมและการบริหารความเสี่ยงดังนี้

นโยบายแนวปฏิบัติเกี่ยวกับความขัดแย้งทางผลประโยชน์ (Conflict of Interests)

บริษัทฯ ห้ามไม่ให้กรรมการ ผู้บริหาร และพนักงานใช้โอกาสจาการเป็นกรรมการ ผู้บริหาร
หรือพนักงานในบริษัทฯ แสวงหาผลประโยชน์ส่วนตัว หรือของครอบครัว หรือบุคคลใกล้ชิด
ไม่ว่าจะเป็นด้านการเงินหรือด้านอื่นใดก็ตาม
ภายใต้หลักเกณฑ์และระเบียบข้อบังคับที่ตลาดหลักทรัพย์แห่งประเทศไทยกำหนด
โดยกำหนดเป็นข้อปฏิบัติสำหรับกรรมการ ผู้บริหาร และพนักงานของบริษัทฯ ดังนี้

(1) การรับเงินหรือผลประโยชน์ตอบแทน

  กรรมการ ผู้บริหาร หรือพนักงานที่มีส่วนเกี่ยวข้องกับผลประโยชน์ หรือผลตอบแทนใดๆ
  อันอาจทำให้กรรมการ ผู้บริหาร หรือพนักงานขาดความเป็นอิสระในการปฏิบัติหน้าที่ของตน
  และมีผลกระทบต่อผลประโยชน์ของลูกค้าและบริษัทฯ พึงปฏิบัติ ดังนี้

1.  กรรมการ ผู้บริหาร และพนักงานทุกระดับ ต้องไม่รับเงินหรือประโยชน์ตอบแทนใดๆ
    เป็นการส่วนตัวจากลูกค้า คู่ค้าของบริษัทฯ
    หรือจากบุคคลใดอันเนื่องมาจากการทำงานในนามบริษัทฯ

2.  กรรมการ ผู้บริหาร และพนักงานทุกระดับ
    จะไม่กู้ยืมเงินหรือเรี่ยไรเงินจากลูกค้าหรือผู้ทำธุรกิจกับบริษัทฯ
    เว้นแต่เป็นการกู้ยืมเงินจากธนาคารหรือสถาบันการเงินในฐานะของลูกค้าของธนาคาร
    หรือสถาบันการเงินดังกล่าว

3.  กรรมการ ผู้บริหาร และพนักงานทุกระดับ
    จะไม่รับของขวัญที่มีมูลค่าเกินกว่าปกติประเพณีนิยมที่บุคคลทั่วไปพึงปฏิบัติต่อกัน

(2) การประกอบธุรกิจอื่นนอกบริษัทฯ

  การทำธุรกิจส่วนตัวใดๆ ของกรรมการ ผู้บริหาร และพนักงาน ต้องไม่กระทบต่อการปฏิบัติหน้าที่
  และเวลาทำงานของบริษัทฯ การทำธุรกิจใดๆ กับบริษัทฯ ทั้งในนามส่วนตัว ครอบครัว
  หรือในนามนิติบุคคลใดๆ ที่ตนมีส่วนได้เสีย จะต้องเปิดเผยรายการดังกล่าวตามหลักเกณฑ์ที่บริษัทฯ
  กำหนด ห้ามกรรมการ ผู้บริหาร
  และพนักงานประกอบธุรกิจหรือมีส่วนร่วมในธุรกิจใดอันเป็นการแข่งขันกับบธุรกิจของบริษัทฯ
  ไม่ว่ากรรมการ ผู้บริหาร หรือพนักงานดังกล่าวจะได้รับประโยชน์โดยตรงหรือโดยอ้อมก็ตาม

  บริษัทฯ ได้กำหนดคุณสมบัติห้ามมิให้กรรมการ หรือบริษัทที่เกี่ยวข้องซึ่งมีกรรมการเป็นผู้ถือหุ้น
  หรือเป็นกรรมการของบริษัทฯ ดังกล่าว เป็นคู่ค้ากับบริษัทฯ
  เว้นแต่การทำธุรกรรมดังกล่าวจะได้เปิดเผยและปฏิบัติตามกฎระเบียบของสำนักงานคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทย
  รวมถึงกฎหมายที่เกี่ยวข้อง

(3) ห้ามการซื้อขายหลักทรัพย์บริษัทฯ 1 เดือนก่อนเปิดเผยงบการเงิน

  กรรมการ ผู้บริหาร และพนักงานของบริษัทฯ
  มีสิทธิเสรีภาพในการลงทุนซื้อขายหลักทรัพย์ของบริษัทฯ
  แต่เพื่อป้องกันไม่ให้เกิดการใช้ข้อมูลภายในเพื่อความได้เปรียบต่อผู้ลงทุนทั่วไป บริษัทฯ
  จึงมีนโยบายห้ามมิให้กรรมการ ผู้บริหาร และพนักงานงดการซื้อขายหลักทรัพย์ของบริษัทฯ
  ในช่วงระยะเวลา 1 เดือน
  ก่อนการเปิดเผยงบการเงินต่อตลาดหลักทรัพย์แห่งประเทศไทยเพื่อให้ผู้ถือหุ้นและนักลงทุนทั่วไปรับทราบ
  ข้อมูลที่เท่าเทียมกันก่อน

(4) การเก็บข้อมูลเป็นความลับ และการรักษาความปลอดภัยของข้อมูล

  บริษัทฯ ได้กำหนดนโยบายและระเบียบ โดยห้ามมิให้กรรมการ ผู้บริหาร พนักงาน
  นำข้อมูลภายในของบริษัทฯ ไปใช้เพื่อประโยชน์ส่วนตนหรือเผยแพร่ให้บุคคลอื่นทราบ
  รวมถึงมีระบบป้องกันข้อมูล โดยการกำหนดลำดับชั้นการเข้าถึงข้อมูลขององค์กร
  และจัดให้มีผู้รับผิดชอบเฉพาะในการดูแลรักษาข้อมูลของบริษัทฯ

การควบคุมและการบริหารความเสี่ยง

คณะกรรมการบริษัทกำหนดมาตรการในการสอดส่องดูแลฝ่ายบริหาร โดยจะเป็นผู้อนุมัติแผนงาน
งบประมาณ และเป้าหมายการปฏิบัติงาน
และเน้นให้ฝ่ายบริหารควรตระหนักถึงความสำคัญของการควบคุมภายใน การติดตามผล
การตรวจสอบภายใน และการบริหารความเสี่ยงที่มีประสิทธิภาพเพียงพอ
เหมาะสมต่อสภาวะแวดล้อมของการปฏิบัติงาน

การควบคุมภายใน

บริษัทฯ ได้ให้ความสำคัญต่อระบบควบคุมภายในทั้งในระดับบริหารและระดับปฏิบัติงานที่มีประสิทธิภาพ
จึงได้กำหนดภาระ หน้าที่ อำนาจการดำเนินการของผู้ปฏิบัติงาน
ผู้บริหารไว้เป็นลายลักษณ์อักษรอย่างชัดเจน เพื่อให้เกิดการควบคุมดูแลการใช้ทรัพย์สินของบริษัทฯ
ให้เกิดประโยชน์สูงสุดและมีการแบ่งแยกหน้าที่อย่างชัดเจน บริษัทฯ
ได้จัดให้มีระบบการควบคุมภายในซึ่งอ้างอิงตามมาตรฐานสากลของ The Committee Of
Sponsoring Organizations Of the Treadway Commission (COSO) ที่ครอบคลุมทุกด้าน
ทั้งด้านการเงิน การดำเนินงาน และการกำกับดูแลการปฏิบัติงาน โดยได้กำหนดภาระหน้าที่
อำนาจการดำเนินการในระดับบริหารและระดับปฏิบัติงานไว้เป็นลายลักษณ์อักษรอย่างชัดเจน
เพื่อให้เกิดความมั่นใจอย่างสมเหตุสมผลว่าหากมีการปฏิบัติงานตามแล้วจะทำให้บรรลุวัตถุประสงค์
ได้ดังนี้

1.  แผนงาน โครงการ และเป้าหมายของบริษัทฯ ได้ดำเนินการบรรลุตามที่กำหนดไว้

2.  ข้อมูลที่มีสาระสำคัญ ทั้งด้านการเงิน การบริหาร และการดำเนินงาน มีความถูกต้อง

3.  การดำเนินงานของบริษัทฯ และการปฏิบัติงานของพนักงาน
    เป็นไปตามนโยบายและข้อกำหนดของบริษัทฯ รวมทั้งสอดคล้องกับกฎหมายข้อบังคับที่เกี่ยวข้อง

4.  การบริหารทรัพย์สินและทรัพยากรของบริษัทฯ เป็นไปอย่างมีประสิทธิภาพ ประสิทธิผล
    และคุ้มค่ารวมทั้งมีการดูแลป้องกันให้มีความปลอดภัยอย่างเพียงพอ

5.  มีการปรับปรุงคุณภาพการปฏิบัติงานอย่างต่อเนื่องในทุกกระบวนการและกิจกรรมควบคุม

สำนักตรวจสอบภายใน ทำหน้าที่ตรวจสอบความเหมาะสม ถูกต้อง
ครบถ้วนของระบบการควบคุมภายในและนำเสนอต่อคณะกรรมการตรวจสอบในการสอบทานการปฏิบัติตามระบบ
เพื่อให้เกิดการควบคุมภายในที่ครอบคลุมทุกๆ ด้าน ได้แก่

  1) ด้าน Management Control โดยสำนักตรวจสอบภายในมีการดำเนินการตามพันธกิจ
  ควบคุมให้ฝ่ายบริหารมีการจัดทำแผนการดำเนินงานตามวัตถุประสงค์และเป้าหมายที่กำหนดไว้
  และมีการติดตาม ประเมินผลการดำเนินงาน เสนอต่อคณะกรรมการตรวจสอบ
  เพื่อนำเสนอต่อคณะกรรมการบริษัท และมีการประชุมคณะกรรมการบริหารเป็นประจำทุกเดือน

  2) ด้าน Operation Control
  มีการตรวจสอบการควบคุมการดำเนินงานในการปฏิบัติการด้านต่างๆ เช่น ระบบต้นทุน
  ระบบจัดซื้อ ระบบขาย เป็นต้น โดยใช้ระบบ SC System และระบบ SAP (Systems
  Applications and Products) ระบบ Housing ระบบ E-Expense ระบบ CRM ระบบ
  Call Center และระบบ Inventory เป็นต้น
  ซึ่งส่วนใหญ่เป็นระบบที่บริษัทพัฒนาขึ้นเองเพื่อใช้ในระบบการปฏิบัติการ
  เพื่อส่งเสริมให้เกิดความพึงพอใจของลูกค้าหรือผู้ใช้บริการ

  3) ด้าน Financial Control สำนักตรวจสอบภายในมีการตรวจสอบให้บริษัทซึ่งใช้ระบบ SAP
  และระบบ SC System ในการควบคุมด้านงบประมาณ วิเคราะห์อัตราส่วนทางการเงิน
  เพื่อบอกสัญญาณเตือนภัยทางการเงิน และด้านบัญชีและการเงินส่วนอื่นๆิ
  ดำเนินการอย่างมีประสิทธิภาพ

บริษั ทฯ ใหัความสำคัญกับการมีระบบการควบคุมภายในที่เพียงพอและมีประสิทธิภาพและประสิทธิผล
ครบทั้ง 5 องค์ประกอบของ COSO ดังต่อไปนี้

1.  มีสภาพแวดล้อมของการควบคุมที่ดี (Control Environment)

บริษัทฯ
ส่งเสริมให้เกิดการควบคุมภายในโดยให้ผู้บริหารและพนักงานทุกระดับได้ปฏิบัติงานโดยยึดมั่นการดำเนินธุรกิจอย่างมีจริยธรรม
มีการจัดโครงสร้างองค์กรและสภาพแวดล้อมที่ดีเอื้ออำนวยให้ระบบการควบคุมภายในดำเนินไปอย่างมีประสิทธิผลตามที่บริษัทมุ่งหวัง
กำหนดหน้าที่และความรับผิดชอบอย่างชัดเจน
มีเป้าหมายการดำเนินธุรกิจที่ผ่านการพิจารณาโดยคณะกรรมการบริษัทฯ ชัดเจนและวัดผลได้
มีการให้ผลตอบแทนที่สมเหตุสมผลโดยพิจารณาทั้งปัจจัยภายในและปัจจัยภายนอก
การจัดโครงสร้างขององค์กรช่วยให้ฝ่ายบริหารสามารถดำเนินงานได้อย่างมีประสิทธิภาพ บริษัทฯ
มีนโยบายและระเบียบวิธีปฏิบัติงานเป็นลายลักษณ์อักษรในด้านธุรกรรมด้านการเงิน การจัดซื้อ
และการบริหารทั่วไปที่รัดกุม และพัฒนาระบบใหม่ขึ้นใช้เองให้เกิดการควบคุมที่ดียิ่งขึ้นให้ครบทุก
Module ของระบบ SC System ซึ่งเป็นระบบที่ควบคุมการใช้งบประมาณ การควบคุมต้นทุน
การจ่ายชำระค่าใช้จ่าย ฯลฯ
และตรวจสอบความถูกต้องของข้อมูลได้รวดเร็วอย่างเป็นระบบบนฐานข้อมูลเดียวกัน
โดยเน้นการจัดเก็บข้อมูลเพื่อใช้ในการดำเนินการและบริหารงานอย่างมีประสิทธิภาพ
มีการกำหนดจริยธรรมและข้อห้ามอันเป็นส่วนหนึ่งของนโยบายการกำกับดูแลกิจการ ให้กรรมการ
ผู้บริหารและพนักงานปฏิบัติเพื่อไม่ให้เกิดความขัดแย้งทางผลประโยชน์ ซึ่งเผยแพร่ผ่านคู่มือ,
Website ของบริษัทฯ และส่ง E-mail ประชาสัมพันธ์ถึงพนักงานทุกคนสม่ำเสมอ

2.  มีกระบวนการประเมินความเสี่ยงที่เหมาะสม (Risk Assessment)

บริษัทฯ มีการจัดตั้งคณะกรรมการบริหารความเสี่ยง ซึ่งมีการปรับเปลี่ยนให้เหมาะสมอย่างสม่ำเสมอ
ภายใต้กรอบการปฏิบัติงานตามคู่มือนโยบายและแนวทางการบริหารความเสี่ยง (Risk
Management Policy) เผยแพร่ให้ผู้บริหารและพนักงานทราบโดยทั่วกัน สามารถเข้าดูได้ที่
Website ภายในองค์กร โดยประกอบด้วยผู้บริหารของหน่วยงานหลัก
ทำหน้าที่เป็นผู้ประเมินความเสี่ยงที่อาจจะมีผลกระทบต่อการดำเนินธุรกิจทั้งปัจจัยภายในและภายนอกองค์กร
วิเคราะห์และประเมินผลกระทบ โอกาสจะเกิดความเสี่ยงนั้นๆ
กำหนดมาตรการเพื่อจัดการความเสี่ยงให้อยู่ในระดับที่เหมาะสม (Management of Risk)
ลดลงให้อยู่ในระดับที่บริษัทยอมรับได้นำเสนอต่อคณะกรรมการตรวจสอบ
ผู้บริหารและคณะกรรมการบริษัทและทำการติดตามและประเมินทบทวนปัจจัยความเสี่ยงในปี 2555
จำนวน 5 ครั้ง
โดยคณะกรรมการบริหารความเสี่ยงให้หน่วยงานที่เกี่ยวข้องมีส่วนร่วมในการกำหนดมาตรการบริหารความเสี่ยงและนำไปปฏิบัติ
ติดตามเหตุการณ์ที่เป็นสาเหตุของปัจจัยเสี่ยง
ซึ่งมีขั้นตอนการจัดการความเสี่ยงที่ชัดเจนและปรับปรุงให้ทันสมัยอยู่เสมอ
โดยกำหนดให้สำนักตรวจสอบทำหน้าที่ติดตามผลการปฏิบัติงานตามแผนการบริหารความเสี่ยงและรายงานต่อคณะกรรมการบริหารความเสี่ยง

3.  การมีกิจกรรมควบคุมที่ดี (Control Activities)

บริษัทฯ ได้กำหนดกิจกรรมควบคุมที่มีสาระสำคัญของแต่ละระบบงาน
และจัดให้มีการรายงานผลการดำเนินงานอย่างสม่ำเสมอ
เพื่อให้ฝ่ายบริหารใช้เป็นข้อมูลในการตัดสินใจ และแก้ปัญหาในการดำเนินธุรกิจได้อย่างเหมาะสม
โดยมีการกำหนดโครงสร้างการบริหารเพื่อแบ่งแยกหน้าที่ความรับผิดชอบของแต่ละหน่วยงานไว้
และแยกออกจากกันโดยเด็ดขาดระหว่างหน้าที่อนุมัติ
บันทึกรายการบัญชีและข้อมูลสารสนเทศและการดูแลจัดเก็บทรัพย์สินอย่างชัดเจน
เพื่อให้เกิดการสอบทานงานซึ่งกันและกัน มีการกำหนดขอบเขตอำนาจหน้าที่ วงเงินอนุมัติ
และอำนาจดำเนินการของแต่ละระดับเป็นลายลักษณ์อักษรอย่างเป็นขั้นตอนและแจ้งให้ผู้บริหารและพนักงานทุกระดับรับทราบซึ่งสามารถเข้าดูข้อมูลได้ที่
Website ภายในของบริษัท มีการดูแลป้องกันทรัพย์สินของกิจการไม่ให้สูญหาย
หรือใช้ไปในทางที่ไม่เหมาะสม กรณีที่บริษัทฯ มีการทำธุรกรรมกับผู้ถือหุ้นรายใหญ่ กรรมการ
ผู้บริหาร หรือผู้ที่เกี่ยวข้องกับบุคคลดังกล่าว
จะต้องได้รับอนุมัติจากผู้มีอำนาจตามขั้นตอนและติดตามให้ปฏิบัติตามเงื่อนไขที่ตกลงไว้ตลอดระยะเวลาที่มีผลผูกพันบริษัททุกกรณี
ไม่มีข้อยกเว้น และกระทำโดยผู้ที่ไม่มีส่วนได้เสียในธุรกรรมนั้น
บริษัทฯมอบหมายให้สำนักบัญชีและสำนักกฎหมายเป็นผู้พิจารณาเสนออนุมัติธุรกรรมตามเกณฑ์ตลาดหลักทรัพย์แห่งประเทศไทย
ให้มีการอนุมัติทุกรายการผ่านคณะกรรมการตรวจสอบ
โดยคำนึงถึงประโยชน์สูงสุดของบริษัทฯมาตรการดังกล่าวครอบคลุมผู้ที่เกี่ยวข้อง
ไม่สามารถนำไปใช้เพื่อประโยชน์ส่วนตัวได้
มีการติดตามดูแลการดำเนินงานของบริษัทร่วมอย่างสม่ำเสมอ มีการกำหนดวิธีการ
เพื่อให้แน่ใจว่าบริษัทฯ ได้ปฏิบัติตามกฎหมายและข้อบังคับที่เกี่ยวข้อง

4.  มีระบบสารสนเทศและการสื่อสารข้อมูลที่ดี (Information and Communication)

บริษัทฯ พัฒนาและปรับปรุงระบบสารสนเทศและระบบข้อมูลอย่างต่อเนื่อง
ซึ่งส่วนใหญ่เป็นระบบที่บริษัทพัฒนาขึ้นเองให้เหมาะสมกับความต้องการใช้ข้อมูลของหน่วยงานต่างๆ
และสอดคล้องกับลักษณะธุรกิจของบริษัท มีแผนกระบบฐานข้อมูลดูแลการจัดทำข้อมูลที่สำคัญต่างๆ
เพื่อประกอบการตัดสินใจได้อย่างเหมาะสมเพียงพอ ถูกต้องสมบูรณ์
มีรูปแบบเข้าใจง่ายและทันต่อเหตุการณ์ที่ใช้ในการตัดสินใจทั้งต่อกรรมการ ผู้บริหาร พนักงาน
ผู้ถือหุ้นหรือผู้ที่เกี่ยวข้องโดยจัดเก็บไว้เป็นหมวดหมู่
กรรมการบริษัทได้รับหนังสือนัดประชุมพร้อมเอกสารประกอบการประชุมก่อนวันประชุมล่วงหน้าไม่น้อยกว่า
7 วันและรายงานการประชุมมีการบันทึกข้อซักถาม ความเห็น
หรือข้อสังเกตที่สำคัญทั้งที่เห็นด้วยและไม่เห็นด้วย
ผู้บริหารและพนักงานทุกระดับมีความระมัดระวังในการใช้ข้อมูลสารสนเทศ
ตามที่กำหนดไว้ในจรรยาบรรณของบริษัทฯ
และบริษัทฯมีนโยบายการรักษาความปลอดภัยของข้อมูลและสารสนเทศโดยให้ทุกคนปฏิบัติอย่างเคร่งครัด
นอกจากนี้บริษัทฯ
จัดให้ฝ่ายเทคโนโลยีสารสนเทศเป็นผู้ดูแลระบบการรักษาความปลอดภัยของระบบคอมพิวเตอร์ที่มีประสิทธิภาพ
รวมทั้งมีการพัฒนาและปรับปรุงระบบร่วมกับสำนักตรวจสอบภายในและหน่วยงานที่เกี่ยวข้อง
และเตรียมแผนฉุกเฉินสำหรับระบบข้อมูลสารสนเทศเพื่อป้องกันข้อมูลสูญหาย
โดยอยู่ภายใต้นโยบายรักษาความปลอดภัยของข้อมูลและสารสนเทศของบริษัทฯ
ส่วนการบันทึกบัญชีได้ปฏิบัติตามนโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัท
และไม่เคยได้รับแจ้งจากผู้สอบบัญชีในความบกพร่องในการจัดเก็บเอกสารประกอบการบันทึกบัญชี

5.  มีระบบการติดตามและการประเมินผลที่ดี (Monitoring and Evaluation)

บริษัทฯ มีการประชุมคณะกรรมการบริษัทปี 2555 จำนวน 6 ครั้ง
และมีการประชุมกรรมการบริหารเป็นประจำทุกเดือน
และมีการประชุมย่อยระหว่างฝ่ายบริหารเป็นประจำทุกสัปดาห์
เพื่อพิจารณาและติดตามผลการดำเนินงานของฝ่ายบริหารว่าเป็นไปตามเป้าหมายหรือไม่มีการปรับเปลี่ยนกลยุทธ์และปรับปรุงเป้าหมายให้สอดคล้องกับสถานการณ์ที่เปลี่ยนแปลงไป
รวมทั้งจัดให้สำนักตรวจสอบภายในทำหน้าที่ตรวจสอบและประเมินผลการควบคุมภายในทั่วทั้งองค์กรและติดตามความคืบหน้าในการปรับปรุงข้อบกพร่องและรายงานต่อคณะกรรมการตรวจสอบ
ว่าได้มีการปฏิบัติตามระบบการควบคุมภายในที่วางไว้
และรายงานต่อคณะกรรมการบริษัทเป็นประจำทุกไตรมาส

การตรวจสอบภายใน

บริษัทฯ มีสำนักตรวจสอบภายใน ซึ่งรายงานตรงต่อคณะกรรมการตรวจสอบ
โดยได้มีการกำหนดวัตถุประสงค์ ขอบเขตอำนาจหน้าที่
และความรับผิดชอบไว้ในกฎบัตรของสำนักตรวจสอบภายใน
ที่ได้รับอนุมัติจากประธานกรรมการบริหารและประธานคณะกรรมการตรวจสอบ ทำหน้าที่ตรวจสอบ
ติดตาม ควบคุม ประเมินผลและให้คำปรึกษาแนะนำ เพื่อให้เกิดการถ่วงดุล
และตรวจสอบระหว่างกันอย่างเหมาะสมที่จะให้เกิดความเชื่อมั่นอย่างสมเหตุสมผลในการปฏิบัติงานของบริษัทฯ
ที่จะบรรลุผลสำเร็จตามเป้าหมายที่กำหนดไว้
โดยใช้วิธีอย่างเป็นระบบในการประเมินและปรับปรุงประสิทธิผลของระบบการบริหารความเสี่ยง
ระบบการควบคุม และระบบการกำกับดูแลกิจการ
ตามมาตรฐานการปฏิบัติงานวิชาชีพการตรวจสอบภายใน (Standard for the Professional
Practice of Internal Auditing) ซึ่งรวมถึงการปฏิบัติตามกฎหมาย ระเบียบ
ข้อบังคับที่เกี่ยวข้องกับบริษัทฯ (Compliance Audit)

การบริหารความเสี่ยง

คณะกรรมการบริษัท
ให้ความสำคัญเกี่ยวกับการบริหารความเสี่ยงเป็นอย่างมากมอบหมายให้คณะกรรมการบริหารความเสี่ยงเป็นผู้ดูแลการบริหารความเสี่ยงเพื่อใช้เป็นเครื่องมือในการบริหารงาน
โดยจัดให้มีการบริหารความเสี่ยงเพื่อลดความเสียหายที่อาจเกิดขึ้น
เพื่อให้บริษัทฯมีการเติบโตที่ยั่งยืนและสร้างมูลค่าเพิ่มให้แก่ผู้ถือหุ้นในระยะยาว
คณะกรรมการบริหารความเสี่ยงประกอบด้วยผู้บริหารจากหน่วยงานหลักของบริษัท
เพื่อทำหน้าที่กำหนดขอบเขตและคู่มือนโยบายและแนวทางการบริหารความเสี่ยง (Risk
Management Policy)
ของบริษัทฯและประเมินความเสี่ยงพร้อมทั้งบริหารจัดการความเสี่ยงให้อยู่ในระดับที่ยอมรับได้
รวมถึงติดตามและประเมินผลการบริหารความเสี่ยงของบริษัทฯ
โดยให้ผู้บริหารทุกระดับมีส่วนร่วมในการบริหารความเสี่ยงและกำหนดมาตรการจัดการความเสี่ยงเพื่อที่จะช่วยผลักดันให้บริษัทฯสามารถบรรลุเป้าหมาย
(โปรดดูรายละเอียดในหัวข้อ “การควบคุมภายใน – องค์ประกอบ COSO” และในหัวข้อ
“ความรับผิดชอบของคณะกรรมการ”)

จริยธรรมธุรกิจ

บริษัทฯมีการกำหนดปรัชญาและจรรยาบรรณบริษัทไว้เป็นลายลักษณ์อักษรอยู่ในหมวด 5
ของนโยบายการกำกับดูแลกิจการอย่างชัดเจน
ให้เป็นข้อปฏิบัติและยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์สุจริตและเที่ยงธรรม ทั้งการปฏิบัติต่อบริษัทและผู้มีส่วนได้เสียทุกกลุ่ม
สาธารณชนและสังคมให้ผู้ที่เกี่ยวข้องได้ถือปฏิบัติมาโดยตลอด
โดยบริษัทฯจะดำเนินการติดต่อสื่อสารกับพนักงานอย่างสม่ำเสมอและติดตามการปฏิบัติตามแนวทางดังกล่าวเป็นประจำ
ถ้ากรณีถ้ามิได้ปฏิบัติตามจะมีบทลงโทษทางวินัยกำหนดไว้ด้วย ทั้งนี้ผู้สนใจสามารถเข้าดูข้อมูลได้ที่
Website ของบริษัทที่ www.scasset.com
เพื่อผู้ที่สนใจและให้พนักงานทุกระดับรับทราบอย่างทั่วถึงต่อเนื่อง
รวมทั้งได้มีการประชาสัมพันธ์ให้เกิดความเข้าใจให้กับผู้บริหารและพนักงานให้มีการติดตามการปฏิบัติตามแนวทางดังกล่าวอย่างจริงจัง
ซึ่งผู้บริหารและผู้บังคับบัญชามีหน้าที่ในการสอดส่อง ดูแล
และส่งเสริมผู้ใต้บังคับบัญชาให้ปฏิบัติตามจรรยาบรรณที่กำหนดและประพฤติตนเป็นแบบอย่างที่ดี

ผลคะแนนการประเมินและรางวัลต่างๆ ที่บริษัทฯ ได้รับ

จากการที่บริษัทฯ ให้ความสำคัญและมุ่งเน้นพัฒนาการกำกับดูแลกิจการ(Corporate Governance)
และเอาใจใส่ดูแลสังคม สิ่งแวดล้อม อย่างต่อเนื่อง
ได้แสดงให้เห็นถึงการมีความรับผิดชอบของคณะกรรมการ การมีระบบบริหารจัดการที่มีประสิทธิภาพ
โปร่งใส ตรวจสอบได้ คำนึงถึงสิทธิของผู้ถือหุ้น และสิทธิของผู้มีส่วนได้เสียอย่างเท่าเทียมกัน
ซึ่งช่วยสร้างความเชื่อมั่นและความมั่นใจต่อผู้ถือหุ้น ผู้ลงทุน ผู้มีส่วนได้เสีย และผู้ที่เกี่ยวข้อง
จึงส่งผลให้บริษัทฯ ได้รับผลคะแนนการประเมินและรางวัลต่างๆ ดังนี้

(1) ผลการประเมินโครงการประเมินคุณภาพการประชุมผู้ถือหุ้นสามัญประจำปี (“โครงการ AGM”)

  - ปี 2555 บริษัทฯ เป็น 1 ใน 74 บริษัท ที่ได้คะแนนเต็ม 100 คะแนน หรือ ระดับ “ดีเยี่ยม”
  จากบริษัทจดทะเบียนที่ได้รับการประเมินทั้งสิ้น 450 บริษัท ทั้งนี้ บริษัทฯ
  ได้รับผลการประเมินโดยได้ 100 คะแนนเต็ม ต่อเนื่องกันตั้งแต่ปี 2551-2555
  และจากการที่บริษัทฯ ได้รับคะแนน 100 คะแนนเต็ม ซึ่งอยู่ในเกณฑ์ยอดเยี่ยมดีเลิศในรอบ 4 ปี
  ที่ผ่านมา อย่างต่อเนื่องติดต่อกันนี้ สมาคมส่งเสริมผู้ลงทุนไทย
  ซึ่งเป็นองค์กรที่ได้รับการแต่งตั้งจากกระทรวงการคลัง
  สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)
  และตลาดหลักทรัพย์แห่งประเทศไทย ให้เป็นองค์กรผู้ถือหุ้นรายย่อย จึงได้มอบรางวัล
  Investors’ Choice Award ให้กับบริษัทฯ เพื่อแสดงและยกย่องว่าบริษัทฯ
  ให้ความสำคัญกับผู้ถือหุ้นอย่างเข้มแข็ง

(2) ผลประเมินการกำกับดูแลกิจการบริษัทจดทะเบียนไทย (Corporate Governance Report
of Thai Listed Companies)

- ปี 2555 บริษัทฯ เป็น 1 ใน 59 บริษัท ที่ได้คะแนนในระดับ “ดีเลิศ”
จากบริษัทจดทะเบียนที่ทำการสำรวจทั้งสิ้น จำนวน 513 บริษัท คือ ได้คะแนน 95% ทั้งนี้ บริษัทฯ
ได้คะแนนในระดับ “ดีเลิศ” ต่อเนื่องกันมาตั้งแต่ปี 2551-2555

สรุปผลสำรวจการกำกับดูแลกิจการของบริษัทฯ ตั้งแต่ปี 2548-2555

  บริษัทฯ ได้รับการประเมินการกำกับดูแลกิจการครั้งแรกในปี 2548 โดยในปี 2550
  งดเว้นการสำรวจเพื่อให้บริษัทจดทะเบียนเตรียมความพร้อมในปีต่อไป ซึ่งมีพัฒนาการ ดังนี้

+--------------------+-------------------------------------------------+
| การประเมิน (ปี)      | ผลคะแนนสำรวจ                                    |
|                    |                                                 |
|                    | การกำกับดูแลกิจการบริษัท SC                          |
+--------------------+-------------------------------------------------+
| 2548               | 83% (ดีมาก)                                      |
+--------------------+-------------------------------------------------+
| 2549               | 85% (ดีมาก)                                      |
+--------------------+-------------------------------------------------+
| 2551               | 91% (ดีเลิศ)                                      |
+--------------------+-------------------------------------------------+
| 2552               | 94% (ดีเลิศ)                                      |
+--------------------+-------------------------------------------------+
| 2553               | 94% (ดีเลิศ)                                      |
+--------------------+-------------------------------------------------+
| 2554               | 95% (ดีเลิศ)                                      |
+--------------------+-------------------------------------------------+
| 2555               | 95% (ดีเลิศ)                                      |
+--------------------+-------------------------------------------------+

(3) บริษัทฯ ได้รับรางวัลบริษัทจดทะเบียนด้านการรายงานบรรษัทภิบาลประจำปี 2555 (Top
    Corporate Governance Report Awards) จากงาน “Set Awards 2012”
    ซึ่งจัดขึ้นโดยตลาดหลักทรัพย์แห่งประเทศไทย และวารสารการเงินธนาคาร โดยบริษัทฯ เป็น
    1 ใน 11 บริษัท ที่ได้รับรางวัลดังกล่าว

(4) บริษัทฯ ได้รับรางวัลบริษัทพัฒนาอสังหาริมทรัพย์ยอดเยี่ยมของไทยประจำปี 2555 (Top 10
    Developers Awards 2012) จากงาน BCI Asia Top 10 Developer Awards 2012
    ที่จัดขึ้นโดยบริษัท บีซีไอ เอเชีย คอนสตรัคชั่น อินฟอร์เมชั่น จำกัด และ FuturArc
    Journal ซึ่งมอบให้กับบริษัทสถาปนิก บริษัทอสังหาริมทรัพย์ และบุคคลในแวดวงการออกแบบ
    โดยพิจารณาจากผลงานการออกแบบและการพัฒนาโครงการก่อสร้างจนเป็นที่ยอมรับของผู้บริโภค

(5) บริษัทฯ ได้รับโล่ประกาศเกียรติคุณโครงการอสังหาริมทรัพย์ดีเด่น ปี พ.ศ 2555
    ประเภทโครงการบ้านเดี่ยวระดับราคาสูง ในโครงการ บางกอก บูเลอวาร์ด พระราม5
    โดยพิจารณาจากความเหมาะสมในเรื่องคุณภาพ ความสวยงาม
    และความเหมาะสมในด้านราคา จากศูนย์ข้อมูลวิจัยและประเมินค่าอสังหาริมทรัพย์ไทย
    (AREA) และบริษัท เอเจนซี่ ฟอร์ เรียลเอสเตท แอฟแฟร์ส จำกัด

(6) บริษัทฯ ได้รับรางวัลประกาศเกียรติคุณ “อาคารปลอดภัย อุ่นใจทั้งเมือง” (Outstanding
    Safety Building Management Award)
    ประเภทอาคารสำนักงานที่มีความโดดเด่นด้านการบริหารจัดการ เรื่องความปลอดภัย
    เพื่อเป็นต้นแบบที่ดีให้กับธุรกิจอาคารสำนักงาน จากกรุงเทพมหานคร

8.4 การดูแลเรื่องการใช้ข้อมูลภายใน

บริษัทฯ มีนโยบายและยึดมั่นในจรรยาบรรณ ความซื่อสัตย์ สุจริตในการดำเนินธุรกิจต่อลูกค้า
พนักงาน คู่ค้า ผู้ถือหุ้น เจ้าหนี้ คู่แข่งขันทางการค้า ชุมชน สังคมและสิ่งแวดล้อม
ซึ่งหมายรวมถึงผู้ลงทุน และต่อต้านการทุจริตคอร์รัปชั่น ในเรื่องเกี่ยวกับการใช้ข้อมูลภายใน
และห้ามกรรมการ ผู้บริหาร และพนักงาน ต้องไม่ใช้ข้อมูลภายในของบริษัทฯ
ที่เป็นสาระสำคัญและยังไม่เปิดเผยต่อสาธารณชน เพื่อประโยชน์ส่วนตนหรือบุคคลอื่น แม้ว่าบริษัทฯ
อาจไม่เสียประโยชน์ใดก็ตาม เช่น ซื้อขายหลักทรัพย์ของกลุ่มบริษัทฯ
ในขณะที่เตรียมประกาศผลการดำเนินงานของบริษัทฯ หรือจ่ายปันผล
ให้หลีกเลี่ยงหรืองดการซื้อขายหลักทรัพย์ของกลุ่มบริษัทฯ ในช่วง 1
เดือนก่อนการเปิดเผยข้อมูลแก่สาธารณชน หรือการซื้อขายที่ดินหรือลงทุนในธุรกิจใกล้บริเวณที่บริษัทฯ
จะลงทุน ที่เป็นไปในทางที่ส่อว่าจะหาผลประโยชน์ให้แก่ตนเองหรือบุคคลอื่น
และมีระบบการรักษาความปลอดภัยระบบคอมพิวเตอร์และข้อมูลสารสนเทศ โดยให้กรรมการ
ผู้บริหารและพนักงานทุกระดับยึดถือและนำไปปฏิบัติ
เพื่อป้องกันมิให้ข้อมูลและข่าวสารที่สำคัญถูกเปิดเผยหรือมีการเข้าถึงแหล่งข้อมูลโดยไม่มีอำนาจ
กรณีที่นำข้อมูลบริษัทฯ ไปเปิดเผยเพื่อประโยชน์ตนหรือบุคคลใดบุคคลหนึ่ง
หรือกระทำการอันอาจเป็นการขัดแย้งทางผลประโยชน์
ถือเป็นความผิดอย่างร้ายแรงและอาจถูกลงโทษทางวินัย
ซึ่งได้กำหนดแนวทางไว้ในจรรยาบรรณบริษัท (Code of Ethics)
ในคู่มือนโยบายการกำกับดูแลกิจการและเผยแพร่ใน Website ของบริษัทฯ

นอกจากนี้ในการซื้อขายหลักทรัพย์ กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้องตามมาตรา 258 แห่งพระราชบัญญัติหลักทรัพย์และตลาดหลักทรัพย์
พ.ศ.2535 (แก้ไขเพิ่มเติม พ.ศ.2551) ของบุคคลดังกล่าว
ให้จัดทำและเผยแพร่รายงานการถือหลักทรัพย์
ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์
ภายใน 3 วัน นับแต่วันที่มีการซื้อ ขาย โอน
หรือรับโอนหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์ทั้งนี้กรรมการและผู้บริหารรับทราบบทบาท
ภาระ หน้าที่ในการรายงานการถือหลักทรัพย์
ตามประกาศของสำนักงานคณะกรรมการกำกับหลักทรัพย์และตลาดหลักทรัพย์และข้อบังคับของตลาดหลักทรัพย์แห่งประเทศไทย

8.5 การดำเนินงานให้เป็นไปตามหลักบรรษัทภิบาลและความรับผิดชอบต่อสังคม สิ่งแวดล้อม

คณะกรรมการบรรษัทภิบาลและความรับผิดชอบต่อสังคม สิ่งแวดล้อม
(“คณะกรรมการบรรษัทภิบาลฯ”) ได้รับแต่งตั้งจากคณะกรรมการบริษัทครั้งแรก เมื่อวันที่ 12
มกราคม 2554 ทั้งนี้ ในปี 2555 ที่ผ่านมาที่ประชุมคณะกรรมการบริษัท ครั้งที่ 6/2555 เมื่อวันที่
13 พฤศจิกายน 2555 ได้แต่งตั้งให้นายณัฐพงศ์ คุณากรวงศ์ รองประธานเจ้าหน้าที่บริหาร
เป็นกรรมการบรรษัทภิบาลและความรับผิดชอบต่อสังคม สิ่งแวดล้อมของบริษัทฯ เพิ่มเติมอีก 1 คน
โดยให้มีผลตั้งแต่วันที่ 13 พฤศจิกายน 2555-12 พฤศจิกายน 2558 (คราวละ 3 ปี) ดังนั้น
ปัจจุบันคณะกรรมการบรรษัทภิบาลและความรับผิดชอบต่อสังคม สิ่งแวดล้อมของบริษัทฯ ประกอบด้วย

  (1) นายปรีชา เศขรฤทธิ์ ประธานกรรมการบรรษัทภิบาลและความรับผิดชอบต่อสังคม
  สิ่งแวดล้อม

  (2) นางบุษบา ดามาพงศ์ กรรมการบรรษัทภิบาลและความรับผิดชอบต่อสังคม สิ่งแวดล้อม

  (3) นางเพ็ญโสม ดามาพงศ์ กรรมการบรรษัทภิบาลและความรับผิดชอบต่อสังคม สิ่งแวดล้อม

  (4) นายณัฐพงศ์ คุณากรวงศ์ กรรมการบรรษัทภิบาลและความรับผิดชอบต่อสังคม สิ่งแวดล้อม

ด้วยที่ประชุมคณะกรรมการบรรษัทภิบาลฯ ครั้งที่ 2/2555 เมื่อวันที่ 17 ตุลาคม 2555
ได้อนุมัติให้ปรับปรุงแนวทางการดำเนินงานของบริษัทฯ
ให้เป็นไปตามหลักการบรรษัทภิบาลและความรับผิดชอบต่อสังคม สิ่งแวดล้อม
พร้อมแนวปฏิบัติของบริษัทฯ ใหม่ โดยเพิ่มเติมเรื่องจริยธรรมขององค์กร และแนวปฏิบัติที่ดีด้าน CSR
(CSR Best Practices) ในส่วนการดำเนินงานด้านความรับผิดชอบต่อสังคม
และสิ่งแวดล้อม(Social and Environmental Responsibility)
เพื่อให้สอดคล้องกับการดำเนินงานตามมาตรฐานสากลว่าด้วยความรับผิดชอบต่อสังคม (Social
Responsibility Standard-ISO 26000) และแนวปฏิบัติที่ดีด้านการประกอบธุรกิจเพื่อสังคม
รวมถึงแนวปฏิบัติที่ดีด้าน CSR (CSR Best Practices)
ของบริษัทจดทะเบียนกลุ่มอสังหาริมทรัพย์และก่อสร้างตามแนวทางของตลาดหลักทรัพย์แห่งประเทศไทย
โดยได้ผ่านความเห็นชอบจากที่ประชุมคณะกรรมการบริษัท ครั้งที่ 6/2555 เมื่อวันที่ 13 พฤศจิกายน
2555 แล้ว ซึ่งมีสาระสำคัญดังนี้

1. ด้านบรรษัทภิบาล (Corporate Governance)

นำแนวทางการกำกับดูแลกิจการของบริษัทจดทะเบียนในประเทศไทยของสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย ซึ่งสอดคล้องกับหลักการกำกับดูแลกิจการของ OECD (OECD
Principles of Corporate Governance)
มาใช้เป็นหลักในการดำเนินงานของคณะกรรมการบรรษัทภิบาลและความรับผิดชอบต่อสังคม
สิ่งแวดล้อมตามภารกิจที่ได้รับมอบหมาย โดยมีองค์ประกอบในการพิจารณา คือ

(1) สิทธิของผู้ถือหุ้น (Rights of Shareholders)

(2) การปฏิบัติต่อผู้ถือหุ้นอย่างเท่าเทียมกัน (Equitable Treatment of Shareholders)

(3) สิทธิของผู้มีส่วนได้เสีย (Roles of Stakeholders)

(4) การเปิดเผยข้อมูลและความโปร่งใส (Disclosure and Transparency)

(5) ความรับผิดชอบของกรรมการ (Board Responsibility)

2. ด้านความรับผิดชอบต่อสังคมและสิ่งแวดล้อม (Social and Environmental
Responsibility)

นำแนวทางการประกอบธุรกิจเพื่อสังคม (Corporate Social Responsibility)
ตามหลักการซึ่งคณะทำงานส่งเสริมความรับผิดชอบต่อสังคมและสิ่งแวดล้อมของบริษัทจดทะเบียน
ซึ่งแต่งตั้งโดยคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้กำหนดไว้มาใช้
รวมถึงแนวทาง ตามมาตรฐานสากลว่าด้วยความรับผิดชอบต่อสังคม (Social Responsibility
Standard : ISO 26000) และ แนวปฏิบัติที่ดีด้าน CSR
เพื่อวางแผนกลยุทธ์และกำหนดแนวปฏิบัติด้านความรับผิดชอบต่อสังคมและสิ่งแวดล้อมของบริษัทฯ
ทั้งในระยะสั้นและระยะยาว ดังนี้

(1) จริยธรรมขององค์กร ถือเป็นหลักประพฤติปฏิบัติอันดีงาม ซึ่งวิญญูชนทั่วไปพึงประพฤติปฏิบัติ
อันจะนำมาซึ่งความสงบ เรียบร้อย ถูกต้อง เป็นที่พึงพอใจของผู้เกี่ยวข้องโดยทั่วไป ซึ่งบริษัทฯ
ได้กำหนดเป็นนโยบายสำคัญ และมีแนวปฏิบัติซึ่งเกี่ยวข้องกับผู้มีส่วนได้เสียกลุ่มต่างๆ ดังนี้

  1.1 แนวปฏิบัติต่อผู้ถือหุ้น

  1.2 แนวปฏิบัติต่อลูกค้า

1.3 แนวปฏิบัติต่อพนักงาน

1.4 แนวปฏิบัติต่อเจ้าหนี้

1.5 แนวปฏิบัติต่อคู่ค้า

1.6 แนวปฏิบัติต่อคู่แข่งขันทางการค้า

  1.7 แนวปฏิบัติที่เป็นธรรมและรับผิดชอบต่อสังคม

1.8 แนวปฏิบัติการร่วมพัฒนาชุมชนและสังคม

1.9 แนวปฏิบัติการดำเนินธุรกิจภายใต้มาตรฐานสิ่งแวดล้อม

1.10 แนวปฏิบัติเกี่ยวกับการไม่ละเมิดทรัพย์สินทางปัญญา

1.11 แนวปฏิบัติในการดูแลข้อมูลและระบบสารสนเทศ

1.12 แนวปฏิบัติเกี่ยวกับการจัดการฝึกอบรมแก่พนักงานด้านสิ่งแวดล้อม

1.13 แนวปฏิบัติเกี่ยวกับการต่อต้านการทุจริตคอร์รัปชั่นภายในบริษัทฯ

1.14 แนวปฏิบัติเกี่ยวกับการต่อต้านการทุจริตคอร์รัปชั่นภายนอกบริษัทฯ

1.15 แนวปฏิบัติต่อต้านการให้สินบนแก่เจ้าหน้าที่รัฐ

1.16 แนวปฏิบัติการสร้างจิตสำนึกของผู้บริหารและพนักงานให้ละเว้นการทุจริต

1.17 แนวปฏิบัติที่จะไม่เกี่ยวข้องกับการละเมิดสิทธิมนุษยชน

1.18 แนวปฏิบัติในการสื่อสารข้อมูลของบริษัทฯ ผ่านช่องทางสื่อต่างๆ

แนวปฏิบัติซึ่งเกี่ยวข้องกับผู้มีส่วนได้เสียในข้อ 1.1-1.18 (โปรดดูรายละเอียดในหมวด
การกำกับดูแลกิจการ หัวข้อ “บทบาทของผู้มีส่วนได้เสีย”)

(2) ประกอบธุรกิจด้วยความเป็นธรรม สร้างให้เกิดความเชื่อมั่นแก่ผู้เกี่ยวข้อง
อันจะส่งผลดีต่อกิจการในระยะยาว
โดยไม่เห็นแก่ประโยชน์อื่นที่อาจได้มาจากการดำเนินงานที่ไม่ถูกต้องตามทำนองคลองธรรม

  แนวปฏิบัติ

1. หลีกเลี่ยงการดำเนินการที่อาจก่อให้เกิดความขัดแย้งทางผลประโยชน์
หรือหากพบว่ามีความขัดแย้งทางผลประโยชน์เกิดขึ้น
ก็ควรจัดให้มีกระบวนการไกล่เกลี่ยที่เป็นธรรมและมีการเปิดเผยข้อมูลที่สำคัญอย่างครบถ้วน

2. ส่งเสริมการแข่งขันทางการค้าอย่างเสรี หลีกเลี่ยงพฤติกรรมการเล่นพรรคเล่นพวก
หรือร่วมสมคบคิด (ฮั้ว) กัน

3. ไม่สนับสนุนการดำเนินการที่มีลักษณะเป็นการละเมิดทรัพย์สินทางปัญญาหรือลิขสิทธิ์

4. จัดให้มีระบบการบริหารจัดการที่สามารถป้องกันการจ่ายสินบนและทุจริต
หรือสามารถตรวจสอบพบได้โดยไม่ชักช้า หากเกิดกรณีดังกล่าวขึ้น

5. รณรงค์ให้พนักงานเห็นความสำคัญของการต่อต้านการทุจริต รวมทั้งการกรรโชก
และการให้สินบนในทุกรูปแบบ

(3) การเคารพสิทธิมนุษยชนและการปฏิบัติต่อแรงงานและ/หรือพนักงานอย่างเป็นธรรม
เป็นรากฐานของการพัฒนาทรัพยากรบุคคล อันมีส่วนสัมพันธ์กับธุรกิจในลักษณะการเพิ่มคุณค่า
และทรัพยากรบุคคลนับเป็นปัจจัยสำคัญของธุรกิจในการสร้างมูลค่าเพิ่มและเพิ่มผลผลิต
ดังนั้นธุรกิจควรปรับปรุงสภาพแวดล้อมและเงื่อนไขในการทำงาน ให้พนักงานมีคุณภาพชีวิตที่ดี
และได้มีโอกาสแสดงศักยภาพ ตลอดจนได้รับโอกาสในการฝึกฝนและเพิ่มพูนทักษะในการทำงาน

  แนวปฎิบัติ

1. สนับสนุนและเคารพในการปกป้องสิทธิมนุษยชน โดยหมั่นตรวจตราดูแลมิให้ธุรกิจของบริษัทฯ
เข้าไปมีส่วนเกี่ยวข้องกับการล่วงละเมิดสิทธิมนุษยชน เช่น
ไม่สนับสนุนการบังคับใช้แรงงานหรือแรงงานต่างด้าวที่ผิดกฎหมาย ต่อต้านการใช้แรงงานเด็ก
เป็นต้น

2. จัดให้มีระบบการทำงานที่มุ่งเน้นความปลอดภัยและสุขอนามัยในสถานที่ทำงานอย่างเหมาะสม
เช่น การมีระบบป้องกันมลพิษที่อาจเกิดขึ้นในระหว่างการปฏิบัติงาน
การจัดให้มีสถานที่ทำงานที่สะอาดเพื่อความปลอดภัยจากอันตรายที่อาจเกิดขึ้นทั้งจากอุบัติภัยและโรคภัย
รวมทั้งส่งเสริมให้พนักงานและครอบครัวมีสุขภาพร่างกายที่แข็งแรง

3. พัฒนาพนักงานเพื่อฝึกฝนทักษะและเพิ่มพูนศักยภาพ โดยเปิดโอกาสให้พนักงานมีการเรียนรู้
และเลื่อนตำแหน่งเมื่อมีโอกาสที่เหมาะสม

4. จัดให้มีเงื่อนไขการจ้างงานที่เป็นธรรมสำหรับพนักงาน
และให้พนักงานได้รับค่าตอบแทนที่เหมาะสมตามศักยภาพ

5. ส่งเสริมการมีส่วนร่วมของพนักงานในการรวมกลุ่มการเจรจา
และจัดให้มีกระบวนการร้องเรียนอย่างเหมาะสมสำหรับพนักงานที่ได้รับการปฏิบัติอย่างไม่เป็นธรรม

6. จัดให้มีการดูแลในเรื่องสวัสดิการ
และแผนรองรับการใช้ชีวิตหลังเกษียณให้แก่พนักงานตามสมควร เช่น จัดให้มีวันลาพักผ่อนประจำปี
การทำงานล่วงเวลาที่สมเหตุสมผล การรักษาพยาบาลตามความจำเป็นและสมควร
รวมถึงการให้ความรู้ในการดูแลรักษาสุขภาพและการใช้ชีวิตหลังเกษียณ เป็นต้น

7.
ส่งเสริมให้พนักงานมีดุลยภาพในการใช้ชีวิตระหว่างชีวิตการทำงานและชีวิตส่วนตัวมีการพิจารณาใช้หลักธรรม
หลักปรัชญาเศรษฐกิจพอเพียง และส่งเสริมให้พนักงานมีโอกาสบำเพ็ญประโยชน์ ทำความดีเพื่อสังคม
รวมทั้งการปฏิบัติตามหลักธรรมของศาสนาต่างๆ อย่างเท่าเทียมกัน

8. จัดให้มีนโยบายปกป้องพนักงาน ไม่กลั่นแกล้ง
หรือลงโทษทางวินัยกับพนักงานที่มีการรายงานอย่างสุจริตต่อผู้บริหารหรือหน่วยงานของรัฐเกี่ยวกับการกระทำที่ไม่ถูกต้องที่เกิดขึ้นภายในองค์กรธุรกิจ
(whistleblower protection)

9. ให้ข้อมูลสำคัญแก่พนักงานและตัวแทนพนักงาน
เพื่อให้ทราบผลการดำเนินงานและสภาพที่แท้จริงขององค์กรธุรกิจ

10. สนับสนุนการหารือ/ความร่วมมือระหว่างนายจ้างกับพนักงาน และตัวแทนพนักงาน
เพื่อให้เกิดการพัฒนาคุณภาพชีวิตการทำงาน

(4) ความรับผิดชอบต่อผู้บริโภค : สินค้าและบริการของบริษัทฯ
ไม่ควรก่อให้เกิดความเสี่ยงหรืออันตรายต่อผู้บริโภค ทั้งนี้ บริษัทฯ
ควรปรับปรุงมาตรฐานของสินค้าและบริการให้มีความเป็นสากล และให้ทุกคนสามารถเข้าถึงได้
รวมทั้งควรพัฒนาสินค้าและบริการเพื่อเป็นประโยชน์ในการช่วยแก้ไขปัญหาของสังคมด้วย

  แนวปฎิบัติ

1. ดำเนินโครงการสร้างบ้านที่อยู่อาศัยและบริการที่ปลอดภัยและไว้วางใจได้
โดยไม่สร้างบ้านโดยใช้วัสดุที่เป็นอันตรายต่อสุขภาพของผู้บริโภค
รวมถึงมีกระบวนการตรวจสอบการใช้วัสดุที่ไม่ปลอดภัย

2. จัดเก็บข้อมูลผู้บริโภคอย่างปลอดภัย
ไม่ส่งต่อข้อมูลผู้บริโภคให้กับผู้อื่นนอกจากจะได้รับความยินยอมจากผู้บริโภคก่อน

3. ให้ข้อมูลข่าวสารเกี่ยวกับสุขภาพ อันตราย และการบริโภคที่เหมาะสม อย่างถูกต้อง
และเพียงพอแก่ผู้บริโภค โดยคำนึงถึงสุขภาพและความเป็นอยู่ที่ดีของผู้บริโภคเป็นสำคัญ
รวมถึงมีแนวทางการตลาดที่รับผิดชอบและเป็นธรรม เช่น ไม่โฆษณาเกินจริง
และควรมีข้อมูลที่ถูกต้อง ครบถ้วน ใช้ภาษาเรียบง่ายต่อการทำความเข้าใจ
บอกวิธีการใช้สินค้าอย่างปลอดภัยรวมถึงการกำจัดซากขยะให้เรียบร้อยปลอดภัย

4.
สนับสนุนและกระตุ้นให้ผู้บริโภคและผู้ผลิตเห็นความสำคัญของการใช้สินค้า/บริการที่คำนึงถึงเรื่องสิ่งแวดล้อมและสังคมมากขึ้น
เพื่อให้เกิดการบริโภคที่ยั่งยืน

5. พัฒนาผลิตภัณฑ์ สินค้า
และบริการของธุรกิจที่สามารถตอบสนองต่อความต้องการทางสังคมและสิ่งแวดล้อมให้กับลูกค้าและผู้บริโภค
เพื่อให้เกิดประโยชน์ต่อองค์กร ควบคู่ไปกับการนำพาสังคมผู้บริโภคให้เป็นสังคมคนดี
มีวัฒนธรรมและคุณธรรมที่ยังให้เกิดการพัฒนาให้ดียิ่งขึ้นได้ตลอดไปอย่างยั่งยืน

6. ส่งเสริมให้ผู้บริโภคเข้าถึงสินค้าและบริการที่จำเป็น

7. มีช่องทางในการเข้าถึงข้อมูลที่สำคัญ เช่น ทดสอบคุณภาพของผลิตภัณฑ์ที่เป็นมาตรฐาน
โดยไม่ถือเป็นข้อมูลที่เป็นความลับทางการค้า

8. มีการปฏิบัติทางธุรกิจอย่างเป็นธรรมกับลูกค้า คู่ค้า คู่ธุรกิจ ผู้ส่งมอบ และหุ้นส่วน

9. ต่อต้านการทุจริตคอรัปชั่น และดำเนินธุรกิจอย่างเป็นธรรม

(5) การร่วมพัฒนาชุมชนและสังคม ชุมชนและสังคมที่เข้มแข็งและมีการพัฒนาที่ยั่งยืนนั้น
มีความสำคัญอย่างยิ่งในฐานะเป็นปัจจัยเอื้อต่อการดำเนินงานของบริษัทฯ ดังนั้น บริษัทฯ
สนับสนุนการจัดกิจกรรมทางสังคม และ/หรือ
มีส่วนร่วมในการส่งเสริมความเข้มแข็งให้แก่ชุมชนและสังคมที่ได้รับผลกระทบจากกระบวนการผลิตสินค้าและบริการของ
บริษัทฯ โดยการแสดงตัวเป็นพลเมืองที่ดีของชุมชนนั้น
พร้อมกับคิดค้นวิธีการที่จะลดและหยุดผลกระทบในทางลบต่อชุมชนและสังคม
ที่เกิดจากกระบวนการดำเนินงานของบริษัทฯ ในที่สุด

  แนวปฎิบัติ

1.
สำรวจตรวจสอบสภาพชุมชนและสังคมโดยรอบที่ตั้งของธุรกิจทั้งใกล้และไกลว่าได้รับผลกระทบในทางลบจากการดำเนินการของธุรกิจหรือโครงการที่จะดำเนินการในอนาคตมากน้อยเพียงใด
เพื่อนำมาพิจารณาแก้ไข/ปรับปรุงการดำเนินการมิให้เกิดผลกระทบในทางลบ
และสร้างความเสียหายต่อชุมชนและสังคมทั้งโดยทางตรงและทางอ้อม

2. สนับสนุนการดำเนินกิจกรรมอาสาที่เกี่ยวข้องกับการพัฒนาชุมชนและสังคม

3. ร่วมกันรักษาสภาพแวดล้อมในชุมชนและสังคมให้น่าอยู่

4. สนับสนุนให้ชุมชนและสังคมมีระบบสาธารณูปโภคพื้นฐานต่างๆ อย่างเพียงพอ เช่น สถานศึกษา
สถานพยาบาล ถนน เป็นต้น

5. สนับสนุนและมีส่วนร่วมในการบำเพ็ญประโยชน์สาธารณะ เช่น
การจัดกิจกรรมส่งเสริมการทำความดี ลดอบายมุขเพื่อความอยู่ดีมีสุขภายใต้หลักเศรษฐกิจพอเพียง
เป็นต้น

(6) การดูแลรักษาสิ่งแวดล้อม การเพิ่มขึ้นของประชากรโลก
บวกกับปัจจัยความเจริญเติบโตทางเศรษฐกิจ
นอกจากเป็นสาเหตุของการบริโภคทรัพยากรธรรมชาติจำนวนมหาศาลเกินกว่าความจำเป็น
ยังก่อให้เกิดมลภาวะทั้งทางน้ำ อากาศ ขยะ สารพิษ ฯลฯ ซึ่งส่งผลให้เกิดภาวะโลกร้อนตามมา
โดยภาวะโลกร้อนดังกล่าวจะกระทบต่อมนุษย์และนิเวศน์ต่อไป ดังนั้นบริษัทฯ
จึงมีหน้าที่ในการปรับปรุงคุณภาพชีวิตมนุษย์ด้วยการจัดการปัญหาสิ่งแวดล้อม
โดยถือว่าการดูแลรักษาสิ่งแวดล้อมเป็นหน้าที่ร่วมกันของทุกคน

  แนวปฎิบัติ

1. จัดให้มีระบบการบริหารงานด้านสิ่งแวดล้อมที่เหมาะสม
ควบคู่กับการบริหารโครงการก่อสร้างที่อยู่อาศัย
และติดตามประเมินผลการดำเนินการดังกล่าวอย่างสม่ำเสมอ
รวมทั้งศึกษาหาความรู้เกี่ยวกับประเด็นสิ่งแวดล้อมเพื่อลดผลกระทบต่างๆ ที่จะเกิดขึ้น เช่น
ระบบนิเวศน์ ปัญหาโลกร้อน มลภาวะ ฯลฯ

2. ใช้เทคโนโลยีและขั้นตอนการผลิตที่มีมาตรฐานด้านสิ่งแวดล้อม
โดยคำนึงถึงการลดปริมาณและการบำบัดมลพิษก่อนปล่อยสู่ธรรมชาติ

3. ใช้ทรัพยากรอย่างมีประสิทธิภาพ โดยคำนึงถึงมาตรการประหยัดพลังงาน
และสนับสนุนให้มีการนำทรัพยากรกลับมาใช้ใหม่

4. พัฒนาสินค้า/บริการที่ไม่ส่งผลกระทบต่อสิ่งแวดล้อม มีความปลอดภัยในการใช้งาน

5. ให้ข้อมูลเกี่ยวกับผลกระทบต่อสิ่งแวดล้อม ความปลอดภัย
และระบบสาธารณสุขแก่พนักงานและสาธารณชน

6.
ส่งเสริมให้ลูกค้าตระหนักถึงข้อพึงระวังด้านสิ่งแวดล้อมที่เกิดจากการใช้สินค้าและบริการของบริษัทฯ

7. ให้ความรู้และฝึกอบรมพนักงานในเรื่องสิ่งแวดล้อม ความปลอดภัย และสาธารณสุข

8. จัดเตรียมแผนฉุกเฉินเพื่อจัดการกับปัญหาเกี่ยวกับสิ่งแวดล้อมที่อาจเกิดขึ้น
รวมทั้งจัดให้มีระบบการรายงานต่อหน่วยงานกำกับดูแลทันทีที่เกิดเหตุการณ์ดังกล่าว

9. ศึกษาและดำเนินการเพื่อลดผลกระทบต่อสภาพแวดล้อมทางภูมิศาสตร์สังคม

10. ส่งเสริมให้มีการช่วยกันดูแล ป้องกัน และฟื้นฟูสภาพแวดล้อมทางธรรมชาติ

(7) การเผยแพร่นวัตกรรมจากการดำเนินความรับผิดชอบต่อสังคม
ในการดำเนินธุรกิจสามารถนำแนวคิด CSR
มาประยุกต์ผสมผสานกับการวางแผนกลยุทธ์ทางธุรกิจได้อย่างกลมกลืน
โดยการพัฒนาความรู้ที่เกิดจากประสบการณ์การดำเนินงานด้าน CSR และนำมาปรับใช้
คิดค้นให้เกิดนวัตกรรมในธุรกิจที่สามารถสร้างประโยชน์สูงสุดทั้งต่อธุรกิจและสังคมไปพร้อม ๆ กัน
(innovative business)

  แนวปฎิบัติ

1. สำรวจกระบวนการต่างๆ
ในการดำเนินธุรกิจที่ทำอยู่ในปัจจุบันว่าอาจก่อให้เกิดความเสี่ยงหรือมีผลกระทบในทางลบต่อสังคมและสิ่งแวดล้อม
และศึกษาหาแนวทางแก้ไขเพื่อลดผลกระทบดังกล่าว
โดยในระหว่างการดำเนินการอาจนำไปสู่การค้นพบนวัตกรรมทางธุรกิจ
ซึ่งอาจมีการนำเทคโนโลยีเข้ามาเกี่ยวข้องในการแก้ไขหรือไม่ก็ได้
และไม่ควรหยุดนิ่งในการปรับและหาแนวทางการแก้ไขที่จะลดผลกระทบในเรื่องดังกล่าว

2. เปิดเผยนวัตกรรมที่ค้นพบในสิ่งที่เป็นประโยชน์ต่อสังคมและสิ่งแวดล้อม
เพื่อกระตุ้นให้ผู้ประกอบการรายอื่นในธุรกิจได้ปฏิบัติตาม

3. สื่อสารวิสัยทัศน์ ค่านิยม พันธสัญญา กลยุทธ์
และผลการปฏิบัติงานด้านความรับผิดชอบต่อสังคมให้กับผู้มีส่วนได้เสียทุกกลุ่ม

4.
สร้างความโปร่งใสโดยมีช่องทางในการให้ผู้มีส่วนได้เสียเข้าถึงข้อมูลสำคัญที่ต้องการเพื่อสร้างความโปร่งใสให้กับองค์กร
และแสดงความคิดเห็นต่อประเด็นด้านความรับผิดชอบต่อสังคมขององค์กร

(8) การจัดทำรายงานด้านสังคมและสิ่งแวดล้อม บริษัทฯ
สนับสนุนให้ความสำคัญกับการเปิดเผยข้อมูลที่สะท้อนให้เห็นการปฏิบัติตามแนวทาง CSR
ที่กล่าวมาอย่างครบถ้วน โดยข้อมูลที่เปิดเผยนี้นอกจากจะเป็นประโยชน์ต่อผู้มีส่วนได้เสีย
(stakeholders)
ทุกฝ่ายเพื่อให้รับทราบการปฏิบัติด้านความรับผิดชอบต่อสังคมและสิ่งแวดล้อมของบริษัทฯ แล้ว
ยังช่วยในการสอบทานให้ธุรกิจของบริษัทฯ ทราบได้ว่า ได้ดำเนินการในเรื่อง CSR
ตรงกับเป้าหมายที่วางไว้

  แนวปฏิบัติ

จัดทำรายงาน เปิดเผย การดำเนินงานด้านสังคมและสิ่งแวดล้อม (CSR report)
โดยอาจระบุไว้ในรายงานประจำปี (annual report)
หรือจัดทำเป็นฉบับแยกต่างหากจากรายงานประจำปี ที่เรียกว่า รายงานความยั่งยืน
(sustainability report) ตามรูปแบบที่สากลยอมรับ และให้พนักงาน คู่ค้า คู่ธุรกิจ
ผู้ส่งมอบวัตถุดิบผู้ถือหุ้น และผู้มีส่วนได้เสียมีส่วนร่วมในกระบวนการจัดทำรายงาน
โดยครอบคลุมเนื้อหาในหัวข้อดังต่อไปนี้เป็นอย่างน้อย

- การดำเนินงานด้านธุรกิจ กล่าวถึงวิสัยทัศน์และกลยุทธ์ของธุรกิจ
ที่สะท้อนหลักการและแนวทางปฏิบัติตามหลักการ CSR โครงสร้างการกำกับดูแลกิจการที่ดี
และผลการดำเนินงาน

- การดำเนินงานด้านสิ่งแวดล้อมและความปลอดภัย
กล่าวถึงนโยบายการบริหารจัดการด้านสิ่งแวดล้อมและความปลอดภัย
กระบวนการบริหารจัดการด้านสิ่งแวดล้อมและการฟื้นฟูธรรมชาติ
กระบวนการบริหารจัดการด้านความปลอดภัย
และกระบวนการจัดการของเสียและวัสดุเหลือใช้จากกระบวนการก่อสร้างโครงการ
ลักษณะของโครงการที่อยู่อาศัยและบริการที่เป็นประโยชน์ มีคุณค่าต่อผู้บริโภค สังคมและสิ่งแวดล้อม

- การดำเนินงานด้านสังคม กล่าวถึงนโยบายการจัดการด้านแรงงานและพนักงาน
สวัสดิภาพในการทำงานของพนักงาน การพัฒนาและฝึกอบรมพนักงาน
และการส่งเสริมและพัฒนาชุมชนและสังคมโดยรอบพื้นที่ตั้งของธุรกิจทั้งในสังคมใกล้และไกล

8.6 รายงานการดำเนินงานด้านสังคมและสิ่งแวดล้อมเพื่อการดำเนินธุรกิจที่ยั่งยืน

การดำเนินงานด้านธุรกิจ

บริษัท เอสซี แอสเสท คอร์ปอเรชั่น จำกัด (มหาชน)
เป็นบริษัทอสังหาริมทรัพย์แบบครบวงจรที่ดำเนินธุรกิจพัฒนาอสังหาริมทรัพย์เพื่อขาย และให้เช่า
พร้อมธุรกิจที่ปรึกษาและบริหารงาน ที่คำนึงถึงความถูกต้องตามกฎหมาย
และมีนโยบายให้ความสำคัญต่อการปฏิบัติตามหลักการกำกับดูแลกิจการที่ดี อาทิเช่น สิทธิของผู้ถือหุ้น
การปฏิบัติต่อผู้ถือหุ้นอย่างเท่าเทียมกัน สิทธิของผู้มีส่วนได้เสีย การเปิดเผยข้อมูลและความโปร่งใส
ความรับผิดชอบของคณะกรรมการ รวมตลอดจนการเอาใจใส่ดูแลสังคมและสิ่งแวดล้อมควบคู่ไปด้วย
โดยบริษัทฯ จะให้ความสำคัญกับกระบวนการในการดำเนินธุรกิจของบริษัทฯ เป็นอย่างยิ่ง
เพราะเหตุว่าจะช่วยป้องกันมิให้เกิดผลกระทบขึ้นกับ ผู้อยู่อาศัยบริเวณรอบโครงการ
และสร้างมลพิษต่อสิ่งแวดล้อม ทั้งนี้ บริษัทฯ จะยังคงมุ่งพัฒนาและเสริมสร้างธรรมาภิบาลของบริษัทฯ
ให้ดียิ่งขึ้นต่อไป ควบคู่ไปกับเป้าหมายการเติบโตทางธุรกิจ
เพื่อสร้างคุณค่าและประโยชน์สุขแก่กิจการ ผู้มีส่วนได้เสีย สังคม สิ่งแวดล้อม
และประเทศชาติอย่างยั่งยืน

วิสัยทัศน์ในการดำเนินธุรกิจ

บริษัทฯ มีวิสัยทัศน์ในการดำเนินธุรกิจ ที่มุ่งสู่ความเป็นผู้นำในธุรกิจพัฒนาอสังหาริมทรัพย์
มุ่งเน้นในการนำนวัตกรรมและเทคโนโลยีมาใช้เพื่อการบริการที่เป็นเลิศ
มุ่งมั่นในการให้บริการเหนือความคาดหมายของลูกค้า ยึดมั่นในการดำเนินธุรกิจโดยเปิดเผย
โปร่งใส และสามารถตรวจสอบได้ เชื่อมั่นในคุณค่าของบุคคลและการทำงานเป็นทีม
และยึดมั่นในความรับผิดชอบต่อสังคม การรักษาสิ่งแวดล้อมที่ดี
และด้านความปลอดภัยของผู้อยู่อาศัยเป็นสาระสำคัญ

กลยุทธ์การดำเนินธุรกิจ

บริษัทฯ ได้กำหนดกลยุทธ์การดำเนินธุรกิจ ทั้งในด้านการนำองค์กร การวางแผนเชิงกลยุทธ์
การมุ่งเน้นลูกค้า พร้อมกับการมุ่งเน้นบุคลากร เพื่อขับเคลื่อนให้การดำเนินงานของบริษัทฯ
เป็นไปในทิศทางเดียวกัน อีกทั้งยังช่วยให้กระบวนการดำเนินงานที่สำคัญมีความสม่ำเสมอ แล
มีการพัฒนาอย่างต่อเนื่อง โดยมีเป้าหมายในการพัฒนาธุรกิจอสังหาริมทรัพย์
สร้างสรรค์ผลิตภัณฑ์ผลงานด้านที่อยู่อาศัย โดยลงทุนวิจัยและนำนวัตกรรม
รวมถึงเทคโนโลยีมาใช้ในกระบวนการดำเนินธุรกิจ
เพื่อให้เกิดความแตกต่างและสร้างความพึงพอใจให้กับลูกค้าผู้อยู่อาศัย
ซึ่งจะก่อให้เกิดความเชื่อถือของผู้บริโภคอันจะนำไปสู่การเติบโตทางธุรกิจ
ภายใต้การผสมผสานการจัดกิจกรรมบูรณาการงานด้านสังคมของชุมชนที่อยู่อาศัย
ให้เป็นชุมชนที่ดีและน่าอยู่อาศัย มีความปลอดภัยในชีวิตและทรัพย์สิน
รวมถึงจัดให้มีสภาพสิ่งแวดล้อมที่ดีไม่ก่อให้เกิดมลภาวะต่อธรรมชาติ สิ่งแวดล้อม
และให้ความสำคัญต่อผู้บริหารและพนักงานของบริษัทฯ
ซึ่งถือเป็นผู้มีส่วนได้เสียสำคัญภายในเป็นทรัพยากรมนุษย์ที่สำคัญ
เป็นหัวใจในการขับเคลื่อนการดำเนินธุรกิจไปสู่เป้าหมาย บริษัทฯ
จึงให้ความสำคัญต่อความเป็นอยู่ของพนักงาน การจ่ายค่าจ้างที่เป็นธรรม
การมีสวัสดิการรักษาพยาบาล
และการฝึกอบรมเพิ่มเติมความรู้ด้านการศึกษาเพื่อเพิ่มและสร้างศักยภาพเตรียมความพร้อมในการทำงานและการเจริญเติบโตด้านอาชีพ
ทั้งให้ความสำคัญต่อคู่ค้า ผู้มีส่วนได้เสียทุกฝ่ายให้ได้รับผลประโยชน์จากการดำเนินธุรกิจของบริษัทฯ
ด้วยความเป็นธรรมเท่าเทียมกัน

โดยบริษัทฯ เชื่อว่าการดำเนินธุรกิจโดยสุจริต เปิดเผย มีความโปร่งใส
สร้างความเป็นธรรมกับทุกฝ่าย และสามารถตรวจสอบได้
ควบคู่ไปกับความรับผิดชอบต่อผลกระทบที่เกิดขึ้นต่อสังคม
และสิ่งแวดล้อมจากการปฏิบัติและการตัดสินใจอย่างเป็นระบบ ซึ่งเริ่มตั้งแต่การป้องกัน รักษา
ปรับปรุง และพัฒนาเพื่อส่งเสริมให้เกิดนวัตกรรมใหม่
ถือเป็นแนวปฏิบัติที่เริ่มต้นจากภายในองค์กรออกไปสู่สังคมในวงกว้าง
โดยมีพื้นฐานการปฏิบัติตามกฎหมาย มีความสอดคล้องกับมาตรฐานสากล และจริยธรรมทางสังคม
และเป็นไปตามความต้องการของผู้มีส่วนได้เสียขององค์กรเป็นสำคัญ
จะก่อให้เกิดความเชื่อมั่นต่อผู้บริโภค และนำไปสู่ความเจริญเติบโตที่ยั่งยืนสืบไป

จรรยาบรรณในการประกอบธุรกิจ

เพื่อให้สอดคล้องกับวิสัยทัศน์ในการดำเนินธุรกิจ บริษัทฯ ได้กำหนดและเผยแพร่ให้กับผู้เกี่ยวข้อง
กรรมการ ผู้บริหาร และพนักงานทุกคนรับทราบ เพื่อให้ยึดถือปฏิบัติโดยเคร่งครัด อาทิเช่น
แนวปฏิบัติต่อผู้ถือหุ้น ลูกค้า พนักงาน เจ้าหนี้ คู่ค้า คู่แข่งขันทางการค้า ชุมชน สังคม สิ่งแวดล้อม
การไม่ละเมิดทรัพย์สินทางปัญญา การดูแลข้อมูลและระบบสารสนเทศ
การจัดฝึกอบรมแก่พนักงานด้านสิ่งแวดล้อม การต่อต้านการทุจริตคอร์รัปชั่นภายใน-ภายนอกบริษัทฯ
การต่อต้านการให้สินบนแก่เจ้าหน้าที่รัฐ
การสร้างจิตสำนึกของผู้บริหารและพนักงานให้ละเว้นการทุจริต
การไม่เกี่ยวข้องกับการละเมิดสิทธิมนุษยชน และการสื่อสารข้อมูลของบริษัทฯ ผ่านช่องทางสื่อต่างๆ
(โปรดดูรายละเอียดในรายงานประจำปี หัวข้อ “บทบาทของผู้มีส่วนได้เสีย” และ
“การดำเนินงานให้เป็นไปตามหลักบรรษัทภิบาลและความรับผิดชอบต่อสังคม สิ่งแวดล้อม”)

นอกจากการกำหนดจรรยาบรรณและแนวปฏิบัติในการประกอบธุรกิจที่สอดคล้องกับหลักการกำกับดูแลกิจการของบริษัทฯ
แล้ว บริษัทฯ ได้จัดกิจกรรมส่งเสริมจริยธรรมของผู้บริหารและพนักงาน ดังนี้

- กิจกรรมฟังการบรรยายธรรม สวดมนต์ นั่งสมาธิ เพื่อส่งเสริมจริยธรรมของผู้บริหารและพนักงาน

บริษัทฯ ตระหนัก และแสดงอยู่เสมอว่าการพัฒนา ส่งเสริม
และสร้างความยั่งยืนในการประกอบธุรกิจของบริษัทฯ อย่างมีธรรมาภิบาล และรับผิดชอบต่อสังคม
สิ่งแวดล้อมดีที่สุด นอกจากการกำหนดนโยบาย และแนวปฏิบัติให้ถือปฏิบัติแล้ว ผู้ปฏิบัติ ซึ่งได้แก่
กรรมการ ผู้บริหาร และพนักงาน ถือเป็นส่วนที่สำคัญมาก ที่ทำให้เป้าหมายของบริษัทฯ
ประสบความสำเร็จ บริษัทฯ จึงมุ่งเน้นพัฒนา และปลูกฝังจริยธรรมให้กับบุคลากรในองค์กร
เพื่อสร้างให้เป็นอุปนิสัยการทำงานของกรรมการ ผู้บริหาร และพนักงาน
โดยนำแนววิถีพุทธศาสนามาประกอบใช้เป็นเครื่องมือเสริมสร้าง โดยเชิญพระคณาจารย์มาเทศนา
และบรรยายธรรมร่วมกับกิจกรรม การสวดมนต์นั่งสมาธิ ปฏิบัติธรรม เป็นประจำทุกสัปดาห์
ในหัวข้อธรรมะเรื่องต่างๆ เช่น มงคลชีวิต 38 ประการ ณ อาคารชินวัตรทาวเวอร์ 3
ระหว่างเวลา 18.00-20.00 นาฬิกา รวมทั้งกิจกรรมทำบุญ และนั่งสมาธินอกสถานที่ด้วย

  ประโยชน์ที่ได้รับ

  (1) ปลุกจิตสำนึกให้กรรมการ ผู้บริหาร และพนักงาน
  ยึดมั่นในหลักปฏิบัติธรรมทางพระพุทธศาสนา หลีกเลี่ยง ละเว้นจากการทำบาป
  และการกระทำทุจริตทุกประเภท เช่น การสอนให้ยินดีกับสิ่งที่ตนเองมีอยู่
  หรือการสอนเรื่องการหาทรัพย์สินมาโดยชอบธรรม หรือไม่พูดเท็จ ไม่ข่มเหงรังแกใคร
  อันจะช่วยลดปัญหาการทุจริตประพฤติมิชอบ ไม่ทำผิดกฏหมาย ผิดประเพณี ผิดศีลธรรม
  ลดปัญหาการข่มเหงหรือคุกคามทางเพศในองค์กร
  พร้อมเสริมสร้างและปลุกจิตสำนึกของพนักงานให้มีความกล้าหาญที่จะเปิดโปงการกระทำผิด
  ประพฤติมิชอบ

  (2) ส่งเสริมให้กรรมการ ผู้บริหาร และพนักงาน ใช้ทรัพย์สินอย่างคุ้มค่า ไม่ฟุ่มเฟือย
  รู้จักทำทาน เอื้อเฟื้อเผื่อแผ่ แบ่งปัน เสียสละ ใช้เงินลงทุนอย่างถูกต้อง ถูกวิธี
  เพื่อก่อให้เกิดประโยชน์ต่อส่วนรวม อันจะช่วยให้เกิดการใช้ทรัพยากรขององค์กรอย่างมีคุณค่า
  และรู้จักให้ความช่วยเหลือบุคคลอื่นโดยความเป็นธรรมไม่ว่าจะเป็นบุคคลภายในองค์กรบริษัทฯ
  หรือบุคคลภายนอกอันสอดคล้องกับหลักธรรมาภิบาลที่จะสร้างองค์กรให้เจริญเติบโตอย่างยั่งยืน

[]

การดำเนินงานด้านสังคม

บริษัทฯ
สานต่อกิจกรรมส่งเสริมสังคมควบคู่ไปกับนโยบายการดำเนินธุรกิจด้วยการสร้างสรรค์แนวคิดการสื่อสารโครงการ
CSR (Corporate Social Responsibility) ให้เกิดการรับรู้
ที่สร้างเสริมภาพลักษณ์ให้สอดรับกับความมุ่งมั่นในการดำเนินธุรกิจตามสโลแกน “คิดด้วยรัก
ดีไซน์เพื่ออนาคต” ภายใต้การสื่อสารที่ครบครันทั้งภายในและภายนอกองค์กร คือ “SC Loves to
Share” โดยมีกิจกรรมต่างๆ ได้แก่

1)  กิจกรรมช่วยเหลือการกุศลเพื่อสังคม

  1.1 สนับสนุนโครงการห้องสมุดสีส้มต่อเนื่อง ด้วยการสร้างห้องสมุดแห่งที่ 2 ณ
  โรงเรียนบ้านคลองฝรั่ง อำเภอไทรน้อย จังหวัดนนทบุรี และพัฒนาห้องสมุดแห่งที่ 3
  ใหม่ให้มีขนาดพื้นที่ใหญ่ขึ้นเพื่อให้สอดคล้องกับขนาดเนื้อที่ของโรงเรียน ณ
  โรงเรียนละเอียดอุปถัมภ์ อำเภอดอนตูม จังหวัดนครปฐม
  เนื่องจากธุรกิจขององค์กรเป็นบริษัทพัฒนาอสังหาริมทรัพย์
  จึงต้องการนำองค์ความรู้มาช่วยพัฒนาสังคมและส่งเสริมด้านการศึกษา
  ด้วยการปรับปรุงและจัดสร้าง “ห้องสมุดสีส้ม”
  ให้เป็นแหล่งสัญลักษณ์ของการค้นคว้าและเรียนรู้อย่างยั่งยืน
  โดยโครงการดังกล่าวนี้เกิดจากการร่วมมือกันระหว่างกลุ่มผู้มีส่วนได้เสียภายในและผู้มีส่วนได้เสียภายนอก
  ได้แก่ ผู้บริหาร พนักงาน ลูกค้า (ผู้อยู่อาศัยในโครงการ) คู่ค้า ร่วมกันบริจาคสิ่งของเช่น
  หนังสือ เฟอร์นิเจอร์ อุปกรณ์กีฬา ฯลฯ โดยมีผู้เข้าร่วมกิจกรรมประมาณแห่งละ 200 คน
  และใช้งบลงทุนทั้งสองแห่งรวมทั้งสิ้นประมาณ 1,500,000 บาท (หนึ่งล้านห้าแสนบาท)

  ประโยชน์ที่ได้รับ

(1) ร่วมพัฒนาแหล่งเรียนรู้ให้กับเยาวชนและโรงเรียนที่ขาดแคลนซึ่งอยู่ใกล้ชุมชนหรือโครงการของบริษัทฯ
    เพื่อให้มีแหล่งค้นคว้าและเรียนรู้อย่างยั่งยืน

(1) พัฒนาและเสริมสร้างนิสัยรักการอ่าน
    เพื่อเสริมสร้างภูมิปัญญาให้แก่เยาวชนเพื่อจะได้เติบโตเป็นคนดีและเป็นกำลังสำคัญของประเทศชาติในอนาคต

(2) เป็นการกระตุ้นให้พนักงานเห็นประโยชน์ของการอ่านหนังสือ
    เพื่อเพิ่มศักยภาพความรู้ในการพัฒนางานของตนเอง

  []

  1.2 การบริจาคสนับสนุนมูลนิธิดวงตะวัน เพื่อซื้อเครื่องมือแพทย์
  และเพื่อประโยชน์ด้านการวิจัยให้กับโรงพยาบาลภูมิพลอดุลยเดช จำนวน 300,000 บาท
  (สามแสนบาท)

ประโยชน์ที่ได้รับ

(1) ช่วยให้โรงพยาบาลมีเครื่องมือแพทย์ที่ทันสมัย ซึ่งจะเป็นประโยชน์ต่อการวิจัยทางการแพทย์
    และดูแลรักษาประชาชนผู้เจ็บป่วยได้ทันท่วงที

(1) ทำให้เกิดความสัมพันธ์ระหว่างผู้บริจาค
    และปลุกจิตสำนึกในการให้ความช่วยเหลือต่อผู้ยากไร้และสังคม

(2) เป็นแหล่งพยาบาลรักษาพนักงานของบริษัทฯ ให้มีสุขภาพพลานามัยแข็งแรง

[]

  1.3 การบริจาคสนับสนุนมูลนิธิสากลเพื่อคนพิการ จำนวน 200,000 บาท (สองแสนบาทถ้วน)

  ประโยชน์ที่ได้รับ

เพื่อพัฒนาคุณภาพชีวิตของคนพิการ โดยสร้างความเข้มแข็งและฟื้นฟูให้มีสัมมาอาชีพ
สามารถช่วยเหลือตนเองและครอบครัวได้ไม่เป็นภาระต่อสังคม

[]

4.  การรับบริจาคโลหิตร่วมกับสภากาชาดไทย 3 เดือน/ครั้ง (ปีละ 4 ครั้ง) ณ อาคาร
    ชินวัตรทาวเวอร์ 1 และ 3

  ประโยชน์ที่ได้รับ

(1) ช่วยชีวิตผู้ป่วยที่บาดเจ็บและขาดแคลนโลหิตในการรักษา
    และปลุกจิตสำนึกในการให้ความช่วยเหลือผู้ป่วยและสังคม

(1) พนักงานมีส่วนช่วยสังคม และดูแลสุขภาพตนเองให้มีสุขภาพแข็งแรงอยู่เสมอ

  []

  1.5 โครงการแข่งขันกอล์ฟการกุศล
  เพื่อช่วยกระชับความสัมพันธ์และสนับสนุนบรรยากาศที่ดีในการเป็นพันธมิตรทางธุรกิจระหว่างผู้บริหาร
  ทีมงาน และคู่ค้า ตลอดจนให้มีส่วนร่วมช่วยเหลือสังคมและผู้ยากไร้ให้มีคุณภาพชีวิตที่ดีขึ้น
  เพื่อนำรายได้บริจาคให้แก่มูลนิธิเป็นประจำทุกปี โดยปีนี้บริษัทฯ
  ได้มอบแด่มูลนิธิศุภนิมิตแห่งประเทศไทย จำนวน 2,158,900 บาท
  (สองล้านหนึ่งแสนห้าหมื่นแปดพันเก้าร้อยบาท) เพื่อช่วยสนับสนุนโครงการ
  "มื้อเช้าเพื่อน้องท้องอิ่ม" ซึ่งได้ส่งต่อความช่วยเหลือไปยังศูนย์พัฒนาเด็กเล็ก 26 แห่งใน 3
  อำเภอ คือ อำเภอสิรินธร จังหวัดอุบลราชธานี อำเภอภูสิงห์ จังหวัดศรีสะเกศ
  และอำเภอผาขาว จังหวัดเลย 

ประโยชน์ที่ได้รับ

ช่วยเหลือเด็กผู้ด้อยโอกาสทางสังคม และก่อให้เกิดความสัมพันธ์อันดีระหว่างบริษัทฯ
กับบริษัทคู่ค้าและพันธมิตร

1.6 มอบน้ำดื่ม จำนวน 1,200 ขวด เพื่อสนับสนุนกิจกรรมวิ่งเพื่อมรดกโลก ภายใต้ชื่อ “ยูนิค
รันนิ่ง สุโขทัย ฮาล์ฟมาราธอน” ณ อุทยานประวัติศาสตร์ จังหวัดสุโขทัย

ประโยชน์ที่ได้รับ

(1) สนับสนุนอุปกรณ์สำหรับดูแลรักษาพื้นที่อุทยานประวัติศาสตร์
    เพื่อสานต่ออารยธรรมประวัติศาสตร์ให้อยู่คู่คนไทยสืบไป

(1) ส่งเสริมให้พนักงานและผู้บริหารออกกำลังกาย เพื่อให้สุขภาพแข็งแรง

1)  กิจกรรมเพื่อประโยชน์สาธารณะ

  บริษัทฯ ยังดำเนินงานด้านสังคมในเรื่องอื่นๆ โดยมีสาระสำคัญดังนี้

1.  จัดงานทำบุญตักบาตรถวายภัตตาหารเช้าพระภิกษุ จำนวน 39 รูป ทำบุญ
    ตักบาตรข้าวสารอาหารแห้ง และสรงน้ำพระเนื่องในเทศกาลสงกรานต์ ณ
    อาคารชินวัตรทาวเวอร์ 3 เพื่อช่วยสืบสานประเพณีและวัฒนธรรมไทย
    ซึ่งมีผู้เข้าร่วมกิจกรรมประมาณ 500 คน ได้แก่ ผู้เช่าอาคารทั้งชาวไทย ชาวต่างประเทศ
    อาคารเพื่อนบ้าน ผู้บริหาร พนักงาน และหน่วยงานต่างๆ บริเวณใกล้เคียงอาคาร

  ประโยชน์ที่ได้รับ

(1) ปลุกจิตสำนึกพนักงานให้ยึดมั่นในพระพุทธศาสนา

(1) สร้างความสัมพันธ์อันดีระหว่างผู้เช่าอาคาร อาคารเพื่อนบ้าน พนักงาน
    ผู้บริหารและหน่วยงานต่างๆ บริเวณใกล้เคียงอาคาร

  []

1.  ร่วมกับกลุ่มบริษัท ชิน คอร์ปอเรชั่น จำกัด (มหาชน) (ผู้เช่าอาคาร) จัดงานทำบุญตักบาตร ณ
    อาคารชินวัตรทาวเวอร์ 1 เนื่องในโอกาสวันเฉลิมพระชนมพรรษา 5 ธันวาคม 2555 และ
    12 สิงหาคม 2555

  ประโยชน์ที่ได้รับ

  ปลุกจิตสำนึกพนักงานให้ยึดมั่นในพระพุทธศาสนา และเคารพเทิดทูนสถาบันพระมหากษัตริย์

2.  จัดงานทำบุญตักบาตร 108 บาตร ตักบาตรพระประจำวันเกิด
    นิมนต์พระสงฆ์มาประพรมน้ำมนต์ให้กับพนักงานและร้านค้าพลาซ่า เนื่องในเทศกาลสงกรานต์ ณ
    อาคารชินวัตรทาวเวอร์ 2 และนำรายได้ถวายวัด จำนวน 35,000 บาท
    (สามหมื่นห้าพันบาท)

  ประโยชน์ที่ได้รับ

  ปลุกจิตสำนึกพนักงานให้ยึดมั่นในความดีงามตามหลักพระพุทธศาสนา อันเป็นหลักธรรมาภิบาลที่ดี

3.  สนับสนุนกิจกรรมของมูลนิธิไทยคม โดยอนุญาตให้ใช้พื้นที่จัดตั้งนิทรรศการฟรี บริเวณชั้น Lobby
    อาคารชินวัตรทาวเวอร์ 3 ในโครงการ “อ่านสนุกสุขใจ ได้ปัญญา”
    พร้อมให้ตั้งตู้รับบริจาคเงินสำหรับซื้อหนังสือให้เด็กที่ขาดแคลน

  ประโยชน์ที่ได้รับ

(1) ช่วยเหลือเด็กที่ขาดแคลนให้ได้รับความช่วยเหลือทางด้านการศึกษาซึ่งจะเติบโตเป็นกำลังสำคัญต่อการดำเนินธุรกิจและเป็นประโยชน์ต่อประเทศชาติ

(1) ปลุกจิตสำนึกพนักงานในการให้ความช่วยเหลือต่อผู้ยากไร้และสังคม

    1.  โครงการ “สอนถ่ายภาพเบื้องต้น” ให้แก่พนักงานและผู้เช่าอาคารชินวัตรทาวเวอร์ 3
        ที่สนใจ โดยบริษัทฯ จัดหาผู้เชี่ยวชาญมาเป็นวิทยากรทั้งภาคทฤษฎีและภาคปฏิบัติ ปีละ 2
        ครั้ง โดยไม่คิดค่าใช้จ่ายเพื่อเป็นความรู้สาธารณะ

  ประโยชน์ที่ได้รับ

(1) สามารถฝึกพนักงานนำความรู้ที่ได้ไปใช้ประกอบอาชีพสำรองในชีวิตจริงหลังเกษียณอายุการทำงานได้

(1) ก่อให้เกิดความสัมพันธ์อันดีระหว่างบริษัทฯ (ผู้ให้เช่า) และผู้เช่าอาคาร

[]

1.  เข้าเป็นสมาชิก “ชมรมหน่วยงานย่านวิภาวดีรังสิต”
    โดยได้รับแต่งตั้งเป็นหัวหน้าคณะทำงานการแก้ไขปัญหาน้ำเน่าเสียในคูระบายน้ำ
    เพื่อรักษาและดูแลสิ่งแวดล้อมบริเวณริมถนนวิภาวดีรังสิต
    ระหว่างห้าแยกลาดพร้าวจนถึงด้านหน้าสำนักงานเขตจตุจักร

  ประโยชน์ที่ได้รับ

ช่วยลดการปนเปื้อนของน้ำในคูระบายน้ำ และไม่ก่อให้เกิดมลพิษทางน้ำ

2.  ร่วมมือกับศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
    โดยติดตั้งกล้องระบบโทรทัศน์วงจรปิดเพื่อดูภาพและเสียง (CCTV) บนอาคารชินวัตรทาวเวอร์
    3 เพื่อประเมินและรายงานสภาพจราจร (Traffy) ให้ประชาชนโดยทั่วไปทราบ
    ซึ่งสามารถช่วยวางแผนการเดินทาง ตรวจสอบสภาพจราจรทั้งก่อนเดินทางและขณะเดินทาง
    เพื่อหลีกเลี่ยงความติดขัด และช่วยลดระยะเวลาและค่าใช้จ่ายในการเดินทาง ระบบ Traffy
    สามารถดูผ่าน Web Browser และผ่านโทรศัพท์เคลื่อนที่ได้
    โดยปัจจุบันยังสามารถชมภาพจากกล้อง CCTV ทั่วกรุงเทพมหานครได้อีกด้วย

  ประโยชน์ที่ได้รับ

  ลดการใช้พลังงานน้ำมันซึ่งก่อให้เกิดมลพิษทางอากาศ และช่วยประหยัดค่าใช้จ่าย

(2) กิจกรรมเพื่อช่วยเหลือพนักงาน

    1.  การมอบทุนการศึกษาบุตรพนักงาน บริษัทฯ ให้ความสำคัญกับการดูแลพนักงาน
        ที่มีรายได้น้อย ด้วยการมอบเงินช่วยเหลือทุนการศึกษาแก่บุตรพนักงาน ทุนละ 5,000
        บาท (ห้าพันบาท) โดยในปี 2555 บริษัทฯ ได้มอบทุนรวมจำนวน 12 ทุน เป็นเงิน
        60,000 บาท (หกหมื่นบาท) พร้อมทั้งมอบชุดอุปกรณ์การเรียน อุปกรณ์กีฬา
        เครื่องแบบนักเรียน เพื่อเป็นขวัญและกำลังใจ ซึ่งจัดขึ้นเป็นประจำทุกปี

ประโยชน์ที่ได้รับ

(1) ช่วยทำให้บุตรของพนักงานที่มีรายได้น้อยได้รับการสนับสนุน
    ด้านค่าใช้จ่ายเกี่ยวกับเงินการศึกษา ทำให้ได้รับการศึกษาที่ดีขึ้น

(1) สร้างขวัญและกำลังใจให้กับพนักงาน และบุตรของพนักงาน ซึ่งจะส่งผลต่อคุณภาพชีวิต
    และประสิทธิภาพในการทำงาน

  []

1.  โครงการ SC Kids ท่องโลกใต้ทะเล และเปิดโลกจินตนาการหุ่นขี้ผึ้ง ณ สยามโอเชียนเวิลด์
    ห้างสรรพสินค้าสยามพารากอน เพื่อสร้างความสัมพันธ์อันดีระหว่างบริษัทฯ พนักงาน และ
    บุตร-หลานพนักงาน ในช่วงปิดภาคเรียน รวมทั้งถือเป็นการเปิดโลกทัศน์ สร้างประสบการณ์
    ที่ไม่สามารถได้รับจากในห้องเรียน และใช้เวลาว่างให้เกิดประโยชน์ ซึ่งในปี 2555
    ที่ผ่านมาถือเป็นครั้งที่ 9 ในการจัดโครงการดังกล่าว
    โดยมีบุตร-หลานพนักงานเข้าร่วมกิจกรรม รวม 39 คน

ประโยชน์ที่ได้รับ

(1) สร้างความสัมพันธ์อันดีระหว่างบริษัทฯ พนักงาน และครอบครัวพนักงาน

(1) บุตร-หลานของพนักงานได้รับประสบการณ์ใหม่ๆ
    และใช้เวลาว่างในช่วงปิดภาคเรียนให้เกิดประโยชน์

[]

3.3 การมอบเงินสำหรับพนักงานที่เกษียณอายุ รวมถึงการให้ความรู้ในการดูแลรักษาสุขภาพ
และการใช้ชีวิตหลังเกษียณ ทั้งนี้ เมื่อพนักงานมีอายุครบเกษียณ (60 ปีบริบูรณ์) บริษัทฯ
จะมอบเงินและของขวัญเพื่อแสดงความขอบคุณที่ทำงานร่วมกับบริษัทฯ ด้วยความตั้งใจและอุตสาหะ
และจะให้คำแนะนำแก่พนักงานเกี่ยวกับการใช้ชีวิตอย่างไรให้มีความสุข
รวมทั้งการดูแลสุขภาพตนเองในเบื้องต้นภายหลังเกษียณอายุอีกด้วย

  ประโยชน์ที่ได้รับ

(1) ทำให้พนักงานที่เกษียณอายุมีเงินทุนสำหรับการดำรงชีพหรือประกอบอาชีพภายหลังออกจากงาน

(1) สร้างขวัญและกำลังใจในการทำงาน และมีความมุ่งมั่นตั้งใจทำงาน

(2) สามารถดูแลตนเองภายหลังเกษียณอายุ มีร่างกายแข็งแรง และใช้ชีวิตอย่างมีความสุข

  3.4 การตรวจสุขภาพพนักงานประจำปี บริษัทฯ ให้ความสำคัญกับสุขภาพของพนักงานเป็นอย่างยิ่ง
  โดยคาดหวังให้พนักงานทุกคนมีสุขภาพร่างกาย ที่แข็งแรง สมบูรณ์
  เพื่อเป็นการเสริมสร้างและพัฒนาคุณภาพชีวิตที่ดี ทั้งนี้ บริษัทฯ
  กำหนดให้มีการตรวจสุขภาพพนักงานปีละ 1 ครั้ง โดยในปี 2555 บริษัทฯ
  ให้พนักงานเข้ารับการตรวจสุขภาพตามแผนการตรวจที่จัดแบ่งไว้อย่างเหมาะสม ตามช่วงอายุ
  และมีพนักงานเข้าร่วมตรวจสุขภาพ จำนวน 348 คน

  ประโยชน์ที่ได้รับ

(1) ทำให้พนักงานทุกคนรับทราบถึงปัญหาสุขภาพ และสามารถดูแลรักษาได้ทันท่วงที

(1) พนักงานสามารถทำงานอย่างมีประสิทธิภาพ และได้งานที่มีคุณภาพ

  []

การดำเนินงานด้านสิ่งแวดล้อม

บริษัทฯ
ตระหนักดีว่าในการดำเนินธุรกิจอาจก่อให้เกิดผลกระทบในทางลบต่อสิ่งแวดล้อมทั้งในระดับมากและน้อย
ทั้งนี้ ในฐานะพลเมืองซึ่งอาศัยอยู่บนระบบนิเวศเดียวกัน
การดำเนินธุรกิจให้เจริญเติบโตและเพิ่มความสามารถในการแข่งขันได้อย่างยั่งยืน บริษัทฯ
จึงต้องส่งเสริม ดูแลธรรมชาติ สิ่งแวดล้อม และความหลากหลายทางชีวภาพ
ให้เชื่อมโยงกับการดำเนินธุรกิจ ด้วยเหตุดังกล่าวนี้เองบริษัทฯ
จึงได้พัฒนาธุรกิจควบคู่กับการจัดการด้านสิ่งแวดล้อมอย่างต่อเนื่องด้วยการเลือกใช้วัตถุดิบที่มีผลกระทบต่อระบบนิเวศน้อยที่สุด
และควบคุมระมัดระวังให้มีการใช้ทรัพยากรอย่างคุ้มค่า
เพื่อลดผลกระทบจากการเกิดมลภาวะในกระบวนการผลิต พร้อมสร้างนวัตกรรมใหม่ๆ
เพื่อช่วยลดการใช้พลังงาน และค่าใช้จ่ายต่างๆ ดังนี้

1)  การตรวจวัดคุณภาพน้ำทิ้งเพื่อรักษาสิ่งแวดล้อม

เพื่อมิให้เกิดมลภาวะต่อผู้อยู่อาศัยภายในโครงการ ตลอดจนชุมชนบริเวณใกล้เคียง
และสภาพแวดล้อมโดยรวม บริษัทฯ
จึงได้ดำเนินการตรวจวัดคุณภาพน้ำทิ้งในโครงการที่อยู่อาศัยของบริษัทฯ
เพื่อทราบค่ามาตรฐานน้ำทิ้งของโครงการต่างๆ โดยได้ดำเนินการดังนี้

1.1 ตรวจวัดคุณภาพน้ำทิ้งในโครงการต่างๆ ของบริษัทฯ ทั้งแนวราบและแนวสูงประจำปี 2555
โดยบริษัทฯ ได้มอบหมายให้บริษัท ที เอส กรีน จำกัด เป็นผู้ดำเนินการ
ซึ่งผลการตรวจวัดพบว่าดัชนีคุณภาพน้ำทิ้งที่ตรวจวิเคราะห์มีค่าอยู่ในเกณฑ์มาตรฐานตามประกาศกระทรวงทรัพยากรธรรมชาติและสิ่งแวดล้อม
เรื่อง กำหนดมาตรฐานควบคุมการระบายน้ำทิ้งจากอาคาร บางประเภทและบางขนาด (แบ่งเป็น
ประเภท ก หมายถึง อาคารชุดที่มีจำนวนห้องสำหรับใช้เป็น ที่อยู่อาศัยรวมกันทุกชั้นของอาคาร
หรือกลุ่มของอาคารตั้งแต่ 500 ห้องนอนขึ้นไป และประเภท ข หมายถึง
อาคารชุดที่มีจำนวนห้องสำหรับใช้เป็นที่อยู่อาศัยรวมกันทุกชั้นของอาคาร หรือกลุ่มของอาคารตั้งแต่
100 ห้องนอน แต่ไม่ถึง 500 ห้องนอน) และเรื่อง
กำหนดมาตรฐานควบคุมการระบายน้ำทิ้งจากที่ดินจัดสรรที่รังวัดแบ่งเป็นแปลงย่อยเพื่อจำหน่ายเกินกว่า
100 แปลง ขึ้นไป แต่ไม่เกิน 500 แปลง โดยได้ดำเนินการตรวจวัดคุณภาพน้ำทิ้งในโครงการต่างๆ
ให้มีความสะอาดอยู่ในระดับมาตรฐาน ดังนี้

(1) โครงการแกรนด์ บางกอก บูเลอวาร์ด สาทร-ราชพฤกษ์

  (บ้านเดี่ยว จำนวน 51 หลัง)

(2) โครงการบางกอก บูเลอวาร์ด วิสต้า อเวนิว เพชรเกษม 81

  (บ้านเดี่ยว จำนวน 92 หลัง)

(3) โครงการวิสต้า วันเอทโอ รัชวิภา

  (บ้านแถว จำนวน 116 หลัง)

(4) โครงการบางกอก บูเลอวาร์ด เกษตร-นวมินทร์

  (บ้านเดี่ยว จำนวน 74 หลัง)

(5) โครงการบางกอก บูเลอวาร์ด รัชดา-รามอินทรา

  (บ้านเดี่ยว จำนวน 92 หลัง)

(6) โครงการแกรนด์ บางกอก บูเลอวาร์ด วิภาวดี

  (บ้านเดี่ยว จำนวน 41 หลัง)

(7) โครงการไลฟ์ บางกอก บูเลอวาร์ด รามอินทรา 23

  (บ้านเดี่ยว จำนวน 179 หลัง)

  ประโยชน์ที่ได้รับ

(1) ทำให้น้ำทิ้งมีค่าความสะอาดอยู่ในเกณฑ์มาตรฐานน้ำทิ้งที่กำหนดไว้

(1) ช่วยป้องกันและลดการปนเปื้อนของแหล่งน้ำ และมลพิษทางน้ำ

1)  การออกแบบบ้านที่ช่วยในการประหยัดพลังงานโดยไม่ทำลายธรรมชาติ

ในทุกโครงการที่อยู่อาศัยของบริษัทฯ จะมีการวางแผน จัดการ
และควบคุมในทุกกระบวนการผลิตเพื่อมิให้เกิดมลภาวะต่อชุมชนบริเวณใกล้เคียง และสิ่งแวดล้อม
รวมทั้งมีการสำรวจพื้นที่ดิน และจัดวางแปลนบ้านให้สอดคล้องกับสภาวะแวดล้อมของพื้นที่
โดยการออกแบบบ้านให้เข้ากับธรรมชาติ
และเลือกใช้วัสดุรวมทั้งวิธีการก่อสร้างที่ช่วยประหยัดพลังงานไฟฟ้า ค่าใช้จ่ายต่างๆ
และลดภาวะโลกร้อน โดยได้ดำเนินการ ดังนี้

  2.1 ฝ้าชายคามีช่องระบายอากาศ โดยการเจาะช่องระบายอากาศรอบบ้าน
  ซึ่งหลักการทำงานของระบบนี้ คือ
  ต้องอาศัยลมธรรมชาติที่พัดเข้ามาไม่ว่าจะเป็นด้านทิศเหนือและทิศใต้ก็ตาม
  และเมื่อลมปะทะผนังอาคารใต้ชายคา
  ความเร็วของลมจะเปลี่ยนเป็นแรงกดดันอากาศสูงทางด้านที่ลมปะทะ ส่วนด้านที่ลม
  ไม่ปะทะฝั่งตรงข้ามอากาศด้านนั้นจะเปลี่ยนเป็นอากาศความกดดันต่ำ
  ด้วยแรงกดดันอากาศที่แตกต่างกันนี้จะทำให้เกิดการเคลื่อนตัวของอากาศระหว่างผนังบ้านทั้งสองฝั่ง
  ทำให้อากาศไหลเข้าไปใต้หลังคา ผ่านจากด้านหนึ่งไปอีกด้านหนึ่ง
  อากาศเย็นด้านนอกจะเข้าไปแทนที่อากาศร้อนใต้หลังคา
  ผลคือเกิดการลดความร้อนใต้หลังคาโดยการแลกเปลี่ยนอากาศ

  []

  2.2 กระจกเขียวตัดแสงหนา 6 มิลลิเมตร
  ช่วยลดความเข้มและความร้อนของแสงที่จะเข้ามาภายในเมื่อเปรียบเทียบกับกระจกใส
  และกรองรังสีอัลตร้าไวโอเลตและสะท้อนความร้อนได้ 35%-50%
  ทำให้ลดความร้อนภายในบ้านและช่วยลดการใช้เครื่องปรับอากาศ

  []

  2.3 ปั๊มน้ำแรงดันคงที่
  จะมีแรงดันอากาศที่จะทำงานร่วมกับสวิทแรงดันคงที่ทำให้ไม่ค่อยมีปัญหาเกี่ยวกับอากาศในถังที่จะต้องไล่น้ำไล่อากาศ
  ปั๊มน้ำแรงดันคงที่จึงเหมาะเป็นพิเศษกับปั๊มที่ต้องสูบน้ำที่มีแรงดัน ซึ่งจะช่วยประหยัดค่าไฟฟ้าถึง
  40% เมื่อเปรียบเทียบกับปั๊มน้ำรุ่นธรรมดา

ประโยชน์ที่ได้รับจากข้อ 2.1-2.3

(1) ลดการใช้พลังงานไฟฟ้า และช่วยประหยัดค่าใช้จ่าย

(1) ลดมลพิษทางอากาศซึ่งเกิดจากการใช้เครื่องปรับอากาศ และช่วยลดภาวะโลกร้อน

(2) นำนวัตกรรมใหม่ๆ มาใช้กับโครงการของบริษัทฯ และสามารถสร้างเป็นจุดขาย

  []

3) การใช้เทคโนโลยีเพื่อลดการใช้สารเคมีและลดการใช้พลังงานไฟฟ้า

3.1 เปลี่ยนระบบของเครื่องเป่ามือแบบลมร้อนเป็นลมเย็น จำนวน 38 เครื่อง ณ
สำนักงานใหญ่ของบริษัทฯ อาคารชินวัตรทาวเวอร์ 3 เพื่อลดการใช้พลังงานไฟฟ้า
โดยไม่ใช้ลมร้อนที่สิ้นเปลืองกระแสไฟฟ้า และสามารถลดการใช้กระดาษเช็ดมืออย่างน้อย 5,000
แผ่นต่อเดือนต่อเครื่อง เนื่องจากเมื่อมีพัดลมเป่ามือจึงไม่ต้องใช้กระดาษเพื่อเช็ดมือให้แห้ง
ซึ่งหากใช้กระดาษเช็ดมือปกติ จะมีปริมาณการใช้ต่อจุดต่อชั้นประมาณ 5,000 แผ่นต่อเดือน
รวมทั้งทำให้สภาพแวดล้อมดีขึ้น เนื่องจากลดปริมาณขยะกระดาษ
และยังทำให้ค่าใช้จ่ายของกระดาษเช็ดมือลดลงประมาณเดือนละ 34,200 บาท
(สามหมื่นสี่พันสองร้อยบาท)

ประโยชน์ที่ได้รับ

(1) ลดการใช้พลังงานไฟฟ้า และช่วยประหยัดค่าใช้จ่าย

(1) ลดงบประมาณของประเทศในการกำจัดขยะ และสามารถลดการตัดต้นไม้มาทำกระดาษ
    ประหยัดการใช้ทรัพยากรธรรมชาติได้

3.2 ติดตั้งระบบ Synergy สำหรับการทำงานของหอผึ่ง ณ อาคารชินวัตรทาวเวอร์ 3
โดยยกเลิกการใช้งานระบบบำบัดน้ำเติมที่หอผึ่ง และยกเลิกการใช้สารเคมี
ในการบำบัดน้ำและดำเนินการดูแลตรวจสอบระบบทุกเดือน ซึ่งสามารถลดการใช้สารเคมีได้ 1,000
กิโลกรัมต่อปี และลดค่าไฟฟ้าได้ 50,000 บาท (ห้าหมื่นบาทถ้วน) ต่อปี

ประโยชน์ที่ได้รับ

  ลดการใช้สารเคมี และลดการใช้พลังงานไฟฟ้า

  []

  3.3 นำหัวเชื้อจุลินทรีย์ (Effective Microorganisms หรือ EM)
  มาหมักเพื่อผลิตน้ำยาชีวภาพใช้เอง ซึ่งสามารถทดแทนการใช้จุลินทรีย์ผงได้ คือ
  ยกเลิกการสั่งจุลินทรีย์ผงมาใช้ซึ่งช่วยประหยัดเงินประมาณ 8,400 บาท (แปดพันสี่ร้อยบาท)
  ต่อปี และทำให้คุณภาพน้ำเสียที่ปล่อยออกจากอาคารชินวัตรทาวเวอร์ 1
  ได้มาตรฐานและไม่มีกลิ่นเหม็น

ประโยชน์ที่ได้รับ

(1) ทำให้น้ำเสียที่ปล่อยสู่สาธารณะได้มาตรฐาน ไม่ก่อให้เกิดมลภาวะทางน้ำ
    และไม่ส่งกลิ่นเหม็นรบกวนพื้นที่การอยู่อาศัยของบุคคลอื่น

(1) []ช่วยประหยัดค่าใช้จ่ายและไม่เป็นอันตรายต่อสุขภาพของพนักงาน

  3.4 ล้างบ่อบำบัดน้ำเสียทั้งหมด ณ อาคารชินวัตรทาวเวอร์ 2 เพื่อกำจัดสิ่งปฏิกูลที่ตกตระกอน
  โดยเติมน้ำหมักชีวภาพซึ่งได้รับจากกรุงเทพมหานคร ครั้งละ 150 ลิตร ทุก 6 เดือน

ประโยชน์ที่ได้รับ

  ทำให้น้ำเสียที่ปล่อยสู่สาธารณะได้มาตรฐาน ไม่ก่อให้เกิดมลภาวะทางน้ำ
  และไม่ส่งกลิ่นเหม็นรบกวนพื้นที่การอยู่อาศัยของบุคคลอื่น

  3.5 จัดกิจกรรมคัดแยกขยะเพื่อสิ่งแวดล้อม “รักษ์โลก...รวมใจ Recycle” ณ
  อาคารชินวัตรทาวเวอร์ 3 โดยจัดนิทรรศการ และรณรงค์ให้พนักงาน ผู้เช่า
  และประชาชนผู้มาติดต่อทราบถึงการช่วยลดมลภาวะเป็นพิษให้กับสิ่งแวดล้อมได้ด้วยวิธีการคัดแยกขยะก่อนทิ้ง
  ซึ่งมีรูปแบบกิจกรรม ดังนี้

  3.5.1 จัดถังขยะแยกเป็น 4 ประเภท ได้แก่ ขยะทั่วไป พลาสติกและแก้ว กระดาษ
  และกระป๋อง เพื่อคัดแยกก่อนทิ้ง โดยตั้งไว้ในพื้นที่ส่วนกลาง และทุกชั้นของอาคาร

  3.5.2 รับสมัครสมาชิกของโครงการเพื่อนำขยะรีไซเคิลมาขายทุกวันพุธ
  และรับเงินสมทบพิเศษจากบริษัทฯ อีก 20%

  3.5.3 จัดกิจกรรมกระตุ้นโครงการทุก 2 เดือน ที่บริเวณชั้นล่างของอาคาร

ประโยชน์ที่ได้รับ

(1) ลดการปนเปื้อนของขยะที่นำไปทิ้ง เพื่อสามารถนำกลับมาใช้ใหม่แบบ Reuse
    รวมทั้งยังสามารถใช้เป็นวัสดุหมุนเวียน ภายหลังจากผ่านกระบวนการรีไซเคิล (Recycle)

(1) ทำให้สภาพแวดล้อมดีขึ้น ลดงบประมาณของประเทศในการกำจัดขยะ
    และสามารถประหยัดการใช้ทรัพยากรธรรมชาติได้

(2) ประหยัดเวลาในการคัดแยกขยะก่อนนำไปทิ้งเนื่องจากผ่านการคัดแยกเบื้องต้นแล้วโดยผู้ใช้อาคาร

  []

  3.6 จัดกิจกรรมคัดแยกหลอดไฟฟ้าจากขยะทั่วไป ณ อาคารชินวัตรทาวเวอร์ 2 และ 3
  เพื่อช่วยลดสารพิษซึ่งเกิดจากสารเคมีในหลอดไฟ โดยคัดแยกได้ประมาณ 6,000 หลอดต่อปี

ประโยชน์ที่ได้รับ

(1) ลดมลพิษทางอากาศ

(1) ทำให้สภาพแวดล้อมดีขึ้น ลดงบประมาณของประเทศในการกำจัดขยะ

(2) ประหยัดเวลาในการคัดแยกขยะก่อนนำไปทิ้งเนื่องจากผ่านการคัดแยกเบื้องต้นแล้วโดยผู้ใช้อาคาร

3.7 การติดตั้งอุปกรณ์ผลิตก๊าซ Ozone ณ ห้อง Auditorium อาคารชินวัตรทาวเวอร์ 3
เพื่อกำจัดเชื้อโรค ลดกลิ่นอับ และเพิ่มความสดชื่น
โดยติดตั้งอุปกรณ์ผลิตก๊าซโอโซนให้ทำงานไปพร้อมกับเครื่องปรับอากาศ
ซึ่งจะเดินเครื่องในเวลากลางคืนเพื่อกำจัดเชื้อราในพื้นที่ทดแทนการเปิดแอร์
ซึ่งสามารถลดความชื้นและประหยัดพลังงานได้ 36,000 หน่วย ต่อปี ประหยัดค่าใช้จ่าย 100,000
บาท (หนึ่งแสนบาท) ต่อปี

[]

3.8 ส่งเสริมให้ลูกค้าติดตั้งสวิทซ์ไฟกระตุกตามโต๊ะทำงาน
โดยจัดทำสวิทซ์ไฟกระตุกเชื่อมต่อกับหลอดไฟฟ้าเหนือโต๊ะทำงานของพนักงาน
โดยให้มีสายเชือกห้อยลงมาเพื่อพนักงานสามารถกระตุกเชือกเพื่อเปิด-ปิด ไฟฟ้าได้ตามที่ต้องการ
ซึ่งได้ติดตั้งตามชั้นต่างๆ ได้แก่ ชั้น 8 จำนวน 30 โคม (60 หลอด) ชั้น 20 จำนวน 92 โคม
(184 หลอด) และชั้น 22 จำนวน 110 โคม (220 หลอด) เพื่อรณรงค์ให้ช่วยประหยัดพลังงาน
รวมทั้งติดโปสเตอร์เรื่องการประหยัดพลังงานที่บอร์ดประชาสัมพันธ์ และลิฟท์ ณ
อาคารชินวัตรทาวเวอร์ 3 ซึ่งสามารถช่วยประหยัดพลังงานไฟฟ้าได้ 41,800 บาท
(สี่หมื่นหนึ่งพันแปดร้อยบาท) ต่อปี

[]

  3.9 ปิดไฟรอบอาคารชินวัตรทาวเวอร์ 2 ในบริเวณที่ไม่จำเป็น เป็นเวลา 3 ชั่วโมงต่อวัน
  ระหว่างเวลา 19.00-21.00 น. เพื่อช่วยประหยัดพลังงานและลดภาวะโลกร้อน
  ซึ่งสามารถประหยัดพลังงานไฟฟ้าได้ 3,000 บาท (สามพันบาท) ต่อปี

3.10 การเปลี่ยน Variable Speed Drive (VSD) เป็นอุปกรณ์แปลงสัญญาณไฟฟ้า
เพื่อสั่งงานให้มอเตอร์ไฟฟ้าทำงานตามสภาวะความจำเป็น
โดยติดตั้งควบคู่กับตู้ไฟฟ้าควบคุมเพื่อเพิ่มประสิทธิภาพ ณ อาคารชินวัตรทาวเวอร์ 3
ซึ่งสามารถประหยัดพลังงานไฟฟ้าได้ 40,000 หน่วย ต่อปี ประหยัดค่าใช้จ่าย 120,000 บาท
(หนึ่งแสนสองหมื่นบาท) ต่อปี

3.11 การเปลี่ยนแผงกรองฝุ่น (Filter) ของเครื่องปรับอากาศอาคารชินวัตรทาวเวอร์ 3 ใหม่
ซึ่งมีประสิทธิภาพดีกว่าแผงกรองทั่วไป 3 เท่า และสามารถกักเก็บฝุ่นได้ 400 กิโลกรัม ต่อปี
ประหยัดค่าใช้จ่าย 100,000 บาท (หนึ่งแสนบาท) ต่อปี

[]

3.12 การบริหารจัดการพลังงานด้วยโปรแกรมสำเร็จรูป ระบบ Building Automation
System (BAS) ณ อาคารชินวัตรทาวเวอร์ 3 ซึ่งเป็นโปรแกรมที่สามารถรวบรวมข้อมูล
ประมวลผล และสั่งการให้เครื่องจักรและอุปกรณ์ต่างๆ ที่ทำงานอยู่ให้มีการใช้พลังงานอย่างคุ้มค่า
รวดเร็ว บริหารจัดการได้ครอบคลุม ซึ่งสามารถประหยัดพลังงานได้ 147,800 หน่วย ต่อปี
ประหยัดค่าใช้จ่าย 500,000 บาท (ห้าแสนบาท) ต่อปี

ประโยชน์ที่ได้รับจากข้อ 3.7-3.12

(1) ลดการใช้พลังงานไฟฟ้า และช่วยประหยัดค่าใช้จ่าย

(1) ลดภาวะโลกร้อน

  4) การอนุรักษ์ทรัพยากรธรรมชาติ

  บริษัทฯ เล็งเห็นและให้ความสำคัญกับพนักงานเนื่องจากถือเป็นผู้มีส่วน ได้เสียสำคัญภายใน ดังนั้น
  จึงได้จัดกิจกรรมเพื่อสร้างความสัมพันธ์อันดีระหว่างบริษัทฯ กับพนักงาน
  และระหว่างพนักงานในแต่ละหน่วยงาน เพื่อให้เกิดความสามัคคี มีความผูกพัน
  ก่อให้เกิดความร่วมมือในการทำงานได้เป็นอย่างดี บริษัทฯ
  จึงจัดให้พนักงานที่มีวันคล้ายวันเกิดในเดือนเดียวกัน มาพบปะ
  และทำกิจกรรมร่วมกันเป็นประจำอย่างต่อเนื่อง ในปี 2555 นี้ถือเป็นปีที่ 5 ในการจัดกิจกรรม
  และถือเป็นการนำนโยบาย CSR (Corporate Social Responsibility) ของบริษัทฯ
  ในการอนุรักษ์ทรัพยากรธรรมชาติมาขยายผล สร้างจิตอาสาในนามของพนักงานบริษัทฯ
  ปลุกจิตสำนึกต่อการอนุรักษ์ทรัพยากรธรรมชาติในรูปแบบต่างๆ โดยได้ดำเนินการ ดังนี้

  4.1 โครงการสร้างฝายชะลอน้ำ ณ เขื่อนแก่งกระจาน อำเภอท่ายาง จังหวัดเพชรบุรี
  โดยบริษัทฯ ได้ประชาสัมพันธ์เชิญชวนพนักงานจิตอาสาที่มีวันคล้ายวันเกิด
  ในเดือนเดียวกันมาเข้าร่วมกิจกรรม ซึ่งโครงการดังกล่าวนี้บริษัทฯ
  ได้ดำเนินการเป็นประจำอย่างต่อเนื่อง
  เพราะถือเป็นการนำแนวปฏิบัติด้านการดูแลรักษาสิ่งแวดล้อมของบริษัทฯ มาขยายผล
  โดยส่งเสริมให้มีการช่วยกันดูแลป้องกัน ฟื้นฟูสภาพแวดล้อมทางธรรมชาติ
  มีจิตสำนึกรักษาสิ่งแวดล้อม เพื่อป้องกันอุทกภัย-น้ำป่าไหลหลาก ช่วยฟื้นฟูสภาพป่าไม้ให้กลับฟื้นคืน
  อยู่ในสภาพที่สมบูรณ์ยิ่งขึ้น ช่วยรักษาระบบนิเวศให้คงอยู่ต่อไป
  รวมทั้งยังเป็นการสร้างความสัมพันธ์อันดีระหว่างบริษัทฯ กับพนักงาน
  และระหว่างพนักงานในแต่ละหน่วยงาน ทำให้เกิดความสามัคคี
  ความร่วมมือในการทำงานได้เป็นอย่างดี ในปี 2555 บริษัทฯ จัดกิจกรรมดังกล่าวรวมทั้งสิ้น 6
  ครั้ง โดยสร้างฝายชะลอน้ำรวม 12 ฝาย มีพนักงานเข้าร่วมประมาณ 170 คน
  และมีค่าใช้จ่ายรวมทั้งสิ้น 177,300 บาท (หนึ่งแสนเจ็ดหมื่นเจ็ดพันสามร้อยบาท)

  ประโยชน์ที่ได้รับ

(1) ทรัพยากรธรรมชาติได้รับการดูแลเอาใจใส่ และอนุรักษ์ให้คงอยู่อย่างยั่งยืน

(1) ปลุกจิตสำนึกในการดูแลรักษาธรรมชาติสิ่งแวดล้อม

(2) พนักงานรู้สึกผูกพัน มีความสัมพันธ์อันดีกับองค์กร และส่งเสริมภาพลักษณ์ให้แก่บริษัทฯ
    โดยทางอ้อม

  []

การดำเนินงานด้านความปลอดภัย

บริษัทฯ คำนึงถึงความปลอดภัยในร่างกาย ชีวิต และทรัพย์สิน ของพนักงาน ลูกค้า
ผู้ใช้บริการภายในอาคาร ตลอดจนประชาชนโดยทั่วไป โดยได้ดำเนินการ ดังนี้

1)  ติดตั้งกล้องระบบโทรทัศน์วงจรปิดเพื่อดูภาพและเสียง (CCTV)
    ผ่านทางโทรศัพท์มือถือที่สำนักงานขายของโครงการต่างๆ ที่ยังเปิดขายอยู่ ซึ่งปัจจุบันบริษัทฯ
    ได้นำระบบดังกล่าวนี้มาติดตั้งที่โครงการ กรานาด้า ปิ่นเกล้า
    ซึ่งเป็นโครงการบ้านเดี่ยวของบริษัทฯ

ประโยชน์ที่ได้รับ

ทำให้เกิดความปลอดภัยต่อชีวิต และทรัพย์สินของผู้อยู่อาศัยในโครงการ

2) จัดพนักงานตรวจตราพื้นที่ภายในอาคารและบริเวณรอบอาคารชินวัตรทาวเวอร์ 3 ตลอด 24
ชั่วโมง โดยให้พนักงานเดินตรวจตราพื้นที่ภายในอาคารและรอบอาคารทุกๆ ชั่วโมง

ประโยชน์ที่ได้รับ

ป้องกันมิให้เกิดปัญหาอาชญากรรม และการโจรกรรมภายในอาคาร
ซึ่งจะทำให้เกิดความปลอดภัยต่อชีวิต และทรัพย์สินของพนักงาน ผู้บริหาร ผู้เช่าอาคาร
และผู้มาติดต่อ

3) พนักงานรักษาความปลอดภัยและแม่บ้านทุกคนที่บริษัทฯ
คัดเลือกเข้ามาทำงานจะต้องไม่มีประวัติเกี่ยวข้องกับยาเสพติด
และตลอดระยะเวลาในการทำงานต้องให้ความร่วมมือกับเจ้าพนักงานตำรวจในท้องที่และเจ้าพนักงานตำรวจปราบปราบยาเสพติด
โดยตรวจปัสสาวะเพื่อหาสารเสพติด เดือนละ 1-2 ครั้ง

ประโยชน์ที่ได้รับ

ทำให้เกิดความปลอดภัยต่อชีวิต และทรัพย์สินของพนักงาน ผู้บริหาร ผู้เช่าอาคาร และผู้มาติดต่อ
ให้ห่างไกลจากภัยอันอาจจะเกิดขึ้นจากผู้เสพยาเสพติด

  4) จัดอบรมความรู้ “การดับเพลิงขั้นต้น” โดยบริษัทฯ
  จัดหาผู้เชี่ยวชาญที่ได้รับใบอนุญาตจากภาครัฐให้อบรมความรู้เกี่ยวกับประเภทของวัสดุติดไฟ
  และการใช้ถังดับเพลิงเพื่อดับไฟจริง ให้แก่พนักงาน และผู้เช่าอาคารชินวัตรทาวเวอร์ 1-3 ปีละ
  1 ครั้ง โดยไม่คิดค่าใช้จ่าย เพื่อเป็นความรู้สาธารณะ

ประโยชน์ที่ได้รับ

  เป็นการเสริมสร้างความรู้ด้านมาตรการรักษาความปลอดภัยเบื้องต้นให้แก่พนักงาน
  และผู้เช่าอาคาร เพื่อให้สามารถใช้อุปกรณ์การดับเพลิงขั้นต้นกรณีเกิดอัคคีภัยขึ้น
  เพื่อก่อให้เกิดความปลอดภัยในชีวิตตนเองและผู้อื่น

  []

5) กิจกรรมซ้อมอพยพหนีไฟ ณ อาคารชินวัตรทาวเวอร์ 1-3 โดยบริษัทฯ
ได้จัดกิจกรรมดังกล่าวปีละ 1 ครั้ง
เพื่อให้ความรู้แก่พนักงานและผู้เช่าซึ่งอยู่ในอาคารให้ทราบถึงแนวทาง
วิธีการป้องกันภัยตนเองเบื้องต้น และให้ทราบเส้นทางการหนีไฟ เพื่อหลบเลี่ยงจากควันไฟ
และอพยพออกจากอาคารอย่างเป็นระเบียบ ปลอดภัย ไม่ตื่นตระหนก
รวมทั้งเพื่อเป็นการเตรียมความพร้อมหากเกิดเหตุการณ์จริงขึ้น

ประโยชน์ที่ได้รับ

  ทำให้เกิดความปลอดภัยต่อชีวิต และทรัพย์สิน ของพนักงาน ผู้บริหาร และผู้เช่าอาคาร
  ให้สามารถทราบถึงแนวทาง วิธีการ และเส้นทางในการหลบหนีหากเกิดอัคคีภัยในอาคาร

  []

การดำเนินการอื่นๆ

1) จัดทำสื่อประชาสัมพันธ์ “ST3…News” โดยจัดทำเป็นโปสเตอร์
เพื่อให้ทราบวิธีการประหยัดพลังงาน และข่าวกิจกรรมของอาคารทุกเดือนๆ ละ 1 ครั้ง

  ประโยชน์ที่ได้รับ

ลดการใช้พลังงานไฟฟ้า และช่วยประหยัดค่าใช้จ่าย

2) ร่วมมือกับชมรมวิภาวดี ในการจัดการด้านภูมิทัศน์บริเวณทางเท้าด้านหน้าอาคารชินวัตรทาวเวอร์
3 โดยปลูกต้นไม้ จัดสวน ตลอดความยาว 70 เมตร

  ประโยชน์ที่ได้รับ

  ก่อให้เกิดความสวยงาม และอำนวยความสะดวกให้แก่ผู้ใช้เส้นทาง

3) บริการน้ำดื่มส่วนกลางภายในอาคารชินวัตรทาวเวอร์ 3 โดยบริษัทฯ
ดำเนินการผลิตและส่งตรวจสอบให้ได้คุณภาพตามมาตรฐาน ซึ่งสามารถลดค่าใช้จ่ายต่างๆ เช่น
ค่าสั่งซื้อน้ำดื่ม ค่าขนส่ง จึงทำให้ประหยัดค่าใช้จ่ายได้ 1,500,000 บาท (หนึ่งล้านห้าแสนบาท)
ต่อปี

  ประโยชน์ที่ได้รับ

(1) อำนวยความสะดวกให้แก่พนักงาน ผู้เช่า ลูกค้า และบุคคลอื่นๆ ในอาคาร

  (2) ลดการใช้พลังงานน้ำมัน และช่วยประหยัดค่าใช้จ่าย

  []

8.7 บุคลากร

จำนวนพนักงาน

  (หน่วย : คน)

  ------------------ -------------------------- --------------------------
  ลำดับ               สายงาน                     31 ธันวาคม 2555

  1.                 ด้านปฏิบัติการ                 441

  2.                 ด้านการเงิน                  195

                     รวม                        636
  ------------------ -------------------------- --------------------------

โดยมีค่าตอบแทนของบุคลากรของบริษัทฯและบริษัทย่อยประกอบด้วย เงินเดือน โบนัส
และเงินสมทบกองทุนสำรองเลี้ยงชีพ และผลตอบแทนอื่น รวมทั้งสิ้น 306.87 ล้านบาท

บริษัทมีนโยบาย และเล็งเห็นถึงความสำคัญต่อการพัฒนาศักยภาพบุคลากรในทุกระดับ

บริษัทจัดให้มีการพัฒนาบุคลากรทุกระดับอย่างต่อเนื่อง ตามแนวทางการพัฒนาสมรรถนะบุคลากร

( Competency )ให้สอดคล้องกับการดำเนินธุรกิจ ด้วยเนื้อหาหลักสูตรด้านการบริหารจัดการ
และการปฏิบัติงาน เพื่อให้เป็นไปตามนโยบายและแผนงานเชิงกลยุทธ์ของบริษัท
ตลอดจนเสริมสร้างทักษะ ความสามารถของผู้บริหารและพนักงาน
สามารถนำองค์ความรู้มาประยุกต์ใช้ในการปฏิบัติงานให้เกิดประสิทธิภาพสูงสุด

1.  การพัฒนาการบริหารจัดการ ( Management Development )

บริษัทได้จัดหลักสูตรเพื่อเตรียมความพร้อมต่อการบริหารจัดการให้กับผู้บริหาร-ผู้จัดการตั้งแต่ระดับหัวหน้างานขึ้นไป
ให้สอดคล้องกับการดำเนินธุรกิจของบริษัท
ภายใต้บริบทและสภาวการณ์ที่เปลี่ยนแปลงอย่างรวดเร็วในปัจจุบันโดยจัดให้มีการสัมมนาในหลักสูตรต่าง
ๆ เช่น

-   หลักสูตร Leadership : Great Leaders , Great Teams , Great Results
    เป็นหลักสูตรที่จัดขึ้นสำหรับผู้บริหาร และผู้จัดการ
    เพื่อสร้างความเข้าใจถึงกรอบแนวคิดแบบองค์รวม และภารกิจหลักของผู้นำ 4 ประการ ได้แก่
    การสร้างความไว้วางใจ , การสร้างพันธกิจที่ชัดเจน , การสร้างระบบที่สอดคล้อง
    และการปลดปล่อยศักยภาพของคน
    สามารถผลักดันทีมงานให้สามารถปฏิบัติงานได้อย่างเต็มความสามารถ
    สร้างผลงานให้เป็นไปตามเป้าหมาย

-   หลักสูตร Smart Professional Image Program เพื่อเสริมสร้างทักษะการสื่อสาร
    และบุคลิกภาพให้กับผู้บริหาร ในฐานะตัวแทนของบริษัทสำหรับการนำเสนอในสถานการณ์ต่าง ๆ
    อย่างมืออาชีพ สามารถสร้างความน่าเชื่อถือต่อลูกค้า พันธมิตรทางธุรกิจ
    ตลอดจนการถ่ายทอดบทบาท ภารกิจ ลงสู่ทีมงานได้อย่างมีประสิทธิภาพ
    สร้างความเป็นมืออาชีพ สะท้อนภาพลักษณ์ที่ดีต่อบริษัท

-   หลักสูตร Speech Power Program เป็นหลักสูตรที่จัดขึ้นสำหรับผู้บริหาร
    เพื่อเสริมสร้างบุคลิกภาพ และภาพลักษณ์ให้มีความน่าเชื่อถือ
    สะท้อนความเป็นมืออาชีพในฐานะตัวแทนของคนทั้งองค์กรต่อหน้าสาธารณชน
    ผ่านการสื่อสารด้วยการปรากฏตัว การแสดงความคิดเห็น และการแสดงอิริยาบถต่าง ๆ

-   หลักสูตร Smart New Manager
    เป็นหลักสูตรที่จัดขึ้นเพื่อเตรียมความพร้อมสำหรับผู้จัดการใหม่ และรักษาการผู้จัดการ
    เพื่อสร้างความเข้าใจถึงบทบาทหน้าที่ในการเป็นผู้จัดการมืออาชีพ
    มีความรู้และทักษะในการสอนงาน การประเมินผลงาน การพัฒนาทีมงาน
    การบริหารจัดการงบประมาณ ตลอดจนสามารถบริหาร
    และกำกับดูแลทีมงานได้อย่างมีประสิทธิภาพ

2.  การพัฒนาด้านการปฏิบัติงาน (Operational Development )

  เพื่อเพิ่มพูนความรู้ ความสามารถ และทักษะทางวิชาชีพให้กับพนักงานในสายงานต่าง ๆ
  บริษัทจึงจัดให้มีการฝึกอบรมในหลักสูตรที่มีประโยชน์ต่อการปฏิบัติงานของพนักงานและธุรกิจของบริษัท
  อย่างสม่ำเสมอ สร้างมาตรฐานการทำงานอย่างมืออาชีพ สะท้อนค่านิยม Ability

-   หลักสูตร Professional Sales Freshy
    เป็นหลักสูตรเพื่อเตรียมความพร้อมสำหรับพนักงานขายเข้าใหม่ ทั้งในภาคทฤษฎี และภาคปฏิบัติ
    เป็นระยะเวลา 2 เดือน เพื่อฝึกฝนทักษะด้านขายขายเชิงที่ปรึกษา
    พร้อมทั้งเรียนรู้ข้อมูลด้านต่างๆ ที่เกี่ยวข้องในงานขาย ก่อนลงปฏิบัติงานจริงที่โครงการ
    เพื่อให้ลูกค้าเกิดความมั่นใจในผลิตภัณฑ์ ส่งผลต่อการตัดสินใจของลูกค้า

-   หลักสูตร การใช้งานระบบ SC System จัดขึ้นเพื่อสนุบสนุนระบบการปฏิบัติงานโครงการ (
    SC System ) ให้พนักงานมีความเข้าใจ
    สามารถใช้ในการบริหารงานโครงการตามระบบของบริษัทได้อย่างเชี่ยวชาญ
    มีประสิทธิภาพยิ่งขึ้น

-   หลักสูตร Commitment Team Synergy จัดขึ้นสำหรับพนักงานสายงานสนับสนุนการปฏิบัติการ
    เพื่อสร้าง Commitment ร่วมกัน ในการปรับปรุงคุณภาพการให้บริการ
    และกระบวนการทำงานในลักษณะ Cross Functional Teamwork
    เพื่อให้เกิดประสิทธิภาพสูงสุด ส่งมอบการบริการและงานที่มีคุณภาพ
    ตลอดจนการสร้างการทำงานเป็นทีม

-   หลักสูตร เทคนิคการซ่อมแซมเบื้องต้น และการดูแลรักษาบ้านอย่างมืออาชีพ
    เป็นหลักสูตรที่จัดขึ้นให้กับพนักงานบริการหลังการขาย ( Customer Service )
    เพื่อเสริมสร้างทักษะความรู้เรื่องการดูแลรักษา และซ่อมแซมบ้าน / อาคาร เบื้องต้น
    ได้อย่างถูกต้อง
    และสร้างมาตรฐานงานบริการหลังการขายของบริษัทให้เป็นไปในทิศทางเดียวกัน

-   หลักสูตร การบริการในห้องอาหาร จัดขึ้นสำหรับพนักงานแผนกจัดเลี้ยง ( Conference )
    เพื่อเพิ่มพูนทักษะและความเข้าใจในการบริการแต่ละรูปแบบ
    การใช้อุปกรณ์และการเตรียมภาชนะ รวมทั้งฝึกปฏิบัติตามขั้นตอนการให้บริการจริง
    ตลอดจนการพัฒนาบุคลิกภาพ มารยาท และความรับผิดชอบของพนักงานบริการที่ดี
    สร้างความประทับใจให้กับลูกค้าที่มารับบริการ

-   หลักสูตร Advertising Creative Design
    เป็นหลักสูตรที่จัดขึ้นเพื่อพัฒนาทักษะด้านการออกแบบให้กับพนักงานสายงานออกแบบงานกราฟฟิก
    ( Graphic Design ) รวมทั้งให้ความรู้ด้านการตลาด
    การวิเคราะห์ความต้องการของผู้บริโภค และการเลือกใช้สื่อโฆษณา
    เพื่อดึงดูดความสนใจจากกลุ่มเป้าหมาย สร้างความโดดเด่น แตกต่างจากคู่แข่ง

-   หลักสูตร New Marketing Strategies for Sales จัดขึ้นสำหรับผู้บริหาร
    และพนักงานสายวิชาชีพการตลาด เพื่อร่วมระดมสมองจากการทำ Workshop
    หาแนวคิดการดำเนินกลยุทธ์ทางการตลาดรูปแบบใหม่ ๆ เพื่อการเพิ่มยอดขายที่มีประสิทธิภาพ

-   หลักสูตร Strategic Marketing 3.0 เป็นหลักสูตรที่จัดขึ้นสำหรับผู้บริหาร ผู้จัดการ
    และพนักงาน สายวิชาชีพวิศวกรรม การขาย และการตลาด เพื่อ Update
    เทรนด์การตลาดสมัยใหม่ รวมทั้งสามารถนำหลักการจากแนวคิด Marketing 3.0
    มาปรับใช้ในการกำหนดกลยุทธ์การตลาดของบริษัทในอนาคต

-   หลักสูตร รวมข้อกฎหมายอสังหาริมทรัพย์ เพื่อสร้างความเป็นมืออาชีพ
    และเสริมความรู้ทางด้านกฎหมายอสังหาริมทรัพย์ให้กับผู้บริหาร ผู้จัดการ
    และพนักงานในสายงานที่เกี่ยวข้อง เพื่อ Update สถานการณ์อสังหาริมทรัพย์
    ตลอดจนมาตรการทางกฎหมายการพัฒนาที่ดิน
    การควบคุมอาคารของหน่วยงานราชการที่เกี่ยวข้อง ที่มีผลกระทบต่อธุรกิจของบริษัท

3.  บริษัทให้ความสำคัญกับการดูแลรักษาบุคลากร จึงจัดให้มี Retention Program
    สำหรับบุคลากรในรูปแบบต่าง ๆ เช่น

-   การมอบทุนการศึกษาสำหรับพนักงาน บริษัทจัดให้มีการมอบทุนการศึกษาแก่ผู้บริหาร
    และพนักงานของบริษัทอย่างต่อเนื่อง เพื่อเพิ่มพูนทักษะ ความรู้ ความสามารถ
    และพัฒนาศักยภาพของตนเอง เพื่อนำมาประยุกต์ใช้ในการบริหารจัดการ
    และการปฏิบัติงานให้เกิดประโยชน์ต่อองค์กร ทั้งในระดับปริญญาโท

-   การมอบทุนการศึกษาบุตรพนักงาน บริษัทให้ความสำคัญกับการดูแลพนักงานที่มีรายได้น้อย
    ด้วยการมอบเงินช่วยเหลือทุนการศึกษาแก่บุตรพนักงาน พร้อมทั้งมอบชุดอุปกรณ์การเรียน
    อุปกรณ์กีฬา เครื่องแบบนักเรียน เพื่อเป็นขวัญกำลังใจ โดยจัดให้มีการมอบทุนเป็นประจำทุกปี

ในปี 2555 บริษัท เอสซี แอสเสท คอร์ปอเรชั่น จำกัด ( มหาชน
)ได้ให้ความสำคัญในการเพิ่มศักยภาพของบุคลากรให้มีความเป็นมืออาชีพ
ด้วยการจัดทำโครงการพัฒนาสมรรถนะของบุคลากร ( SC Competency )
โดยเริ่มต้นโครงการในระดับผู้จัดการขึ้นไป รวมทั้งสร้างการรับรู้ในแบรนด์ SC ASSSET
ต่อผู้บริโภค โดยเน้นย้ำการสร้างประสบการณ์เชิงบวกให้กับผู้บริโภค
ตลอดจนกำหนดกลยุทธ์และแผนการดำเนินงานธุรกิจเชิงรุก
ตอบสนองความต้องการของผู้บริโภคในทุกกลุ่มเป้าหมาย ซึ่งส่งผลให้บริษัทสามารถขยายฐานลูกค้า
แม้จะมีผลกระทบจากปัจจัยทางเศรษฐกิจที่เพิ่งฟื้นตัวจากภัยพิบัติทางธรรมชาติภายในประเทศ
การบริโภคภาคเอกชนที่ชะลอตัว ปัญหาอัตราเงินเฟ้อ
และสถานการณ์หนี้สาธารณะในภาคเศรษฐกิจโลก

บริษัทได้ส่งเสริมการพัฒนาสมรรถนะของบุคลากร สร้างการรับรู้ใน Brand และ วัฒนธรรมองค์กร
( SC Culture ) ผ่านการพัฒนาฝึกอบรม และการจัดกิจกรรมต่าง ๆ ดังนี้

-   การปฐมนิเทศพนักงานใหม่ จัดขึ้นเพื่อให้ผู้บริหาร และพนักงานที่เข้าร่วมงานใหม่
    ได้รับทราบถึงการดำเนินธุรกิจของบริษัท โครงสร้างองค์กร
    รวมถึงการส่งผ่านวัฒนธรรมองค์กร เพื่อใช้เป็นค่านิยมหลักในการปฏิบัติงาน

-   โครงการ Show & Share จัดขึ้นเพื่อสนับสนุนบรรยากาศการเรียนรู้ในองค์กร
    โดยเปิดโอกาสให้ผู้บริหาร / พนักงาน มีส่วนร่วมในการถ่ายทอดองค์ความรู้ในวิชาชีพต่าง ๆ
    ให้กับพนักงาน และหน่วยงานที่เกี่ยวข้อง
    ตลอดจนการแลกเปลี่ยนประสบการณ์การทำงานระหว่างหน่วยงาน
    เพื่อให้เกิดความเข้าใจในระบบการทำงานของซึ่งกันและกันมากยิ่งขึ้น

-   กิจกรรม Birthday Activity เป็นโครงการที่จัดขึ้นต่อเนื่องเป็นปีที่ 6
    เพื่อเน้นย้ำความสำคัญของพนักงานที่มีต่อบริษัท
    และสร้างความสัมพันธ์อันดีต่อกันระหว่างพนักงานหน่วยงานต่าง ๆ
    ซึ่งส่งผลต่อการทำงานร่วมกันให้เกิดประสิทธิภาพสูงสุด รวมทั้งเป็นการสร้างสรรค์สังคม
    และมีส่วนในการอนุรักษ์ทรัพยากรธรรมชาติ โดยจัดขึ้นเป็นประจำทุก 2 เดือน ซึ่งตลอดปี
    2555 ที่ผ่านมา บริษัทได้จัดให้มีกิจกรรมสร้างฝายชะลอน้ำ เพื่อลดความรุนแรงของกระแสน้ำ
    คงความชุ่มชื้นของผืนดิน เพิ่มความอุดมสมบูรณ์ของป่า ณ อุทยานแห่งชาติแก่งกระจาน
    จ.เพชรบุรี